
môjmu úžasnému manželovi richardovi. Ako som mohla mať toľké šťastie?

Hoci je vietor rovnaký, tak jedna loď plaví sa na západ a druhá na východ. Len nastavenie plachiet, nie vetra hvizd

nám ukazuje smer, kam treba ísť.

ELLA WHEELER-WILCOXOVÁ

Londýn 1856

Vo chvíli, keď Nicole Lassiterová vkročila do zanedbaného výčapu a jej tváre sa dotkol teplý stuchnutý vzduch, pocítila prvý záchvev strachu.

V putike sa rozhostilo ticho a štamgasti šiju premeriavali, cí​tili, že nepatrí do brlohu plného prostitútok. Nebola oblečená nápadne. Na sebe mala chlapčenské nohavice a pod jednodu​chým plášťom košeľu. Svetlé vlasy si zastrčila pod klobúk. No aj tak na ňu civeli.

Roztrasené vydýchla. Má tu úlohu, musí nájsť kapitána Jasona Lassitera, pripomenula si. A keďže prišla sama, musí uro​biť všetko, aby ju niekto nezabil. Zdvihla bradu a s pohľadom upretým pevne pred seba sa predierala davom výtržníkov tla​čiacich sa v hostinci. Plechový zvuk zle naladených huslí sa opäť ozval.

Informácia, ktorú dostala o Lassiterovom mieste pobytu, bo​la očividne nesprávna. Jej otec by nikdy nešiel na miesto, kde námorníci hľadajú „spoločnosť", kým vyplávajú na more. Keď jej istý námorník povedal, kde má otca, pomyslela si, že zatiaľ čo bola preč, Morská panna zmenila majiteľa za menej nehanebného človeka.

Nič také sa však nestalo. Ešte raz to tu prezrie a potom sa vráti a zaškrtí toho námorníka za hlúpy žartík. Ešte raz...

Jej otec bol tam.

So zmaľovanou rozhoďnôžkou, čo sa po ňom váľala.

Teda aspoň sčasti. Prsia ako dve zemské pologule jej vykú​kali spod tesného živôtika a hrozilo, že sa pri hrdelnom smie​chu dostanú na slobodu. Panebože, pomyslela si Nicole a tvár sa jej bojazlivo skrivila, tá žena sa smiala stále.

Nicole kráčala k otcovi ovzduším ľudského potu, džinom prešpikovaného dychu a ochabnutých, uvoľnených tiel. Pri pohľade na ňu jej otcovi ochabla sánka, potom ju prudko zo​vrel a navreli mu na nej hrče.

A je to tu... Keď bol Jason Lassiter nahnevaný, vyzeral hro​zivo. Oči mal zúrivé a tvár mu očervenela, až mala rovnakú farbu ako jeho brada a vlasy. Na to nezabudla. Ale podcenila, ako sa nahnevá, keď sem dnes večer príde. Nemala na výber. Neostávalo jej veľa času.

Kráčala ďalej s nevinným úsmevom, až kým nestála pred ním.

„Nicole," precedil cez zuby, „čo tu, dopekla, robíš?"

Preletela očami po narúžovaných bradavkách šľapky, ktoré jej okato vyliezali spod živôtika, prevrátila oči a odsekla: „Čo tu, dopekla, robíš ty?"

Jej otec niečo zamumlal prostitútke do ucha, potľapkal ju po ruke a poslal preč, potom prudko naznačil Nicole, aby si sad​la. „Prišiel som si sem po informácie," príkro odvetil.

„Ach tak," prikývla a pochybovačné sa naňho zamračila. „Tak to teraz volajú?"

„Aká si múdra," odvetil sarkasticky a neprítomné zdvihol pohár. Bol otlčený a špinavý a Nicole pri pohľade naň pokrči​la nos. Pozrel do pohára, zamračil sa a postavil ho na stôl ďa​leko od seba. „Chcel som sa tu stretnúť s chlapíkom, ktorý vie o sabotáži. Náhodou má niečo s touto ženou." S mierne do​tknutým pohľadom dodal: „Veď ma dobre poznáš."

Nicole zdráhavo prikývla a venovala mu mierny ospravedl​ňujúci úsmev. No pri zmienke o sabotáži sa jej rýchlo vytratil z tváre. Plavba v týchto časoch bola už aj tak dosť nebezpečná, kapitáni vytvárali rýchlostné rekordy a lodiari odvážne zavá​dzali nové tvary lodí. Stožiare, ktoré nič nevydržia, a kormid​la, čo neprežijú prvú prudkú búrku, z plavby robili smrteľne nebezpečné dobrodružstvo.

„Povedz mi, že máš predstavu, kto to robí," požiadala ho. Na plavebnú linku jej otca sa ešte nezamerali - zatiaľ -, ale on sa rozhodol, že zaútočí.

„Konečne mám nejaké stopy," odvetil tónom a uzatvoril té​mu. „A teraz mi povedz, čo tu, preboha, robíš?"

„Nuž, rozmýšľala som..." Ale keď spustila reč, čo si nacvi​čovala celou cestou z Paríža, a vymenovala všetky dôvody, prečo by sa mala spolu s ním zúčastniť nadchádzajúcich Veľ​kých okružných pretekov z Londýna do Sydney, znova sa objavila tá fľandra a prikrádala sa k jej otcovi. Nevľúdne za​zrela na Nicole a provokatívne mu začala čosi šepkať do ucha.

Jej otec nevyzeral, že by sa chystal poslať tú ženskú kadeľahšie, a Nicole nemienila pozorovať ich tichý rozhovor. Od​vrátila sa od nich, bradu si položila na zadné operadlo stoličky a sledovala britských námorníkov a vyzývavo oblečené ženy, ako sa „prepletajú".

Pri priamych scénach, čo tu videla, doširoka otvárala oči. Mala dojem, že ten pohľad len prileje olej do páľavy jej noč​ných snov, v ktorých jej temný muž bez tváre... robil také ve​ci. Veci, čo videla robiť dvojice v prístavisku. Vzdychla. O čom sa jej bude snívať dnes...?

Hlasné buchnutie ju vytrhlo zo zadumania; pozrela k dve​rám, do ktorých práve vošli traja muži. Mali oblečené drahé a vkusné šaty, z čoho bolo na prvý pohľad jasné, že ide o džentlmenov. Opitých džentlmenov, opravila sa, keď sa im lepšie prizrela. Boli to otupení, sebavedomí muži, ktorí si pri​šli vypiť lacnú pálenku a oddať sa ešte lacnejšej neviazanosti. Nuž, dorazili na správne miesto.

Hoci príchod týchto mužov nevyvolal ani zďaleka taký zá​ujem ako ona, taverna stíchla. Pravdepodobne preto, že naj​väčší z týchto mužov bol naozaj mocný - meral vyše stoosemdesiat centimetrov a pod odevom šitým na mieru sa črtali pevné svaly.

Ale nie to pritiahlo jej pozornosť. Nie, bol to nádych hroz​by, veľmi jasný a hmatateľný, čo z neho sálal. Dokonca aj keď si sadol, dlhé nohy si vystrel pred stoličku a nasadil uvoľne​nú masku, cítila v ňom utajené napätie. Ostatní ho cítili tiež. Skupinky námorníkov, verbovači, pestrofarebné fľandry sa správali ako vyľakané zvieratá, keď museli prejsť okolo jeho stola.

Ako jediný spomedzi jeho priateľov očividne nebol opitý a na tvári sa mu pri pohľade na toto miesto zračilo znechute​nie. Prečo teda prišiel sem, keď ho to pohoršovalo?

Potom, akoby jeho pozornosť pritiahla jej zvedavosť, inten​zívne sa na ňu zahľadel. O sekundu neskôr prižmúril oči. Nadýchla sa a vedela: Odhalil ju! Videl pod chlapčenské šaty a podarilo sa mu vyvolať v nej pocit, že pred ním stojí nahá.

Keď mu v pohľade preblesklo neskrývané uznanie, všetky jej racionálne myšlienky sa vyparili ako gáfor. V mysli sa jej vynorili temné predstavy a opäť sa prebudili k životu.

Pozeral na ňu, akoby bola jediná žena v miestnosti plnej ochotných, polonahých žien. Akoby bola jednou z nich a on ju volal. Aké by to bolo sedieť na ňom obkročmo, zahaliť ho pes​trofarebnými sukňami, kým neprítomné popíja a štípe a hlad​ká jej nahú kožu pod nimi?

Vrátil sa jej pocit zo sna - zmes strachu, prekvapenia a hla​du bojujúca v jej bruchu. Teraz ju spôsobil on. Zosilnel, keď po nej prebehol ohnivým pohľadom.

„Vidím, že si si všimla kapitána Sutherlanda," sucho preru​šil tok jej myšlienok otec.

Nicole prudko odvrátila pohľad a tvár sa jej zlostne zapálila. No potom jej do mysle premklo to meno: Sutherland, nemrav​ný kapitán Južného kríža, majiteľ upadajúcej dopravnej spoloč​nosti Peregrine Shipping - a najurputnejší nepriateľ jej otca.

„To je Derek Sutherland?" spýtala sa tlmene a užasnuto po​zerala na otca. Myšlienka, že jej otec sa ustavične plietol do cesty tomuto nebezpečne vyzerajúcemu mužovi, spôsobila, že striedavo jasala nad jeho udatnosťou a spochybňovala jeho zdravý rozum.

„V celej svojej kráse," odvetil a vstal. Svojej pobehlici zaže​lal dobrú noc a netrpezlivo pokynul Nicole, aby ho nasledova​la. „Vyzerá to, že odchádzame." Na tvári jej otca sa zjavil zúri​vý výraz. „Lebo ak na teba bude takto pozerať, budem musieť splniť svoje vyhrážky a toho sviniara zabiť."

Ako kráčala za otcom cez dav, niečo ju nútilo obzrieť sa na Sutherlanda. Podľahla pokušeniu a zistila, že na ňu pozerá.

Bolo by priveľmi zjednodušujúce povedať, že ju sleduje ​ho pohľad po nej putoval tak majetnícky, akoby ju vyzýval, aby zostala.

Ona však odchádza.

Zaujímavý muž, napriek hlbokým vráskam. Aký zvrhlík, pomyslela si jedovato, keď sa odvrátila.

O niekoľko sekúnd jej dlhé, silné prsty obopli zápästie. Ve​dela, že je to Sutherland, ešte skôr ako sa zvrtla a ich pohľady sa spojili. Mal horúce a mozoľnaté ruky.

„Ostaňte," prehodil.

Zo spôsobu, akým to povedal, mala pocit, že očakáva, že to spraví. Naozaj si myslí, že jej stačí len prikázať? Toľká arogan​cia! Prečo však bojovala s túžbou ostať?

„Pustite mi ruku, kapitán."

Vykrútila si ju z jeho zovretia. Zareagoval posmešnou po​klonou. Ako sa môže tváriť tak ľahostajne? Ako to, že vyzerá znudene, keď ju spaľuje jeho príťažlivosť? Nahnevane mu uštedrila nevraživý pohľad. „Nudíte sa, kapitán? Ako sa bu​dete tváriť, keď prehraté Veľké okružné preteky o, povedz​me..." poklepkala si po líci, „... tisíc míľ?"

Prisahala by, že videla, ako sa mu vykrivil kútik úst, kým sa vrátil jej otec a mykol ňou.

„Dopekla, Nicole, kedy sa poučíš?" vybuchol, skôr ako sa špičkou čižmy dotkla ulice plnej odpadkov. „Vošla si do Pan​ny, akoby si ju vlastnila! Dočerta, práve kvôli chlapom ako Sutherland nemáš na takom mieste čo hľadať."

„Už som bola na horších," odporovala mu, keď ju znepoko​jene odvádzal preč.

„Chcela si vzbudiť Sutherlandovu pozornosť a ešte si ho znepriateliť?" Znova sa obzrel cez plece. „Akoby ťa problémy priťahovali."

„Nuž, problémy a ja sa priťahujeme už oddávna," odvetila zadychčané, lebo sa snažila udržať krok s otcom. Zvrtol sa a zamračil sa na ňu, potom na ceste prístaviskom spomalil. „Ak je taký zlý, prečo sa mu, preboha, pletieš do cesty?"

„Mám svoje dôvody, prečo Sutherlanda otravujem. Dobré dôvody. Okrem toho, je to Brit." Pohľad, čo jej Lassiter ušted​ril, vravel, že by to malo byť jasné každému, komu v žilách ko​luje americká krv.

„Aj mama bola Britka," poznamenala Nicole, hoci sa o tom rozprávali už nespočetnekrát.

„Ju jedinú som z celej tejto chásky rešpektoval." Oči však prezrádzali oveľa viac, než len rešpekt k jeho zosnulej žene. Laurel Banningová Lassiterová bola anglická aristokratka a oni na ňu neustále spomínali.

Keď na ňu pozrel, hlas mu opäť stvrdol. „Ten chlap je niktoš a surovec a ty s ním nesmieš nič mať. Len by ťa využil a od​hodil bez slovka na rozlúčku. Najmä keď zistí, že máme niečo spoločné." Odmlčal sa a stroho dodal: „Ak si uvedomí, že si moja dcéra, neviem si ani predstaviť, čo by ten chladnokrvný sviniar spravil."

Pokračovali v tichu, Nicole mlčky uvažovala o Sutherlandovi. Nemyslela si, že by ju spoznal, keďže sa podobala na svoju matku, a nie na otca - okrem červenkastého nádychu vlasov. A, samozrejme, názorov.

„Nemyslím, že si na mňa ráno bude pamätať," ubezpečila ho napokon, hoci v duchu ju tá predstava prekvapivo neteši​la. „Napokon, dnes večer sa pravdepodobne opije."

Jej otec zavrčal. „Nie natoľko, aby na teba zabudol." Polo​žil jej ruku na plece a viedol ju okolo vrakov lodí, ktorými bol prístav posiaty. „Nehovorme už o tom diablovi. Prečo nie si v škole?"

Keď odvrátila pohľad, rezignovane sa jej spýtal: „Zase si sa dala vyhodiť, však?"

Nicole si zľahka odkašľala. „Na mojom odchode sme sa vzá​jomne dohodli." Zamračil sa, kráčal ďalej a ona potichu doda​la: „Na obrovskú radosť mojej riaditeľky."

Keď sa priblížili k doku, kde kotvila Bella Nicola, loď jej otca, do očí sa jej tlačili slzy. Očarujúci kliper s ostro tmavomodrým trupom a veselými bielymi a červenými detailmi vynikal nad vrakmi v prístave ako diamant na kope uhlia.

Toto je môj domov. Túžila byť opäť na palube, loď jej chýbala ako starý priateľ. Srdce jej poskočilo, ale nechcela, aby otec zbadal jej reakciu. Aby ju zakryla, ozvala sa bezstarostne: „Ale otec, naozaj nechápem, prečo si na mňa stále nahnevaný."

„Nechápeš?" soptil. „Ako mám podľa teba reagovať, keď ťa vylúčili z najlepšej dievčenskej školy na kontinente? Mám sa z toho tešiť?"

„Vlastne ma nevylúčili tak ako z iných škôl," odvetila živo. „Radšej to volám ,ukončenie'."

„Nuž, ak si toto ty po ukončení," obrátil ju k sebe a prezeral si čiapku vypchatú vlasmi a chlapčenské nohavice, „tvoja sta​rá matka by mala žiadať vrátiť školné."

„Pehe. Keď som tam prišla, povedali mi, že musím zvládnuť sedem predmetov z deviatich, a aj som ich zvládla." Nikdy sa nedozvie, že ju to stálo všetky sily. Považovala za zbytočné správať sa pôvabne, aby si ulovila bohatého manžela s titu​lom. Mala dvadsať rokov a pri jej zvláštnom výzore bola od​súdená ostať na ocot.

„A predpokladám, že je to len zhoda náhod, že si tých se​dem predmetov ukončila práve včas, aby si mohla pricestovať len niekoľko dní pred Veľkými okružnými pretekmi."

Nicole znova odvrátila pohľad. Plánovala zúčastniť sa pre​tekov už dva roky, odkedy si prečítala, že kráľovná Viktória vydala dekrét o celosvetovej súťaži otvorenej pre námorníkov všetkých národností. Vtedy sa rozhodla, že ju nič nezastaví. Nijaké plesnutie po ruke, keď použila nesprávny príbor, nija​ké posmievačne učiteľky tanca ani neustále uťahovanie si, že je pristará na školu. Najmä nijaká železná riaditeľka odhodla​ná napchať ju do formy správnej dámy a odseknúť všetko, čo by z nej vytŕčalo.

Tieto preteky budú najväčšie v dejinách - výhra v nich by zabezpečila ich spoločnosti celosvetové uznanie - a ona sa to​ho chcela zúčastniť.

Keď neodpovedala, prekára vo jej stiahol čiapku a zmierli​vo sa jej spýtal: „Tak mi povedz, ktoré dva predmety si ne​spravila?"

Nasadila si čiapku naspäť a predstierala smútok. „Beda, obávam sa, že nemám vlohy na aranžovanie kvetov a hru na čembale. Iste si vieš predstaviť, ako veľmi ma zdrvili moje ne​dostatky," dodala a zapučila fiktívnu slzu.

Lassiter sa pousmial, čím dokázal, že je šťastný, že ju vidí. No hneď sa zamračil. „Počúvaj ma, Nicole. Chcem, aby sme si spolu užívali, kým sa opäť nevydám na more, takže si hneď o pretekoch vyjasnime jednu vec."

Zmraštila obočie. Panebože, to nemôže; otváral ústa a na tvári sa mu zračilo rozhodnutie, že... sa s ním nemôže plaviť. „Nič nehovor, prosím," vychrlila naňho. „Daj mi pár dní, do​kážem ti, že ma pri pretekoch potrebuješ." A pri každej ďalšej plavbe.

„Nicole, to nebude..."

„Prosím!" Schytila ho za predlaktie a chcela začať hovoriť, ale on zdvihol ruku zjazvenú od lán a zabránil jej v tom.

Uvedomila si, že túto hádku nevyhrá. Ale ešte nie je koniec. V tulci má pripravené šípy na ďalšie kolo a tak sa ponorila do svojich myšlienok a prinútila sa zatiaľ ďalej nebojovať.

Dokonca bola ticho, aj keď povedal: „Vyjadrím sa čo najjas​nejšie - Nicole, neexistuje, aby si sa zúčastnila týchto prete​kov. Môžeš sa poďakovať Sutherlandovi, že mi uľahčil rozho​dovanie. Kým dýcham, nebudeš nablízku, keď s ním budem musieť bojovať."

Ja tie zvieratá zabijem, pomyslela si Nicole zamračene, keď bú​chala čelom o predlaktie na stole. Posadila sa, odfúkla si z očí pramienok vlasov a pozrela na stôl, na ktorom sa povaľovali mapy. Zazerala na čísla a rovnice, zlievajúce sa dokopy.

Nedokázala rozmýšľať ani sústrediť sa na naplánovanie tra​sy, aby urobila dojem na otca, lebo dobytok v nákladnom priestore bučal už dobrú štvrťhodinu.

Samozrejme, takéto dačo sa musí stať práve vtedy, keď na palube nie je nik, kto by rozrušené zvieratá upokojil. Lassiter šiel na stretnutie, ktoré si dohodol pomocou ženy z taverny, a takmer celá posádka bola vonku a užívala si voľno.

Zvuky sa utlmili. So zatajeným dychom im v duchu pri​kázala, aby boli po zvyšok noci ticho. Vo chvíli, keď znova

/.dvihla pero, zvieratá opäť vybuchli. Znechutene ho odhodi​la. Prečo sa dvaja muži, ktorí si na dnes vytiahli povinnosť strážiť, nepostarajú o túto nepríjemnosť?

Pravdepodobne zaspali v službe. Ona by v službe nikdy nezaspala.

Nicole zdvihla ruky vysoko nad hlavu, pretiahla sa a potom sa zdvihla z priskrutkovanej stoličky vo svojej kajute. Hoci ne​šla ďaleko, vzala si vlnený plášť a natesno sa doň ovinula.

Preklusala s rinčiacou lampou k lodnému schodisku, po​kúšala sa nevdychovať prihlboko lenivý vzduch odlivu, no nedokázala potlačiť jedno či dve zívnutia. Napadol jej ďalší dôvod, prečo dnes toho toľko nestihla - vyčerpala ju nepo​kojná noc. Prehadzovala sa kvôli zmyselným snom, perina sa jej zamotávala medzi nohy, jemná látka nočnej košele ju škra​bala na citlivej pokožke.

V tomto sne muž, čo k nej prišiel, nebol cudzinec bez tváre. Bol to Sutherland.

Pripomenula si, že to on z veľkej časti ovplyvnil otcovo chybné rozhodnutie o tom, že sa s ním nepoplaví. A že tieto preteky znova postavia jej otca proti tomuto mužovi a ich už aj tak zlé vzťahy sa ešte zhoršia. Prečo teda stále cíti na zápäs​tí jeho teplé, silné prsty?

Nicole pokrútila hlavou a znova ho vytlačila z mysle. Nemá čas na rozptyľovanie.

Zo schodiska prezrela palubu, či nezbadá stráže. Nevidela nikoho, koho by mohla pokarhať, a tak ľahko zoskočila zo strmých, úzkych schodov ako tisíckrát predtým. Keď sa svet​lo dotklo zvierat, ľahostajná koza sotva kývla hlavou jej sme​rom. Ale prasce a ovce s vypleštenými očami boli vystrašené a nahlas to oznamovali.

Našpúlila pery a zašepkala, ale zvieratá boli vyľakané ako pri silnej búrke. Nicole zahromžila popod nos, postavila lam​pu na zem a načiahla sa za lopatou, aby im prihodila krmivo.

Ruka sa jej zastavila vo vzduchu.

Svetlo z lampáša slabo osvetľovalo schúlený obrys postavy, čiastočne zakrytej hrubým dreveným trámom.

Muž?

Nicole si odhrnula vlasy z očí až pod kapucňu a prižmúrila oči, aby námorníka identifikovala. Nech je to ktokoľvek, musí sa naučiť, že v takúto nezvyčajnú hodinu tu nemá bez dobré​ho dôvodu čo hľadať. A ak navyše rozrušil zvieratá, mal by sa ich aspoň pokúsiť upokojiť.

„Čo tu dole porábate, námorník?" chcela vedieť a každé slo​vo, čo vyslovila, zdôrazňovalo klopnutie jej čižiem.

Ako sa k nemu priblížila, nejaký neurčitý inštinkt ju varoval, aby napredovala opatrne.

Muž neodpovedal, vstal a obrátil sa k nej. Sykavo vydýchla.

Cez čelo a prázdnu očnú jamku sa mu tiahla zdurená fialo​vá jazva. Vychádzal z neho nepríjemný zápach. Bola to aróma džinu, odpadkov a... krvi. Naplo ju a do očí jej vhŕkli slzy, ako sa snažila nepovracať.

Niekoľko plytkých nádychov jej prečistilo myseľ. Tento muž nepatrí k otcovej posádke. Čo znamená... čo znamená, že má problém. Zasa.

Hra pocitov na jej tvári zjazveného muža pobavila, lebo sa uškrnul a odhalil zuby, ktoré pripomínali kúsky spáleného dreva. Vypliešťala oči a odstúpila o krok späť.

Pri ďalšom kroku sa nadýchla trochu hlbšie; hneď to oľuto​vala, lebo páchnuci tvor sa pohol k nej. „Pokračujte ďalej, ná​morník. O-ospravedlňujem sa," podarilo sa jej dostať zo seba.

Sekundu či dve čakala na jeho reakciu. Ako by mohla pri​tiahnuť pozornosť strážcov, keď sa to nepodarilo ani zvie​ratám? Dokázala by mu utiecť? Mala oblečené nohavice -možno by sa jej podarilo ujsť na palubu. Mala by to skúsiť... naozaj by sa mala pohnúť.

Len čo sa zvrtla k lodnému schodisku, chlap za ňou zvolal: „Nemyslím, že by sme ju chceli nechať zdrhnúť, Clivé."

Z tieňa pred ňou sa vynoril druhý ozrutný muž. Cítila, že je ešte nebezpečnejší ako ten prvý.

Dvaja chlapi v nákladnom priestore. S ňou.

Nicole zízala na rovnako desivý výzor druhého muža. Zisti​la, že ju morbídne fascinuje jeho tvár ako tácka, okrúhla a plo​chá okrem vydutých perí. Sledovala ho s otvorenými ústami a zmeravená od hrôzy, ako náhodný okoloidúci pozoruje hroznú dopravnú nehodu.

O zlomok chvíľky neskôr ju zaplavila vôľa brániť sa a očami rýchlo hľadala nejakú zbraň. No nepodarilo by sa jej schmat​núť lopatu ani vidly, skôr ako by sa k nej dostal jeden z nich.

Potom si všimla náhodné usporiadanie náradia na zemi za druhým mužom. Tí sviniari ich prišli vyradiť zo súťaže! Preňpikovala ju zúrivosť a potom sa jej usadila na hrudi ako zá​važie, no prehryzla ju a ozvala sa: „Ospravedlňujem sa, že som vás vyrušila pri oprave. Pôjdem naspäť do kajuty... takže dobrú noc."

„Nikam nejdete, slečinka," precedil chlap menom Clivé cez býčie pery. „Zostanete tu s nami a budete chvíľku robiť spo​ločnosť mne a Fešákovi." Hlas mal hrdelný a žiadostivými očami si ju premeriaval. Striaslo ju odporom. Vystrela sa a zaťala päste, ako sa pokúšala upokojiť. „Hádam ši nemyslíte, že by som nechal takú peknú cicu len tak odísť a ani by som sa o ňu nepostaral, čo?"

„Tak počkaj, Clivé," namietol Fešák, ktorý zastal asi meter a pol od nej. „Šéf nepovedal ani slovo o tom, že by sme si ma​li dneska vrznúť." Sústredene si poškrabal mastné vlasy a po​tom navrhol: „Najprv to tu dokončime, aby nás nečapli, a po​lom sa o ňu postaráme."

„Seriem na teba, Fešák," odvrkol Clivé a načiahol sa za jej plášťom. Z perí sa jej vydralo zdesené zajačanie. Kopla ho. Tvr​dou špičkou čižmy ho trafila do kolena, vzápätí sa prešmykla okolo neho a len tak-tak sa vyhla jeho rozzúrenému skoku.

„Pomoc! Pomôžte mi niekto!" zakričala, kým dobehla ku schodom. Vedela, že nik ju nepríde zachrániť. Dnes mala svoj život vo vlastných rukách.

Hoci Nicole letela k schodom čo najrýchlejšie, veľký suro​vec bol rýchlejší. Podarilo sa jej vybehnúť len po troch scho​doch, keď ju chytil za nohy. Schmatol jej členky ako do okov a kruto ju potiahol späť. Na zlomok sekundy sa cítila, akoby nič nevážila, a vzápätí spadla a skotúľala sa po schodoch. Bo​la taká ochromená, že si ani neuvedomila bolesť, keď bru​chom a hruďou narazila, až jej vyrazilo dych.

Lapala po dychu a nejasne počula zjazveného muža, ako prekrikuje hluk kvíliacich zvierat. Bolesť ustupovala a zrak sa jej zastrel... kým ju Clivé neodvliekol zo schodov a nepritiahol si jej bezvládne telo k sebe a rukami jej nezačal kĺzať po nohe čoraz vyššie.

Bojuj, dopekla, bojuj! S poslednými zvyškami sily sa jej po​darilo silno kopnúť a opätkom zasiahnuť chlapa priamo do hnusných, mäkkých úst.

Vystrekla krv. Zakvílil od bolesti, ale jednou rukou ju stále držal za nohu. Nasledovalo ďalšie zúrivé kopnutie, po čom uvoľnil zovretie a ona sa z posledných síl vytiahla na schody.

Oslobodila sa. Oslo...

„Zastrelím ťa, ak sa o to ešte raz pokúsiš." Slová sprevádzal zvuk natiahnutého kohútika pištole.

Obzrela sa ponad plece. Zjazvený chlap na ňu mieril zbra​ňou. Rozochvené sa zadívala na Clivá, ktorý sa zviechal na no​hy a tackal sa k nej. Zakrvavená tvár sa mu skrivila v ohavnom škodoradostnom úsmeve.

Pohľad do jeho okrúhlych očí, v ktorých videla horúčkovi​tú zúrivosť, rozhodol v zlomku sekundy za ňu.

Ignorovala zbraň namierenú na jej chrbát, vyskočila na no​hy a vystrelila po schodoch, pomáhala si rukami, aby nabrala rýchlosť, lebo vedela, že je slabá... a veľmi pomalá.

V polovici cesty skôr cítila, ako počula cvaknutie kohútika. V tienistom nákladnom priestore zahrmel výstrel.

Derek Sutherland bol výbušný muž.

Tí, čo ho dobre poznali, a bolo ich len zopár, sa obávali, že o niekoľko rokov sa z neho stane zatrpknutý muž. Zdalo sa, že po udalostiach za posledné štyri roky je k tomu na najlep​šej ceste.

V túto chladnú a sychravú neskorú noc bol nielen nahneva​ný, ale aj opitý. Ako zvyčajne.

Vlastne len jedna vec nebola normálna. Začínal vytriezvievať; dúfal, že túto nepríjemnosť sa mu čoskoro podarí vyriešiť v najbližšej taverne. Predĺžil krok a kľučkoval pomedzi nesúrodý dav, ktorý zaľudňoval prístav. Cestu si razil pomerne ľah​ko napriek množstvu ľudí, ktorých pritiahli preteky, keďže väčšina sa mu zďaleka vyhla, len čo ho videla približovať sa.

Nebolo to len preto, že bol veľký a takmer všetkých prevy​šoval o hlavu. Ani preto, že na neľútostnej tvári sa mu zračil hnev, s ktorým každý deň zápasil čoraz ťažšie; stal sa z neho muž, ktorý nemá čo stratiť, a preto patril k najnebezpečnejším. A bolo to vidieť.

Bol si vedomý toho, ako pôsobí na ľudí - už roky. Vlastne od neho nebočila len hŕstka ľudí. Jedna z nich bola Amanda Sutherlandová, jeho matka - čo je smola, pomyslel si, keď si spomenul na posledný zbytočný večer v mestskom londýn​skom dome Sutherlandovcov.

Mal v úmysle na noc odísť, keď si ho zavolala do vyslovene žensky zariadeného salóna. Nemusel ani hádať, aký smer na​berie ich rozhovor, iba sa čudoval, že jej trvalo tak dlho, kým naňho znova prehovorila.

Keď pomaly vošiel dnu, nevtisol jej bozk na ponúkané líce, ani si nevšímal krátky záblesk bolesti v jej očiach. Prešiel pria​mo k najpevnejšiemu kreslu stojacemu čelom k nej a nepoho​dlne sa usadil na malom sedadle.

Prekrížil si nohy v členkoch a zatiahol: „Nemám ani pred​stavu, prečo ma chceš vidieť, mama."

Pri jeho slovách zošpúlila pery, prešla si po nažehlenej suk​ni a pokojne prehovorila. „Zastavíš sa večer v klube?"

Zasmial sa jej absurdnej otázke, ale ten zvuk bol cudzí a dráždivý. Stíchol a snažil sa ovládnuť hrozivú výbušnosť, pre ktorú teraz prežíval ťažké chvíle.

Prv než odpovedal, predklonil sa v kresle a zachmúrene na ňu zazrel. „Nech sa prepadnem, ak to budeme zase preberať. Vieš veľmi dobre, že nechodím do klubu ani na tvoje plesy, večierky, kde by som musel počúvať o... o mojej situácii," vy-štekol a tvár mal stuhnutú odporom.

Jeho matku akoby synov narastajúci hnev vystrašil, hoci by na to už mala byť zvyknutá. Napriek tomu naliehala: „Máš zodpovednosť voči svojmu titulu, Derek. Je najvyšší čas, aby si mal dediča."

„Grant je môj dedič," povedal a mal na mysli svojho brata. „Ale syn..."

„... nie je a ani nebude."

Jeho zlovestný tón ju vôbec neodradil, nadýchla sa a znova ich zavliekla do starého, nekonečného sporu. Nikdy si nedala ujsť príležitosť - rozprávali sa o tom, vždy keď bol v Londýne.

Zdalo sa mu, že polovicu noci počúva jej tirády a prosby; prefíkane menila taktiku. Napokon sa tak rozzúril, až vystrelil z kresla; mal v úmysle držať sa bokom od rodiny, kým nevy​pláva.

Ale matka sa nevzdávala.

„Kam sa poplavíš tentoraz? Do Číny? Do Južnej Ameriky?" vyzvedala, skôr ako stihol uniknúť do haly.

Zdráhavo sa k nej obrátil a tvár mal chladnú ako vyhasnutý popol. „Z Londýna do Sydney."

„Do Sydney?" zopakovala s predstieraným vzrušením. „Ach, áno, Veľké okružné preteky kráľovnej Viktórie. Čítala som o tom v novinách. Aké vlastenecké, že sa ich zúčastníš." Chladný úsmev popieral jej slová. „Ďalšia plavba na takú vzdialenosť ti prišla vhod."

Derek nemohol nesúhlasiť.

Skúmala mu tvár. „Ako dlho ti potrvá cesta tam a späť?"

„Pol roka." Potom, keď zbadal sklamanie v jej bezcitných si​vých očiach, aké mal aj on, opäť sa zvrtol na odchod.

Ako vždy, nič sa nevyriešilo. Ale jej posledné slová sa mu zaryli do mysle: „Často rozmýšľam, či chodíš na more, lebo to máš rád... alebo si podlý zbabelec."

Kriste, potrebuje sa napiť.

Čo od neho tá žena chce? A jeho brat Grant, ktorý si ho pre​zeral s neznesiteľným súcitom, keď okolo neho Derek prehr​mel von z dverí? Všetci, ktorých sa to týka, vedia, že nedoká​že nájsť východisko. On to chápal a, dopekla, správal sa podľa toho.

Uvažoval, čo by povedali matka s bratom, keby sa dozvede​li, že niečo konečne preniklo príkrovom jeho hnevu. Že mladá prístavná šľapka s oduševnenými tmavými očami vyprovoko​vala grófa k životu. Šľapka preoblečená za chlapca, ktorá zo všetkých miest na svete pracuje práve u Morskej panny...

Z myšlienok ho náhle vyrušilo niekoľko výkrikov odkiaľsi spredu. Bol zvedavý, čo dnes rozvášnilo dav, pobral sa teda k radu debien obalených plátnom na kraji chodníka a vystúpil na ne, aby mal lepší výhľad. Pomedzi veľké, lacné klobúky zhromaždeného davu po prístavisku trielil malý chlapec, ne​motorne vrazil do niekoľkých pobúrených okoloidúcich žien. Derek sa nadvihol a vzadu zazrel dvoch drsných mužov, pre​dierajúcich sa davom za mládencom.

Derek zľahka zoskočil, otrel si ruky a pokračoval v ceste. Chlapčisko vyprovokovalo nesprávnych ľudí, nezaujato hĺ​bal. Tí chlapi sú hrdlorezi - chlapec nemá šancu ani len proti jednému z nich, nieto proti dvom. Zaprisahal sa, že bude po​zerať iným smerom, tak ako to spravili všetci ostatní v prísta​ve. Dnes večer sa neodlišuje od tých najhorších.

Bude pekne kráčať ďalej. Zabudne, že by sa do toho mohol zamiešať.

Ale keď sa chlapec prerútil okolo neho, Derek sa zvrtol a vi​del, že sa zamotal do starého konopného lana zvinutého na chodníku. Chlapec letel dopredu, bezmocne mával rukami, kým nedopadol na rozmočenú zem. Pokrútil hlavou, akoby celkom neveril, že spadol, dvihol sa na ruky, ale zdalo sa, že na nohy sa postaviť nestihne.

Zvyšok Derekovho svedomia ho nútil ísť mu na pomoc, ale ľahko sa mu ho podarilo potlačiť. Už nebol muž ako kedysi. Okrem toho, už videl vývesný štít taverny, do ktorej mal na​mierené. Tak blízko noci plnej neresti...

Podľa približujúcich sa hlasov sa chlapi blížili.

„Dávaj bacha, ty hovädo!" zajačala krikľavo oblečená žena a ohnala sa po jednom z prenasledovateľov plátennou kabel​kou. Keď sa k nej obrátil, stíchla, stuhla a odbehla do noci. De​rek to chápal - chlap vyzeral ako nočná mora.

Prv než sa Derek stihol zdržať, obrátil sa a znovu pozrel na chlapca. Ešte stále sa statočne snažil pozviechať, prinútiť čiž​my, aby sa zachytili na špinavom chodníku. Napodiv, Derek musel potláčať pocit ľútosti, pocit, ktorý mu bol čoraz cudzejší.

Otáľal už len sekundu. Chlapec je pravdepodobne vreckár a zaslúži si trest. Odhodlane sa obrátil, pokrútil hlavou a po​kračoval ďalej.

Vedel, že si len potvrdil to, aký veľký sviniar sa z neho stal.

V Nicole rástol strach ako obluda a dusil ju. Snažila sa posta​viť, no nebola si istá, ako dlho bude vládať ísť ďalej. Do vy​čerpaných končatín jej vystreľovala bolesť. Každý nádych ju pálil na pľúcach, akoby vdychovala oheň.

Takto nechcela skončiť - v špine londýnskej ulice čakať, kým ju nezdvihne Clivé.

Nevzdám sa bez boja. Potlačila slzy bolesti a úzkosti, no kým si to vôbec uvedomila, z hrdla sa jej vydral vzlyk.

„Dofrasa," zaškrípal spoza nej hlboký mužský hlas. Nasle​doval rad šťavnatých nadávok a zrazu ju zdvihol a pritisol rozčúlený a nahnevaný obor. Keď sa vydal nenápadnou štrbi​nou medzi dvoma skladmi s čajom, znova sa zľakla; dokonca sa ani nedokázala prinútiť s ním bojovať, lebo on nebol jeden z tých chlapov.

Našla záchrancu z prístavu? Pravdepodobne nie, ale aj tak ju držal jemne.

„Neboj sa," oznámil jej ostro. „Neublížim ti."

Muž, čo ju zdvihol, hovoril úsečné ako džentlmen a jej in​štinkt v jeho prítomnosti nekričal o ratu. Zvláštne, že nebola vystrašená, najmä keď na ňu práve vystrelili a ledva vyviazla živá. Vystrelili. Na jej vlastnej lodi jej presvišťala guľka okolo ucha. Okolo hlavy jej lietali triesky...

Spomienky jej pomohli ujasniť myšlienky. Tohto muža sa veľmi nebála, ale nechcela sa ani stať ľahkou korisťou. Nemala čas vysvetľovať mu niečo - potrebovala sa chrániť. Skrútila sa mu v rukách a začala ho kopať čižmami do lýtok.

„Pokúšam sa ti pomôcť. Prekliaty... prestaň kopať!"

Jej údery nemali nijaký účinok. Čakala, že ho jej útok roz​zúri, a tak stiahla hlavu medzi plecia a pripravovala sa na za​ucho alebo niečo ešte horšie.

No neznámy ju chytil pevnejšie. Vážil takmer dvakrát toľ​ko, čo ona, bol obrovský a mal mocné ruky. Premohol by ju bez väčšieho úsilia. No aj keď bojovala, mala zvláštny dojem, že jej nechce ublížiť.

„Upokoj sa! Dopekla, si ako úhor," zamrmlal tichým, rozčú​leným hlasom.

Ako sa zvíjala, aby sa oslobodila, podarilo sa jej letmo za​zrieť tvár svojho samozvaného ochrancu. Zistila, že muž, čo ju drží, nie je nik iný ako kapitán Derek Sutherland.

Ak by sa neobávala, že jej hrozí smrť, možno by sa aj za​smiala. Z kaluže rovno do blata.

Usiloval sa ju utíšiť. Bola len otázka času, kým ju ovládne, ale ona bojovala ďalej. Až kým si ju nečakane neprehodil v ná​ručí a jednou rukou hľadal, ako ju lepšie chytiť.

A potom...

Ruka mu vkĺzla cez jej otvorený plášť a prechádzala nahor po košeli, až... zastala na jej prsníku.

Úplne stuhla, ledva dýchala. Nevedela prečo: Lebo znehyb​nel? Alebo že nedokázala myslieť na nič iné okrem jeho - ruky?

Veľká, drsná, rozhorúčená ruka jej nechala odtlačok na ko​ži. Prešiel jej prstom po bradavke? Posúval ruku, jeho zovretie sa zmenilo z náhlivého dotyku prsníka na jemné, zvedavé... uchopenie do dlane. Nie, teraz to spravil palcom.

Mala by ho znova začať kopať. Mala by. No akoby nemala v tele kosti. Kapitán Derek Sutherland drží ruku na jej prsiach, opakovala si v mysli ako mantru.

Ruku na jej prsiach.

Počula ho potichu zanadávať? Na pokožke pocítila chlad, keď si vytrhol ruku spod jej košele, akoby sa popálil. Zvrtol ju a pritisol prednou časťou tela.

Nicole sa márne pokúšala usporiadať si myšlienky. Najhor​ší súper jej otca ju drží v bočnej uličke, samu, tak prečo nebo​juje? Lebo je slabá. Bez dychu.

Dlaňami prešiel po jej rukách a zastal na bokoch. Telo jej znovu zaplavilo teplo a usadilo sa jej v bruchu.

Medzi mužmi strávila väčšinu života, žila v ich tesnej blíz​kosti dlhý čas, ale nikdy nezažila takú náhlu a mocnú nevy​svetliteľnú túžbu.

Nicole pokrútila hlavou, aby sa toho pocitu zbavila. Iba je vystrašená a on ju drží bezpečne v náručí. Zohrieval ju, uva​žovala, ako kuklu v štipľavom nočnom vzduchu. A jeho čistý svieži pach ju šteklil v nose. Muž. Voňal ako... muž. Nie tvr​dým alkoholom a lacným parfumom, ako by mal taký ničom​ník ako on, ale tak príťažlivo, že sa jej žiadalo zaboriť si tvár do jeho širokej, pevnej hrude a vdychovať ho.

Aj vo chvíli, keď mala tvár pritisnutú na jeho telo, časťou mysle dúfala, že jej možno ešte nevidel poriadne do tváre. Na hlave mala stále kapucňu. Mohla by utiecť...

Akoby jej čítal myšlienky, zovrel ju pevnejšie. Zalapala po dychu, sčasti pre niečo, čo nechcela pomenovať, a cítila, ako ju jeho stvrdnuté prirodzenie tlačí do brucha. Vyľakane sa obrá​tila, tým sa však ešte tesnejšie obtrela o tú časť jeho tela.

Ostro vdýchol a telo mu stuhlo. „Pomaly," povedal. To slo​vo dunelo ako doznievajúci hrom po búrke.

„Pustite ma... musím... ísť," požiadala ho. Nemohla sa ani pohnúť, prerývane dýchala a v tele cítila zmes napätia a uspokojenia. Uprene hľadela na neúprosného muža, ktorý ani len nenaznačil, že by ju chcel pustiť. Keď trochu uvoľnil zovretie, pochopila, že jej chce stiahnuť kapucňu. Nicole to nechcela, nedokázala sa však pohnúť, lebo ju opantala jeho teplá sila.

Vzdorovito mu skúmala krutú tvár a hladkú pokožku. Na​šiel jej oči a vpil sa jej do nich. Z predchádzajúcej noci si pa​mätala, že má chladný pohľad. Teraz však videla oveľa viac.

Sutherland vyzeral ako muž na palube potápajúcej sa lode -ktorý netrpí falošnými predstavami.

Po tvári jej prešiel závan vzduchu, keď sa dotkol kapucne jej plášťa. Ako ho rozviazal a stiahol po vlasoch, prstami jej prešiel po líci, akoby ju láskal. Celé telo sa jej zachvelo od zmy​selnosti toho ľahučkého dotyku. Chvela sa, aj keď jej skúmal tvár... pohladil vlasy... aj keď ju bez námahy zdvihol a pre​hodil si ju cez plece.

Dereka už nič nevedelo prekvapiť. Vždy očakával to naj​horšie, najmä od ľudí, a väčšinou sa nesklamal. No keď pod kapucňou odhalil dievča z Morskej panny, vnútro sa mu roz​tancovalo.

A telo tiež. Jeho pulzujúca erekcia bola nefalšovaná a prud​ká, akoby bol zviera v ruji, čo zacítilo ochotnú samicu. Neve​del, či ho prekvapilo väčšmi to, že znovu stretol tú prostitútku, alebo jeho prudká reakcia na ňu.

Ohromilo ju, keď si ju prehodil cez plece chrbtom nahor; tvár mala zaborenú do jeho chrbta. Onedlho však znova zača​la kopať a škriabať s rovnakou vervou ako predtým.

„Dole! Hneď!" prikazovala mu a každý povel zdôraznila úderom alebo kopnutím. „Zložte - ma - hneď - a zaraz!"

Smial sa z jej neutíchajúcich pokusov ublížiť mu; bol si istý, že sa jej to nepodarí. Chvíľku škodoradosti prerušila bolesť - Valkýra mu zaťala silné zuby do ramena.

„Čo robíš, dopekla?" potriasol ju. „Dočerta, snažím sa ti po​môcť. Tých chlapov tu síce nikde nevidím, ale to ešte nezna​mená, že sú preč."

Keď prestala bojovať a spozornela, pokračoval: „Zoberiem ťa na bezpečné miesto a ak sa budeš vzpierať, len to zbytočne predlžuješ."

Zamrmlala: „Prestanem. Nateraz."

Pery sa mu vykrivili pri jej pokuse zachovať si dôstojnosť, hoci mu visela cez plece a plášť mala omotaný okolo pása. Keď došiel na roh, ostražito si obzrel okolie. Bol si istý, že mu​ži bežali dopredu, vykročil teda opačným smerom k Južnému krížu.

„Už by ste ma mohli zložiť. Neutečiem," ozvalo sa dievča po niekoľkých krokoch. Asi by ju mal nechať kráčať po vlastných, ale nechcel, aby sa mu znova pokúsila ujsť. Aspoň kým mu ne​vysvetlí zopár vecí.

„Takto pôjdeme rýchlejšie." Potom mu napadlo ešte niečo a dodal: „Nie si náhodou unavená?"

Zhlboka sa nadýchla a vzdychla, až to pocítil na chrbte. „Áno," zdráhavo pripustila.

Prebudila sa v ňom zúrivosť, keď si predstavil tých mužov naháňajúcich túto malú, bezbrannú mladú ženu. No ešte väčšmi sa hneval na seba - stačilo málo, a bol by ju nechal tak - a hlas sa mu zastrel. „Kto ťa naháňal a prečo?"

Stuhla. „Do toho vás nič."

„Už je, keďže som ti zachránil kožu."

Keď neodpovedala, štuchol do nej rukou pod jej zadkom. „Hovor."

„Museli by ste mnou potriasť oveľa silnejšie, aby som pre​hovorila. Keďže viem, že to nespravíte - nestrácajme zbytoč​ne čas," odvetila protivné.

To dievča ho... provokuje?

„Ja by som za to ruku do ohňa nedal, zlatko." Jeho hnev, ktorý ho vždy dosť rýchlo ovládol, opadol. „Je jasné, že nemáš dosť rozumu, aby si sa ma bála."

Nadvihla sa. „Mala by som sa vás báť?" spýtala sa pokojne.

Na túto osobu netreba byť milý. „To záleží od toho, či ma obšťastníš, alebo nie. Práve teraz nie som veľmi šťastný."

„Nevyzeráte, že by ste vôbec niekedy boli šťastný," zamumlala a lícom sa mu znova oprela o chrbát.

Spomalil. „Čo tým chceš povedať?"

Derek cítil, ako sa znova zhlboka nadýchla. „Máte hlbokú ryhu medzi obočím z toľkého mračenia, ale nijaké vrásky oko​lo očí zo smiechu. Veľa sa mračíte, nie? Stavím sa, že aj teraz."

Dopekla, mračil sa. Neznášal, keď ho ľudia analyzovali. „Nič o mne nevieš..."

„Evidentne viem, že sa nezvyknete smiať." Dosť. Zošuchol ju z pleca na zem.

„Pozor!" zajačala, ako padala, no Derek ju zachytil, prv než sa skotúľala až na zem.

Len čo nabrala rovnováhu, odhrnula si husté rozcuchané vlasy z tváre a naklonila hlavu. Dotknuto a zmätene sa spýta​la: „Prečo ste to urobili?"

Otvoril ústa, že jej odpovie, a znova ich zatvoril. To dievča malo poriadne hustú hrivu. Všimol si bohaté kučery rozstrapatené nočným dobrodružstvom, kučery, ktoré sa nevedeli rozhodnúť, či sú červené alebo zlaté. Lemovali jej zvláštne peknú tvár a skrúcali sa na štíhlom krku. Pery ho svrbeli od túžby pobozkať ho...

Pokrútil hlavou nad takými nezmyselnými myšlienkami. „Nie som si istý, že ťa chcem vziať do bezpečia. Máš ostrý ja​zyk a nepoznáš význam slova vďačnosť. Patríš do Morskej panny."

Zdvihla bradu. „Vy," začala a hlas jej stúpal, „ste tam boli tiež. Alebo ste boli priveľmi opitý, aby ste si to pamätali?"

„Zlatko, si na to..." začal, no zbadal, ako očami šibla za zvu​kom bitky, ktorá sa odohrávala vo vzdialenosti ani nie dvad​sať metrov. Z tváre sa jej vytratila farba a roztriasla sa. Napriek predstieranej statočnosti sa naozaj bála.

Kým stihla utiecť, schytil ju a znova si ju prehodil cez plece. Ako kráčal k svojej lodi, cítil nezvyčajné uspokojenie.

Nevedel, čo na tom dievčati vidí. Možno sa naňho u Mor​skej panny pozrela tak, ako naňho ešte nik nepozrel: ako si​réna.

Akoby mala zomrieť, ak sa s ňou nevyspí.

Derek si nahováral, že ju chcel nájsť len preto, aby upokojil svoju zvedavosť. Zmiatlo ho, že naňho mladá žena, ktorá evi​dentne predáva svoje telo u Morskej panny a stýka sa s Lassiterom, pozerá tak ako v tú noc. Najprv túžobne, potom zúrivo.

Navyše chcel zistiť, či ju ešte stále tak veľmi chce, alebo to bolo v tú noc len vďaka alkoholu.

Nebolo to alkoholom.

Čo sa to s ním deje? Je to prostitútka s ostrým jazykom, kto​rá flirtuje s jeho najhorším nepriateľom. A má zvláštne črty. Obrovské ebenové oči, pritmavé a priveľké na jej drobnú, uličnícku tvár, kontrastovali s našpúlenými perami. Vyzeralo to, akoby jeden umelec, temperamentný a nespútaný, nama​ľoval jej oči a vlasy, kým iný pracoval na bezchybnej krivke jej pier...

Dievča znovu opantala zlosť. Zrazu si musela uvedomiť, že pre ňu predstavuje nebezpečenstvo, lebo sa začala zvíjať a po​kúšala sa mu vykĺznuť z rúk. Vážila tak málo, že ju poľahky zadržal.

Oboma päsťami ho búchala po chrbte. Sila úderov ho pre​kvapila, no nespomalil. Iba čo ju zľahka pleskol po pekne tva​rovanom zadku, krásne sa črtajúcom v priliehavých nohavi​ciach.

„Vy! Ach, nesmiete..."

Položil si naň ruku. „Evidentne môžem," odvetil a použil jej slovo. Prskala od zúrivosti; pery sa mu skrivili do úsmevu. No potom ho ohromilo, keď ho zasypala menami, pri ktorých by sa červenali aj jeho naj ostrieľanejší námorníci. Prekvapila ho nielen nápaditosť jej nadávok, ale aj jed, čo kvapkal z každé​ho slova. To však mohol pri jej povolaní očakávať.

Už predtým si uvedomil, že nemá prízvuk typický pre prí​stav; keď bola rozzúrená, slová vyslovovala ostrejšie a úplne inak, ako by čakal. Vlastne ju podľa prízvuku vôbec nevedel zaradiť. Stiesnene si uvedomil, že z jej výslovnosti nevie určiť nič, iba že okrem šťavnatých slov znie veľmi kultivovane a urazene.

Pustil z hlavy pochybnosti. Videl ju v bare vychýrenom šľapkami, ako odchádza s mužom, ktorý bol dvakrát taký starý ako ona. To nebola práve vhodná nočná spoločnosť pre dámu.

Nech je toto dievča ktokoľvek, dnes v noci sa s ňou zabaví, keď otupí jej ostrý jazyk. Nemohlo to prísť v príhodnejšom ča​se. Preteky sa začínajú o päť dní, bude mať teda dosť času, aby si ju vychutnal.

A potom, ako sa mu to stávalo vždy... nabaží sa jej a od​pláva.

Kapitán Sutherland s Nicole prehodenou cez plece vstúpil na palubu svojej lode a nenútene zamával dvom zmäteným strážcom, okolo ktorých prechádzal. Nicole sa cítila nepríjem​ne, ale pri pohľade na Južný kríž sa nadýchla a na okamih zabudla na nadávky. Nikdy nebola takto blízko pri jeho lodi B keď vstúpili na palubu, nemohla si pomôcť a pozerala vôkol seba v úžase.

Vždy sa vysmievala námorníckym rečiam, že kapitán sa po​dobá na svoju loď. No mohutný, smelý a temný Južný kríž bol toho dôkazom. Bol nahrubo tesaný s ostrými líniami.

A odpudivý.

Práve keď sa rozhodla, že sa znova pokúsi utiecť, Suther​land došiel k lodnému schodisku. Zložil ju na zem a obzeral si ju, akoby sa o nej rozhodoval. Napokon povedal: „Zíď po schodoch."

Neveriacky naňho pozrela. Samozrejme, že nezíde. Myslí si, že zošalela? Nevedela, prečo ju vzal na svoju loď, a či si už uvedomil, kto je; najmä však neznášala príkazy, predo​všetkým od mužov ako on. Otvorila ústa, že odmietne, ďaku​jem, nie.

„Zíď hneď."

„Nie."

„Nie?"

Z nefalšovaného prekvapenia na jeho tvári vyčítala, že sa s týmto slovom stretáva len zriedka. „N-i-e," vyhláskovala Ni​cole. „Kým mi nepoviete, prečo ste ma sem..."

„Hneď!" zahrmel a jej odhodlanie sa vyparilo. Zvuk jeho hlasu ju postrčil k schodom a začala zostupovať do podpa​lubia.

Nevydesil ju, presviedčala sa, len ju vyplašil.

Bez ťažkostí zoskočil po schodoch, približoval sa k nej a od​hadoval ju. Svižne sa sklonil, aby sa vyhol krokve v strope, čo jej len pripomenulo, aký je vysoký. Mala by byť nervózna, keď na ňu nakričal. Báť sa po všetkom, čo o ňom počula. Chancey, otcov prvý dôstojník, by povedal, že má priveľa od​vahy, čo jej je na škodu. Asi mal pravdu, lebo sa nevedela pri​nútiť byť ostražitá.

No Sutherland nevyzeral, že jej chce ublížiť. Nie, vyzerá, ako​by si ma chcel dať na večeru. Jeho pohľad cítila priam fyzicky, až sa zachvela. Tie oči, sivé a tmavé, by mohla ľahko nazvať kru​tými, no nevybadala v nich nijaký hnev voči nej. Presviedčala sa, že v tej chladnej hlbočine odhalila prísľub niečoho väčšie​ho. Preto ju vzal na svoju loď? Aby ju pobozkal?

Väčšinu života Nicole spravodlivo potrestali, keď spravila niečo zakázané. A ak bozkávanie so Sutherlandom nie je za​kázané...

Sčasti ju tá vyhliadka nerozumne tešila. Celá táto situácia bola bláznivá - žeby Sutherland, darebák, ktorý sa pravdepo​dobne vyspal s celou légiou krásnych žien, zatúžil po nej, vycivenom dievčati so zvláštnym výzorom?

Nicole ustúpila, absurdne udržiavala medzi nimi zdvorilú vzdialenosť. Prešla okolo dverí a zvedavo nazrela dnu, nasá​vala podrobnosti o lodi.

Všimol si, ako behá očami hore-dole; akoby si uvedomil, čo​ho sa zrejme obáva, pokojným, tichým hlasom ju ubezpečil: „Pokojne, zlatko, ja sa nedelím. Dnes v noci to bude len medzi tebou a mnou. Okrem stráže na palube máme celú loď len a len pre seba." Načiahol sa k nej, z tváre jej odhrnul kučeru a chrapľavo dodal: „Dobre ťa za noc odmením."

Odmení? V mysli sa jej vynorilo podozrenie, no potlačila ho.

Nech z jej výrazu vyčítal čokoľvek, zamračil sa. „Požiadam ťa len raz," povedal hrozivo. „Nemysli si, že sa so mnou mô​žeš zahrávať."

Bojovala so zmätkom. Nechápala, o čom hovorí a prečo je taký nahnevaný.

Chytil ju za rameno. „Prečo ťa sledovali?"

„Prečo ste ma priviedli sem?" odvetila otázkou a trhla ra​menom, aby si ho vyslobodila.

Iba sa uškrnul. „Priviedol som ťa sem, lebo ťa chcem."

Nuž, to vysvetľovalo buď všetko, alebo nič. Musela to ve​dieť. „Na čo?"

V očiach sa mu mihlo podráždenie a ona sotva potlačila myknutie. Kým stihla vysloviť ďalšiu otázku, druhou rukou ju schytil za zátylok. „Na čo? Na toto." Pritiahol si ju k perám.

Nicole sa bránila a odtískala sa, no skôr inštinktívne ako zo skutočnej túžby vymaniť sa. No potom jej rukou prešiel po kr​ku a do vlasov. Nepamätala sa, že by ju niekto niekedy pohla​dil po krku. Ten pocit bol neznámy a taký príjemný, až znehybnela.

Musel zacítiť, že sa podvolila, pery jej pritisol na ústa ešte silnejšie. Jej telo podvedome zvláčnelo; dala sa ním unášať. Ja​zykom jej pošteklil pery, dožadoval sa vstupu a podnecoval jej zvedavosť. 
Kto je zvedavý, bude skoro starý, Nicole.

Aleje to také príjemné...

Odvážne ho poslúchla a pootvorila pery. Dotkol sa jej ja​zyka a znova to pocítila - horúci, vlhký, neuveriteľný pocit. Začal prerývane dýchať. Cítila jeho vzrušenú mužnosť na bru​chu - ach, Bože, pritláčal si ju, hlava jej klesla dozadu z rozko​še a šoku, ústa sa jej otvorili v tichom výkriku. Nesmie mu dovoliť, aby sa jej takto dotýkal. Musí ho zastaviť... Bola rozo​chvená na miestach, kde sa ich telá dotýkali. Prsia ju boleli. V súboji jej túžby a vôle víťazila túžba. A ovládla ju.

Schytila ho za plecia, vytiahla sa na špičky, aby bola bliž​šie, tesnejšie v jeho náručí. Telo sa jej začalo chvieť, keď sa mu pri tom pohybe prsami dotkla hrude. Takmer vyletela z kože, bolestne túžila byť tesne pri ňom. To ona tak vášnivo vzdychá?

Zaklial, pustil ju a zámerne odtlačil od seba. „Toto sa skončí skôr, ako sa to začne," zaškrípal napäto. Ledva lapal dych a keď si dlaňou prešiel po šiji, prisahala by, že bojoval s pre​kvapením.

Skúmavo ju sledoval a aj keď vyzeral napätý ako struna, Ni​cole si pomyslela, že ho potešila. Špičkou jazyka ho cítila na perách; tešila sa, že ešte stále vníma skúmavý tlak jeho bozku.

Pozorovala jeho pery; uchvátilo ju, aké ich mal teplé, i keď vyzerali, akoby boli vysekané z kameňa. Fascinoval ju. Jeho správanie ju fascinovalo. A tušila, že sa v ňom skrýva viac.

Stála tam neschopná spustiť z neho oči. Aj keď bol jej ne​priateľ, jeho bozky ju prinútili na to zabudnúť. Hoci len na noc. Prečo to neskúsiť, aby konečne vedela, o čom si šepkali jej spolužiačky v noci?

„Povedz mi, ako sa voláš."

Počkať! Sutherland ju nespoznal. Váhala len sekundu.

„Samozrejme, nečakám, že mi povieš skutočné meno... ale myslel som si, že si si vybrala pracovné meno."

Pracovné meno? Čo, dopekla - Zmĺkol. Znova bol nahne​vaný.

„Christina. Volám sa Christina," povedala mu svoje pro​stredné meno.

Pobavila ho? Mala pocit, že jej „pracovné meno" nebolo ta​ké, aké očakával.

Vedela, že by si nevedela vymyslieť rozumnú výhovorku, prečo ju naháňali tí hrdlorezi, bez toho, aby mu neodhalila svoju identitu. Najmä ak nedokázala prestať myslieť na jeho pery. Nervózne sa zhlboka nadýchla a prinútila sa rozochve​né usmiať, hoci to bolo to posledné, čo chcela.

Kapitán sa jej zadíval do očí a pohľadom utkvel na jej usmievajúcich sa perách. Nech z nich vyčítal čokoľvek, znovu si zamotal prsty do jej vlasov, sklonil sa jej ku krku, opakom prstov skĺzol až na prsia. Vytreštila oči. Schytila ho za zápäs​tia, aby ho zastavila, no len čo jej mozog zaregistroval slastné pocity, želala si, aby to nebola spravila.

Vykrútil sa z jej zovretia, položil si jej ruky na hrudník a po​tom sa jej znova začal dotýkať prstami. Bola ohromená jeho konaním a svojimi reakciami. Pevné svaly na hrudi sa mu pod jej prstami pohybovali, lákali ju, pod jeho dotykom ju až boleli prsia.

Pozorovala mu ruky privretými očami. Nesprával sa ako chlapi, ktorých videla v prístave, neštípal ju a nezvieral. On... sa ňou kochal, sledoval vlastné láskajúce pohyby a vyzeral, že je uchvátený, ako vydráždil jej bradavky na tvrdé, boľavé bo​dy. Viečka sa jej zatvorili, keď ju chytil za boky a palcami jej hladkal telo.

„Keď sa usmeješ, zrážaš mužov na kolená, ale to asi vieš," povedal chrapľavo. „Dnes večer si ťa zoberiem a budeš sa pri tom usmievať od rozkoše." Sklonil sa a jemne si otrel pery o jej, akoby ju pripravoval na prehlbujúci sa dotyk jeho úst.

Úplne sa stratila v jeho láskajúcom bozku. Správal sa, akoby po nej bažil, akoby nevedel ovládať svoje reakcie, a keď na to pomyslela, zatúžila po ňom aj ona. Horúčava a vzrušenie na​plnili každú časť jej tela, ktorou sa ho dotýkala - prsia, brucho, nohy.

Držala sa ho za kabát, takmer si neuvedomovala, že upev​ňuje spojenie ich tiel, keď sa naňho tlačí. Odvetil tým, že si pritiahol jej boky k svojim so zdrvujúcou silou. Blížila sa k nie​čomu, po čom prahla. Kapitán skĺzol rukou nižšie, zľahka sa jej dotkol stehna a potom jej ho hnietol a posúval sa hore cen​timeter po centimetri. Naozaj si druhou rukou šmátral po no​haviciach?

Prekypovala pocitmi, takmer vybuchla; vo svojich snoch nič také necítila. Tento muž bol neuveriteľný. Stuhla. Začula po​sledné volanie zdravého rozumu. Toto je Sutherland. Malo sa to skončiť bozkom.

Namiesto toho, aby sa pritúlila, odtisla sa. Energicky pokrútila hlavou. Preboha, veď je to Sutherland! Prečo sa pri ňom takto správa? Ako odpoveď sa ozvalo silnejúce vzrušenie.

Nevedomky si utrela pery, akoby chcela vymazať, čo práve spravila. Zo všetkých mužov na svete ju predsa nemôže pri​ťahovať práve tento. Skrátka nemôže. Najmä ak nestretla iné​ho muža, pri ktorom by ju jej telo takto zradilo. Nemohla do​voliť, aby jej rival, jej nepriateľ nad ňou získal takú moc.

Záchvev čohosi ako strach prenikol jej telom, keď pripusti​la, že je schopná za okamih pravdepodobne spraviť všetko, po čom túži.

Dôležitejšie však je, pripomenula si, že zatiaľ čo ona tu... laškuje so Sutherlandom, dvaja chlapi, čo chceli poškodiť ich loď a pokúšali sa ju zabiť, sú stále na slobode.

Ako odpoveď na to, že sa odtiahla, sa nútene zasmial a ru​kou si prehrabol husté čierne vlasy. „Malá rada - v tvojom po​volaní by si mala aspoň predstierať, že sa ti moje bozky páčia," povedal a vykročil po chodbe.

Zahmlenú myseľ mala naplnenú túžbou, no napokon po​chopila, prečo ju tak hrdinsky priniesol na svoju loď.

Myslí si, že je šľapka.

Ani najmenej ju to neurážalo. Mala priateľky medzi kurti​zánami, ktoré si zarábali na živobytie milovaním sa s mužmi. Nie, sklamalo ju, že cez deň uverila, že predchádzajúca noc medzi nimi vytvorila mocné puto. Spomienka na to ju ovplyv​nila a dovolila mu bozkávať ju a dotýkať sa jej. On si však v skutočnosti len obzeral ženy v taverne a predpokladal, že ona je súčasťou ponuky.

Keď odkráčal preč, zvrtla sa a chcela odísť. Lebo presne to by mala spraviť. Ešte ani nebola na palube, keď začala svoje rozhodnutie spochybňovať. Tí chlapi sú stále kdesi vonku. V prístave mrzlo. A bola tma.

Nicole prešla na lodnú lávku okolo strážnikov, ktorí vyzera​li, že sa pri nej cítia nesvoji. Pokúsila sa obzrieť si obe strany prístavnej hrádze, ale videla len nebezpečné, tmavé miesta. Od Belly Nicoly ju delili míle a ona nemala nijaké peniaze. A ako si mohla byť istá, či už vôbec niekto bude na palube?

Zaváhala. Kapitán Sutherland si myslí, že je prostitútka. Ni​cole sa ani nepokúšala navrávať si, že ak vstúpi k nemu do ka​juty, vyjde von so zdravou kožou. Potom si predstavila Fešá​ka, ako na ňu vyskakuje spoza budovy a vyziabnutú tvár má skrútenú do úškľabku.

Podráždene sa zvrtla a šuchtala sa do jeho kajuty. Cestou si triedila emócie, čo ňou prúdili ako v špirále. Keď vstúpila dnu, kapitán mal na tvári nečitateľný výraz, no bola by prisahala, že ho jej návrat prekvapil. Ak aj áno, rýchlo sa spamätal. Ne​strácal čas, aby za ňou zavrel dvere; pomyslela si, že to preto, aby si to náhodou nerozmyslela.

Stál tak blízko, že ju zaplavilo jeho teplo a príťažlivá vôňa, potom sa pohol do stredu kajuty. Zo širokých pliec si striasol kabát a prehodil ho cez stoličku, uvoľnene a neuponáhľane. Mala pocit, že sa s ňou hrá, akoby mal kopu času, aby odhalil všetky jej tajomstvá.

Bez ohľadu na to chcela vyťažiť z tejto situácie čo najviac. Áno, práve vošla do kajuty Dereka Sutherlanda, stále rozochvená od jeho bozku. To bolo zlé. Ale potrebovala bezpečný pristav, kým si nebude istá, že sa posádka vrátila na loď.

„Kapitán, ja, hm, rada by som..." Prestala a odkašľala si, kým znova spustila. „Rada by som s vami zostala pár hodín. Kvôli ochrane," dodala rýchlo.

„Prečo by som ťa mal ochraňovať?"

Dobrá otázka. No nemala nijakú vhodnú odpoveď. „Lebo vás o to žiadam?"

Odmlčal sa a pomaly si ju prezeral. Hlas mal zastretý, keď jej odvetil: „Ostaneš tu so mnou."

Prikývla. To nie je také zlé. Je to dobré rozhodnutie, uisťo​vala sa Nicole, aj keď reagovala na jeho hladný pohľad ďalším návalom horúčostí v celom tele.

Ale kto, uvažovala, keď vzrušený príval sa zmenil na prehl​bujúci sa uzol strachu, ju ochráni pred sebou?

Keď Nicole odtrhla oči od Sutherlanda a prezrela si kajutu, prvá vec, čo si všimla, bola jeho nadrozmerná posteľ. Druhá vec - prichytil ju pri tom, ako si ju prezerá. Mal tú drzosť, aby na ňu žmurkol; tvár sa jej rozhorela, keď odvrátila pohľad.

Miestnosť bola extrémne veľká dokonca aj na loď takých​to rozmerov, ale útulná a teplá. Všimla si vkusné farby a vý​zdobu a zdráhavo pripustila, že prekonali jej vlastnú kajutu, dokonca aj so všetkými luxusnými darmi od jej bezcitnej sta​rej matky, ktoré v nej boli napchaté - dary, ktoré podľa jej názoru čakali na správny čas, kedy ich bez ľútosti dá do zá​ložne.

Pod veľkým strešným zatemneným oknom stál veľký ma​hagónový stôl a na ňom, rovnako ako na jej stole, sa povaľo​vali mapy a naškrabané čísla.

Akoby ju k nemu magneticky priťahovala akási sila, zaostri​la zrak a v tlmenom svetle študovala jeho kurz. Rozlúštila mnoho čísel, kým Derek prikladal do pece a zapaľoval lampá​še v kajute.

Chcela zistiť, ako ďaleko na juh sa poplaví cez Južný oceán, keď obopláva africký Mys Dobrej nádeje. Ak by sa jej to po​darilo určiť, potom by sa buď mohla napojiť na jeho kurz, ale​bo ho poraziť nebezpečnejšou, ale rýchlejšou cestou trochu južnejšie. Ako ďaleko pôjdete, kapitán Sutherland?

Obočie jej vystrelilo nahor. Južnejšie, ako sa kedy odvážil jej ľahkomyseľný otec.

Jeho kurz viedol šialene blízko nebezpečných morí okolo Antarktídy a odkrajoval vzdialenosť a čas plavby do Sydney. Musela to zle prečítať.

„Nepokúšaj sa to pochopiť," poradil jej. „Iba čo ťa z toho roz​bolí hlava."

Oči sa jej zúžili. Kreslila kurzy, odkedy sa naučila rátať. Vlastne ho takmer ostrým zaťukaním nechtov na konkrétne čísla upozornila, že spravil chybu vo výpočtoch. No asi by ma​la chybu nechať na pokoji, keďže by mu mohla uškodiť pri pretekoch. Je to chladnokrvné, ale toto už nie je detská hra. Ak sa nevie zhostiť náročnej úlohy, zlyhá.

Keď nič neodvetila, obzrel si ju a pomaly vysvetľoval: „Je to kurz - mapa, kam sa poplavím s touto loďou pri ďalšej plavbe."

Nicole si zaryla nechty do dlaní, aby potlačila svoju pýchu. Podarilo sa jej vyčariť vlažný úsmev, akoby ju ohromili jeho vedomosti. No myšlienky na preteky zmizli, keď k nej prešiel tým pomalým, plynulým krokom, pri ktorom jej zovrelo ža​lúdok.

Načiahol sa za ňou, telo mal tak blízko pri nej, že by sa mu​sela uhnúť, aby sa ho nedotkla. Namiesto toho sklopila oči. Pobozká ju znova? Chce, aby sa jej znova dotýkal perami? Me​dzi dvoma nádychmi sa nič nestalo.

Oči otvorila dokorán; načiahol sa poza ňu po fľašu brandy. Nemyslela, že by si všimol jej pokorujúcu kapituláciu, no ne​prestala sa zahŕňať výčitkami za to, že sa pri ňom cíti taká zra​niteľná. Sutherland je krutý muž. Povýšenecky muž. Domnie​val sa, že si ju dnes večer kúpi.

Nuž, môže sa venovať alkoholu celú noc, ak chce, ale nedo​volí mu, aby sa jej znovu dotkol. Akoby demonštroval, že s ňou súhlasí, hojne si nalial a krištáľový pohár vyprázdnil na dva dúšky.

Naklonil fľašu k nej a vlažne ju ponúkol. Nevedela sa roz​hodnúť, či to bolo preto, že si nemyslel, že prijme, alebo pre​lo, že sa nechcel deliť. Pokrútila hlavou a pri tom pohybe sa zatackala.

Azda som si mala dať pohárik, pomyslela si, keď ju zaplavi​la náhla vlna vyčerpania a chladu. Zachvela sa, pritiahla si plášť bližšie k telu a ruky si ovinula okolo tela.

„Je ti zima," povedal. Položil pohár a prešiel k skrini.

„Áno," pripustila. „Som zimomrivá."

Slová zneli tak všedné, že si pomyslela, čo sa stane, keď sa prihlási k slovu realita. Pomyslenie na zajtrajšok pôsobilo ako studená sprcha na všetky pocity, ktoré v nej vyvolal; nevede​la sa rozhodnúť, či chce, aby ju bozkával, alebo padnúť na mieste, kde stojí, a zaspať.

Obrátil sa od skrine a hodil na ňu deku a hoci jej boľavé te​lo protestovalo, podarilo sa jej chytiť ju. Zamračene sa na ňu pozrel, potom, akoby robil ohromnú obeť, deku vzal. Bez slo​va jej stiahol vlhký plášť a zabalil ju do deky, akoby prezliekal bábiku.

Prezeral si ju od hlavy po päty a pohľadom sa zastavil na jej nohách. „Keďže som už začal s touto sprostosťou..." zamrm​lal chrapľavo, keď sa sklonil a vyzul jej špinavé čižmy. Opre​la sa rukami o jeho široké pevné plecia a snažila sa odolať pokušeniu prejsť prstami po pevných pletencoch jeho svalov.

Keď jej vyzul prvú čižmu, prižmúril oči. Zdvihol ju k lam​pášu a obaja zbadali, že ošúchaná hnedá koža nasiakla krvou ako špongia.

„Si ranená?" vyštekol, zhodil čižmu a ponáhľal sa vyzuť jej druhú.

„To nie... to nie je moja krv." Už len pomyslenie na to, od​kiaľ tá krv je, na pády a útek ju vysiľovalo.

Užasnuto zdvihol obočie a skúmal jej tvár. Nicole sa cítila hlúpo, keď jej vyzliekal ponožky; špičkami nôh sa zaborila do plyšového koberca v kajute. Ale stála a nebránila sa, lebo ve​dela, že práve teraz potrebuje jeho pomoc. Prešiel k písaciemu stolu a priniesol odtiaľ pár hrubých vlnených ponožiek. Ne​uvedomila si, aké má studené nohy, no keď tie ponožky za​zrela, jej telo po nich zúfalo zatúžilo.

Obula si ich a blažené zatvorila oči. „To je také príjemné," vydýchla. Otvorila oči a zamračila sa pri zvuku jej zastretého, zmyselného hlasu. Odkedy takto rozpráva?

Zvedavo na ňu pozrel a potom prudko vstal. Akoby cítil po​trebu vysvetľovať, povedal: „Nohy máš ani ľad."

Nicole pomaly prikývla, ochromila ju únava. Nadýchla sa tak zhlboka, až jej pri tom myklo hlavou. Každým žmurknu​tím sa jej viečka otvárali čoraz lenivejšie.

V očiach sa mu zjavil náznak rezignácie, obrovskú ruku jej položil na chrbát a viedol ju k posteli. „Poď. Si vyčerpaná."

„Ach, nie, nemôžem. To nejde."

Keď sa bránila, sľúbil jej: „Neublížim ti."

Zamerala sa mu na tvár, aby mu vysvetlila, že v nijakom prí​pade nemôže ísť do jeho postele, ale z úst jej nevyšli nijaké slová. Nohy sa jej triasli. Musela v škole zmľandravieť, lebo o sekundu neskôr sa pod ňou jednoducho podlomili. Klesla na jeho posteľ, udivená svojou slabosťou.

„Budeš v poriadku?"

„Áno. Nie?" zašepkala. „Som len taká unavená."

„Chýba tí noc, tak si chvíľu oddýchni. Potom sa porozprá​vame o tom, kto boli tí chlapi," povedal Sutherland hlasom, ktorý nebol ani výhražný, ani milý. Zľahka ju chytil za plece a pevne ho zovrel, aby jej naznačil, že má ostať na mieste, a prešiel k umývadlu. Priniesol navlhčený uterák a začal jej umývať odreté ruky.

Nicole naňho ešte raz pozrela, keď jej drhol šmuhu na tvári, a pokúšala sa rozhodnúť, či mu má veriť, hoci vedela, že nemá veľmi na výber. Tvár mal ako vytesanú z mramoru, ne​žiarili sa na nej nijaké pocity. Nicole proti svojej vôli upadla do spánku a snívalo sa jej, že Sutherland neveriacky povedal: Má modré oči."

Derek nevypil z fľaše toľko, koľko mal v úmysle, kým sedel | pozoroval dievča skrútené na svojej posteli. Nepredpokla​dal, že prvú noc s ňou strávi takto. Zvyčajne sa so ženou vyspal a poslal ju preč, ale táto bola vystrašená a možno aj rane​ná. No aj tak sa nevedel vyrovnať s tým, že mu tu prespí celú noc.

Musel pripustiť, že je hrdý, ako dnes prekonal svoj egoiz​mus. Prečo sa správal tak ohľaduplne k prostitútke, nemal ani poňatia. Asi mu na mozog vplýva alkohol, lebo to dievča bolo i nedotklivé a drzé a on sa nezaplieta so ženami z iných ako čis​to fyzických dôvodov.

Akurát toto mu ešte chýbalo, aby riešil problémy mladej prostitútky. Akoby nemal na pleciach kopu iných starostí.

Čo však bolo ešte pozoruhodnejšie, prežíval úplne nezvy​čajný pocit starostlivosti. Chcelo sa mu zabiť tých dvoch, čo ju naháňali. Musela sa s nimi pobiť, preto pravdepodobne stále pije. Dopekla, tá malá čertica niekoho zranila až do krvi.

Zaujalo ho, že je bojovníčka, pravdepodobne preto, že on sa mnohého veľmi ľahko vzdával.

Zvláštne, nespráva sa ako prostitútka. Nijaké dvojzmyselnosti vyprchané častým používaním, ani nacvičené úsmevy s našpúlenými perami. A len niekoľko minút po tom, čo ho bozkávala a vzrušila ho s prekvapivou dravosťou, dovliekla sa do jeho kajuty. Automaticky sa načiahol za alkoholom, lebo ho vyvádzala z rovnováhy. Mláďatko, možno aj o desať rokov mladšie od neho, ho úplne jednoducho vykoľajilo na vlastnej lodi.

Derek nevedel, prečo nevyskúšala na ňom svoje triky, s tý​mi by si dokázal poradiť. To dievča naňho len pozrelo s nefal​šovanou zvedavosťou, kým jej viečka nezastreli tmavomodré oči, keď upadla do spánku.

Takmer sa mu uľavilo, keď zaspala. Bolo to však bláznivé. Ak rozumel aspoň jedinej veci počas tejto bizarnej noci, tak potom tomu, že sa chce vnoriť do toho pružného tela. Vnoriť, sa do nej, kým nezmierni bolesť, ktorú vyvolala jej odozva. Dopekla, ako naňho reagovala.

Odvrátil myseľ od toho príťažlivého obrazu a doprial si dl​hý dúšok. Vyzerá to, že bude musieť dievča nechať spať vo svojej posteli. Pri tej myšlienke zmraštil tvár. Jemu sa také nie​čo nestáva.

Načiahol sa, že ňou potrasie, aby ju zobudil, ale ruka mu znehybnela na jej pleci. Ležala tam ako zabitá, už celé hodiny. Jej hodvábna pokožka okrem bledých levanduľových kruhov pod očami svietila ako biely porcelán. Ale ak ju nezobudí, kde bude, dopekla, spať on?

Niekoľko minút dievča pozoroval. Nič sa nestane, ak bude spať pri nej tých niekoľko hodín, čo ostávajú do úsvitu. Nie je na tom nič zložité, dopekla!

Vyzul si teda čižmy a vyzliekol šaty a vkĺzol vedľa nej. Telo jej horelo ako pec a ležať blízko jej tepla bolo príjemné. Jeho ruka akoby z vlastnej vôle ju objala okolo pásu a pritisla si ju.

Derek si uvedomoval, že ju ochraňuje, a podvedome sa cítil dobrý a silný, hoci len na niekoľko hodín. Pritiahol si drobné telo ešte bližšie a vdychoval príjemnú vôňu jej vlasov.

Bol spokojný - aj keď nie úplne, nikdy nebol úplne spokoj​ný. Až kým si nespomenul na zvláštny moment zaváhania, keď si vyzliekal šaty. Určite to nebola cudnosť, ale z nejakého dôvodu mal prchavý pocit, že jeho nahota ju dostane do roz​pakov. Samozrejme, bolo to absurdné, keďže už pravdepo​dobne strávila mnoho nocí s desiatkami iných mužov.

Posledná myšlienka, kým zaspal, bola, nakoľko ho to trápi.

Keď mäkký lúč svetla prenikol cez okno a zohrial Nicole tvár, zdesene sa zobudila. Žmurkajúce oči zazreli opálenú ruku po​siatu čiernymi chĺpkami so zlatistým nádychom, ako ju objíma.

Kapitán Sutherland ju objíma vo svojej posteli.

Pomaly obrátila hlavu. Tvár mal v spánku mäkkú, aj keď nie úplne uvoľnenú, so známkami temnej únavy z predchádzajúcich dvoch nocí. Pocítila bodnutie príťažlivosti, odlišnej od tej fyzickej.

Prinútila sa odvrátiť pohľad a rýchlo si v duchu skontrolo​vala telo; usúdila, že väčšinu šiat má na sebe. Košeľu, nohavice - oči sa jej rozšírili a do tváre sa jej vovalila krv. Sutherland sa na ňu pritisol. Teda, minimálne jeho tvrdá časť. Zdalo sa, že hoci ona je oblečená, on na sebe nemá nič, čo by ho... obme​dzovalo.

Kapitán Sutherland ju objíma vo svojej posteli úplne nahý.

Vydesene sa roztriasla. Včera v noci bola taká dezorientova​ná. Uvítala jeho návrhy len preto, lebo bola rada, že žije a je v bezpečí. Naozaj? Čo by teda spravila, keby sa zobudil a zno​va sa dotkol jej pŕs? Keby si ju pritiahol k svojmu nahému, vzrušenému telu? Vlastná odpoveď ju prekvapila a pochopi​la, že s ním nemôže ostať ani o chvíľku dlhšie.

Okrem toho ju už určite hľadá jej otec, šteká na ľudí, čo ju nevideli, trasie tými, ktorí azda áno. Nejako sa musí dostať na​späť na svoju loď. No jeho ruka bola veľmi ťažká a pritískala ju, akoby ju už nechcela pustiť. Pomaly ju odtiahla a po celý čas, čo ju jemne pokladala na posteľ, sa neodvážila ani dýchať.

Uľahčené sa usmiala, potom pri zvuku, jeho hlbokého a za​stretého hlasu, keď niečo zamrmlal zo spánku, vyskočila. Zda​lo sa to ako večnosť, no napokon sa mu dych znova prehĺbil, a Nicole vykĺzla z postele.

Telo mala stuhnuté a neovládateľné, no napokon našla svo​je pančuchy, ešte stále vlhké, tak si natiahla nezaviazané čiž​my na obrovské požičané ponožky.

Úplne oblečená roztrasené opustila Sutherlanda; odolala nutkaniu vkĺznuť k nemu a nechať ho, aby ju znova objal.

Kým prešla ku dverám, oči jej zamierili na stôl. Na výpočty. Môže ich nechať tak? Aj keď jej Sutherland mohol včera spra​viť, čokoľvek by sa mu zapáčilo, neublížil jej. Nie, zachránil jej život.

Čo najrýchlejšie precupkala k stolu a znova prebehla čísla. O chvíľočku bola hotová a napokon vyšla z kajuty okolo Sutherlandovej posádky, ktorá neskrývala zvedavosť.

Len čo opustila Južný kríž, zbadala ju pátracia skupina jej otca. Keď ju viedli preč, všetci nažhavení na bitku, trúsili agresívne poznámky a obscénne gestá na posádku Južného kríža. Ani nie o pol hodiny ju dopravili k jej otcovi a neodpus​tili si poznámky o jej nočnom pobyte. Otec zúril a podľa sprá​vania posádky nie sám.

Keď jej otec napokon vyhnal zvedavú posádku z navigač​nej miestnosti, ovládol svoj hnev. „Viem, že si unavená," spus​til zamračene, keď zbadal jej vyčerpanú tvár, „ale musím zistiť, čo sa, dopekla, včera večer stalo."

„Som príšerne unavená..."

„Prosím, musím vedieť, kto ti to spravil, prv ako pôjdeš spať."

Nicole si vzdychla, no potom zacítila príjemnú vôňu kávy, trošku spálenej, a dala sa obmäkčiť. Boli hore celú noc a hľa​dali ju. Pokúsila sa obmedziť rozprávanie len na útok, sústre​dila sa len na to, no nepodarilo sa jej odviesť otcovu pozornosť od Sutherlanda.

Nicole dúfala, že sa jej dostane dočasnej úľavy, keď do miestnosti vošiel Chancey, veľký, hlučný Ír, ktorý jej bol ako druhý otec. Prosebné naňho pozrela, keď usadil svoje objem​né telo v kresle za kapitánom a nechtiac tým potvrdil jeho au​toritu.

Cítila sa zahnaná do rohu, preto sa rozhodla, že to poroz​práva tak, akoby vyhľadala Sutherlandovu pomoc v absolút​nom zúfalstve. Keby nie jeho, zdôraznila, dnes ráno by tu už nebola - a nijako ju neskompromitoval. No zdalo sa, že jej ot​ca trápi len to, že celú noc strávila na jeho lodi. Zakaždým sa zdesila, keď zaťal päste, ako kráčal po kajute.

„Kriste, čo si si myslela, keď si šla k nemu na loď?" znova chcel vedieť Lassiter.

Nicole si predstavovala, čo by spravil, keby mu povedala, že nemala na výber. Čestne odvetila: „Bola som vydesená, že ma tí dvaja chlapi chytia. Myslela som, že so Sutherlandom bu​dem v bezpečí."

„Poznám minimálne jednu vec, ktorá s takým mužom nie je v bezpečí," zamrmlal a vrhol na Chanceyho veľavýznamný pohľad. Ten si namiesto odpovede prekrížil ruky na hrudi a súhlasne zavrčal.

„No keď zvážime povahu útoku," pokračoval Lassiter, „pravdepodobne bolo lepšie, čo si spravila. No aj tak, vôbec si sa nečudovala, prečo ti chce pomôcť? Ten chlap je zvrhlík -určite nie rytier v lesklej zbroji."

„Viem a už takú chybu nespravím," sľúbila a v hlase jej za​znelo pobúrenie.

„Nechce sa mi veriť, že si s ním ostala celú noc," povedal sám pre seba. „Si si istá, že ťa neskompromitoval?"

Neuveriteľné. Nicole naňho zazerala. „Naposledy, otec, Sutherland mi neublížil." Keď vyzeral, že k tomu chce ešte dačo dodať, spýtala sa: „Chcem vedieť, kto si nás vybral za cieľ?"

Odmlčal sa, akoby sa rozhodoval, či jej dovolí zmeniť tému. Potom zachmúrene prikývol: „Chceli poškodiť Bellu Nicolu, no ty si ich prekvapila. Tí dvaja sú však len prisluhovači niekoho, kto im to prikázal."

Otec si sadol na kraj stoličky, ale o pár sekúnd sa znova zdvihol. „Kontakt, s ktorým som sa včera stretol, mi nepo​vedal mená, no vyznelo to, že ich vodca je dôležitý muž. Možno šľachtic. Takisto ma upozornil, že som ich hlavný cieľ. Spolu s Chanceym sme zúžili okruh podozrivých na hŕstku mužov, ale nikdy by som nečakal také násilie od nija​kého z nich."

Vzhliadla, keď jej niečo napadlo. „Čo sa stalo strážam?"

„Zložili ich. Ver, či never, ale vyzerajú ešte horšie ako ty." Lassiter vyskočil zo stoličky a znova sa začal prechádzať. „Cí​tia sa hrozne pre to, čo sa stalo."

Neprítomné prikývla a stratila sa vo vlastných myšlienkach.

„Nicole, nemyslíš na Sutherlanda, však?"

Trhla hlavou a previnilo sa začervenala.

Znova si sadol, tentoraz sťažka, otvoril ústa a znova ich za​vrel. Rukou si pretrel tvár, kým jej váhavým hlasom vysvetľo​val: „Sutherland je chlap najhoršieho druhu. Chápem, že si bola vystrašená - prežila si peklo -, no odteraz sa musíš takým mužom vyhýbať. Už nie si malé dievčatko."

„Samozrejme, otec."

Lassiter sa zhlboka nadýchol a vstal. Položil jej ruku na hla​vu a povedal hlasom, ktorý by iní považovali za pokojný, no ona vedela, že ním len zakrýva skutočné pocity. „Choď sa te​raz vyspať. Polovica posádky vrátane Chanceyho stráži tvoju kajutu, takže sa nemusíš báť, že by sa tí chlapi vrátili."

Keďže nemal nijaké dôveryhodné stopy, kto najal tých hrd​lorezov, nepochybovala, že sa onedlho vyberie porátať so Su​therlandom. Vstala, pozrela mu do tváre a pokúšala sa skryť obavy v očiach. „Čo mu spravíš?"

Jej otec sa správal, akoby nerozumel, čo myslí, no keď sa naňho zamračila, výraz sa mu zmenil a vľúdne sa na ňu usmial. „Nie, len sa s ním porozprávam a uistím sa, že rozu​mie, že nemá vodiť mladé dámy ako ty na svoju loď." Úsmev sa vytratil, akoby tam nikdy nebol. „A že budú... následky, ak sa k tebe ešte niekedy priblíži."

Keď sa vyrútil z kajuty, rozmýšľala o všetkom, čo povedal. Nebola hlúpa. Predstava jej otca o „rozhovore" so Sutherlan​dom bola bitka a urážky. Jej otec má horúcu hlavu a Nicole sa užierala, že mu Sutherland ublíži. Aj keď to nik nechcel uznať, včera jej zachránil život. Nanešťastie pre jej otca však neveri​la, že je to pravdepodobné.

Dnes si neoddýchne, pomyslela si, keď Chancey vstal, aby sa presvedčil, že je v poriadku. Mal očividne obavy; vrásky v koženej tvári sa mu prehĺbili, keď sa naňho pokúsila usmiať. Poznal ju dosť dobre a vedel, že je to nútený úsmev, no bola nervózna a neupokojí sa, kým sa jej otec nevráti. V mysli si predstavovala, čo sa môže stať - kým si neuvedomila, že Chancey sa jej pozerá na nohy a na obrovské ponožky vytŕča​júce z čižiem.

„Dobrý Bože, Nie! Čie ponožky to máš?"

Derek prekročil prah Morskej panny a ako už nespočetnekrát predtým sa vybral priamo k baru.

Barmanka sa ani nemusela pýtať, čo si dá. „Ako sa máš, zlat​ko?" spýtala sa a smelo naňho žmurkla, kým pred neho po​stavila pohár a zazátkovanú fľašu whisky. Potlačil podrážde​nie, že spoznala nielen jeho a to, čo pije, hoci by prisahal, že ju v živote nevidel, ale že predpokladá, že sa opije do nemoty. Dopekla, prečo by aj nemala?

Obzrel sa cez plece po rušnej miestnosti. Za posledné štyri roky, keď nebol na mori, zvyčajne skončil v jednej z týchto prístavných dier a nadával na osud. Obrátil sa k barmanke, vr​hol na ňu mdlý pohľad a hodil na pult nejaké drobné. Schma​tol tlmene štrngajúcu fľašu a pohár a pretláčal sa cez dav. Zo zvyku si našiel rohový stôl, odkiaľ mal nerušený výhľad na dvere a nalial si. Opäť myslel na svoju prostitútku.

Dnes ráno sa zobudil s pocitom, že niečo nie je v poriadku. No mal opicu, bol deň a on ležal sám vo vlastnej posteli. Všet​ko bolo ako zvyčajne. Potom sa mu do zahmlenej mysle vo​treli spomienky na udalosti predchádzajúcej noci.

Dievča s ním spalo celú noc. Bol si tým istý. Keď sa prebu​dil, cítil jej sladkú vôňu a videl preliačinu po jej hlave na van​kúši. No kamsi zmizla. Navrával si, že by mal byť rád, že ne​mal ťažkosti zbaviť sa jej.

Väčšina jeho posádky bola na palube, keď ju odviedla sku​pinka námorníkov. Niekoľkí z jeho mužov mali pocit, že to boli Lassiterovi muži. Pomyslenie na to, že by ju dal hľadať, bolo už priveľa. A naozaj nemala od neho odísť bez slova. Ho​ci pripustil, že to isté robil väčšinu svojho života, necítil sa pre​to o nič lepšie.

Samozrejme, ešte sa s ňou musí vyspať a stále nezistil, kto ju prenasledoval. Bol presvedčený, že by mu len klamala, čo by ho rozzúrilo. Rozhodol sa, že to nechá tak, kým sa s ňou ne​vyspí. Teraz zápasil s myšlienkou, kto by jej chcel ublížiť.

A ako je zapletená s Lassiterom?

Navyše netušil, ako ju má nájsť. Dúfal, že sa sem dnes večer vráti.

Derek pozrel na svoj nápoj a pokrútil hlavou. Nevedel sa preniesť ešte cez jednu vec, a tá ho miatla ešte väčšmi. Keď sa zobudil, zistil, že prečiarkla jeho navigačné výpočty a nahra​dila ich vlastnými. Správnymi.

Predstavil si jej úhľadné, ženské písmo a myklo ho, keď si spomenul na povýšenecky tón, akým sa s ňou včera večer zhováral. Ako mohla, dopekla, zvládnuť navigáciu? Boli to žiadané vedomosti, ktoré sa nenaučil hocijaký námorník, a ka​pitáni si ich chránili ako oko v hlave. Keby posádka nezávise​la od svojho kapitána pri vedení lode, mohla sa vzbúriť a zbaviť sa ho. Ak niekto mal túto výnimočnú schopnosť, mal moc; ešte nikdy nestretol ženu, ktorá by navigáciu ovládala.

Nalial si ďalšiu štedrú dávku do pohára. Bude tu čakať, kým sa nevráti. Na nič lepšie nevedel prísť. Tváre sa striedali celú noc a napokon, keď sa z jednej fľašky stali dve, všetky splynuli.

Nádej Granta Sutherlanda, že jeho brat nebude medzi štamgastmi Morskej panny, sa vyparila, keď zbadal Dereka roz​valeného pri rožnom stole. Derek ho ihneď zočil a zamračil sa. Grant sa pretlačil cez zástup šľapiek a vypúlil oči, keď ho zo​pár z nich uštiplo a pripojilo sa k nemu.

„Dúfal som, že ťa tu nenájdem."

„Podobne."

Grant sa naňho zatrpknuto usmial. „Neprišiel by som sem, ale niečo sa stalo."

„Tak si s tým poraď sám." Derek sa napil a na brata ani ne​pozrel. „Vždy to tak robíš."

„Tentoraz nie. Nejde o moju záležitosť."

Derek sa k nemu obrátil a neskrýval prekvapenie. „Všetko, čo sa týka mňa, týka sa aj teba. Ty spravuješ panstvo. Vlastníš polovicu Peregrine..."

„Lýdia ťa hľadá."

Derek položil pohár. Dopekla, Grant mu to chcel oznámiť nad šálkou kávy a nezaskočiť ho uprostred zmätku tohto vý​čapu. „Čo chce?"

„Ona..." V tej chvíli nejaký chlap preletel cez susedný stôl. Pivo vyšpľachlo a rozprsklo sa do strán a takmer zasiahlo Granta. „A dosť." Vstal, chytil Dereka za rameno a potiahol ho. „Porozprávame sa o tom cestou domov."

Derek si vytrhol ruku. „Nikam nejdem."

„Prečo nie, dopekla? Ešte si sa dnes nepokúšal zabiť sa?"

„Hľadám... ženu."

Grant znechutene odfrkol. „Aj keď ma bolí, že to hovorím," prešiel pohľadom po miestnosti, „nemohol by si si nájsť neja​kú, ak už nie čistú, aspoň lepšiu od týchto?"

„Ešte tu nie je."

Grant si znova sadol. „Kto to je?" „Červenovláska. Krásna."

„Hovorí z teba alkohol." Grant zmietol prázdnu fľašku, až sa rozkrútila na stole.

Derek pokrútil hlavou. „Bol som triezvy."

„Neuvedomil som si, že si vôbec niekedy triezvy." Keď sa Derek zachmúril, dodal: „No, teraz rozhodne nie si. Čo by si asi tak urobil, keby si to dievča znova našiel? Opil ju, až by padla pod stôl?"

Derek sa takmer zasmial. „Nič mi nie je."

„Tak vstaň."

„Nebudem..."

„Poslúchni ma." Grant len zriedkavo vyťahoval fakt, že sa stará o všetky Derekove majetky a investície. Ale to všetko sa malo zmeniť a Derek to onedlho zistí. Grant prebodol svojho brata pohľadom. „To je to najmenej, čo môžeš spraviť."

Derek zaklial a vstal. Zatackal sa.

Grant si nahlas vzdychol. Veľkí muži ako Derek boli nebez​peční, keď boli opití. Grant bez otázok chytil Dereka za plece, vyviedol ho z taverny a posadil do drožky.

„Išiel som s tebou," začal Derek, keď sa ozval klepot kopýt na ulici, „tak mi povedz, čo chcela Lýdia."

„Peniaze."

Stisol si mostík nosa. „Prečo ma to neprekvapuje?"

Grant chcel - musel - povedať Derekovi o svojom posled​nom rozhodnutí. Musel mu povedať, ako ho unavuje, že je pripútaný k jeho majetku. Grant sa staral, aby Derekovi nič nechýbalo, no sám pritom stratil štyri roky.

Mal toho plné zuby.

Derek však vyzeral vyčerpané, ubito, horšie ako kedykoľ​vek predtým. Kriste, nerád videl svojho brata v takomto stave. Nemal v povahe kopať do niekoho, keď je na dne. No kedy Derek nebol?

Keď prišli k mestskému domu, Grant pomohol Derekovi, ktorý stále trval na tom, že „nie je opitý ako teľa", do jeho iz​by. Grant stál vo dverách a napoly pobavene a napoly zdese​ne pozoroval, ako brat zápasí s čižmami. Keď si Derek napo​kon ľahol na prikrývku, Grant našiel deku a hodil ju naňho. „Dobrú noc, Derek. Ráno sa porozprávame."

Keď zatváral dvere, počul brata zamumlať: „Ďakujem. Za pomoc."

Grant otvoril ústa, aby mu odvetil „Kedykoľvek," ale vedel, že to už nie je pravda.

Derek sa zobudil niekedy uprostred noci. V hlave mu búšilo zarovno s tikotom nástenných hodín. Zaškúlil na ne. Tri hodi​ny. Má opicu, a to sa ešte ani nerozvidnieva.

Vstal a pretackal sa ku skrinke s umývadlom. Nepomohlo mu, ani keď si tvár ošpliechal studenou vodou. Vedel iba o jednej veci, čo by mu pomohla. Pustil sa k študovni, aby tam našiel fľašu, no zaváhal. Nechcel, aby sa Grant zobudil a videl, že nedokáže prežiť noc bez alkoholu. Najmä nie po tom, ako ho musel vytiahnuť z Morskej panny.

No nechcel ani ostať tu. Navrával si, že je to len preto, že sa mu na lodi spí lepšie. Pravda však je, že ani tam sa mu nespí pridobre. Okrem včerajšej noci. Oči sa mu roztvorili trochu väčšmi. Vráti sa na loď, aby sa vyspal, ale cestou tam sa zasta​ví v Morskej panne, naposledy pohľadá dievča a dá si pohárik n<i cestu. Dopekla, zaplatí jej len za to, aby znovu spala na je​ho lodi.

Keď mal plán hotový, pripravil si oblečenie tak, aby sa ne​musel hýbať prirýchlo alebo nakláňať prihlboko. Vyšiel z predných dverí a pri pomyslení na to, ako si vychutnával noc predtým, pridal do kroku.

No v kútiku mysle sa cítil ako blázon, že znova šiel von. Za to, že využil dievča ako zámienku na pohárik, alebo že využil pohárik ako zámienku na to, aby ju dostal.

Zaplavila ho zlá predtucha. Napriek tomu kráčal ďalej a ne​všímal si pocit, že noc sa veľmi pravdepodobne nezlepší.

prekliata noc sa naozaj nezlepšila.

Derekovi jediné varovanie, že ho niekto ide napadnúť, bol rev Jasona Lassitera: „Zabijem ťa, Sutherland!" Zvrtol sa a pot​kol, čím sa účinne vyhol Lassiterovej mäsitej pästi.

Ten hajzeľ ho nepríjemne prekvapil!

Lassiter zaručal a zahnal sa znova a len tesne minul Derekovu bradu.

Keď si Lassiter strhol plášť, dav v Morskej panne ustúpil. „Čo si chcel dosiahnuť, keď si ju zadržiaval celú noc?"

Takže ide o to dievča.

„Musel si vedieť, že by som ťa za to zabil!"

Niežeby potrebovali na bitku nejakú zámienku.

Lassiter sa vrhol na Dereka, ktorý sa mu ledva vyhol. Ak chce ten sviniar špinavý boj, vyhovie mu. Ustúpil a kým sa Lassiter stihol obrátiť, udrel ho do obličiek.

Keď si pomyslel, že Lassiter je zapletený s tým dievčaťom, zovrel ruky do pästí. Pri pohľade naňho by si mohol myslieť, že ju má naozaj rád. Prečo si, dopekla, zo všetkých mužov na svete vybrala za ochrancu práve prekliateho Lassitera? Vtedy sa rozhodol, že bude starého muža provokovať, že sa s ním chce biť.

Keď sa Lassiter zvrtol k nemu, Derek povedal: „Som si istý, že nech je to dievča ktokoľvek, nie je hodna cesty až sem." Lassiter zvraštil tvár od zúrivosti. „Roztrhám ťa na kusy!"

„Už sa teším na ten pokus."

Lassiter sa znova zahnal, Derek sa skrčil a prudko zasiahol Lassitera do hrude.

Starší muž si rukami chytil hruď a zúrivo dychčal, no Derek vedel, že sa len pokúša získať čas.

Ešte nikdy nebojoval s takým rozzúreným protivníkom. Aj keď to Dereka veľmi netrápilo, zúrivosť mohla Lassiterovi do​dať silu a utlmiť bolesť. Bude to dobrá bitka. Privítal ju.

A bol na ňu najvyšší čas.

Lassiter prudko potriasol hlavou, akoby chcel striasť úder, a znova zdvihol päste.

Derek si nevšímal kruh revúcich štamgastov, ktorí sa zhŕkli v hlúčiku okolo nich, a sústredil sa na to, aby sa vyhol Lassiterovým ohromujúcim úderom. Dvakrát sa mu to podarilo. Tre​tí úder ho zasiahol priamo do tváre. Derek sa prstami dotkol pramienka krvi, čo mu pomaly stekal po líci.

Potom sa usmial.

Začali lietať stávky a dav divoko jasal, keď sa dvaja kapitá​ni, dlhoroční rivali, konečne rozhodli doviesť boj do konca.

„To nemyslíš vážne!" zjačala Nicole, keď sa prudko posadila po tom, ako zaspala na stole. „Ako to myslíš, že otec je v žalári?"

„Odviedli ho tam," povedal Chancey ako vysvetlenie. „Ne​budil by som ťa, ale nemá dosť prachov v pokladnici na kau​ciu." Zamračil sa. „Nemá nijaké prachy."

Nicole pokrútila hlavou. „Všetky svoje peniaze som minu​la na cestu sem. Ale môžem predať zopár vecí," dodala s ná​dejou.

„To bude dlho trvať. Idem za ním kuknúť, čo chce robiť." „Idem s tebou."

Chancey si ju obzrel a videl, že je odhodlaná. Po chvíli s veľ​kou neochotou privolil: „Ak chceš ísť za ním, obleč sa a dôjdi za mnou na hornú palubu."

Keď sa obrátil na odchod, schytila ho za ruku. „Je zranený?"

„Nič, čo by sa nezahojilo. A teraz švihaj."

V momente bola pri lodnom kufri, ledabolo si natiahla šaty.

Náhlivo si uväzovala vlasy, keď sa stretla s Chanceym na pa​lube.

Nicole si bola istá, že sa zaplietol do bitky. Bola vydesená, že Sutherland by sa mohol dať vyprovokovať natoľko, že by ublížil jej otcovi, a to len kvôli nej.

Nikdy si nepredstavovala, že by sa otec mohol dostať do ža​lára.

Nicole kráčala za Chanceym do miznúcej noci a nevedela sa spamätať. Šli rýchlo a o niekoľko minút dorazili na miestnu políciu. Keď prechádzala cez skosené dvojité dvere do vstup​nej haly, slnko práve začalo vychádzať.

Vnútrajšok nebol zatuchnutý a pokrytý pavučinami, ako si predstavovala, čo ju potešilo. Červenohnedé okenice boli otvorené v ústrety vychádzajúcemu slnku, ktorého lúče odha​lili zvírený prach vo vzduchu. Drevená podlaha bola nerovná, ale čistá. Bolo jej to však jedno, aj keby to bolo panské sídlo. Deprimovalo ju, že tu zadržiavajú jej otca.

Vystrela plecia a zdvihla bradu, pripravovala sa, že sa s ním stretne vo veselej nálade. Potom zahla za roh a padla jéj sánka.

Namiesto otca pozerala na Sutherlanda.

„Chcete vzniesť obvinenie, mylord?"

Derek sa nevedel rozhodnúť. Sčasti bol presvedčený, že sú​boj bol spravodlivý, a ak jeho prepustili len preto, že má titul, mali by pustiť aj Lassitera.

Potom si spomenul, ako sa sem dostali. Keď ich strážnici napokon oddelili a vytiahli z taverny, Derek povedal: „Oka​mžite ma prepustite - som gróf Stanhope." Policajti naňho vydesene pozreli. So svojimi dvoma väzňami nezaobchádzali práve najjemnejšie.

„To je pravda," ozval sa Lassiter, čím prekvapil Dereka, až kým nedodal: „A ja som prezident Spojených štátov."

Derek ho ignoroval a obrátil sa k policajtovi stojacemu naj​bližšie. „Som Derek Sutherland, šiesty gróf Stanhope. Ste si, dúfam, vedomý, čo sa vám stane, ak ma uväzníte."

„Neverím, že znova vyťahuješ ten trik s ,grófom'."

Derek sa na Lassitera iba usmial. „Možno sa pôjdem posta​rať o našu spoločnú priateľku, kým sa budeš zabávať s poli​cajtom."

Lassiter okamžite zmĺkol a čušal po celý čas, čo Derek pre​sviedčal všetkých zúčastnených, že je naozaj gróf. Náhle sa policajti neveľmi starali o zúrivú bitku, ktorá roztrieskala tavernu, kde sa odohrala. Boli rozzúrení, že Američan zaútočil na šľachtica na anglickej pôde.

Teraz od neho chcel strážnik, aby sa rozhodol. Derek chcel tomu psiskovi dať príučku, ale...

Pri zvuku hlasov v predsieni sa pomaly otočil, pričom pocí​til bolesť. Potlačil neveriaci výraz na tvári, keď sa do haly vrá​tila príčina ich bitky v pätách s obludným chlapom.

Vlasy jej vypadávali z voľného uzla na temene a líca mala zružovené. Očividne sa len narýchlo obliekla. Ona je presne ten typ, pomyslel si náhle, ktorý vyzerá krásne, keď sa práve zobudí.

Ostro sa nadýchla, keď ho zbadala stáť vedľa strážnika, no okrem mierneho zaváhania nedala najavo, že ho pozná. Kývla mužovi, ktorý ostal za ňou, a prešla priamo okolo Dereka k Lassiterovi. Nevšímavosť bola ako úder pod pás a bolel ho oveľa väčšmi ako všetky tie, ktorými ho počastoval Lassiter. Podľa nej si nezaslúži ani len pohľad. Ešteže ju zachránil.

Čo môže vidieť na tom americkom sviniarovi? Predpokla​dal, že ženy by mohli považovať toho neznesiteľného Yankeeho za trochu príťažlivého, ale bol dosť starý, aby jej mohol byť otcom. Ak by však Derek bol čestný, mal by uvažovať, čo také ženy vidia na ňom. Mnoho žien desil. Nebolo to úmysel​né. Niečo z toho sa dalo pripísať jeho veľkosti, no pravdepo​dobne oveľa viac jeho správaniu a reputácii.

No ona sa ho predchádzajúcu noc nebála.

Derek stál bez pohnutia, ignoroval strážnika a muža za ním. Pozoroval ju, ako kráča širokou chodbou, útle plecia vystreté a opätky jej zľahka klopkajú, kým mu nezmizla z dohľadu. Potom ju počul, ako zalapala po dychu. Pravdepodobne pre​to, že zbadala škody, aké som nechal Lassiterovi na tvári, po​myslel si s úškrnom. Keď však začul jemné posmrkávanie, myšlienky mu vytriezveli.

Aké by to bolo mať ženu, ktorá precíti jeho bolesť a je mu taká blízka, že keď on trpí, trpela by tiež? Mať ženu, ktorá by oňho natoľko stála, že by vystrašene utekala do žalára pred úsvitom, len aby bola s ním? Vždy vedel, že v živote mu chý​ba niečo dôležité, no keď stál v tom studenom žalári s tvárou ani nie spoly takou dobitou ako toho sviniara v cele, pocítil závisť.

Ozvalo sa tlmené šúchanie stoličky, ktorú si pritiahla k mre​ži. Derek ustúpil o krok a zazrel ju, ako sedí pred Lassiterovou celou. Statný muž za ním si všimol jeho záujem a zavrčal, no Derek ju naďalej pozoroval. Hoci vedel, že sa rozhodla, fasci​novali ho jej pôvabné, ale odhodlané pohyby. Tak sa sústredi​la na svojho ochrancu, ktorého Derek nevidel, až sa zdalo, že si nevšimla, ako na ňu uprene pozerá.

Rukami si zakryla oči a Derek si s hrôzou pomyslel, že sa rozplače. Nepatril k mužom, na ktorých zaberajú ženské slzy. Jeho matka ho nikdy nedojala, ani Lýdia, keď od neho prišla naposledy pýtať peniaze. No dnes nevedel, čo by spravil, ak by dievčina začala plakať.

Našťastie nezačala. Drobné ruky položila do lona, preplietla  si prsty a potom smutne vzdychla: „Ach, otec."

Otec.

Prvá žena, ku ktorej naozaj niečo cíti... je Lassiterova dcéra. Do pekelného pekla.

Nanešťastie to dávalo zmysel. U Morskej panny ju nenašiel I ona v ten večer ani nevyzerala, ani sa nesprávala ako prostitútka. Bozkávala sa síce ako talentovaná kurtizána a reagova​li! neviazané. No správanie a prízvuk mala úplne iné ako šľap​ky. Teraz nevedel, či ho má tešiť, že nie je šľapka, alebo má byť vydesený, že je Lassiterova príbuzná.

„Zariadime kauciu a ešte dnes ťa odtiaľto dostaneme," po​vedala otcovi presvedčivo.

„Ako získaš peniaze?" spýtal sa Lassiter pomaly.

Neodpovedala, len pozerala na strop, na stenu, priamo na Dereka vo dverách a naspäť na strop.

Derekovi sa zdalo, akoby videl na Lassiterovej tvári, že po​chopil, lebo po chvíli zvolal: „Ach, nie, Nicole. Zakazujem ti to! V nijakom prípade ti to nedovolím pre mňa spraviť. Radšej budem hniť tu, akoby som mal prijať jej peniaze. Ak k nej pôj​deš, budeš naveky jej dlžníčkou a ona ťa zničí."

Takže v skutočnosti sa volá Nicole! Vedel som, že nemôže byť Christina.

„Otec, je to jediný spôsob - preteky sa začínajú o štyri, nie, už o tri dni."

„Nie! To je moje posledné slovo. Jediný raz v živote spravíš to, čo ti prikážem - Bože, keď si prvýkrát prišla, nezdala si sa takáto."

Nicole sa zhlboka nadýchla a melancholicky odvetila: „Nie, ale mám pocit, že osud sa mi snaží povedať, že nie vždy do​staneme, čo chceme."

Lassiter bol ticho. Napokon sa ozval: „Nebudem zaviazaný tej žene, ani keby si si to rozmyslela."

Správala sa, akoby ho nepočula. „Čím skôr pôjdem, tým skôr ťa odtiaľto dostaneme." Pokojne vstala a odchádzala a nechala Lassitera dusiť sa nespočetnými príkazmi.

Derek sa takmer usmial, keď cestou von zavolala ponad ple​ce: „Ach, ticho, otec! Už som sa rozhodla."

Keď došla až k Derekovi, zastala a pozrela naňho s vážnou tvárou. Pravdepodobne si myslí, že je to všetko jeho zásluha. Pocítil nával viny, lebo ak by neprišla v tej chvíli, bola by to pravda.

„Počúvaj, môžem ti pomôcť," ozval sa a nedbal, či ho Lassi​ter bude počuť.

Počul ho. „Drž hubu, Sutherland!"

„Choď do čerta, Lassiter," štekol Derek a obrátil sa k nej, aby si vypočul jej odpoveď.

„Nespravili ste už dosť?" spýtala sa a oči mala lemované smútkom, keď sa zvrtla na odchod. Derek sa pustil za ňou, no obrovský chlap, čo prišiel s ňou, sa mu postavil do cesty.

„Iba ak by si sa chcel znova pobiť," varoval ho a vycúval z dverí.

Lialo a ten mrazivý vytrvalý dážď vždy Nicole pripomenul jej posledný pobyt v tejto hroznej krajine. Mala päť rokov. Jej otec bol zlomený, matka mŕtva. Nejako sa mu podarilo dostať ich do Londýna z juhoamerického prístavu, kde skonala Laurel Lassiterová. Chcel povedať svojej svokre osobne, že jej dcéra zomrela.

Týždeň po tom, čo sa zámožná vdova dozvedela o Laurelinej smrti, vyšla zo svojej izby rovnako odstrašujúca ako vždy. Svetlé vlasy so sivými pramienkami mala dokonale učesané, chrbát vystretý. Ibaže vyzerala oveľa staršie a bola oblečená v čiernom. Chcela hovoriť s Lassiterom a Nicole poslala hrať Nit von. No Nicole ako zvyčajne bolo chladno, a tak s premrz​nutými nohami a rukami sa vkradla späť do domu. Zastala pred dvermi do salóna a nakukla dnu, keď začula, že sa rozprá​vajú o nej.

„Nikdy sa nevydá," predpovedala jej stará matka, zvláštne tmavými, chladnými očami sa vpíjala do Nicolinho úbohého otca a neskrývala odpor.

„Ak vezmeš Nicole späť na tú prekliatu loď so špinavými námorníkmi, môžeš si byť istý, že keď si bude hľadať manžela, ktorý by bol hoden jej postavenia, jej reputácia bude natoľ​ko zničená, že nijaký šľachtic ju nebude chcieť. Nehovoriac o tom, že už teraz je z nej malá divoška."

Lassiter vyzeral, akoby sa chcel hádať - Nicole si pamätala, jte po tom túžila -, ale zdalo sa, že niekde hlboko vnútri má ukrytú studňu trpezlivosti. „Ešte ju nemôžem nechať ísť," od​vetil bezvýrazné. „Ona je všetko, čo mi po Laurel ostalo. Mu​sím si ju nechať u seba."

„Vidím, že si sebecký ako vždy." Obaja sa obrátili k portrétu jej matky nad kozubom. Laurel bola krásna, svetlovlasá mladá žena. Na obraze bude naveky vyzerať veselá, akoby jej niekto práve povedal niečo smiešne a ona každú chvíľu mala vybuchnúť do nekontrolovateľného smiechu. Talentovaný maliar nádherne zachytil jej šťastie... rovnako ako aj náznak tvrdohlavosti vo výraze jej tváre.

„Nikdy nepochopím, prečo sa vzdala tohto všetkého," stará matka zahrnula pohybom ruky okázalý mestský dom. Potom tichým hlasom pre seba dodala: „Vyhrážky... prosby... všetko bolo jedno, keď si vzala do hlavy, že zostane s tebou."

Vstala a pohla sa k oknu, bohaté prezdobené saténové šaty vydávali pri každom kroku tlmené šušťanie. Zvrtla sa k nemu a obvinila ho: „Ostať v Anglicku ti nebolo dosť dobré, musel si ťahať moju úbohú dcéru okolo celého sveta!"

Nicole fascinovane pozorovala, ako sa bledé slnečné svetlo zachytilo na niekoľkých šperkoch, ktoré zdobili jej starú mat​ku, a hádzalo drobné, jasne zafarbené odlesky na vytapetova​né steny.

„A teraz je... preč. Ale Laura spravila, čo si si želal ty." Vrá​tila sa k vyrezávanému stolu, pohyby mala pomalé a dôstojné.

„Dopekla, viete dobre, že so mnou rada chodila na more," vyprskol jej otec chrapľavo. „Dychtila po vzrušení a nikdy ne​ľutovala, ako sme žili... dokonca ani na konci."

Stará matka prenikavo prižmúrila oči. „Ako si môžeš byť is​tý, že sa to isté nestane aj dievčaťu? Čo ak zomrie..."

Vystrelil z kresla a nahol sa nad jej stôl, veľké ruky zovreté do pästí. „Počúvajte ma - nedovolím, aby sa jej dačo stalo. Ro​zumiete? Je to silné dieťa, vychované na mori. Vždy ju budem chrániť."

„Chápem, že si to myslíš." Pozrela naňho a nezľakla sa jeho hrozivého vzhľadu. „No aj keby žila deväťdesiat rokov," po​kračovala, „Nicole bude odsúdená na staropanenstvo, lebo ja jej nedám Laurelinu pozostalosť, kým sa nevydá za šľachtica s titulom. A šľachtici s titulom sa neženia s námorníčkami. A ak nedbáš na jej dedičstvo a máš v úmysle vydať ju niekde inde, azda za dákeho grobianskeho Američana ako ty, kto by si ju vzal? Bude väčšmi muž ako žena, nebude mať pôvab, šarm alebo veno, aby prilákala aspoň decentného manžela."

Pokrútila hlavou, akoby ju tá predstava odpudzovala. „Jej pokožka a ruky zostarnú od slnka a vetra skôr, ako na to bude pripravená. Myslíš, že spoločnosť prijme takú ženu? Nie!" volala, keď vystretou dlaňou s ťažkými prsteňmi tresla po stole. „Nicole bude sama, lebo ty nespravíš to správne teraz."

„Čo by som podľa vás mal spraviť?" spýtal sa a mávol ru​kou. „Nemôžem sa jej vzdať, čo teda navrhujete?"

Pomaly sa naklonila vpred a prebodla ho tmavými očami. „Pošleš ju ku mne na jej dvanáste narodeniny, ani o deň ne​skôr. Musí prísť ku mne, skôr ako sa z nej stane žena, aby som mala čas napraviť, čo z nej spravíš ty..." s odfrknutím si ho prezrela od hlavy po päty, „... a tvoj zdegenerovaný život. Pri​pravím ju, aby prevzala svoje právo prvorodenej ako členka šľachty a aby sa primerane tomu vydala."

Otec si znova sadol a pomaly vydýchol. „Nuž dobre. Potom vám ju teda dám, ale musíte mi sľúbiť, že ju vydáte za dobré​ho muža."

„Samozrejme, ty blázon! Ak spravíš to, čo ti ponúkam."

Ani jeden z nich nevedel, že Nicole stojí priamo za dverami. Nevedeli ani to, že Nicole od útleho detstva matka vštepovala mocnú celoživotnú vieru. Rovnako ako Laurel aj Nicole musí byť pripravená bojovať za vládu nad vlastným osudom.

Nicole robila všetko, čo bolo v jej silách. Keď jej otec priká​zal nosiť klobúk a rukavice, vždy keď bola vonku, poslúchla ho. Chápala jeho starostlivosť a poslúchla jeho žiadosť, aby sa naučila navigovať, keby ho na mori postihlo nešťastie. Učila sa jeden jazyk za druhým, musela prosíkať posádku, aby ju na​učili aspoň najmiernejšie nadávky - všetkému sa podrobila, lebo inak bola slobodná. A keď nastal čas, aby odišla, mala ro​ky na plánovanie.

Už takmer dovŕšila dvanásť rokov, keď Lassiter vyhlásil, že musí ísť do Anglicka k svojej starej matke. Nicole nebola veľ​mi hrdá na to, čo spravila, ale bola zúfalá. „Dobre teda, otec," vzdala sa. „Urobím, ako mi povieš. Veľmi sa však bojím, že budeme tak ďaleko od seba. Čo ak ochorieš? Bude trvať me​siace a mesiace, kým sa to dozviem. Nebudem pri tebe, aby som sa o teba postarala. A ak by sa niečo stalo mne, ak by som ochorela alebo sa zranila, nebudeš pri mne..."

Tým sa postarala o odklad nezmyselných rečí o dokončení školy na nejakých päť rokov.

Až do tejto daždivej noci si Nicole myslela, že robí všetko správne - nepretržite sa plavila osemnásť z dvadsiatich rokov svojho života a videla celý svet. No keď pozrela na prístav, uvažovala, či to nie je len otázka času - či len neklame sama seba, keď verí, že ovláda svoj osud. Ovláda, rozhodla sa Nicole a zmierila sa s tým, že sa vzdáva boja.

Len nie úplne.

Keď Nicole došla k obrovskému Atworth House po takmer šestnástich rokoch, bola nečakane pokojná, hoci dom pred ňou pôsobil skľučujúco. Široké mramorové schody viedli k zastrešenému vchodu lemovanému stĺpmi. Skosené krídla ustupovali v dokonalej symetrii. Bujná záhrada typická pre chladné podnebie však potláčala pochmúrny účinok.

Hoci sa jej toto miesto spájalo s bolestnými spomienkami, prinútila sa uvedomiť si, že jej matka v tomto dome strávila väčšinu mladosti. Pravdepodobne sa priamo na týchto scho​doch smiala. Pri tej predstave sa uškrnula. Usmievala sa, keď jej otvoril dvere Chapman, starší majordóm, na ktorého mala príjemné spomienky z jej jedinej návštevy, a dokonca aj keď ju uviedol do salóna. Stará matka ju tam očakávala, sedela pri veľkom palladiovskom okne, ktoré dominovalo miestnosti a elegantne osvetľovalo vkusný nábytok. Zvýrazňovalo aj jej vyziabnutú tvár.

„Dobré ráno, stará mama," intonovala Nicole zdvorilo, keď prechádzala po hrubom bruselskom koberci, aby jej čelila. Vdova bola triezvo oblečená v čiernom a golier jej tesne obo​pínal krk. Črty mala poznačené nešťastím. Dva mopslíky pri Nicolinom príchode vstali a hneď sa odvliekli naspäť na mies​to - nie k nohám jej starej matky, ale pod stôl na druhej stra​ne miestnosti. Múdre psíky, pomyslela si.

„Ideš neskoro," vyštekla vdova a ani ju neponúkla, aby si sadla.

Nicole mala oblečené jedny z denných šiat, čo jej stará mat​ka poslala do školy, v nádeji, že starú ženu obmäkčí, no vyze​ralo to tak, že bude treba viac ako len uhladený vzhľad, aby začala byť aspoň trochu zdvorilá. Nič nového. Akoby jej stará matka a celý tento dom zastali v čase od Nicolinho odchodu.

„Naozaj meškám," odvetila milo a odvážne si sadla oproti nej.

„Osem rokov!" Vdova si ju prezerala s nesúhlasným výra​zom.

Nicole pochopila, že žena pred ňou, ktorá mala rovnako zvláštne tmavé oči ako Nicole, ju prinúti spraviť všetko, čo si zmyslí, aby jej dala peniaze pre otca. Ale toto dohadovanie rozhodne o ich budúcnosti, takže urobí, čo treba. „Som veľmi rada, že som ťa mohla prísť navštíviť..."

„Nezmysel! Vynechaj omáčku, dievča, a povedz mi, čo chceš."

Derek pozoroval z chrbta koňa Nicole Lassiterovú, ako ne​prítomné kľučkuje medzi ľuďmi na ulici. Zovrela si plášť pri krku a vyhrnula si hrubý námornícky šál, aby sa chránila pred čerstvým vetrom vanúcim od Temže. Zdalo sa, že si ani ne​všimla, že sa vyhla hlučnému chlapovi ponúkajúcemu pariace sa mäsové pirôžky a vysokej mladej žene, čo jej vnucovala ob​nosený kabát.

Letmo zazrel jej tvár a keď na nej zazrel smútok, zareago​val až nepríjemne intenzívne. Samozrejme, domyslel si, pre​čo má takú náladu. Kráčala od väznice a pravdepodobne sa práve dozvedela, že prepustenie jej otca na kauciu bolo za​mietnuté.

Derek sa o tom dozvedel len pred niekoľkými hodinami. Nechal Lassitera ráno trochu podusiť, ale neskôr sa vrátil na policajnú stanicu, aby stiahol obvinenie. Policajt, iný než v no​ci, mu prísne oznámil, že Lassiter ako Američan bude formálne obžalovaný zo zločinu napadnutia a ublíženia na zdraví. Hoci

Derek nechcel začať proti Lassiterovi súdny proces, muž mu povedal, že majú proti nemu dôkazy o iných zločinoch a oča​kávajú, že v žalári zostane ešte dva týždne. Derek odišiel s pevným presvedčením, že klame.

Lassiter si očividne spravil v Londýne niekoľko vážnych ne​priateľov, čo sa však vzhľadom na jeho povahu dalo očaká​vať. Zdalo sa však, že Derek im poskytol dokonalú zbraň proti Američanovi.

Dopekla, nechcel ani pomyslieť na to, že jeho najmocnejší protivník s ním nebude pretekať, lebo Derek sa zahral s jeho dcérou. Ako si ju vôbec mohol pomýliť so šľapkou? A keď si spomenul na uštipačné poznámky o jeho dcére, akými počas​toval Lassitera pred bitkou, chápal, prečo sa rozzúril.

Dereka by škrelo, keby vyhral vďaka neúčasti rovnocenné​ho protivníka, a tak hoci nerád Lassiterovi pomáhal, ponúkol veľmi vysoké úplatky, aby ho prepustili. No neuspel. Dokon​ca ani Derekov vplyv a peniaze neobmäkčili úradníkov, čo ho priviedlo k domnienke, že niekto veľmi mocný sa rozhodol, že Lassiter ostane vo väzení.

Nebolo to spravodlivé a Derek chcel pomôcť Nicole. Do​konca si Uvedomil, že považuje za mimoriadne dôležité, aby nevedela, že on s tým má čosi do činenia.

Popchol koňa a priblížil sa až k nej. Odkašľal si, no ona, stra​tená vo svojich myšlienkach, kráčala ďalej. S uspokojením si všimol, že jej ustarostený výraz sa rýchlo stráca a nahrádza ho iný, ktorý by azda nazval odbojným.

„Nicole," zvolal. Zvuk jeho hlasu ju vyľakal.

„Kapitán Sutherland!"

Dotkol sa lemu klobúka.

Začervenala sa a on zistil, že sa mu páči pohľad na jej jem​ne tvarovanú tvár a spôsob, akým jej modrý šál zdôrazňuje oči - kým sa prudko nezvrtla iným smerom.

Derek obrátil koňa a zastal vedľa nej. „Nicole," začal poti​chu, „stiahol som obvinenie voči tvojmu otcovi. Nemám nič spoločné s tým, že je stále za mrežami."

Stuhla.

Obrátila k nemu tvár, priblížila sa a pozorovala ho prižmú​renými očami.

„Takisto viem, že tvojmu otcovi zamietli kauciu."

Načiahla sa a pohladila nozdry jeho koňa; pravdepodobne si to ani neuvedomila. Páčil sa mu pohľad na jej malú ruku v rukavici na čiernej srsti jeho koňa.

„Ako by ste to mohli vedieť?"

„Myslím, že mám informácie, ktoré by ti mohli pomôcť," po​vedal a poobzeral sa.

Naklonila sa k nemu a zdvihla obočie.

„Nie tu, Nicole," poznamenal náhlivo. „Budeš musieť prísť ku mne na loď, ak sa chceš dozvedieť viac."

Očakával, že odvetí niečo jedovaté. Rozhodne vyzerala, že to má v úmysle. Namiesto toho sa zarazila a obdarila ho širo​kým úsmevom plným pôvabu a falošnej radosti. „Dobre. Môj veľký priateľ - viete, ten, ktorého ste videli ráno - a ja môže​me prísť okolo deviatej alebo tak nejako..."

Pery sa mu zhovievavo zvlnili. „Len ty."

„Nuž, samozrejme, nemôžem..."

„Prídeš, Nicole, lebo zvedavosť ti nedá."

Nechal ju samu na ulici so zmäteným výrazom na tvári. Predtým, keď sa usmiala, na tvári sa jej odohrala veľká zme​na. Všimol si to už v prvú noc na jeho lodi, no účinok si ne​uvedomil úplne. Teraz, na dennom svetle, keď jej tvár le​movali lesklé vlasy, všetky jej jedinečné črty sa v tom úsmeve rozžiarili.

Ak by v tej chvíli zavial vietor, odfúkol by ho z koňa.

Nepôjdem, vravela si Nicole hádam po stý raz. Dobre vedela, že sa nesmie vrátiť na Sutherlandovu loď. Prečo teda už kuje plán, ako sa na večer zbaviť Chanceyho? V tej chvíli vošiel do salóna, akoby vycítil jej previnilé myšlienky.

„Ako to prebiehalo u starkej?" spýtal sa, vyzliekol si plášť a hodil sa na veľkú, nahrubo otesanú stoličku. Robil všetky posledné prípravy sám a na už aj tak zoschnutej tvári mal vy​čerpaný výraz.

„Nebola taká hrozná," odvetila Nicole, no potom dodala: „No, bola dosť hrozná. Ale nie až taká, ako som sa celé roky obávala. Samozrejme, tri hodiny otca očierňovala, tárala o je​ho uväznení a zosmiešňovala moje spôsoby. A nevrlo mi po​rozprávala nádherné príbehy o mame."

„Som rád, že aspoň niečo. Nepáčilo sa mi, že k nej ideš proti otcovej vôli, ale bolo asi načase." Vytiahol fajku a tabak. „Dala ti prachy?"

„Pod podmienkou, že do roka sa vydám za muža, ktorého mi vyberie." Klesla na stoličku vedľa neho a na chvíľku zavre​la oči. „Pokúšala som sa o kauciu. Ale bola zamietnutá."

Chancey neskrýval nedôveru. „Prečo?"

„Povedali mi kopu lží o ďalších zločinoch, ktoré údajne spá​chal. A doplnili to dajakým nezmyslom o občanoch iných kra​jín, ktorých musia zadržiavať oveľa dlhšie."

„No, to mi je teda úžasný deň."

„Čo sa stalo?"

„Clankson hľadal tvojho otca."

„Clankson z firmy Clankson Emporiums?"

„Presne ten. Zdá sa, že obišiel celý Londýn. Uzatvára stávku na to, že Bella Nicola vyhrá preteky. Vysokú stávku. A ak Jason nevyhrá, Clankson s nami končí."

Nicole hlasno vydýchla. Clankson Emporiums zabezpečo​val polovicu ich obchodov. „Ak skončí on, naša spoločnosť je v troskách." Trasľavo sa zasmiala, no bol to smutný smiech. „A to myslím doslovne."

Vedela, aké dôležité je víťazstvo, no až doteraz netušila, na​koľko ich existencia od týchto pretekov závisí. Všetko, čo vlastnil jej otec, bolo z požičaných peňazí, a ak Clankson vy​cúva, plavebná linka sa zrúti ako domček z karát. A vzhľadom na to, ako zomrela Nicolina matka, jej stará matka by nepohla ani prstom, aby ich lode zachránila.

Chancey stíchol, dokonca zabudol na fajku. „Nie, musel som ti to povedať, jednoducho neviem, čo podnikneme ďalej."

Sťažka preglgla. „Dnes za mnou prišiel Sutherland."

„A?"

„Povedal, že obvinenia voči otcovi stiahol a že sa dozvedel, že mu zamietli kauciu. Vravel, že má o tom nejaké informácie."

Chancey si oprel lakte o kolená a nahol sa dopredu. „Pokra​čuj..."

„Nechcel mi to povedať na ulici. Chancey, to musí byť urči​te on, on to všetko robí. Ako by to inak vedel?"

„Nevyzerá to preňho dobre, povedal by som. Ale muži ako Sutherland často strkajú nos do cudzích vecí. Pravdepodobne vie o všetkom, čo sa deje v prístave, z krčiem."

„Ak to nie je on, kto potom?"

„Lord Tallywood," odvetil. Oprel sa a prekrížil si hrubé ru​ky na hrudi, akoby sa bránil.

„Ten fičúr?" Pomyslela si na degenerovaného šviháka, kto​rý z nejakého dôvodu mal rád preteky na kliperoch rovnako ako módu.

„Fičúr či nie, je na poprednom mieste v zozname tvojho ot​ca, kto je za poškodenými loďami. Čím väčšmi o tom premýš​ľam, tým som si istejší, že nech je za uväznením tvojho otca ktokoľvek, má prsty aj v sabotáži, a vyzerá to na jedného mu​ža. Tvoj otec bol hlavný cieľ. A od prvého útoku čakal na ďal​ší. Toto uškodí linke rovnako - a je to jednoduchšie."

Nicole si vybavila bledého kapitána, ktorý vyzeral ako z ces​ta, a pokrútila hlavou. „Videla som Tallywooda - pripúšťam, že sa správa zákerne, no vyzeral, že by vedľa Clivá a Fešáka omdlel, niežeby mal byť ich ,šéf, o ktorom rozprávali." Musí za tým byť Sutherland. Tallywoodov najhorší zločin by bolo obliecť si rovnakú vestu ako iný fičúr na večierok - to by bol horor! „Prečo neuvažuješ nad Sutherlandom?"

„Tvoj otec ho nenávidí, no ani on si nemyslí, že by za tým mohol byť. Všetko, čo sa tu deje, sa deje v tajnosti. Sutherland je možno nebezpečný a azda ani nie je dobrý, ale nemám po​cit, že by urobil niečo také podlé."

Nicole vstala a prešla k peci. Zamračila sa - nemali nijaké palivo. Sú na tom naozaj tak katastrofálne? Znova sa obrátila k Chanceymu, chrbtom k pohasínajúcemu teplu pece. „Otco​vu kauciu zamietli a Sutherland sa o tom len tak náhodou dozvie v rovnaký deň? Vedel to dokonca skôr ako ja. Nechápem, prečo ho nepovažuješ za podozrivého. Je, či nie je otcov naj​väčší súper?"

„Hej, je," zdráhavo pripustil Chancey. „Ale..."

„A nemal by najväčší úžitok z toho, keby otec nepretekal?"

„To je možné," prikývol, „ale aj zopár ďalších ľudí zúfalo tú​ži po tom, aby tvoj otec vypadol z hry. Máme celý zoznam po​dozrivých."

Pri jeho slovách krútila hlavou. Áno, ostatní súťažiaci by ťa​žili z uväznenia jej otca. Ale nik z nich nebol v takej finančnej tiesni, aby od toho záviseli.

„Myslím, že otec mi v jednom liste písal, že Sutherlandova línia ide ku dnu."

„Áno, to je pravda. Ale to ešte neznamená, že je za sabotážami."

„Ale čo ak je?"

Chancey netrpezlivo zahromžil. „Tvoj otec ho nenávidí na​dovšetko a ak ani on si nemyslí, že je za tým Sutherland..."

Nicole pokrútila hlavou. „Musím sa stretnúť so Sutherlandom a zistiť, čo za informáciu má. Nemám inú možnosť, len sa mu postaviť."

„To myslíš vážne?" ohromene sa spýtal. Potom sa viditeľne upokojil a pokojne dodal: „Dobre, tak večer pôjdeme za Sutherlandom. Už som robil horšie veci."

„On, eh, povedal, že mám prísť sama."

„Samozrejme, že to chce!" zreval Chancey.

Nicole na to nedbala a pokračovala: „Nemyslím, že tam bu​dú otca držať, ak to nevysvetlím ja." Ktovie prečo verila, že Sutherlanda dokáže ovplyvniť.

Chancey však zaprskal a pozeral na ňu, akoby stratila ro​zum.

„Chancey, vyzeráš, že ťa ohromil... odvážny nápad." Na​mierila naňho ukazovák. „A to ma naozaj hnevá, keďže ty si patril medzi liverpoolskych Írov. Viem, že títo námorníci boli notoricky známi po celom svete búrlivým správaním a šialene smelými činmi."

Chancey sa zapýril. „Polepšil som sa!"

„Nuž, ja sa jedného dňa tiež polepším!"

Zazrel na ňu. „Po prvé, neverím, že Sutherland má s týmto dačo do činenia. A ak by som aj, povypytoval by som sa ho ja, nie Jasonova dcéra!"

Nechápala, odkiaľ sa v ňom vzala toľká dôvera v Sutherlanda. „Nemôžem tu bezmocne sedieť, keď k nemu smeruje toľko podozrení. V najhoršom prípade, aj keby som ho nepre​hovorila, aby mi pomohol, získam vstup na jeho loď a trochu sa poobzerám po dôkazoch proti nemu." A vyšpehuje niečo, čo im pomôže v mimoriadne dôležitých pretekoch.

Chancey vydal priškrtený podráždený zvuk; potom sa ne​smierne rozzúrený postavil nad ňu. Po prvý raz za všetky ro​ky, čo sa spolu plavili, ju chcel zastrašiť.

„Viem, čo plánuješ, no môžeš na to zabudnúť," zahrmel a hrozil jej prstom. „Nebudeš sa vláčiť za takým lotrom s čier​nym srdcom!"

Nicole pozrela zaňho a zistila, že pri dverách počúva nie​koľko námorníkov. Zamračila sa na nich a hneď sa rozutekali. Boli zvyknutí na jeho krik, no tentoraz znel ešte zlostnejšie. Rátala však s tým, že hoci Chancey vybuchol, napokon ho uho​vorí. Lebo nikdy sa nevzdávala.

„S týmto ja nebudem súhlasiť, slečinka," varoval ju rezolút​ne, ako sa prechádzal hore-dole. „Tvoj otec by nedovolil, aby si dačo také preňho spravila." Chytil ju za ruku a povedal: „Toto sú nebezpečné časy - veď len pomysli, že na teba za​útočili na vlastnej lodi."

Pokúšala sa tohto tvrdohlavého muža presvedčiť, ale Chan​cey dvihol veľkú zjazvenú ruku, aby ju umlčal. „Už si vyrást​la na dámu. Nemôžeš byť s takým mužom sama." Zaváhal, prezrel si ju a potom zajachtal: „Si príťažlivá a muž ako on by nepremýšľal dvakrát, či sa má s tebou vyspať."

Nicole zdvihla obočie a odfrkla. Nie je príťažlivá. Má hrubé črty a napriek tomu, že jej otec tvrdil, že je štíhla, ona vedela, že je prichudá. „Budeš sa musieť snažiť oveľa viac," odvetila posmešne.

Zamračil sa, akoby ho zmiatla. „Počúvaj, Nie, mne sa ten chlap nepáči - nepáči sa mi nijaký chlap, ktorý podľahne dé​monom," dodal sám pre seba. „Nech Jasona drží v žalári kto​koľvek, je to podvodník a ja neverím, že Sutherland chce vy​hrať takýmto spôsobom."

Chcela oponovať, že ona nedokáže ignorovať nenávisť me​dzi Sutherlandom a jej otcom. No strácala čas. Radšej sa pre​stala hádať a rozhodla sa zaútočiť z iného uhla. S hraným po​vzdychom skľúčene povedala: „Len sa bojím o otca. Som si istá, že máš pravdu."

Po zvyšok dňa bude predstierať, že ju svojou logikou pre​svedčil, takže ju nebude príliš strážiť, keď sa odhodlá odísť na Južný kríž. Srdce jej hovorilo, že to nezapríčinil Sutherland, ale chcela si byť istá. Od jeho informácií záviselo viac, ako si ve​deli predstaviť.

Nicole cítila, akoby jej okolo krku zatiahli slučku, keď za​mietli kauciu. Po správach o Clanksonovej vyhrážke bola sluč​ka ešte tesnejšia. Bez jej otca nemajú šancu vyhrať. Bez výhry nebudú zákazky. A bez zákaziek v tých ťažkých časoch by museli líniu predať, aby mohli vyplatiť veriteľov.

Pôjde za Sutherlandom, vypočuje si, čo jej chce povedať, potom sa pustí do obhajoby ich veci, aby zistila, či ho dokáže prinútiť pomôcť jej. Ak sa jej to nepodarí slovami, zmanipulu​je ho. Nevedela si to celkom predstaviť - nepôsobil, akoby sa ním dalo ľahko manipulovať. No mala skúsenosti a vedela prinútiť ľudí, aby urobili to, čo chce. A ak nevyjde ani to... nuž, na to ešte nebude myslieť.

Ak by bola k sebe úprimná, priznala by si, že ju až hanebne priťahuje od prvej chvíle, čo ho spoznala, a ešte väčšmi od​vtedy, čo ju pobozkal. Povedal jej, že je zvedavá. Ach, ona je naozaj veľmi zvedavá.

Keď hodiny udreli desiatu, podarilo sa jej na noc zbaviť Chanceyho. Nerada ho klamala, lebo jej naozaj dôveroval, že je rovnako čestná ako on, ale nešlo to inak.

Využije okamih jeho neprítomnosti, aby... jednoducho zis​tila pravdu.

„Večer čakám návštevu," informoval Derek Jebediaha Grollyho, svojho bocmana, ktorý sa staral o hladký chod lode. „Keď príde, uveďte ju do salóna." A prísnejšie dodal: „A po​starajte sa, aby tam ostala."

„Áno, kapitán," odvetil pokojne starnúci námorník a nadvi​hol prešedivené obočie.

Derek chápal prečo. Na loď príde žena druhýkrát za... nuž, za celý čas.

„Myslíte, že potom budem môcť ísť na chvíľu na vychádz​ku?"

Nepochyboval, že Jeb so zvyškom posádky zúfalo túžia vyjsť si, keď padá noc - hoci cez deň nemali problém ostať na lodi. Vždy ich bolo vidno na lodi, dokonca aj keď už skonči​li svoje povinnosti, zotrvávali tam, aby každý v prístavisku videl, že sa chystajú na najväčšie preteky storočia. A v noci s nimi v prístavných tavernách zaobchádzali ako so slávnymi ľuďmi; prívrženci pretekov a nadšenci im kupovali pintu za pintou.

„Môžete," odvetil neprítomné. Jeb vyšiel z kajuty energic​kým krokom so širokým úsmevom na starej, zarastenej tvári.

Derek nikdy necítil rovnaké vzrušenie ako jeho námorníci, keď mali vyplávať na dlhú plavbu. Dlhé cesty považoval za menšie zlo pre muža, ktorý nepatril nikam.

Aspoň sa viac venoval minulosti. Teraz však nedokázal myslieť na nič iné, len na Nicole. Dokonca aj keď vedel, že je Lassiterova dcéra, jeho túžba po nej sa nezmenšila.

Kým netrpezlivo čakal, vzal si knihu z presklenej police, no keď po štvrtýkrát prečítal rovnakú stranu, odhodil ju znechu​tene nabok. Už si myslel, že sa nezjaví, vtom však Jeb zaklopal na dvere.

„Kapitán! Máte návštevu."

Dovolil mu vstúpiť a Jeb vbehol dnu. „Nepovedali ste mi, že je to to isté dievča, čo odtiaľto minule úplne pokojne odišlo," hrešil ho s významným úsmevom. „Odviedol som ju dnu a prikázal jej, aby zostala tam." Stiahol obočie a dodal: „Bola trochu drzá." Derek si predstavil, ako asi Nicole reagovala na jeho príkaz.

Vošiel do salóna a videl, že si nesadla. Namiesto toho si pre​zerala morské scenérie pripnuté na stenách.

Kráčal k nej a keď už bol priamo za ňou, ozvala sa: „Sú vy​nikajúce, kapitán Sutherland."

„Nevedel som, že máš rada umenie."

Obrátila sa k nemu so zvedavým výrazom; ten zmizol, keď načiahla ruku k jeho doráňanej tvári, ktorá sa od rána väčšmi vyfarbila. Špičkami prstov sa letmo dotkla jeho pomliaždenej sánky a jemu sa len tak-tak podarilo nezatvoriť oči. Rozpačito stuhol. Ihneď ruku stiahla.

„To nič nie je," povedal chrapľavo. „Ubezpečujem ťa, že som už vyzeral aj horšie."

Zlostne sa začervenala. Dotkla sa ho len impulzívne. „Je mi ľúto, že ste sa vy dvaja pobili," ozvala sa stroho a ustúpila.

„Skôr či neskôr by k tomu prišlo." Slová z neho vyliezali ťaž​ko, lebo sledoval, ako si nenútene vyzlieka plášť a odhaľuje nekonvenčný odev - nohavice a na mieru šitú blúzku, ktorá sa ani nesnažila zakryť jej prednosti.

Zdalo sa mu, že na nádherných vlasoch si dala mimoriadne záležať. Skrúcali sa v komplikovanom účese, ktorý zvýrazňo​val zlaté pramienky, čo ich pretkávali. Mala ich vypnuté na te​mene a tým jej postava vyzerala krehkejšia a menšia.

Hoci sa zdala taká drobná, bola oblá. Oblá, keď narazil na to, čo musel byť najkrajšie tvarovaný prsník, aký kedy držal. Striasol sa tej priveľmi vábivej spomienky a spýtal sa zastre​tým hlasom: „Môžem ti niečo naliať?"

„Ach, nemám..." Zháčila sa a potom povedala: „Áno, mys​lím, že si dám - čo pijete vy, prosím."

On držal v ruke whisky - čistú -, no mal pocit, že pre také drobné dievča by bola prisilná, preto jej ju zriedil vodou. „Mám na teba zopár otázok."

„A ja na vás," odvetila. „Ale rada si vypočujem najprv vaše."

„Dobre teda." Prešiel k stoličke a ponúkol ju, aby si sadla na plyšovú pohovku oproti nemu; nohu si zasunula pod seba.

Odpila si, neuchlipla si pôvabne, ale poriadne. Takmer sa usmial, keď sa jej oči zaliali slzami a kŕčovito začala preglgať. Bol to silný alkohol a Nicole ho očividne pila po prvý raz; za​pôsobilo naňho, že nelapala po dychu ani nekašlala.

Keď sa trochu pozbierala, spýtal sa: „Kto boli tí muži, čo ťa sledovali?"

Spomenula si na tú noc a tvár sa jej napla. Už sa nebála, bo​la len veľmi nahnevaná. „Vlámali sa na loď. Narazila som na nich," odvetila s ostrým pohľadom. Myslel si, že ho skúma, akoby sa pokúšala vidieť, ako naňho jej slová zapôsobia.

Pochopila, že ho jej prudká odpoveď neuspokojila, a tak dodala: „Viac nemôžem povedať."

Cítil, že viac z nej nedostane, preto sa spýtal: „Prečo si bola I ú noc v Morskej panne?"

Zdvihla pohár k perám, aby sa znova napila, a odvetila: „Po​čula som, že tam môj otec šiel po nejaké informácie."

„Aj tak sa to dá povedať."

Vyzerala prekvapene, potom sklonila hlavu, akoby skrýva​la úsmev. No keď zdvihla hlavu, obočie mala zvraštené a vy​zerala nahnevaná. „Neboli ste tam aj vy po informácie, kapitán Sutherland?"

Takmer sa usmial, ale pripustil: „Bol som tam, lebo som bol priveľmi opitý."

Vyvalila oči. Takú odpoveď nečakala.

„Ani ja som si neuvedomila, čo je to za miesto," pripustila a začervenala sa.

Páčilo sa mu, ako sa červená. Mala takú živú farbu pleti, že by nečakal, že sa bude takto pekne červenať. Zistil, že sa jej ob​divne pýta: „Ako to, že som ťa ešte nestretol?"

Pozerala na svoj pohár a odvetila: „Bola som preč."

„Preč?"

Znova zdvihla tvár. „Ach, tu a tam."

Derekove pery naznačili úsmev, no vedel, že naňho nie je príjemný pohľad. Takže si chráni minulosť? Bystré dievča.

„Prečo si mi nepovedala, kto si?"

Znova si poriadne odpila z pohára. „Nevedela som, čo ste za človeka. Mohli ste mi ublížiť, len aby ste spravili môjmu otco​vi napriek - nemohla som si byť istá."

„Ale napriek tomu si dnes prišla."

Prikývla a zasunula si zablúdenú kučeru za ucho. „Chcem zistiť, čo mi môžete povedať. Chcem, aby otca prepustili... vi​dí sa mi, že nemám veľa možností."

Vedel málo a ani to málo jej nemohlo priveľmi pomôcť. Len chcel, aby dnes prišla.

Oprel sa a odvetil: „Poviem ti, čo viem. Stiahol som obvine​nie voči tvojmu otcovi. Vlastne som osobne šiel na policajnú stanicu, aby som sa ubezpečil, že ho prepustia. Strážnik mi po​vedal, že má dôkazy o ďalších zločinoch, ktoré Lassiter..."

„To nie je..."

„Myslel som si, že ten chlap klame," prerušil ju. „Neverím, že spáchal iné zločiny."

Vyzeralo, že sa jej uľavilo, čo bolo zvláštne. Prečo by jej zá​ležalo na tom, čo si myslí on?

„Bolo mi... nepríjemné, že sa by tvoj otec nezúčastnil pre​tekov kvôli tomu, že som... s tebou strávil noc. Skúšal som niekoľko spôsobov, ako ho oslobodiť," vysvetľoval nejasne. „Poviem len toľko, že podľa spôsobu, akým ma odmietli, oso​ba, čo je za to zodpovedná, má mocnú pozíciu alebo zaplatila veľmi veľa peňazí."

Po chvíli sa ozvala: „Povedzme, že by ste boli na mojom mieste a zúfalo by ste túžili oslobodiť niekoho, na kom vám záleží. Na koho by ste sa obrátili? A čo by ste spravili?"

Derekovi napadli naraz dve veci. Po prvé, na nikom mu ne​záleží. Po druhé, pýta si od neho radu a páči sa mu, ako mu vi​sí na perách.

„Ak by som musel, povedal by som, že je to šľachtic, niekto na mojej úrovni alebo vyššie. Niekto, kto má veľa peňazí a sta​vil na preteky veľký balík."

„Prečo by som si mala myslieť, že ste to neboli vy?"

Jej otvorenosť sa mu zdala osviežujúca. „Lebo ja porazím tvojho otca bez ohľadu na to, či bude pretekať, alebo nie. Chcem poraziť tvojho otca," vysvetlil jednoducho.

Zahryzla si do spodnej pery a stratila sa v myšlienkach. „Neviem, či vám verím. Ale ak ste mi povedali všetko, čo vie​te..." Vstala na odchod, posledným veľkým dúškom vypráz​dnila pohár a položila ho.

Derek ju však ešte nechcel nechať ísť. Hoci obdivoval jej pevnú vôľu, keď sa dnes večer dotkla jeho tváre a jej maska rezervovanosti sa zošmykla, hoci len na sekundu. No práve v tej chvíli bola preňho neodolateľná.

Vôbec to nešlo tak, ako plánovala. Asi zošalela, keď si myslela, že dokáže tohto muža zvládnuť. Nicole nebola hlúpa - vede​la, že sa jej ho čiastočne podarí zvládnuť, len ak bude opitý, a vôbec nepredpokladala, že by tento predpoklad mohol zly​hať. No a teraz stojí pred ňou, v prenikavých očiach nemá ani stopy po opitostí. Vyzeral, akoby videl priamo do nej a poznal všetky jej tajomstvá.

Ak hovoril pravdu, nezískala nijakú veľkú stopu. Horšie však je, že by to znamenalo, že už spravil, o čo ho prišla po​žiadať. Neverila, že by jej klamal; on naozaj chce poraziť jej otca.

Za daných okolností si pomyslela, že najvhodnejší bude ústup. Ako kráčala okolo neho po svoj plášť, naposledy mu pozrela do tváre, takej nápadnej dokonca aj bez nahnevanej masky, ktorú mal vždy nasadenú. Vyzeral ako padlý anjel, chladný a krutý, no s nepatrným tieňom toho, aký kedysi bý​val. Ten tieň ju doháňal do šialenstva...

Prestaň zízať na jeho tvár. Poďakuj mu a odíď. „Sutherland, ja..."

„To nie je všetko..." sľúbil jej hlbším dunivým hlasom. Po​kúšala sa presvedčiť sama seba, že má na mysli informácie, ale márne. Keď sa načiahol a jemne jej prebehol končekmi prstov po tvári tak ako ona jemu, neodvrátila sa.

Chcel niečo povedať, ale z paluby začul zvuky ruvačky a zvýšený ženský hlas. Zacítila, ako z neho sála napätie; prudko sa zvrtol k dverám. Pred odchodom dodal: „Nicole," ozval sa a prebodol ju tými striebristými očami, „nech ti ani nena​padne odtiaľto odísť."

Keď sa za ním zatvorili dvere, roztriasli sa jej nohy. Bola uzlík nervov, tak túžila po tom, aby ju znova pobozkal, až za​budla, načo sem vlastne prišla.

Počkať, načo som vlastne prišla? Manipulovať a špehovať. Ach, áno.

Nečakala, že bude mať takú príležitosť pohybovať sa po je​ho lodi, a vedela, že by ju mala využiť. Za normálnych okol​ností by nezaváhala, no varovanie v jeho očiach trochu na​hlodalo jej rozhodnutie. Keď na ňu pozrel a prikázal jej, ani mu len nenapadlo, že by ho mohla neposlúchnuť. Inak by ju tu nenechal samu.

Jeho chyba. A ona ju využije. Otvorila dvere na škáru a pre​skúmala okolie, no potom zazrela ženskú tvár a zrazu stratila odvahu.

Osoba, ktorá rozohnené gestikulovala pred Sutherlandom, bola... dokonalá. Bezchybné črty, oblečená podľa poslednej módy. Nicole bojovala s nutkaním pozrieť sa na vlastné oble​čenie; vedela, že by zbadala tenké nohy v obnosených noha​viciach. Hrdlo jej zvláštne stiahlo, keď ich sledovala, lebo ur​čite s tou krásnou ženou niečo mal.

Prečo ju to prekvapovalo? Toto je Sutherland, zhýralec, kto​rý má pravdepodobne celý húf ženských obdivovateliek. Všimla si vlasy čierne ani žúžoľ a zmyselnú postavu tejto že​ny a predpokladala, že by neznámu uprednostnil pred ňou. Hoci ju bodol neznámy pocit, obrnila sa. Nahlas vydýchla, na​posledy vykukla a potom po špičkách prebehla do jeho kaju​ty na konci schodiska.

Vstúpila dnu, odvrátila oči od postele a ponáhľala sa k je​ho stolu. Prehrabala sa zásuvkami a našla všetko, čo čakala, ale nič, čo by jej pomohlo. Potom zbadala neoznačený obal zaklinený vzadu v zásuvke. Pohrúžila sa do jeho obsahu a za​mračila sa. V obale bol zoznam tovaru, ktorý objednal a dal doručiť na Vianoce charitatívnemu spolku Rodiny zosnulých námorníkov a hŕstke sirotincov v prístavnej oblasti.

Charitatívne spolky a Sutherland? Dary boli ohromné. Ak by bol v tiesni, na charitu by peniaze nedával. Vedela, že Chancey hovoril o Sutherlandovi pravdu; dopekla aj s tým mizerným Írom.

Je však na jeho lodi a tak prehľadá každý centimeter, ktorý bude môcť. Nicole nevedela, čo hľadá - dozvie sa to, keď to nájde, uvažovala bezstarostne. Evidentne jej do hlavy stúpol alkohol.

Z paluby sa k Nicole niesol Sutherlandov ostrý tón, ktorým častoval ženu, a na tvári sa jej objavil nepatrný úsmev. Zdalo sa, že ju nemá rád, a Nicole sa trochu uľavilo.

Ako Nicole prehľadávala jeho loď, všimla si, že kliper je v bezchybnom stave, kajuty námorníkov sú bez najmenšej chybičky a všetko od jeho kajuty až po provu bolo čistučké. Je​ho loď bola rovnako dobre udržiavaná ako plavidlo jej čisto​tou posadnutého otca. Chcelo sa jej za to Sutherlanda naozaj nenávidieť.

Keď prechádzala do skladovacieho priestoru, lenivo ťahala prst po stene. Rozmýšľala, že je asi opitá, lebo bola duchom neprítomná, dokonca zasnená, keď myslela na Sutherlanda. C im asi kapitán ako on kŕmi svoju posádku? Pravdepodobne míňa extra peniaze, aby im zabezpečil dobrú stravu.

Nevedela, akými čerstvými potravinami zásobí loď, keďže ich naložia až tesne pred vyplávaním, no našla štedré zásoby alkoholu a skľúčene pokrútila hlavou. Ak by nevedela, že ide na preteky, myslela by si, že s tým obchoduje. Niežeby ona mala právo niečo hovoriť, pomyslela si, keď mierne narazila do steny.

Zrazu vyvalila oči a rýchlo sa nadýchla, lebo v rohu náklad​ného priestoru zbadala hŕbu sudov na vodu z pevného žele​za. Okamžite pocítila bodnutie žiarlivosti. Jej otec ešte stále používal drevené sudy a skľučovalo ju pomyslenie, že Sut​herlandovi chlapi budú mať oveľa čerstvejšiu vodu. Začala skúmať rad kondenzujúcich striebristých sudov, zaklopala na jeden z nich a vychutnávala si ostrý, kovový zvuk.

Mal toľko výhod oproti nim. No o to sladšia bude výhra nad ním, ubezpečovala sa, keď sa obrátila - a narazila do Sutherlandovej pevnej hrude.

„Ideš niekam?" precedil, keď ju schmatol za rameno a vy​vliekol z nákladného priestoru. Zatresol za nimi dvere a zazeral na ňu. „Čo si, dopekla, robila tam dole? A nepokúšaj sa ma oklamať!"

Mysli... mysli! Ako dlho tam stál? „Nevedela som nájsť ces​tu spredu," odvetila dôveryhodne pevným hlasom.

„Tomu mám veriť?" Stisol jej rameno.

„Samozrejme," klamala. Aby odvrátila jeho pozornosť, spý​tala sa ostro: „Kto bola tá žena?"

Zamračil sa. „Niekto, koho už, dúfam, nikdy neuvidím," od​vetil neprítomné. „A teraz, čo..."

„Ale prečo?" tlačila naňho Nicole. „Je taká krásna."

„Nie je," odvetil úsečné, „ak jej pozrieš do očí."

„Chápem." Nechápala.

Nahlas vydýchol a položil dlaň na stenu nad ňou. „Čo s te​bou spravím?"

„Nerobila som nič zlé," vyhlásila. „Stratila som sa, keď som chcela ísť späť do salóna." Zrejme jej neveril.

Ako jej skúmal tvár, zachytila jeho pohľad. Musí byť opitá, lebo teraz, keď mu pozrela do očí, videla, že má v nich modré škvrny a sú... očarujúce. Také sústredené, také tmavé, až ho chcela pobozkať na viečka a na prísnu čiaru medzi obočím; na​pokon by sa vrátila k tým ostro rezaným perám.

Musel si všimnúť, na čo myslí, lebo výraz sa mu zmenil z hnevlivého na niečo úplne iné. Hlbokým zachrípnutým hlasom rezignovane zamrmlal: „Do pekla s tebou," a potom sa bez upozornenia zohol a pokryl jej pery brutálnymi boz​kami.

Neprišla sem pre toto. Prestane ho bozkávať. Hneď. Ach, dopekla. Nevedela prísť na jediný dôvod, prečo by si ho ne​mohla vychutnať túto poslednú noc. Ohromovalo ju, že ten​to veľký muž, taký tvrdý a svalnatý, sa od nej nedokáže od​trhnúť.

Nedopustím, aby mi táto príležitosť prekĺzla pomedzi prsty, pomyslela si, odvážne ho chytila za golier a pritiahla si ho bliž​šie. Jej stará matka ju vydá za nejakého starého lorda a ona pravdepodobne už nikdy tento pocit nespozná. Doteraz ju ni​kto tak silno nepriťahoval ako on.

Teraz alebo nikdy, uvedomila si, naklonila sa k nemu, pri​tisla sa k nemu a váhavo sa dotýkala jazykom jeho jazyka. Najprv ho položila naň, potom ho okolo neho ovinula. Stisol jej boky, nie bolestne, a zastenal, hlbokým, burácavým zvu​kom, ktorý jej rozohnil celé telo. Jeho mocná reakcia ju ubez​pečila, že má pokračovať.

Z ich prvej spoločnej noci si pamätala, že ak sa k nemu pri​tisne spredu na nohavice, bozkáva ju vášnivejšie. Prehla sa, bruchom mu dráždila mužnosť. Ruky presunul z jej bokov na zadok a nadvihol ju, až stála len na špičkách a bola zarovno s ním. Keď sa bokmi inštinktívne primkla k nemu, opäť zaste​nal, jazykom jej zakmital na jej jazyku a zaplavil ju teplom v tej časti, kde do nej narážal.

Potom sa rozhodla pre niečo šokujúce... Rýchlo mu prešla rukami po hrudi a nižšie. Položí mu ruky tam, vďaka čomu ju bozkával intenzívnejšie.

Namiesto toho, aby sa potešil, ako dúfala, znel trochu do​tknuto, keď ju schmatol za zápästia. „Chceš, aby som vypustil semeno priamo tu?"

Dereka jej vášnivá reakcia omráčila. Myslel si, že sa trochu snaží, aby zabudol, kde ju nachytal, lebo, samozrejme, klama​la. Hneval sa, že ho špehuje, no ani tak po nej neprestal túžiť.

Túžil však, aby s ním bola len preto, že ho tiež chce. Bez​ohľadne odhodil pochybnosti a perami sa vrátil k náruživému dievčaťu v náručí. Nepamätal si, že by dakedy cítil toľko už pri bozku. Prečo spolu horia? Bolo to preto, že je triezvy, ale​bo preto, že tá krpaňa takisto prežíva prekvapivo veľkú vášeň, objíma ho rukami a pritláča sa pevnými prsami k jeho hrudi?

Prijala jeho dobiedzajúci jazyk, ochutnávala ho, akoby ho chcela zhltnúť. Rozpaľovalo ho to. Mohol by sa pri nej prestať ovládať, mohol by jej svojím veľkým telom ublížiť. Odtisol ju od seba.

„Bože, čo to so mnou robíš?" zachripel. Nechápal túto zá​hadu, no keď jej pozrel do tváre a zazrel spuchnuté pery a rozšírené zrenice, rozhodol sa, že dnes naozaj dosiahne, aby po ňom túžila bez ohľadu na okolnosti. Sklonil sa, rukou ju chytil pod kolenami, odniesol ju do svojej kajuty a kopnutím za sebou zatvoril dvere.

Keď ju položil na posteľ, oprela sa o lakte, aby naňho do​siahla, a stvrdnuté bradavky jej presvitali cez mäkkú látku blúzky. Pridržal ju na posteli. „Prestaň s tým."

No neprestala. Strhol si košeľu, Nicole si kľakla, prstami mu prechádzala po pokožke a napätých svaloch. Hnietla mu ple​cia a vystrela sa, aby ho teplými perami pobozkala na hruď. Prudko zaklonil hlavu. Nevedel tomu zabrániť, no chcel ju vidieť, sklopil zrak... Zdalo sa, že sa naozaj zabudla v horúč​kovitej naliehavosti. Bože, chcel - dopekla, potreboval, aby sa zabudla; každou sekundou nad sebou strácal kontrolu. S náh​lou chladnosťou si pomyslel, že čoskoro bude vedieť, či ho chce rovnako veľmi ako on ju.

Zatlačil ju na posteľ, jednu ruku jej položil medzi prsia a druhou jej stiahol čižmy. Za nimi nasledovali nohavice. Keď pokračoval, náhle zacítil zaváhanie a drsne sa na ňu usmial. „Bojíš sa, že zistím, že si túžbu len predstierala?"

Tvár jej zahalili rozpaky. „To-toto sa dá predstierať?"

Zahrešil a rozmýšľal nad pravdivosťou jej slov, po ktorých mu zovrela krv a túžil sa do nej ponoriť.

„Vyzleč si košeľu," prikázal jej a ona znova zaváhala, kým si ju stiahla. Čo si, dopekla, myslí po tom, čo s ním robila? Myslí si... Potom mu to došlo a zaliala ho zúrivosť. Asi sa hrá na pannu, uvedomil si znechutene. Prekliate ženy a ich večné hry. Ako by žena, ktorá stoná a zvíja sa na jeho tele, žena, kto​rá takmer rukami skĺzla až na predok jeho nohavíc, mohla byť panna?

Mal by ju namieste vyraziť. Keď zbadal jej dokonale okrúh​le prsia s bledoružovými bradavkami, už to nedokázal. Až keď ju ochutná.

Sadol si vedľa nej na posteľ, vyzul si čižmy a vyzliekol no​havice; pohľad mala pripútaný na jeho vztýčený penis a fas​cinovane vyvalila oči. Pozoroval ju, ako si ho prezerá a pred​stiera, akoby nikdy nevidela vzrušeného muža. Taká zhýralá a predstiera, že je nevinná... dopekla!

Prinúti ju uvedomiť si, čo je.

Rukou skĺzol na jej prsia a nedočkavo ich zakryl dlaňami. Oči sa jej naširoko roztvorili a zalapala po dychu, no on jej reakciu ignoroval a sklonil hlavu.

Stisol jej kopčeky dokopy, aby perami dosiahol na obe bra​davky. Lízal ich a sal, pokožka jej zvlhla. Zvíjala sa, prehýbala telo k nemu, potom mu zaborila prsty do vlasov a pritisla si je​ho ústa k prsníku.

Privádzala ho do šialenstva. Ešte nikdy takto na nijakú že​nu nereagoval. Z nejakého dôvodu, o ktorom bude rozmýšľať neskôr, záležalo mu na tom, ako naňho bude reagovať - zále​žalo mu na tom väčšmi ako na čomkoľvek inom.

Zvláštne nervózny jej posúval ruku dole po bruchu. Keď zastal tesne nad bodom, kde sa stretajú stehná, celé telo sa jej rozochvelo. Dokonca aj jej malé prsia, lesklé od jeho láskania, sa triasli.

Presunul prsty do jej mäkkých záhybov.

Vlhké. Horúce. Roztvoril jej nohy, kľakol si medzi ne a ko​lená jej vytlačil nahor. Keď ju mal otvorenú, pomaly do nej vsunul prst a posúval sa dnu. Celé telo sa jej naplo. Zranil ju? Vytiahol z nej prst, no ten sa leskol. Vsunul ho znovu do nej; Nicole pohodila hlavou a zastenala. Von... dnu... začala sa pohybovať v súlade s jeho rukou. Pery sa mu skrátili v očaká​vaní. Bola taká pevná.

Znovu a znovu do nej vsúval prst, láskal ju vnútri, nebol schopný opustiť tú prudkú, hladnú medzierku rovnako, ako nebol schopný prestať dýchať. Každým pohybom jej dychčanie a drobné výkriky boli čoraz rýchlejšie. Bledé ruky rozho​dila nad hlavou a nohy roztiahla ešte širšie. Takmer sa priblí​žila k vyvrcholeniu.

Vsunul do nej druhý prst, roztvoril ju a fascinovane ju po​zoroval. Hlboko v hrdle zastonala a vystrela sa v posteli s roz​tvorenými nohami a prehnutým chrbtom. Vynikajúce.

Jej telo ho pevne zovrelo. Keď prišla k sebe, roztvorila oči s neveriacim a užasnutým výrazom.

Bol to výraz, ktorý odrážal jeho vlastný ako zrkadlo, lebo pod prstami zacítil jej nedotknuté panenstvo.

Nicole sa práve prebrala z najneuveriteľnejšieho zážitku, aký sa jej kedy v živote prihodil. Chcela si ho vychutnávať, za​mknúť si ho v srdci. Cítila sa mäkká a ochabnutá po prvý raz za celé mesiace. Chcela sa tešiť z úľavy od neustáleho napätia, s ktorým bojovala, no bolo to ťažké, keď sa na ňu Sutherland obrátil s výrazom, ktorý sa zo zmätenosti premenil na chladnú zúrivosť.

„Vysvetli to, dievča."

Predpokladala, že jeho tón ju má vydesiť, no cítila sa ako nadrogovaná. Chcela ho len hladkať a poďakovať mu a, nuž, nejako sa mu odplatiť. Fascinovane mu prstami začala ískať chlpy na hrudi a usmiala sa pri ostrom nádychu, keď mu ne​vedomky poláskala bradavku. Bude si to musieť zapamätať.

V očiach mal mráz, keď ju drsne schmatol za zápästie. „Dosť. To má byť nejaká pasca?"

„P-pasca?" zajachtala a prinútila sa posadiť sa.

Pohľadom jej blúdil po prsiach a prudko ju pustil. „Zakry sa."

Pritiahla si prikrývku až k brade. Ukončí to teraz, povie mu všetko, aby sa mohol chrániť pred kýmkoľvek, kto je za sabotážou. A potom odíde. Rozhodovala sa, kde začne, no jeho ďalšia poznámka ju zarazila.

„Panna zvodkyňa. Nepredala by si svoje cenné panenstvo len preto, aby si dostala otca z basy."

Pri jeho slovách ju myklo, no ešte väčšmi, keď mu na tvári zbadala výraz pochopenia spolu s rastúcim hnevom. „To pre​to si bola taká ochotná - lebo si si chcela uloviť grófa?" spýtal sa výhražné a črty sa mu skrivili.

Uloviť grófa? Čo to, dopekla, znamená? Myslí si, že si ho chce uloviť za manžela? Nikdy by nespravila nič také bez​ohľadné. Väčšinu svojho života vedela, že ak sa vydá, bude to nešťastný zväzok s niekým, koho jej vyberie stará matka.

Zdalo sa, že jej mlčanie ho rozčuľuje ešte väčšmi, lebo ju schytil za plecia. „Spýtam sa ťa len raz a ty mi odpovieš," vyštekol. „Čo..." Jeho slová prerušil tlmený náraz.

Nicole zdvihla hlavu. V jeho očiach postrehla zmätený vý​raz, vzápätí sa v nich zablysla bolesť a potom sa pomaly za​vreli.

„Ježiši, Chancey, ty si ho zabil!" zvolala Nicole a ovinula si prikrývku tesnejšie okolo seba. Prebehla k Sutherlandovmu nehybnému telu, ktoré dopadlo na zem, a ochranársky si po​ložila jeho hlavu do lona.

„Prečo by ťa to malo trápiť?" spýtal sa Chancey a rukami pevne zvieral ťažkú palicu, ktorou tresol Sutherlanda po hlave.

„Samozrejme, že ma to trápi," podarilo sa jej pridusené za​šepkať; opatrne mu prehmatávala hlavu a počúvala, či dýcha -dych mal, našťastie, silný a rovnomerný. „Nechcela by som, aby zomrel... Nechcela by som, aby niekto zomrel," dodala, keď Chanceymu zúrivosť skrivila tvár. „Nie je to tak, ako to vyzerá," ozvala sa a želala si, aby jej zradná tvár neočervenela od zahanbenia.

Poklopkal si palicou po otvorenej dlani. „Ach, takže ty mi chceš povedať, že ťa nájdem nahú v posteli najznámejšieho zhýralca v Londýne, ale nie je to tak, ako to vyzerá?" Obrátil sa na Sutherlanda so zlovestným pohľadom. „Tak mi povedz, čo sa stalo, aby som vedel, ako mám toho sviniara zabiť podľa zásluhy."

„Nie!" Hodila sa cez neho. „Prišla som sem a nakoniec, nuž... ja som ho zviedla."

„Naozaj?" Odfrkol si, bolo jasné, že jej neverí, ale aspoň pustil palicu a nechal ju visieť na remienku okolo zápästia.

Nicole potrebovala čas, aby prišla na spôsob, ako dostať roz​zúreného Chanceyho čo najďalej od muža v bezvedomí. „Ja, eh, potrebujem sa obliecť." Prudko sa obrátil. „Ako si vedel, kde som?" spýtala sa, aby zmenila smer rozhovoru. „Ako si sa dostal cez jeho stráže?"

„Mal som z teba zlý pocit, tak som sa zastavil na lodi, aby som ťa skontroloval. Človek ani nemusí byť génius, aby si do​myslel, kde si. A čo sa týka jeho stráže, skončili rovnako ako ich kapitán," dokončil pohŕdavo.

„Ach," podarilo sa jej vyjachtať. Prehodila prikrývku cez Sutherlandov trup a nohy a náhlivo si obliekla košeľu.

„Pohni si. Čoskoro sa vrátia ďalší z jeho posádky a ja potre​bujem čas na to, čo mám v úmysle."

„Tak teraz počkaj ty," prikázala mu, keď vzala vankúš a jemne ho podložila Sutherlandovi pod hlavu. Naozaj sa oň​ho začala báť. „Počúvaj ma. Je to pravda - ja som začala. Ne​klamala by som. Klamala som ti už niekedy?" chcela vedieť od Chanceyho. „Už som bola voči tebe niekedy nečestná?"

„Hej, napríklad keď si mi prisahala, že ostaneš v škole. Ale​bo keď si tvrdila, že kuchár je vlastné koláče. A aj dnes - keď si ma poslala preskúmať slepú uličku," odpovedal a v hlase mu bolo cítiť sklamanie.

„To... to bola dôležitá stopa. Ak už nič iné, aspoň si mohol získať viac informácií o Tallywoodovi, tvojom hlavnom podo​zrivom," namietla upäto a zohla sa, aby sa doobliekala.

Drsne, štekavo sa zasmial. Aj jej sa zdala táto odpoveď sla​bá. Bolo zlé, čo spravila. Poslala Chanceyho, aby niečo zistil na Tallywoodovom polnočnom bridžovom večierku.

„Dobre, dobre," popudené pripustila. „Ale teraz mi musíš veriť."

Keď si začala obúvať čižmy, Chancey sa k nej obrátil a spýtavo si ju prezeral. „Možno pripustím, že nemôžeme hádzať všetku vinu na Sutherlanda. Si pekná a prišla si k nemu bez sprievodu v noci prístaviskom. Ten darebák si možno pomys​lel, že si ľahká korisť."

Nicole vstala, pozrela mu do očí a neuhla pohľadom. „Chce​la som, aby sa to stalo, Chancey. A neľutujem to." Neľutovala -podľa nej jej Sutherland dal dar. Dokonca aj keď bol na ňu na​koniec prísny a nahnevaný, nevymenila by čas strávený v je​ho posteli ani za nič.

Chancey si napokon vyčerpané vydýchol. „Nateraz ho ne​chám žiť, ale," zdvihol ruku, aby ju umlčal, „len preto, že sa zaňho vydáš."

Vydá sa za mňa? pomyslel si Derek, keď prišiel k sebe. Pokúšal ta prehltnúť nadávku, keď mu vlny bolesti búšili do hlavy. Oči otvoril na úzke štrbinky a potlačil bolestivé zasyčanie, le​bo vedel, že ak vydá čo len hlásku, ten obrovský psisko ho /novu uspí.

Keď sa mu podarilo trochu zaostriť, zaškúlil na vadiaci sa párik. Muž bol obrátený chrbtom, takže Derek videl len jeho neuveriteľne široký chrbát. No musel to byť ten istý chlap, ktorý sprevádzal Nicole do žalára. Derek bol sám veľ​ký muž, ale tento mamut musel vážiť o dobrých pätnásť kíl viac ako on.

A Nicole... relatívne drobná Nicole ho otvorene vyzývala, zúrivo krútila hlavou pri jeho príkaze, že sa má vydať za Dereka.

„Skompromitoval ťa. Dokonca aj tvoj otec by pochopil, že sa zaňho musíš vydať, Nie."

„Za Sutherlanda? Veď sa počúvaj, čo hovoríš," neveriacky krútila hlavou. „Okrem toho, otec sa to nemusí dozvedieť."

„Vieš, že mu to poviem, dievčatko."

Dievčine spopolavela tvár a plecia obra poklesli. Ihneď pre​šiel cez kajutu a nešikovne sa zohol, aby ju potľapkal po hla​ve obrovskou labou. Derek len s ťažkosťami zachytil, o čom sa rozprávajú s hlavami pri sebe. Napokon muž vstal.

„Takže si prešla celú jeho loď?"

Celú?

„Áno."

„A?"

„A spravila som, čo som prišla spraviť. Sutherlanda si môžeš vyškrtnúť zo zoznamu." Z akého prekliateho zoznamu?

„Neteší ma, čo si dnes spravila, ale aspoň si dačo dosiahla," povedal muž a nahlas vydýchol. „Môžeme zachrániť zvyšok. Pôjdem po chlapov, kým sa vráti posádka toho sviniara. Ak ho budeme musieť prinútiť, aby si ťa zobral, tak ho prinútime."

Derek hádal, že ten veľký chlap vie, že boj sa iba začína, le​bo rýchlo dodal: „Budem sa s tebou hádať po ceste. Ale Nie -aj keby sekery z neba padali, vydáš sa za toho darebáka za to, čo ti spravil."

Prečo tak odhodlane krúti hlavou a vraví tomu obrovi, že si ho, dofrasa, nevezme? Dereka jej reakcia ohromila; mal prob​lémy držať oči privreté, keď pozrela naňho. Bola celá bez seba od hnevu, takže pochyboval, že by si všimla, že sa prebral. Po​chyboval, že by si všimla, keby vyskočil a zatancoval gigu. Tá žaba soptila pri pomyslení, že by si ho mala zobrať.

Ako keby sa on chcel oženiť s takým dievčaťom. Ale, dopek​la, čo je zlé na tom vydať sa za mňa? Množstvo žien si naňho ro​bilo zálusk, modlilo sa, aby ich požiadal o ruku, a niektoré, pomyslel si ponuro, kuli plány, ako ho dostať do chomúta.

Ale ona nie. Táto ženská sa triasla od zlosti. To nemôže byť pravda. Bolo to nepochopiteľné. Keby ho tak nebolela hla​va, mohol si to všetko prebrať a nájsť v jej správaní nejaký zmysel.

„Chancey," prehovorila tichým hlasom, „naposledy, nevy​dám sa zaňho. Je to niktoš, opilec a... a... zneužíva ženy. Vieš si ma predstaviť pripútanú k tomuto," znechutene švihla ru​kou jeho smerom, „po celý zvyšok života?"

Aha, takže sa volá Chancey... Počkať! Čo to, dopekla, povedala? Derek cítil, ako ním pulzuje hnev. Nie je niktoš ani opilec. A nikdy nezneužil nijakú ženu. No v kútiku duše pripustil, že ak by ho nezložili, začal by ňou.

Aj tak však neveril tomu, čo hovorí. Vysvetľovalo to po​hľad, ktorým ho počastovala vtedy v Morskej panne? Pova​žuje ho za takého človeka? Za opilca?

Pocítil nepríjemný náznak zahanbenia; bol to úplne nový pocit a celkom určite nevítaný. Dočerta. Ledva dokázal potla​čiť nutkanie vstať a triasť ňou, kým nezoberie svoje slová späť.

Namiesto toho potajomky pozoroval, ako masíruje k prešedivenému námorníkovi s vystretými plecami a blýskajúcimi očami. Derek si pomyslel, že vyzerá ako kráľovná, keď doda​la: „Chancey, musíš so mnou ihneď odísť. Vieš, že som len te​raz dala sľub, ktorý nezahŕňa jeho. Necháme ho tak," dokon​čila varovne.

Muž zaváhal; potom pokrútil hlavou a vykročil k druhej strane kajuty. Musel sa zohnúť, aby prešiel cez dvere. Len čo vyšli, zavrčal niečo o tom, ako ju mali poslať späť skôr.

Derek začal vstávať, ale zatmelo sa mu pred očami a padol naspäť na podlahu v zúrivej nemohúcnosti. Dnes večer asi ne​bude vo forme, aby ich prenasledoval, ale na tom nezáleží. Pri​núti ich za to zaplatiť.

Dostane ju, aj keby ho to malo zabiť, a naučí to dievča, aby sa neopovažovalo považovať ho za... čo si to vymyslela za absurdnosť? Že zneužíva ženy. Prisámbohu, bude sa pred ním plaziť.

V hneve sa znovu pokúsil vstať, ale klesol späť slabý ako dieťa. V hlave mu pulzovalo a myšlienky mal chaotické a zmä​tené, aj keď sa krútili okolo dievčaťa...

Začul ľahké kroky a zatvoril oči. Nicole.

No jej návrat vôbec nepomohol vyriešiť jeho zmätok. Vlast​ne si začal byť istý, že si to len predstavuje, keď vkĺzla k nemu a nežne ho prikryla dekou. Nepochybne sa mu snívalo, že ho nežne bozkáva na boľavú hlavu a šepká mu do vlasov: „Ďa​kujem za dnešný večer." Potom vyskočila a zmizla.

Šesťdesiat hodín. Veľké okružné preteky sa začnú o šesťdesiat hodín a Derek nemá poňatia, kam zmizla Nicole. Už sa rozho​dol, keď ju spolu s posádkou nevedel vystopovať, že ostane v prístave. Nech sa prepadne, ak bude čakať sedem mesiacov, kým sa táto situácia rozrieši.

Keď ju jeho muži nenašli na Belie Nicole ani v jej okolí, na jeho príkaz prehľadali každé možné ubytovanie v blízkosti vody. Prevrátili celé prístavisko hore nohami, ponúkli značnú odmenu v celom meste, ale nijaká stopa sa neukázala ako pravdivá.

Stisol si mostík nosa a pozrel na stôl. Nedá sa povedať, že je ňou posadnutý, lebo ho už chytila do svojej pasce. Zaklonil sa na stoličke a v mysli znovu prežíval tú noc. Veril, že sa ho pokúsila lapiť ako manžela, i keď to rozhodne poprela a ne​oblomne odmietala jeho osobu. Hoci všetko predtým bolo úžasné.

Dopekla, nepotrebuje znova prežívať tú noc. Ako vždy ho spomienka na jej uvoľnenosť a prudkosť vyvrcholenia vzruši​la až na prah bolesti. Aj keď ho omráčili bakuľou, jej bozk bol sladký a stál za tú bolesť. Poďakovala sa mu. A potom zmizla.

Bolo to priveľa. Keby ešte aj teraz necítil jej vôňu a chuť na svojich perách, myslel by si, že si celé stretnutie len vymyslel. Chcel, okrem toho náhleho konca, aby sa to všetko zopako​valo.

Chápal, prečo ho udreli, ale nehneval sa preto o nič menej, že ho aj s posádkou zbili na vlastnej lodi. Nehovoriac o zvyš​ku tej zvláštnej noci. Potreboval zistiť, o akom zozname to hovorila a prečo mu prehľadávala loď. Keď mala Nicole, dcé​ra jeho najhoršieho nepriateľa, voľnú ruku, bola pohromou v knihách ktoréhokoľvek človeka. Tobôž Nicole s plánom. Musí ju nájsť a vypočuť.

Nechal ju v salóne bez pochýb, že ostane tam. Nepamätal si, že by ho niekedy niekto úmyselne neposlúchol. Ale tá žaba pravdepodobne odišla zo salóna vo chvíli, keď došiel na lod​nú lávku, kde Lýdia práve sotila jedného jeho strážcu, aby sa dostala na palubu a hystericky žiadala ešte viac peňazí.

Kým sa Lýdia neukázala, usilovne premýšľal o Nicole a ne​mal čas myslieť na tú strigu, hoci ho sužovala celé roky...

Zo zadumania ho vyrušilo zaklopanie.

Prekvapilo ho, že vo dverách stojí jeho mladší brat. Alebo skôr sa hrbí. Ako to, že si nevšimol, ako Grant za posledné šty​ri roky zmužnel? Vždy bol síce vysoký, ale v dvadsiatich ôs​mich rokoch sa mu štíhla postava vyplnila.

Grant mal síce modré oči a Derek sivé a tvár nemal zničenú nestriedmym spôsobom života a nenávisťou ako jeho brat, no príliš sa od seba nelíšili. Povahou však nemohli byť odlišnejší. Derek bol zjavne hrdý na to, že je nezodpovedný zhýralec ,1 pôžitkár, zatiaľ čo Grant sa stal pilierom spoločnosti a sprá​val sa rezervovane ako ich otec gróf, i keď ešte prednedávnom hol huncút s pohotovým humorom a talentom na upadanie do problémov.

„Dobré ráno, Derek." Grant si sadol na stoličku tvárou k sto​lu a Derek by prisahal, že z jeho brata vyžaruje moc a cieľave​domosť. Zareagoval tak, že sa zaklonil na stoličke ešte väčšmi a vyložil si ošúchané čižmy na stôl.

Vždy mu na bratovi záležalo, no stále sa cítil trochu nesvoj, že ho Grant minule videl klesnúť tak hlboko. Preskočil teda pozdrav. „Čo chceš, Grant?"

Grant sa poobzeral po dobre vybavenej kajute a potom sa zhlboka nadýchol. „Nuž, chcel som sa s tebou pozhovárať, skôr ako vyplávaš, no v to ráno si odišiel z domu, kým som eš​te spal."

„Tak hovor."

„Dobre teda." Grant sa nahol dopredu a potom sa obozret​ne spýtal: „Poznáš lorda Belmonta?"

Derek spozornel. „Všetci poznajú toho starého bláznivého hlupáka. Čo s ním má byť?"

„Tento týždeň prišiel za mnou." Grant sa znova nadýchol. „Dal mi výhodnú ponuku, aby som hľadal jeho rodinu."

„Kriste." Derek pokrútil hlavou. „Jediný dôvod, prečo pri​šiel za tebou, je, že ho odmietli všetci kapitáni a majitelia lodí v Londýne, čo ešte s tým bláznom nepodpísali zmluvu. Vráta​ne mňa. Vysmial som ho." Derek preskúmal bratovu ľahostaj​nú tvár. „Čo by ti, dopekla, mohol ponúknuť? Svoj majetok pomíňal už minimálne pri desiatich rôznych pokusoch."

Grant vyzeral, akoby sa bránil. „Ak sa mi to podarí, ponúkol mi pozemky Belmont Courtu, keď skoná."

Derek prekvapene zahvízdal. „Potom začína byť zúfalý." Dopočul sa, že Belmont sa pokúsil predať statok, aby mohol fi​nancovať ešte jedno, posledné pátranie.

Tento rozhovor, usúdil Derek jednoducho, si zaslúži drink, preto vzal fľašu brandy. Kývol fľašou smerom ku Grantovi, no ako očakával, Grant odmietol krátkym pokrútením hlavy. Aj keď ešte nebolo ani poludnie, zdalo sa, že Granta neprekva​puje, že si Derek nalieva.

„Dúfam, že jeho ponuku nezväzuješ," prehodil Derek po​nad plece a potom sa vrátil k stolu.

„Nuž, rozhodol som sa, že to neprijmem," pripustil Grant. „Ale začal som uvažovať - ak by som chcel ísť, mal by som mať tú možnosť."

„Čo to má znamenať?" spýtal sa Derek. „Vlastníš polovicu Peregrine Shipping. Môžeš ísť slobodne, kamkoľvek chceš..."

„Nie, nemôžem," prerušil ho Grant. „Mám priveľa práce s riadením Whitestone a tvojich ďalších zanedbávaných stat​kov."

„Nezmysel. Mám správcu..."

„... ktorého som vyrazil pred niekoľkými mesiacmi nielen preto, že ťa ošmekol o poriadne tučný balík, ale že okrádal tvojich nájomníkov." Tváril sa neprístupné. „Nezakročil by som, keby za mnou neprišli tvoji nájomníci."

Derek ohromene klesol na stoličku. Prekvapili ho nielen správy o sprenevere jeho správcu, ale aj že by ho Grant ne​chránil pred úpadkom. Poriadne si odpil. „Prečo som o tom nič nepočul?"

Grant veľavýznamne kývol hlavou na kôpku listov na sto​le, ktoré Derek niekoľko mesiacov ignoroval. „Poslal som ti oznamy každým možným spôsobom. Som si istý, že ak by si sa obťažoval pozrieť, zistil by si, že niekoľko mojich listov si cestu na loď našlo."

Derek sa snažil nevyzerať previnilo. „Hej, nuž, mám pocit, že som dostal nejaké listy, ale nemal som na ne čas."

Grant pokrčil plecami. „Ide mi o to, že keby som tu nebol a nedržal všetko pokope po tom, čo si tak náhle odišiel, bol by si vo veľmi zlej situácii. A už ma to unavuje. Nevychovali ma, aby som prebral Whitestone..."

„Dopekla, to ani mňa," prerušil ho Derek. Prešli už roky od smrti ich staršieho brata, no napriek tomu sa stále nedokázal zmieriť s tým, že William tu už nie je a všetka zodpovednosť teraz leží na jeho pleciach.

„Nie je môj," vyhlásil Grant ovládaným hlasom. „Whitestone nie je môj majetok. Chcem si nájsť svoje vlastné miesto. ísť vlastnou cestou. Nedokážeš pochopiť, aké ťažké je pracovať, keď vieš, že v tom nemáš budúcnosť."
„Čo tým chceš povedať? Si môj jediný dedič. Všetko dosta​neš ty. A ja nežijem práve tak, akoby som plánoval zostarnúť."

„Jedného dňa budeš mať dediča," povedal Grant ticho, ale presvedčivo.

Derek zovrel prsty okolo pohára. „Nebudem mať dediča. Už sme o tom hovorili. To sa nestane."

Grant si prešiel rukou po tvári. Náhle vyzeral unavený a je​ho dokonalá sebakontrola sa vytrácala. „To neprijmem. Chcel by som pracovať v našej spoločnosti, ale nemôžem, lebo si pre​bral moje miesto."

„Táto spoločnosť je napoly moja."

„Ale spomeň si, prečo sme ju pred rokmi založili. Naučili sme sa plaviť, aby sme my dvaja mali z čoho žiť, keď bol Wil​liam ešte nažive a bol hlavný dedič. Teraz patrí grófsky titul tebe. Po Lýdii si bol priveľmi..." Grant sa odmlčal, cítil sa ne​príjemne. „Nuž, prebral som opraty. Ale, dopekla, už sú to ro​ky. Mal si dosť času, aby si sa zmieril s osudom. Môj život stagnuje; musíš začať pre zmenu myslieť aj na iných a prebrať za seba zodpovednosť."

Derek sa na to nikdy nepozrel z tohto hľadiska. Predpokla​dal, že Grantovi a všetkým ostatným robí láskavosť, keď sa o majetky nezaujíma. Vyhýbal sa domovu a všetkým staros​tiam spojeným s ním, lebo jeho mladší brat to zvládal skvele.

Teraz, keď sa dozvedel, že Granta tieto povinnosti zaťažujú priveľmi, pochopil, že nebolo spravodlivé zavliecť ho do svo​jich záležitostí. Nad tým však v tejto chvíli nemal čas rozmýš​ľať. Okrem toho, Grant nemal spomenúť Lýdiu a Williama v jednom rozhovore.

„Dopekla s tebou, Grant. Mám iné plány. Je mi úplne jedno, čo sa stane, kým budem preč. Nik ťa tu nenúti ostávať."

V bratových očiach prebleskol pohľad plný trpkého skla​mania. Potom vstal a obrátil sa. Zdanlivo zmierený prešiel k oknu na ľavoboku a pozorne sledoval pracovný výjav na móle. Dereka však neoklamal. O tomto určite nepočuje poslednýkrát a jediný dôvod, prečo sa o tom teraz ďalej nezho​várajú, je ten, že Grant opovrhuje citovými výlevmi.

„Som rád, že v týchto pretekoch budeš kapitán," zmenil tému Grant. „Toto víťazstvo potrebujeme." Obrátil sa a upre​ne pozrel na Dereka. „Naozaj ho potrebujeme. Naša reputá​cia poklesla - akoby aj nie, keď sme za posledný rok stratili dvanásť nákladov? Ale ty sa aj tak prihlasuješ na tie najriziko​vejšie plavby. Ak si si nevšimol, už nám stiahli niekoľko kon​traktov."

„Samozrejme, že som si to všimol," popudené odvetil De​rek. Prepravné zmluvy boli založené na predchádzajúcich vý​konoch a reputácii, takže stratené lode a následná poškodená povesť mohli plavebnú linku zruinovať.

„Ak Lassiter vyhrá preteky, jeho spoločnosť bude konečne stáť na pevných základoch. Veľmi ľahko sa môže stať, že nám preberie ešte viac obchodov."

„Nedovolím, aby sa také dačo stalo."

Grant stiahol obočie. „Prečo sa vy dvaja tak strašne nenávi​díte?"

Derek sa napil, kým zvažoval odpoveď. „Obťažuje ma, lebo má typickú americkú averziu voči aristokratom - ľudia by si mali na seba zarobiť sami a všetky tie nezmysly." Zdvihol po​hľad, keď si uvedomil, že Grant povedal takmer to isté, ale ignoroval bratovu zamračenú tvár. „Sťažuje sa každému, kto je ochotný počúvať ho, že mne všetko dali už hotové, kým on musí tvrdo pracovať."

„Vieš, že to nie je pravda," povedal Grant. „A ty? Prečo ho nenávidíš?"

„Z tých dvanástich stratených nákladov, ktoré si spomínal, je priamo zodpovedný minimálne za štyri..."

Napätý rozhovor prerušilo klopanie na dvere.

Vstúpil Jeb. „Kapitán, tovar je na ceste. Len som sa chcel uis​tiť, že ešte nebudeme nakladať potraviny, kým sa nerozhod​nete vydať na plavbu."

Nech si Grant všimol v Derekovej tvári čokoľvek, zaťal päs​te. „Kým sa nerozhodneš vydať na plavbu? Čo to má zname​nať?" precedil cez zuby. „Prečo nemáš zásoby?"

Jeb usúdil, že toto je dobrá príležitosť uniknúť, preto pove​dal len: „Prepáčte, kapitán," náhlivo vyšiel a zatvoril za sebou.

„Upokoj sa. Plánujem vyplávať," povedal Derek. „Ale nie hneď." Keď na bratovej tvári zazrel sklamanie, zdráhavo mu vylíčil podrobnosti o Nicole.

„Derek, ty ma máš asi za blázna," ozval sa Grant, keď skon​čil. „Azda nečakáš, že ti uverím, že hľadáš ženu. A navyše Lassiterovu dcéru."

„Je to pravda. A je to pre mňa dôležité." Poriadne si odpil z brandy. „Evidentne si nepočul, že Lassiter je v žalári. A osta​ne tam aj po odštartovaní pretekov. Bez neho nemá Južný kríž nijakú konkurenciu."

Kým Grant vstrebával túto novú informáciu, Derek pokra​čoval: „A prečo sa tak ponáhľaš vyplávať už dnes? Vyhrám, ale ak by som aj nevyhral, čo horšie sa nám môže stať? Stratí​me zopár ďalších kontraktov? Dobre vieš, že to nezruinuje ani jedného z nás."

Grant sa týčil nad jeho stolom. „To už nemáš ani štipku hrdosti? Peregrine mohla byť najsilnejšia linka v Británii. Ale potom si sa dal zničiť ženou, v dôsledku čoho si zničil spoloč​nosť." Grant sa doňho zavŕtal očami. „Som rád, že nás ten Američan odstreľuje. Zaslúži si to oveľa väčšmi ako my."

„To je trochu..."

„Veľmi dobre vieš, že nie je. Pomysli na ľudí, ktorých za​mestnávame. Čo sa stane s tými, čo pre nás pracujú? S rodina​mi námorníkov? Neviem ani vyjadriť, ako rád som pozoroval, že spoločnosť rastie, že znovu ožíva ďalší prístav. A teraz bez​ohľadne ničíš jedinú vec, na ktorú som bol hrdý."

Derek ľahostajne pokrčil plecami, len aby ho popudil.

Grant si vzdychol a zmenil taktiku. „Môžeš sa vykašľať na všetkých, s kým si sa stýkal, ale zvyšok tvojej rodiny nie."

„Takže o tomto to je?" vyzvedal Derek. „O tvojom postave​ní v spoločnosti? Už to chápem, ty a matka na stretnutí u lady Sarah počúvate historky o opitom zhýralom dedičovi. Šepka​jú si o mne? O tom, ako ničím to, čo aj tak už bol pre rodinu s dlhým rodokmeňom trápny prienik do obchodu?"

Obaja muži na seba zazerali a ani jeden z nich nebol ochot​ný ustúpiť.

Napokon sa Grant ozval s očami ako ľad: „Vyplávam s tou​to loďou, ak nevyplávaš ty."

Derek vedel, kam tým mieri. Áno, bude mať kopu času hľa​dať Nicole. Ale potom by musel prevziať starostlivosť o ma​jetky.

„Zabudni na to. Vyplávam," povedal Derek. „Keď sa mi bu​de chcieť."

Grant naňho zúrivo zazrel a Derek si bol istý, že ho napad​ne - vlastne v to dúfal. No potom zvíťazilo Grantovo seba​ovládanie. To prekliate sebaovládanie. Grant jedovato pove​dal: „Vyzerá to tak, že sa opäť zničíš kvôli žene. Ibaže tentoraz potopíš so sebou všetkých ostatných." Pustil sa k dverám, ale obrátil sa. „Si ten najsebeckejší hnusný sviniar, akého som ke​dy poznal. To, že sme príbuzní, je o to horšie."

„Chancey, upokoj sa."

„Nechcem tu už zostať ani chvíľku," mrmlal a neisto sa ob​zeral po obývacej izbe honosného mestského domu jej starej matky. Hoci nijaká z cenných drobností nezmenila miesto, od​kedy ich videl naposledy, uštvaný výraz mu zostal.

Pokrútila hlavou. „Akoby som ja chcela." Jednoducho ne​mali inú možnosť, keďže Sutherland začal prevracať prístavisko hore nohami a hľadať ich. Nemohli ostať v prístave a už vôbec nie na lodi. „Zazeranie na vázy ti nepomôže, ak sa roz​hodnú vraziť ti do boku a rozbiť sa."

Zamračil sa na ňu. Ešte nikdy nevidela, aby bol niekto ta​ký nesvoj, ako Chancey posledné dve noci, čo tu strávili. Ne​prestajne sa poťahoval za golier, čo sa mu zarezával do krku. Vdova, ktorá desila Chanceyho väčšmi ako jej dom, im na​riadila, ako sa majú obliekať, ale bolo prakticky nemožné nájsť odev pre tohto obra. Stará matka sa však nedala od​radiť. Ak majú ostať v jej dome alebo používať iné dvere ako vchod pre služobníctvo, potom sa, preboha, musia vhodne obliekať.

Chancey náhle vstal. „Stretnem sa s ním dnes."

Hlasno vydýchla a načiahla sa za strapcom hrozna. „Už sme sa o tom rozprávali. Naposledy, keď sa niekto , stretol so Sutherlandom, skončil v žalári na neurčitý čas!" S námahou zjemnila hlas. „Nemôžem riskovať, že stratím aj teba, aj keď sa cítiš mizerne. Len si pomysli - tu sme v bezpečí. Toto je po​sledné miesto, kde by nás Sutherland hľadal."

„Ja sa už nebudem skrývať. A musí zaplatiť za tvoju naštr​benú česť."

„Moju naštrbenú česť?" zvolala. Poobzerala sa po izbe a stí​šila hlas. „Ešte raz - nezneužil ma. A ak by aj, chcel by si, aby som navždy bola pripútaná k takému niktošovi?"

Zovrel pery a pozoroval strop; potom neústupčivo odvetil. „Nie, vydáš sa, ako si sľúbila tvojej starkej."

„Presne." Bude napokon spolupracovať?

„Stále sa mi však nepáči, že by som to nemal povedať tvoj​mu otcovi..."

Neustále sa hádali o tom, či povedať alebo nepovedať jej ot​covi o tom, čo sa stalo na Sutherlandovej lodi. Napokon ho presvedčila, že otec by sa zbláznil, ak by nemohol zmlátiť Su​therlanda. A čo ak by ho dochytil v budúcnosti? To by sa urči​te navzájom pozabíjali.

Už aj tak mali s tým chlapom dosť problémov. Bol na ňu nazúrený, ešte než ho Chancey ovalil, lebo predpokladal, že sa nielenže chce zaňho vydať, ale to aj naplánovala. Toľká aro​gancia! Rada by mu zakričala do ucha, že skôr naprší a uschne, kým sa zaňho vydá, a že Chancey ju len ochraňuje. Ako pove​dal Chancey, len mu „ťukli do hlavy a vykrútili mu nos". Veď ho nezabili.

No kvôli nemu sa museli ukryť v Mayfair. Dokonca aj náv​števy u jej otca neboli bez rizika, lebo Sutherlandova posádka pravidelne kontrolovala väznicu, či ju tam nenájde.

Zúrila na Sutherlanda. Prečo jej teda ich spoločne strávené chvíle ostávali v mysli a sužovali ju v noci?

Svojím nemotorným spôsobom sa jej Chancey snažil po​môcť, aby sa Derekom už nezaoberala. To, čo jej povedal, ju zamrazilo až na kosť. Vedela, že Sutherland je zhýralec, ale myslela si, že to, ako ju bozkáva a ako sa jej intímne dotýka, je... výnimočné.

Preňho to však bola každoročná udalosť. Bola len ďalší zá​rez na stĺpiku postele tohto nemravníka...

Z myšlienok ju vyrušilo Chapmanovo zaklopanie na dvere salónika. „Vaša stará matka by chcela vedieť, prečo ste priká​zali pristaviť koč pred predný vchod."

„Odchádzam za otcom."

Chapman vážne prikývol. „Ďakujem za odpoveď, mám vás požiadať, aby ste si dali koč pristaviť na dvore pri maštali."

Nicole skrížila oči a Chapman okamžite zakašľal.

„Povedzte jej, že tak nabudúce spravím. A ďakujem," za​volala, keď vyšiel z izby. Začala sa hrať s drahým závojom, ktorý si dávala na návštevu otca. Nijaký zo Sutherlandových najatých ľudí by si nepomyslel, že kráľovský oblečená náv​števníčka žalára je Nicole.

„Počuj, Chancey..."

„Christina Banningováľ' zakričala jej stará matka odo dverí a čierna sukňa jej došušťala. Vyžaroval z nej hnev a hoci bola malá, zdalo sa, akoby vypĺňala celé dvere.

„Volám sa Nicole Lassiterová." O jej meno sa pohádali naj​menej stokrát. Nicolina stará matka chcela, aby používala svo​je prostredné meno a matkino priezvisko za slobodná, aby nik nespájal dcéru-námorníčku Jasona Lassitera s vnučkou Evelyn Banningovej, kým nebude bezpečne vydatá.

Stará žena prižmúrila oči; Nicole vedela, že spor sa znova začína. Zvláštne bolo, že sa na toto ich tvrdohlavé súperenie začínala tešiť.

„Ak nevieš strpieť moje pravidlá, ani sa neobťažuj vrátiť, aby si sa vydala, lebo nik ťa nebude chcieť. Ak by zistili, kto si, ne​bude záležať na tom, či si pekná, alebo máš bohaté veno - ni​jaký významný muž si nezoberie ženu s takou minulosťou za manželku."

„Naozaj si myslíte, že som pekná?" provokujúco sa zaškeri​la Nicole.

Stará matka ju ignorovala. „Jednoducho sa to nesmie do​stať na verejnosť. Dve desaťročia som usilovne pracovala na tom, aby som zatajila tvoj neprijateľný spôsob života. Nicole Lassiterová je námornícka - v mojom dome si Christina Banningová."

Hádali sa ešte niekoľko minút, kým vdova nepovedala: „Za​píš si moje slová za uši. Nerobím to pre seba - robím to pre te​ba! Nemôžeš vstúpiť do môjho sveta ako menejcenná." Zazre​la na Chanceyho a odkráčala z miestnosti.

Pokrútil hlavou s vytreštenými očami. „Ja som to vždy tvr​dil - máš viac odvahy ako rozumu. Tá stará je príšera."

Chancey sa v Atworth House pod neustálou kritikou vdovy cítil hrozne. Vďaka súhlasu, že zachová pred jej otcom tajom​stvo, ktoré sa podľa neho nelíšilo od klamstva, vyzeral ako na pokraji nervového zrútenia. Nicole sa k pokraju zrútenia do​stala v to popoludnie, keď navštívili jej otca. Začalo sa to tým, že jej oznámil, že ho nepustia do začiatku pretekov.

„Takže Bella Nicola bude nečinne stáť pri najväčších prete​koch sveta?" Pri pomyslení na to sa jej chcelo plakať. Pozerala z jedného muža na druhého. Všimla si, ako sa Chancey vrtí na malej stoličke.

Chancey znepokojene pozrel na jej otca a potom znova na ňu. „Nie, rozhodli sme sa, že vyplávame na preteky bez Jasona. Tvoj otec pracoval priveľmi tvrdo pre túto linku, aby vyšla navnivoč. Ja budem kapitán."

Nicole ho sledovala. „Nemáš na to papiere." Chancey bol rodený námorník, ale nemal certifikát kapitána, lebo nevedel čítať ani navigovať.

„Mám dosť skúseností s loďou a nájdem niekoho, kto mi pomôže s tým, čo neviem."

„Mňa." Povedala to namyslene, akoby to bola hotová vec.

Lassiter sa ozval. „Na to zabudni, Nicole."

„Kto teda bude navigovať?" spýtala sa podráždene.

Obaja boli ticho.

„Kto?"

„Chancey a ja sme o tom uvažovali - bude to musieť zvlád​nuť Dennis."

„Dennis!" zvolala a predstavila si ľahkomyseľného kormi​delníka ich lode. „To nemyslíš vážne. Dúfam, že sa podstatne zlepšil, odkedy som bola preč, inak je po lodi. Určite máme v zálohe ešte niekoho - niekoho z inej našej posádky?"

Lassiter vstal a začal sa prechádzať. „Nie, všetky naše lode sú na mori. A každý čo len trochu schopný navigátor v okolí je už obsadený."

„Otec, vieš, že som lepšia ako Dennis."

„Nepochybujem o tom."

„Prečo teda nemôžem navigovať ja?"

„Lebo si moja dcéra a toto sú najnebezpečnejšie moria na zemi!"

„Ale otec..." Dokonca ani keď sa jej prosby zmenili na vy​hrážky, mužmi to nepohlo. Zostane so starou matkou, kým Chancey a jeho posádka vyplávajú.

„Neustúpiš?"

Zovrel pery. „V nijakom prípade."

Nevedela, či má od sklamania plakať, alebo zúriť. Nedoká​zala ho presvedčiť. Pre ňu, čo bola zvyknutá robiť si veci po svojom, to bolo, akoby sa celý svet spojil, aby jej zmaril plány.

„Len čo sa odtiaľto dostanem, vezmem ťa na nejaké pekné miesto," sľúbil jej Lassiter. „Mohli by sme ísť do Connecticutu a navštíviť starých susedov?"

„Žili sme tam len niekoľko mesiacov. Na Belie Nicole sú mo​ji starí susedia."

Nahlas vzdychol. „Len buď trpezlivá, Nie. Už len pár dní u starej matky - sľubujem."

Nevedel, aké sú jeho slová pravdivé.

„Môj právnik si myslí, že o týždeň budem vonku," optimis​ticky povedal.

„Prečo nepodal sťažnosť?"

Znova ticho.

„Prečo, otec?"

„Lebo by mohla vyjsť najavo príčina tej bitky." Pokračoval napriek jej neveriacemu pohľadu: „Už len týždeň." Ostával tam len kvôli nej. Ach, ocko.

„Nie je to nič vážne, naozaj. A mám tu aj isté pohodlie." Má​vol rukou okolo seba.

Miestnosť naozaj nevyzerala zle. Starostlivo ju zariadila pri​krývkami, vankúšmi a kobercami, ktoré ukradla z Atworth House. Priniesla mu karty, pero a atrament a vybavila, aby mu kuchár jej starej matky posielal jedlo trikrát denne, kým ho neprepustia, aby sa cítil príjemne.

Aj potom, ako sa vydá na more.

Keď sa rozlúčila, predstierala, že všetko je normálne, hoci ho objímala dlhšie ako zvyčajne. Neskôr v mäkkom koči s emblémom starej matky Nicole znova posúdila svoje roz​hodnutie.

Potom už možno bude schopná žiť zo spomienok, keď sa usadí podľa predstáv starej vdovy. Vydá sa za muža, ktorého jej vyberie. Stará matka jej neustále pripomína, že sa pokúsila pomôcť jej otcovi s kauciou a poslala za ním právnika. Vyna​hradí jej to.

Jej otec, samozrejme, dostane záchvat zúrivosti, až zistí, kam odišla. Rovnako aj stará matka. Ale bolo to pre dobro ve​ci. Pripomínala si, že to robí pre svojho otca a posádku, ako aj pre seba. Naozaj verili, že ostane v Atworth House ako po​slušná dáma, zatiaľ čo Dennis - milý námorník, skvelý kormi​delník, ale slabý navigátor - bude riadiť Bellu Nicolu?

Čo bolo bláznivé, lebo nikdy nerobila, čo od nej očakávali.

Starej matke povie, že ide do Európy navštíviť priateľky zo školy a začne si nakupovať garderóbu na nadchádzajúcu se​zónu. Nicole verila, že s trochou úsilia sa jej podarí primať vdovu k starostlivosti o otca, kým bude preč.

A ešte je tu Chancey...

Keď si ráno v deň pretekov vzala koč z Atworth House, po​ciťovala len malú neistotu a možno trošičku viny za to, čo plá​nuje. Napísala otcovi list, v ktorom mu vysvetlila, že ak ju bu​de po prepustení prenasledovať, bude navždy vedieť, že jej nedôveruje, žeby tú prácu mohla zvládnuť. List bol pravdivý, hoci neistý. Vždy keď sa jej ozvalo svedomie, prisahala, že na konci jej bude mať za čo poďakovať.

„Dobré ráno, Chancey," zavolala na jeho široký chrbát, keď vstúpila na palubu Belly Nicoly. Stuhli mu plecia a pomaly sa k nej obrátil tvárou.

„Povedz mi, že nevidím Nicole na palube."

„Obávam sa, že to nemôžem," povedala, poťukala si prstom na špičku nosa a potom ho bezstarostne namierila naňho. „A ostávam, takže mi prineste kufre na palubu a uvoľnite mi miesto."

Pozrel na ňu, akoby jej spomedzi kučeravých vlasov vyrást​li rohy. „Si padnutá na hlavu, ak si myslíš, že ťa vezmeme so sebou. A teraz padaj naspäť k starej matke."

Pristúpila bližšie a zdvihla tvár, aby mu pozrela do očí. „Chancey, ak ma vykopneš z lode, pôjdem na Južný kríž a poplavím sa so Sutherlandom. Vieš dobre, že by ma zobral." Pre​šibané naňho pozrela.

„Dopekla s tebou! Tvojho otca raní mŕtvica, veď uvidíš. A bude ťa prenasledovať."

„Nie, nebude - napísala som mu list. Zmieri sa s tým," odve​tila bezstarostne, hoci pochybovala, že jej naliehavý list ho na​ozaj zadrží v Londýne. „Tak či onak sa zúčastním na týchto pre​tekoch. Keďže ma potrebuješ, pokojne sa poplavím s tebou."

Keď videla, že ho stále nepresvedčila, dodala: „Vždy mi ho​voríš, že sa mám riadiť svojou odvahou - počúvať svoj in​štinkt. Práve v tejto chvíli mi inštinkt hovorí, že sa mám zú​častniť pretekov."

Chancey vyzeral, akoby to naňho zapôsobilo, ale potom sa uškrnul. „Zostanem, kým neodštartuje Sutherland. Kde po​lom pôjdeš?"

Vrátila mu úškrn. „Ak pôjdeš na jeho loď, zistíš, že dnes ne​vypláva, a hovorí sk, že ešte pár dní tu ostane. Ktovie, Chan​cey, možno čaká, kým ma nájde," prehodila. Neverila tomu, podľa všetkého však tento dôvod na Chanceyho zaúčinkoval. „Len mu dám vedieť, kde som." Zvrtla sa na opätku a prekva​pila samu seba, aké intrigy dokáže kuť. Ale len výnimočne -musí sa plaviť.

Práve sa priblížila k lodnej lávke, keď Chancey zahrešil. Chrapľavo zvolal: „Dúfam, že si na tých hodinách tanca neza​budla vypočítať polohu."

Niekoľko stovák lodí proti prúdu sedel Derek a väčšinu po​poludnia popíjal z fľaše brandy. Preteky sa onedlho začnú a tak vyšiel z kajuty na palubu. Zhlboka sa nadýchol čerstvé​ho vzduchu, lebo bol príliv, a prezrel si prístav preplnený naj​rýchlejšími plavidlami sveta, ktorých stožiare sa týčili až do oblakov. Ponad vodu sa niesla živá hudba. Pozdĺž celej Tem​že obchodníci zaplnili pobrežnú hrádzu farebnými stánkami a národné vlajky všetkých zúčastnených dopĺňali mozaiku scény. Bola to obrovská oslava, ktorej sa mali zúčastňovať aj on s jeho posádkou. Teraz však na to nemohol myslieť.

Čakal, že pri pohľade na svojich rivalov s bezchybnými pla​vidlami označenými kráľovskými znakmi sa bude cítiť ako úplný idiot, že sa rozhodol ostať v prístave. Pozoroval a za​znamenával si obvyklé poznámky o lodiach, ale svoje rozhod​nutie neľutoval. Z nejakého dôvodu, ktorému nerozumel, chcel nájsť Nicole ešte pred odchodom. Bol tým posadnutý, čo nechápal nielen on, ale ani jeho znechutený brat a rozladená posádka.

Pri spomienke na to, ako sa zatvárili jeho námorníci, keď im oznámil svoje rozhodnutie, mu myklo kútikmi úst. Všimol si rýchlu výmenu mincí, keď sa vyplácali stávky. Nuž, môžu sa smiať, koľko len chcú. Rozhodnutie nájsť ju je... správne.

Jeho poloopité hĺbanie sa prerušilo, keď zbadal Bellu Nicolu, ako sa zaraďuje medzi ostatné lode. Vedel, že Lassiter je stále vo väzení a že sa ani nepokúsil najať iného kapitána. Tak kto potom vedie loď, dopekla?

Derek sa hnal ku kormidlu a vzal si ďalekohľad. Roztrasené ho namieril na loď.

Na prove Belly Nicoly stála Nicole Lassiterová s vejúcimi žia​rivými vlasmi a plavila sa priamo okolo neho. Na mostíku stál Chancey.

Derek neveriacky pokrútil hlavou. Prebehol si rukou po tvá​ri a potom so vzrušením, aké necítil už roky, sa obrátil k po​sádke a zakričal: „Pripravte sa odraziť!"

Nicole a Chancey sa vydržali nehádať v ten deň z nevy​hnutnosti. No v noci...

„Dopekla, čo si si myslela?" zvolal pri večeri. Hlas mal taký zvučný, až si Nicole myslela, že zahrkotali plechové taniere.

Vzdychla. „Vieš, myslela som si, že sa nám podarí nehádať celý deň."

Hrubou rukou stískal ucho hrnčeka a udieral ním do stola, aby zdôraznil svoje slová. „Toto nie je školský výlet! Plavíme sa do štyridsiatok - dobre vieš, aké tam bývajú búrky!"

„Viem a neviem sa ich dočkať." Nahrubo si naniesla maslo na suchár a odhryzla si z neho riadny kus.

„Budeme musieť kvôli tebe upraviť kurz. Dopekla, ani by sme sa tých pretekov nemali zúčastniť." Znova tresol hrnče​kom. „S tebou na palube nemáme najmenšiu šancu."

„Práve v tom sa mýliš," vyhlásila a pokúšalo ju tresnúť svo​jím hrnčekom. „Mám v úmysle nás navigovať, vyhrať preteky a zachrániť linku. Ak nechceš riskovať budúcnosť môjho otca a aj našu, budeme držať kurz a dokážeme prežiť."

„Čo Sutherland? Všetci sme ho videli kričať na posádku a lietať jeho chlapov po palube - vieš, že sa blíži. Čo myslíš, že spraví?"

„Myslím, že najbližších trinásťtisíc míľ sa bude ťahať v našej brázde," odvetila s lenivým úškrnom a nevšímala si Chanceyho nahnevaný výraz. Zdvihla jablko a uvoľnene si ho začala krájať. „Naozaj, čo môže spraviť, keď sme už na ceste? Do​stihnúť nás?" odfrkla.

„Nie, Bellu Nicolu nedostihne. Ale čo ak?"

„Neviem," pripustila. „Tomu mužovi nerozumiem. Chan​cey, prečo neplánoval vyplávať dnes? Je mu jedno, že toto sú možno najdôležitejšie preteky v jeho živote?"

„Muž ako on niekedy nedbá vôbec na nič," odvetil, pustil hrnček a odsunul od seba tanier.

„Prečo?"

Siahol si do vrecka, vytiahol tabak a napchal si keramickú fajku. „Lebo stratil nádej."

„Čo sa teda stane s ľuďmi ako on? Ostanú takí navždy?" spýtala sa a potom dodala: „Ach, nepozeraj na mňa tak podo​zrievavo. Nič neplánujem - len som zvedavá. Možno ho už ni​kdy neuvidím."

Skepticky ju sledoval, ale pri jej predstierane nevinnom vý​raze sa uvoľnil, zapálil si fajku a začal vysvetľovať. „Muž sa dokáže zmeniť, ale iba keď sa začne tešiť na dni, čo ho čakajú. Ak sa bojíš každého rána, lebo prináša nový deň, potom ti to začne byť jedno."

„To sa ti stalo, keď ti zomrela žena?"

Chancey zhlboka vdýchol, už aj tak veľká hruď sa mu roz​šírila, a pomaly začal vydychovať dym. „Áno. Bolo to hrozne ťažké - také ťažké, že som sa vzdal života. Ale potom si ma najal tvoj otec. Ten mizerný Američan nie nepovažoval za od​poveď - vravel, že chápe, čím prechádzam. A ja som rýchlo vybadal, že mu musím pomôcť postarať sa o teba. Bola si taká divoška, robila si len to, čo sa ti zachcelo. A on ti nevedel nič odmietnuť. Ani teraz nevie, ak mám pravdu povedať," zadudral.

Nevšímala si poslednú poznámku a spýtala sa: „Takže my sme ti pomohli znova nájsť nádej?"

„Hej. Treba si nájsť niečo, čo ti zmení život natoľko, že na​pokon prijmeš budúcnosť."

To preto Sutherland premárnil všetko, čo mu život dal? Zahodil toho toľko, až ju to hnevalo. Potrebovala ten hnev ži​viť, lebo zhovievavosť voči nemu je neodpustiteľná a oslabu​je ju - zhovievavosť, akú pociťuje, aj keď už pochopila, aký je naozaj odsúdeniahodný. Nedokázala naňho myslieť bez toho, aby jej nezovrelo srdce v hrudi, no ona bola preňho len... roz​ptýlením.

Nadávky, ktorými Dereka počastovala v ten zvláštny večer, kým sa pokúšala, aby Chancey zabudol na svadbu, sa jej vte​dy zdali tvrdé a prehnané. V skutočnosti však zodpovedali pravde.

Zlé na tom však bolo, že hlboko vnútri o všetkom vedela. Cítila z neho nebezpečenstvo. Videla ho v tom odpornom vý​čape a dopočula sa o jeho činoch ešte skôr, ako sa s ním zo​známila.

Jediný dôvod, prečo Sutherlanda nedokázala naozaj nená​vidieť, bolo, že aj ona ho využila. Potrebovala utíšiť svoje túž​by a zvedavosť, lebo až do tej noci sa prehadzovala v posteli a lámala si hlavu nad vášňou až do zbláznenia.

Smutné bolo, že sa stále prehadzovala v posteli, teraz však preto, že už chápala, čo je vášeň.

Prečo nemôže byť taký muž, na ktorého by to pôsobilo rov​nako ako na ňu a cítil by rovnakú túžbu?

„Nie, vyzeráš, akoby si sa mala rozplakať," ozval sa Chancey váhavo, keď si znova zapálil fajku.

„Hm?" Pokrútila hlavou. „Len som premýšľala... a neroz​plačem sa." Tá predstava ju zdesila. „Kedy si ma naposledy vi​del plakať?"

Chancey rozmýšľal, kým odvetil. „Keď si mala osem, spad​la si z lanovia a zlomila si si ruku. Bola si taká opica." Zasmial sa. „Myslel som, že tvojho otca porazí."

Zmienka o otcovi priviedla Nicolinu pozornosť späť. Keď​že si bola takmer istá, že Sutherland nemá nič s pokračujú​cim väznením jej otca ani so sabotážou na ich lodi, skryje si spomienku naňho hlboko v srdci a nebude naňho viac mys​lieť. Niekoľko nasledujúcich mesiacov bude aj tak vyčerpá​vajúcich.

„Budeme sa proste musieť tváriť akoby nič," rozhodne sa ozvala Nicole. „Presne to spravíme. Otec sa na nás oboch spo​lieha, aj keď to ešte nevie. Nedovolím sviniarovi, ako je Sut​herland, aby ma vytlačil z kurzu."

Lassiterovo väznenie netrvalo ďalší týždeň, ale dva. Keď do​stal list od Nicole, správal sa ako šialenec, lebo nemohol spraviť nič, aby ju zastavil. Niekoľko minút po prepustení bol v Mayfair a búchal na dvere Atworth House.

Jason sa pretlačil popri majordómovi a kráčal do salóna. To miesto si bude navždy pamätať. V tej miestnosti ho Evelyn Banningová obvinila zo smrti svojej dcéry. Nazvala Nicole di​voškou. A vynútila si sľub vrátiť Nicole do tohto mauzólea, keď bude mať ešte len dvanásť. Bol to jediný sľub, ktorý kedy nedodržal.

Zmrzol uprostred kroku, keď zbadal obrovský portrét Lau​rel nad krbom. Nie, nedodržal ešte jeden sľub. V tú sparnú noc pri pobreží Brazílie povedal Laurel, že bude žiť.

Svoju ženu nevedel zachrániť, ale za svojou dcérou sa vy​dať môže.

„Nicole vyplávala na mojej lodi na Veľké okružné preteky," oznámil Jason bez úvodu, keď zastal pred Evelyn.

Ani nezdvihla vyčesanú hlavu od vyšívania. „Povedala mi, že sa vracia do Paríža alebo niekam do Európy. Nie že sa pla​ví znova do Austrálie."

„Musím ísť za ňou a všetky moje lode sú viac ako dva týž​dne plavby odtiaľto." Stiahlo mu hrdlo. „Ja... potrebujem loď," precedil.

Pri tých slovách si položila prácu do lona. „Jason! Nebuď ta​ký melodramatický. Tiež som nahnevaná, ale teraz sa s tým už nedá nič robiť. Onedlho sa vráti. Aj keď zmešká väčšinu sezó​ny." Potom dodala tónom, akoby ho prepúšťala: „Informuj ma o tom, kde sa zdržiava."

„Myslím, že mi nerozumiete. Je v nebezpečenstve a ja mu​sím ísť za ňou."

Vdova nazlostené vstala. „Hrozné. Po toľkých listoch, v kto​rých si písal a ubezpečoval ma, že je v bezpečí, aká prospešná je plavba pre dievča - nepokúšaj sa teraz túto historku zme​niť." Zvrtla sa a chcela vyjsť z miestnosti.

„Vedel som, že je v bezpečí, lebo som bol s ňou," povedal Jason a schmatol ju za rameno. Vražedné naňho pozrela, ale on sa nedal zastrašiť. „Dopekla, chcel som vás uchrániť pred faktami, ale nedávate mi inú možnosť. Vyšetroval som sériu zvláštnych nehôd, ktoré postihli niekoľko liniek. Viem, že aj moja loď bola v ohrození, lebo Nicole narazila na dvoch hrd​lorezov, keď ju chceli zničiť. Nicole vyviazla len o vlások."

Pokračoval napriek ženinmu zdesenému lapaniu po dy​chu: „Poplaví sa cez štyridsiatu rovnobežku, známu aj ako Búrlivé štyridsiatky, kde panuje to najhoršie počasie na ze​mi. Ničivé vlny vysoké deväť až osemnásť metrov, dosť veľ​ké na to, aby zhltli loď s oveľa vyššou tonážou ako moja, nie sú nič nezvyčajné. Trasu, ktorou sa poplavia, lemujú doslo​va tisícky vrakov. A ako poznám Nicole, pravdepodobne ich bude navigovať až do Revúcich päťdesiatok, ktoré sú oveľa, oveľa..."

„Nechcem to vedieť!" Výšivka spadla na zem. „Preboha, prečo si ju tam vôbec kedy vzal?" zvolala rozhorčene.

„Nikdy sme sa neplavili tým extrémnejším kurzom. Ale Nicole narazila na plánovaný kurz našej konkurencie. Je tak​mer samovražedný. Teraz, keď vie, v akej vzdialenosti od šty​ridsiatok sa poplaví Sutherland, bude chcieť zájsť ešte ďalej na juh."

„Tomu neverím," dotkla sa vysokého goliera roztrasenými prstami. „To je tvoja vina. Znova!"

Lassiter zmučene stiahol obočie. „Zvyčajne to nie je také nebezpečné. A aj teraz by som sa o ňu priveľmi nestrachoval, lebo je v schopných rukách. Dopekla, ona sama má veľmi schopné ruky. Ale predtým som nemal pochybnosti o stabilite našej lode - teraz neviem, či neboli tí banditi úspešní. Bola by to smrteľná kombinácia, ak by zariadili, že nehoda sa prihodí pri najsilnejších vlnách."

Úpenlivo na ňu pozeral. „Musím sa dostať za svojou dcé​rou, lebo onedlho spozná peklo na zemi."

„To je nepríjemné," počula Nicole mumlať jedného plavčí​ka z paluby.

Bolo to veľmi slabé vyjadrenie. Len pred niekoľkými hodi​nami stratili kormidlo a Bella Nicola bola úplne neovládateľná. Ich krásnou kráľovskou loďou pod americkou zástavou ne​kontrolovateľne zmietalo more - predstavovala nebezpečen​stvo pre rybárske lode, ktorými boli brazílske pobrežné vody posiate.

Po niekoľkých hodinách sa im podarilo zostrojiť provizórne kormidlo, ktoré im pomôže dostať sa bližšie k pevnine a po​moci. Dôležitejšie bolo, že sa im podarilo stratiť sa z dohľadu, kým ich stihli zbadať ostatné pretekajúce lode. Nicole vedela, že je to smiešne - ale radšej by sa utopila, než aby ich Suther​land videl v takomto stave.

Pokrútila hlavou a zase sa zarazila, keď pozrela na provu. Dočkali sa pomoci.

Bellu Nicolu vliekla loď plne naložená guánom.

Dokonca aj v zmätku nekonečných búrok Biskajského zálivu, ktoré Derek tajne považoval za najlepšiu časť plavby, bol mys​ľou stále pri Nicole. Evidentne špehovala konkurenciu. Celú konkurenciu, ak sa nachádzal na nejakom zozname. Dopekla, videl ju, ako si prezerá jeho mapu. A keď už vie,

ako ďaleko na juh chce ísť, pokúsi sa ho prekonať. On by sa potom musel plaviť bližšie k Antarktíde, ako si kedy predsta​voval.

Keď nájde Nicole, on ju asi... dopekla, nevedel, čo by jej spravil.

Necelých šesťtisíc míľ trpezlivo sledoval Bellu Nicolu, len zriedka sa odklonil od juho-juhozápadného kurzu. Už pred​behol ostatných súťažiacich a bol spokojný so svojou pozíciou, aj keď Nicole viedla a s najväčšou pravdepodobnosťou sa mu stále vzďaľovala. Nepochyboval, že v Južnom oceáne ju do​stihne - v tých moriach nijaká loď nebola pevnejšia ako jeho.

Keď sa priblížili k najvýchodnejšiemu cípu Južnej Ameriky a vody nadobudli smaragdovozelený nádych typický pre podmorské útesy v tejto oblasti, posádka zbadala niekoľko miestnych rybárskych člnov asi šesťdesiat míľ od pobrežia. Derek, dychtivo túžiaci potvrdiť si svoje druhé miesto, sa k nim priblížil a dával im signály. Miestni sa k nemu priblížili na pltiach, ktoré volali jangadas, a oznámili mu, že tadiaľ už prešla Desirade.

Na palube sa rozhostilo ticho. Každého ohromila správa o Tallywoodovom vedení. Hoci Desirade bola mimoriadny kliper, Tallywood z nej nikdy nevytiahol ani polovicu jej poten​ciálnej rýchlosti. Povýšenecky prejav a kapitánska nedbanli​vosť mu v lodiarskej komunite vyniesli nenávisť.

Tallywoodovo vedenie bolo prekvapujúce; potom sa však Derek dozvedel, že Bellu Nicolu museli odtiahnuť do prístavu v brazílskom Recife.

Odtiahnuť?

Pomyslel si na vlastnú silnú pozíciu, na lode, ktoré predbe​hol v pásme pasátov v Biskajskom zálive. Dokázal by prevziať vedenie od Tallywooda, keď budú pokračovať ďalej na juh a potom zabočia na východ k Afrike a Mysu dobrej nádeje, ale Derek si mohol dovoliť zastaviť. Nicole medzičasom nezíska väčší náskok a práve ona bola jeho najväčší súper. Alebo aspoň jej loď. Keď prikázal posádke obrátiť loď do Recife, šiel do ka​juty prezliecť sa.

Na tvári sa mu rozlial vlčí úsmev, keď si spomenul na ďalší skvelý dôvod, prečo sa zastaviť v Recife - vo verejnom dome bordelmamy Márie Delgadovej...

Myseľ mu bez varovania zaplavil sen spred dvoch nocí. Úplne nahá Nicole v ňom ležala v jeho posteli vedľa neho, netrpezlivými rukami mu hladila telo. Obrátil sa k nej a načiahol sa, pritiahol si ju k svojmu nahému telu.

Naklonil jej hlavu, aby splynula s jeho hľadajúcimi pera​mi; nedočkavo sa mu prisala na pery, jazykom mu zľahka vkĺzla do úst a ovinula ho okolo jeho. Dlaňami jej prechádzal po prednej časti tela a prestal, len aby jej palce pritisol na bra​davky.

Znova a znova jej trel vrcholčeky a plienil jej ústa, až kým sa nezačala nekontrolovateľne zvíjať a panvou sa neoprela o je​ho stvrdnutý penis; cítil sa, akoby mal v tej chvíli vybuchnúť. Pri chrapľavých vzdychoch, ktoré jej unikali spomedzi mäk​kých pier, zúfalo túžil vlastniť ju, nemilosrdne do nej vnikať, kým by sa pod ním nezmietala a nekričala jeho meno. No za​každým, keď ju umiestnil do správnej polohy, aby si ju mohol vziať, nepolapiteľne sa presunula. Napokon mu dovolila vztý​čiť sa nad ňu, rukami ju držal za boky a nohy vsunul medzi stehná, keď jej znova hladne uchvátil ústa.

Náhle prerušila bozk a on cítil, že sa od neho zasa chce od​tiahnuť. Chcel ju udržať tam, kde bola, preto zovrel nohy oko​lo jej stehien a uväznil jej telo. No potom mu položila drobné ruky na hruď a kým ju stihol zastaviť, odtisla ho a pomaly sa posúvala nadol, kým nestál rozkročený nad jej plecami a hla​vou. Bol priveľmi ohromený, aby sa pohol - priveľmi vzruše​ný, aby dokázal rozmýšľať. A keď ho chytila a vložila si ho do horúcich, vlhkých úst, nevedel, či sa dokáže premôcť a nevystreknúť do nej...

Prudko sa posadil a prebral sa z naj erotickejšieho sna, aký kedy zažil. Keď sa mu začal v slabinách rozlievať tlak, zaúpel do tmy. Chcel to dokončiť, no jeho drsná dlaň, kĺžuca sa po je​ho mužstve, bola len slabou náhradou za hebké ženské lono alebo mäkké ústa.

Bolestivá erekcia nechcela poľaviť a každú sekundu, ktorú pretrpel, prisahal, že ju prinúti za túto noc zaplatiť. Ona ho k tomu priviedla - zakúšal bolestnejšie zmyselné sny ako ke​dykoľvek predtým, dokonca aj ako mladé ucho. Zaprisahal sa, že pri najbližšej zastávke nájde ženu a využije ju a Nicole od​tisne do úzadia.

A teraz má príležitosť.

Keď zakotvili v Recife medzi mnohými loďami v hlavnom prístave, Derek sa dozvedel, že Bella Nicola má len zlomené kormidlo. Za pol dňa ju opravia a bude pokračovať v ceste. No dovtedy si nájde ženu a možno aj dve, doplní zásoby potravín a vráti sa späť na otvorené more.

Keď sa predieral pomedzi stánky na trhu, postavené pozdĺž prístaviska, sotva vnímal prenikavú vôňu kávy či kyslý zápach hnijúcej cukrovej trstiny. Takmer si nevšímal začudovanie miestnych nad jeho výškou alebo správaním. Bol ponorený do myšlienok.

Vlastne ani neuvažoval, že by zašiel na jej loď. Zrazu len zistil, že tam kráča, a aby ospravedlnil svoj smer, presviedčal sa, že je to po ceste k Márii. Alebo aspoň to nie je veľká okľuka. Keď prišiel k plavidlu bez poškvrny, spýtal sa námorníka, ktorý drhol palubu, či sa môže zhovárať so slečnou Lassiterovou. Chlap ho ignoroval.

Ani ďalší námorník mu nedovolil vstúpiť na palubu. Ak sa nechcel s nimi pobiť, musel ustúpiť. Naposledy sa spýtal na Nicole; tentoraz mu odpovedal Chancey, ktorý sa vynoril za ním. Derek sa pomaly obrátil pripravený na bitku.

Veľký muž si ho len premeriaval. Napokon povedal: „Ešte raz sa jej dotknete - a zomriete." Potom nenútene vyšiel na palubu.

Derek sa naposledy pozrel na jej loď. Radšej by hovoril s Ni​cole, ale nateraz bude improvizovať.

Rozhodne sa zvrtol k elegantnému palácu v španielskom štýle s výhľadom na prístav. Casa de Delgado bol najväčší a najpôsobivejší dom v meste a ak si správne pamätal, vnút​rajšok zodpovedal dokonalému zovňajšku. Izby boli prie​stranne, vznešené a zariadené v bohatých koloniálnych odtie​ňoch, aké uprednostňovali plantážnici. Niekoľko minút po tom, ako vošiel cez ťažké drevené dvere, ho strážnik odviedol do vkusnej pracovne.

Keď vošiel, Maria Delgadová naňho pozrela od účtovníc​kych kníh. Podvedome si posunula okuliare, v ktorých vyze​rala väčšmi ako riaditeľka školy než bordelmama. Zoznámil sa s ňou pred mnohými rokmi, keď bol ako mladý muž prvý raz na ceste do Tichého oceána, a občas si s radosťou spomenul na zážitky z luxusného bordelu.

„Kapitán Sutherland, aké milé, že ste nás opäť poctili náv​števou." Milo sa usmiala a vstala, aby mu podala ruku. „Je to skutočne dávno." Bolo to naozaj dávno, no z jej správania sa to nedalo vyčítať. Zdalo sa, že ju vôbec neprekvapilo, že pri​šiel aj po toľkých rokoch. Prezerala si ho zblízka.

„Môžete, samozrejme, vstúpiť aj priamo." Madam Delga​dová vždy skontrolovala potenciálneho klienta, kým mu do​volila navštíviť svoj podnik. Spomenul si, ako stáli zákazníci vtipkovali, že noví klienti by mali Márii priniesť odporúčacie listy o svojej povahe, aby sa dostali do jej exkluzívneho bor​delu.

Vzal jej ruku do svojich. „Som rád, že vás opäť vidím. Vy​zeráte krásne ako zvyčajne." A naozaj vyzerala. Mohla mať štyridsať rokov a z očí jej vyžarovala mladosť. Husté čierne vlasy ešte nemala pretkané šedinami.

„Predpokladám, že vás musíme dostať dnu a von čo naj​rýchlejšie. Však?"

Derek na ňu pobavene pozeral, kým sa nespýtala: „Zúčast​ňujete sa Veľkých okružných pretekov?"

„Prepáčte, zle som vám rozumel. Áno, zúčastňujem sa, ale sme vo vedení, takže mám trochu času."

„Chápem." Usmiala sa, naklonila hlavu na bok a uprene naňho pozerala. Zvláštne, keď Maria takto naklonila hlavu, pripomínala mu Nicole.

Z jej zvedavého správania sa mu postavili chĺpky na šiji. Bol rád, že sa neprezradil, keď sa ho záhadne spýtala: „Tak čo by ste dnes chceli, bello? Myslím, že máte chuť na štíhlu červenovlásku so štíhlym driekom a tmavomodrými očami. Nie?"

Slnko práve dospelo k poludniu, keď prechádzal palácom a chcel odísť. Hoci po tom, čo práve spravil, by mal odtiaľto utekať, zvláštne sa zdráhal a spomaľoval kroky.

„Ach, kapitán Sutherland?" zvolala spoza neho Maria a on v duchu zavrčal. „Kapitán Sutherland..."

Nechcel počuť o svojich činoch od nej, ale nevyzerala, žeby sa jej len tak ľahko mohol vyhnúť. V očiach za okuliarmi jej horel odhodlaný výraz.

Zastal vo vánku a čakal, kým k nemu príde; čudoval sa, pre​čo vyzerá taká natešená.

„Kapitán, nemuseli ste Juliette toľko zaplatiť. To je priveľa aj za tisíc minút s ňou," ozvala sa s prešibaným úsmevom, „nieto za päť."

Zovrel pery do úzkej čiary. Posledné, čo potreboval, bolo, aby ho jemne podpichovala brazílska bordelmama. „Zaplatil som Júlii, čo som..."

„Juliette," prerušila ho Maria.

„Juliette dostala toľko peňazí," precedil, „lebo nechcela pre​stať plakať." A pretože chcel zmierniť svoje rozpaky.

„Ach, bello, len si vás doberám," zasmiala sa. „Bolo to od vás veľmi milé. Najmä ak z toho dostanem dvadsať percent," za​žartovala. „Ale viem, že nás teraz musíte opustiť. Len vás chcem požiadať, aby ste vyšli východnými dverami, tadiaľto dole schodmi," ukázala mu. „Prejdete cez záhradu okolo môj​ho domova a môžete sa pokochať krásnymi kvetmi."

„Budem si to musieť dať ujsť," odvetil a v hlase mu nezaznievala ani štipka ľútosti. „O botaniku sa neveľmi zaujímam."

„Obávam sa, že ma urazíte," zanovito trvala na svojom a už sa neusmievala. „Pozvanie pozrieť si môj súkromný dom ne​ponúkam každému mužovi."

Premeriaval si ju; vedel, že niečo tu nehrá. No myseľ mal plnú iných starostí a nechcel s ňou bojovať, lebo videl, že sa zaťala.

„Ako si želáte, madam," privolil napokon s odmeraným úklonom. „Dolu týmito schodmi?" Keď prikývla, zvrtol sa na odchod a pomyslel si, ako zvláštne sa vyvŕbil tento deň. Vošiel do záhrady a videl, že je pekná, ale nie až taká ohromujúca, za akú ju považovala Maria.

Jej obydlie pozostávalo z hlavného domu s dvoma krídlami, od paláca ho oddeľovala záhrada a mohutná brána, ktorá bo​la teraz otvorená. Bol príjemný, ale nie taký majestátny ako bordel. Máriino dnešné správanie bolo záhadné...

Myšlienky mu prerušil rozhovor dvoch žien, vychádzajúci z pootvorených dverí jedného krídla.

Jedna mala výrazný britský koloniálny prízvuk, stavil by sa, že je Indka. Ráznym, obchodníckym tónom nakazovala: „Uvoľni sa, prosím. A rozopni si ešte väčšmi košeľu." Chcela Maria, aby tu na niečo narazil? Zvedavo spomalil pri dverách.

Pri ďalšej ženinej poznámke stuhol.

„Musíš sa uvoľniť, Nicole. Len mi dôveruj. Keď s tebou skončím, budeš sa cítiť ako znovuzrodená. Tak sa netráp. Chancey sa postará o čln..."

„Loď."

„Nuž dobre, loď. Teraz sa zhlboka nadýchni, aby som ťa mohla dokončiť, kým budeš musieť odísť."

Nemôže sa rozprávať s jeho Nicole; to nebolo možné. No vzápätí spoznal jej melodický hlas so zvláštnym prízvukom: „Sasha, toto nebolí."

„Samozrejme, že nie, hlupáčik."

Celé telo sa mu naplo, keď sa pomaly približoval. Prichá​dza o rozum, alebo sa Nicole Lassiterová naozaj vyzlieka pred ženou v dome brazílskej bordelmamy? Ruka mu rýchlo vy​strelila ku kľučke, no rovnako rýchlo znehybnela. Mal by po​čúvať, dozvedieť sa o nej viac. Napríklad, čo robí vnútri s tou ženou.

„Toto som ešte nikdy nerobila."

„Mala si," zverila sa jej žena. „Mužov to dovádza do šialen​stva." „Ach, to šteklí!"

„Prestaň sa vrtieť, Nie."

Derek škrípajúc zubmi počul, ako sa odmlčala, a potom zno​va prikázala: „Myslím to vážne!"

„Mala by si mať viac súcitu. Kedy ti to robili naposledy?"

„Ja si to robím sama. Mohla by som ťa to naučiť, keby sme mali viac času." Kriste, o čom to len hovoria?

Nicolin hlas znel tklivo. „Kiež by som mala. Chýba mi to tu," dodala, kým sa začala chichotať.

„Aj ty nám ch... Nie, nemôžem pokračovať, kým sa ti bude brucho takto triasť."

Dosť. Krv mu zovrela v žilách. So zaťatými zubmi roztvoril dvere, nadýchol sa a potom nahlas vydýchol, keď zbadal scé​nu pred sebou. Úplne, hoci sporo odetá orientálna žena sa skláňala nad napoly vyzlečenou Nicole. Žena našťastie rýchlo odtiahla ruky vo chvíli, keď Nicole vystrelila nahor, inak by mala na krku pás červenej heny.

Zaplavil ho pocit náhlej úľavy. Žena ozdobovala Nicolino telo henou tradičným indickým mehndi. Pery sa mu skrivili do úsmevu, čo nebolo prekvapujúce, vzhľadom na spokojnosť, že ju našiel a zistil, že nie je s nikým zapletená. Maria, pomys​lel si so smiechom v duchu, presne vedela, čo chce.

„Sutherland! Čo tu robíte?" zvolala Nicole. Vedela, ako naň​ho pôsobí jej otvorená košeľa a pokožka s ornamentmi z heny?

„Presne to isté by som sa mohol spýtať ja teba. Bol som si is​tý, že ťa znova stretnem - len som nečakal, že to bude v dome bordelmamy," odvetil. Potom sa prerušovane nadýchol, keď zbadal krásny vzor viniča na jej krémovej pokožke. Utváral kruh okolo jej pása ako náramok a potom sa v špirálach a pú​čikoch plazil až na hruď, kde sa stretával v bode medzi prsami. Okamžite vedel, že si navždy zachová spomienku na jej doširoka roztvorené oči a divoko ozdobené telo.

Bola priveľmi prekvapená, aby spravila niečo iné, ako poze​rala naňho, kým si nevšimla, ako horúcim pohľadom hodnotí jej telo. Ruky jej vyleteli hore a schmatli roztvorenú košeľu.

„O, nie, to nesmieš," prikázala Indka Sasha prísne a plesla jej po rukách. „Posledný kúsok ešte nie je suchý."

Ukrivdené sa pozrela na ženu a posunula sa na kraj poste​le. V hneve sa od neho odvrátila a zapla si košeľu.

Prestala, keď jej Sasha uštedrila mierne zaucho. „Prepáč, Nie, ale nedovolím ti zničiť toto mehndi."

Žena sa obrátila k Derekovi, veľké ploché náušnice jej za​zvonili a očami ako laň si ho premerala. Potom sa prenikavo, ohromene pozrela na Nicole. „To je ten Sutherland, o ktorom si hovorila?"

Nicole zmraštila tvár pri jej otázke a po tvári sa jej rozlia​la zúrivá červeň. Derek bol radostne prekvapený, že o ňom hovorila pred touto ženou. A evidentne aj pred madam Má​riou.

Nicole sklopila zrak. Očividne si pomyslela, že zakryla všetko dôležité, a tak sa prudko obrátila čelom k Sutherlandovi. Predtým však na Sashu vrhla pohľad, ktorý kričal: Už si

šťastná?

Sasha znovu s úžasom hľadela na Dereka a mrmlala si nie​čo o mocnej mágii. Nicole pozorovala Dereka a výraz na tvári sa jej rýchlo menil z ostražitého na pobúrený. „O čom to ho​voríš?"

„Mehndi je veľmi mocné. Už aj zaberá."

„Zaberá?" vyjachtala Nicole. „Povedala si, že mi prinesie šťastie a ochráni ma pred zlým. No presne naopak, Sutherlandov príchod je nešťastný a jeho nezahnalo, takže by som povedala, že toto..." pozrela na svoju hruď, „... vôbec ne​funguje."

Sasha povytiahla obočie. „Nie, nie, Nicole. Nevidíš ten lo​tos?" Vyhrnula jej košeľu a ukázala na precízne nakreslený delikátny kvet na plochom bruchu. „Nakreslila som ho pre plodnosť a lásku. A potom tvoj priateľ náhodou práve vojde cez dvere! Skutočne to funguje."

Nicole poklesla sánka. „Sutherland nie je môj priateľ! A... a môžeš sa spoľahnúť, že nebudeme potrebovať nijaké šťastie s plodnosťou, lebo nebude nijaké... nijaké..."

„Zasievame?" doplnil ochotne, keď potlačil úsmev.

„Zasievame?"

Hnevala sa, že sa s ňou pohráva, ale nevedel si pomôcť. Zis​til, že sa mu páči doberať si ju.

„Ešte raz, čo tu robíte?" chcela vedieť.

Celú scénu medzi Sashou a Nicole pozoroval s pobaveným úsmevom. No úsmev mu zmizol z tváre, keď sa chlopňa Nicolinej košele obtrela o tvrdú ružovú bradavku sotva viditeľ​nú pod ľanom. Bol fascinovaný a neodvažoval sa prehovoriť, a tak namiesto odpovede sa na ňu usmial a dúfal, že to nevy​zerá tak dychtivo, ako to cíti. Potom jej odvetil otázkou: „Čo myslíš, čo robím v bordeli?"

„Och, vypadnite!" Hodila doňho hodvábny vankúš a ani si nevšimla, že sa jej košeľa roztvorila ešte väčšmi; Derek sa mu poľahky uhol. „Nemáte nijaké právo byť tu. Toto je súkromný pozemok! Ak ste sem prišli, aby ste ma odtiaľto odviezli, čo​skoro si uvedomíte, že nepochodíte."

Možno sem neprišiel presne s takým cieľom, ale pohrával sa s tým, že ju odnesie. Ak také niečo predpokladala... Úškrn na​hradil posmech. „Nelichoť si, princeznička - neprišiel som sem po teba."

Zažmurkala naňho a bol by prisahal, že jej v očiach videl zá​blesk ľútosti, kým sa obrátila k zmätenej žene. „Sasha, prosím, choď po Berta a postaraj sa, aby tohto muža odtiaľto vyvliekli. Násilím!"

„Obávam sa, že to nepôjde," ozvala sa Maria, keď prekĺzla popri Derekovi do izby a za ňou sa ťahal hodváb a exotická vôňa. Kývla na Sashu a tá zmizla z izby. Maria pokračovala: „Budeme musieť dospieť k nejakej dohode, kým sa on neroz​hodne odísť. Ty si moja malá bella, ale on je dobrý zákazník," nadhodila a prepichla Dereka prenikavým pohľadom.

Takmer sa začervenal. Aby zmenil tému, povedal: „Maria, chcel by som vysvetlenie, čo robí dcéra Jasona Lassitera na tomto mieste. Hneď."

„Na tomto mieste? Z vašich úst to znie tak hrozne. Hoci predtým ste sa nikdy nesťažovali."

Dráždilo ho, keď videl, že Nicole potláča smiech, ako mu Maria odsekla.

„Odpoveď!"

Maria odvetila nenúteným konverzačným tónom: „Je mi ako dcéra."

Maria pozrela na Sutherlandovu klesnutú sánku a potlačila smiech. Toto bude veľmi dobrá zábava. „Ako dcéra?" dostal zo seba.

„Áno, poznám ju už pätnásť rokov." Odmlčala sa a potom sa spýtala: „Ako dlho ju poznáte vy?"

Sutherland sa na ňu prísne, netrpezlivo zahľadel. „Odkiaľ ju poznáte?"

Maria spýtavo pozrela na Nicole. Tá odvetila: „Je mi to jed​no."

Maria aj tak váhala. Celý príbeh s ňou súvisel len čiastočne. Navyše pochybovala, že sa jej podarí utajiť svoje city k Jasonovi, ak o ňom bude hovoriť. Ale čo na tom záleží? Nicole to vedela. Zdalo sa, že to vedia všetci. Okrem Jasona.

A Maria cítila, že Nicole by neprekážalo, keby sa Sutherland o nej dozvedel čosi viac. Zdráhavo začala: „Raz v noci som si čítala, keď mi posol priniesol naliehavú žiadosť. Jeden americ​ký kapitán strácal manželku pri pôrode."

Zmĺkla a preglgla. „Nik, dokonca ani jediný doktor, čo tu bol, im nechcel pomôcť, lebo týždeň predtým sa na jednej ame​rickej lodi vyskytlo niekoľko prípadov žltej zimnice. Ja som sa tiež bála, ale pomyslenie na tú úbohú ženu... Nemám síce ni​jaké ošetrovateľské schopnosti, ale v mojej profesii som po​máhala pri mnohých pôrodoch. Presne to si pomyslel ten Američan, keď po mňa poslal.

Keď som došla na loď, v inak tichom prístave sa ozývali vý​kriky," pokračovala Maria smutne. „Ponáhľala som sa, ale keď som tú ženu zbadala, vedela som, že je neskoro. Stratila prive​ľa krvi. Kapitánom bol, samozrejme, Jason Lassiter. Nikdy som nevidela človeka, ktorý by bol taký bez seba od nešťastia." Prešla do šepotu.

Posunula sa k Nicole, pozrela na dievča, ktoré ľúbila ako vlastnú dcéru, a zastrčila jej kučeru za ucho. Silnejším hlasom pokračovala: „Bolo mu jedno, že som bordelmama. Staral sa iba o svoju mladú ženu. Bojovali sme celú noc a napokon sa narodilo dievčatko. No obe boli prislabé a do hodiny obe sko​nali."

Keď zbadala, ako Nicole vstúpili slzy do očí, zmĺkla. Sutherland to videl tiež, ale prekvapilo ho, ako málo vie o Nicole a asi aj o Jasonovi. Prinútil sa pozrieť na Máriu a prikázal jej: „Pokračujte." Dvihla obočie, až napokon neochotne dodal: „Prosím."

„Jason sa... nedal utíšiť." Spomínala si na tú osudovú noc tak živo, akoby ho stále počula kričať, plakať, hádzať všetko, čo mal na dosah. „Nik z posádky ho nedokázal skrotiť."

Neprítomné pohladila Nicoline lesklé vlasy. „Srdce ma bo​lelo pre nich, pre tú drobnú statočnú matku a jej zamilované​ho manžela. Začala som vybavovať pohreb pre ňu i jej dieťat​ko. Práve keď som sa chystala odísť, Nicole, také krásne dieťa, utekalo za mnou. Bola vydesená a plakala, a keď som ju zdvihla a utíšila, pritisla sa ku mne, akoby ma nechcela nechať odísť. Povedala som jednému námorníkovi, že si ju beriem, a donútila som ho, aby nás nechal ísť. V tú noc mi zaspala v náručí a odvtedy ju ľúbim."

Sutherland mlčal, akoby spracúval všetko, čo mu povedala, no potom sa mu na sánke zachvel sval. „Návšteva sa skonči​la," ozval sa príkro, prešiel k Nicole a schmatol ju za ruku. „Ideš so mnou späť na loď."

„Maria!" zvolala Nicole a snažila sa mu vykrútiť.

„Všetko, čo chcete povedať Nicole, jej môžete povedať aj tu," prerušila ich Maria autoritatívne.

„Maria, prosím! Nemôžeš mu dovoliť ostať! Tento chlap na​háňal mňa a Chanceyho po celom Londýne, ponúkal prehna​nú odmenu..."

„Vedela si to, dopekla?" Voľnou rukou si prehrabol vlasy. „Prečo si sa predo mnou schovávala?"

„Prečo? Myslíte, že som hlúpa?" spýtala sa a napokon sa jej podarilo vykrútiť si ruku z jeho zovretia. „Chceli ste sa nám pomstiť."

„Naozaj si to myslíš?"

„Čo iné by ste mohli chcieť odo mňa po tej noci?"

Maria sledovala, ako na seba štekajú, a vedela, že to, čo prá​ve Nicole povedala, hrozne Sutherlanda rozhnevalo. Ak po ich krátkej známosti ponúkal odmenu, chcel od nej viac než len pomstu. Pozerala na svoju rozkošnú Nicole a videla, akí sú tí dvaja zapálení.

Namiesto toho, aby sa Nicole priznal, len si ju pomaly premeriaval. „Áno, to je asi jediný záver."

Meu Deus, božemôj, možno som spravila chybu, keď som týmto dvom dávala veľkú nádej.

„Samozrejme, že je. Pozri, Maria..." Nicole k nej obrátila úpenlivý pohľad. „Chce sa mi pomstiť za tú noc. To mu ne​môžeš dovoliť."

„Ona do toho nemá čo hovoriť," vyštekol.

„Samozrejme, že mám, kapitán," namietla Maria. „Ak za​volám, prídu sem stráže a zastavia vás. Alebo sa môžete správať slušne a pozhovárať sa s ňou tu. Ale... varujem vás, ak čo len zvýšite hlas, budete nadobro preč. Comprenda, rozu​miete?"

Pozrel na ňu a na Nicole a napokon rýchlo prikývol.

„Nuž, dobre," soptila Nicole. „On sa môže rozhodnúť, že tu ostane, ale ja nie. Pusťte mi tú prekliatu ruku, vy zviera."

„Nepovažovala si ma za zviera v tú noc v mojej kajute..."

Maria ich sledovala, ako sa hádajú. Ešte nikdy nevidela dvoch ľudí, ktorí by sa k sebe tak hodili.

Alebo dvoch ľudí, ktorí by si to až natoľko neuvedomovali.

Chlad v kapitánovom srdci nedokáže odolať nepoľavujúcej túžbe po Nicole. A nepokúsi sa potlačiť jej vášeň a oheň, lebo po nich túži. Nicole, taká impulzívna a darebná, potrebuje za​se ochranu muža so železnou vôľou. A rovnako potrebuje je​ho temnú zmyselnosť, ktorá ju ukojí.

Presne ako si myslela, tento muž ju nebol schopný dostať z hlavy. To, spolu s Derekovým správaním pri Juliette, ju utvr​dilo v rozhodnutí.

Maria ustupovala k dverám a usmiala sa. „Myslím, moji malí amantes, zaľúbenci, že vás tu nechám osamote, aby ste si to všetko vysvetlili."

Zabuchla a zamkla za sebou ťažké dubové dvere.

„Áno, zlatko, nechala ťa tu bez dozoru a ubezpečujem ťa, že to naplno využijem." Pery sa mu vykrivili a pomaly sa k nej približoval. „Na rozdiel od teba mi tieto okolnosti nesmierne vyhovujú," povedal potichu.

Nechcelo sa jej tomu veriť. Práve uspokojil svoje chúťky s jednou zo žien odvedľa. Priznal, že prišiel do bordelu - nie za ňou. Koľkokrát môže byť muž so ženou za jeden deň?

Nech sa prepadne, ak to zistí takto. Vedela si predstaviť, ako porovnáva jej telo a tvár s krásnymi kurtizánami v bordeli. Dopadla by biedne.

„Nepribližujte sa. Nechajte ma odísť."

„Nechať ťa odísť? Tak ľahko, bez boja?" odfrkol. „Nemys​lím. .. Čakal som vyše mesiaca, aby som sa ťa opäť dotkol." Na​čiahol sa a pohladil zablúdenú kučeru. „Vieš, koľko som premýšľal o našej spoločnej noci?"

Kým si stihla zahryznúť do jazyka, zajachtala: „N-naozaj?"

„Samozrejme. Chcem ťa."

Už-už sa chcela spýtať, či nemal práve dosť dobrú náhradu, ale nechcela, aby si myslel, že žiarli. „Prečo ma nenecháte? Ne​mám záujem."

Skúmal ju privretými očami. „Možno si myslíš, že to ne​chceš, ale tvoje telo mi hovorí dačo iné." Rukou jej prešiel cez prsník, bolo to len ľahké, krátke pohladenie, no Nicole sa roz​horela. Odskočila od neho a potlačila vzdych.

„Dopekla s vami, Sutherland. Dajte mi pokoj."

„Zdá sa, že to nedokážem," hovoril pomaly, akoby ho vlast​né priznanie prekvapilo.

„Nuž, budete musieť. Ak by ma k vám aj niečo priťahovalo - čo nie je pravda -, nesmiem pri vás stratiť ostražitosť. Sme súperi. Pre vás možno tieto preteky neznamenajú nič, pre môjho otca a pre mňa sú však všetkým."

„Viem, že preteky sú dôležité." Prešiel si rukou po vlasoch. „Ten somár Tallywood je vo vedení."

„Čože?"

„Zistil som to dnes ráno. Viem, že by som mal odísť a do​stihnúť ho, ale z nejakého dôvodu, keď sa niečo týka teba..." Nedopovedal, chytil ju za zápästie a pritiahol si ju. Sklonil sa a zľahka ju pobozkal na krk. Pri jemnom rýchlom pohybe ja​zyka sa rozochvela. „Vlastne, aj keď viem, že čoskoro vyplá​vam, zvyšok popoludnia aj tak strávim s tebou v posteli."

Nedokázala sa vzoprieť. Myšlienky na preteky, na Tallywooda v ich čele, sa s každým jemným dotykom Sutherlanda vytrácali. Predstavila si, čo by mohli robiť spolu celé popo​ludnie.

Čo za nemravnicu sa z nej stalo? Ten sviniar sa práve domiloval s niekým iným a už o niekoľko minút neskôr bozkáva ju. Nepoučila sa prvýkrát, že je len jedna z dlhého radu mno​hých? Doháňalo ju to k zúrivosti, lebo vedela, ktovie prečo, jednoducho vedela, že s nijakým iným mužom nezažije rov​naký zázrak a oheň. Zatiaľ čo on si pravdepodobne užíva po​dobné pocity každú noc.

Prinútila sa spomenúť si, že ak vyhrá preteky, ak porazí mu​ža, čo ju teraz drží, zabezpečí budúcnosť svoju i budúcnosť ot​ca a Chanceyho. Potrebovala, aby medzi nimi znova narástlo nepriateľstvo, lebo si neverila, že by mu dokázala odolať.

Odstúpila a zazrela na ruku na jej zápästí. Zamračil sa a pustil ju.

„Navigujete svoju loď?" spýtala sa neočakávane. Ostal v pomykove. „Samozrejme."

Preglgla a potom arogantne povedala: „Výborne. O to sladšie bude moje víťazstvo."

„Naznačuješ, že ty vedieš vašu loď?" Rýchlo, neveselo sa za​smial a potom sarkasticky dodal: „Nečudujem sa, že ste strati​li kormidlo."

Znova jej zovrela krv, našťastie tentoraz od zúrivosti. „Ne​budem s vami, aby som vám opravovala chybné výpočty," posmievala sa mu. „Budete mať šťastie, ak sa dostanete z prí​stavu."

„To boli hrubé..." Slová mu uviazli na jazyku, keď si niečo uvedomil, a náhle vyzeral namrzene. Z očí mu však nevypr​chal hlad.

„Tvoje triky na mňa nezaberajú, Nicole. To, že sa púšťaš do boja, mi hovorí, že ma chceš rovnako ako ja teba."

Chabo pokrútila hlavou. Opäť natiahol dlhú ruku, aby ju chytil.

Nerozmýšľala, iba reagovala.

Schmatla stoličku, odskočila od neho a zároveň prudko po​stavila stoličku medzi nich. Vreteno operadla sa mu zachytilo priamo medzi nohami.

Zaťal sánku a zatvoril oči, ostal stáť bez pohybu, akoby ča​kal, kedy sa bolesť utíši. Potom znova otvoril oči a vražedné na ňu pozrel. Hneď potom padol ani podťatý.

„Ach, božemôj!" zjačala a klesla k nemu. „Je mi to tak ľúto... len som sa chcela dostať preč."

To ho rozčúlilo ešte väčšmi. Namáhavo zastenal: „Za... to​to... zaplatíš..."

Nicole nečakala, kým dopovie. Zvrtla sa k dverám a búcha​la na ne otvorenými dlaňami. V zámke sa ihneď zvrtol kľúč.

Tesne pred tým, ako vyšla von, sa obrátila. Mal pravdu. Za​čala boj, ale nezranila ho úmyselne. Znova sa chcela osprave​dlniť, ale presvedčila sa, že takto je to lepšie. Napokon sa ozvala: „Uvedomujem si, akú bolesť cítite... neurobila som to naschvál." Chcela povedať viac, ale zatvrdila si srdce. „Veľa šťastia do konca pretekov, kapitán. Budete ho potrebovať."

Dereka striaslo, keď si znova upil brandy. Nemohol si zhlbo​ka potiahnuť, lebo ho boleli slabiny, dokonca aj po dvoch ho​dinách. Nicole sa definitívne preňho stala nezabudnuteľná.

Keď bol opäť schopný chodiť vystretý, hľadal ju v dome u Márie. V bordeli sa dozvedel, že Nicole nikdy nedovolili vstúpiť dnu. Museli sa o ňom rozšíriť klebety, lebo ženy v bor​deli boli otvorene nepriateľské, keď chcel vedieť, kde je Nicole. Ani svorka vlkov by nechránila svoje šteňa tak zúrivo.

Takže tá žaba naviguje. Predtým bolo dôležité len to, aby ju videl a konečne si ju zobral, tak ako to chcela v Londýne. Te​raz, po jej arogantných posmeškoch, ju musel poraziť.

Vratko kráčal po palube, aby privítal recifského prístavného úradníka, ktorý práve dokontroloval loď, či niečo nevyváža. Malý prosperujúci prístav Recif e s drobnými nedostatkami neúnavne vyhľadával a zdaňoval tovar. Derek raz počul, že Maria Delgadová je zodpovedná za agresívne zdaňovanie a výber poplatkov v prístave. Poznal jej obchodnícky dôvtip a nepochyboval o tom.

Keď muž dopísal záznam o inšpekcii na Južnom kríži, Derek sa ozval: „To bolo rýchle, seňor. Niežeby som sa sťažoval, bo​žechráň," dodal žoviálne. Už sa rozhodol, že zopár informá​cií o Lassiterovej posádke vytiahne od tohto samoľúbeho chlapíka.

„Áno, viem, že sa zúčastňujete Veľkých pretekov, tak som si pomyslel, že si trochu pohnem," odvetil veľkodušne, keď po​dával Derekovi papiere.

„Ďakujem." Derek sa na chvíľu odmlčal a potom sa spýtal: „Už ste kontrolovali Bellu Nicolu?"

„Ešte nie." Pokrútil si odstávajúce fúzy, naklonil sa k nemu a spiklenecky dodal: „Takisto sa ponáhľam pozrieť dcéru ka​pitána Lassitera."

Derek sa prinútil tváriť láskavo, hoci sa mu žiadalo toho chlapa na mieste uškrtiť už len pre jeho záujem. Slečna Lassiterová má evidentne obdivovateľov všade, kde sa pohne. Zra​zu mu do hlavy vhupol nápad. „Je krásna, nie?"

Keď si vypočul inšpektorov oduševnený súhlas, pozname​nal: „Viete... mali by ste byť k slečne Lassiterovej mimoriadne zhovievavý."

Rýchlo vzbudil jeho záujem a smutne pokrútil hlavou. „Áno, zdá sa, že to dievča ku mne prechováva nežné city. No keď to dala na známosť, musel som ju odmietnuť. Pekné diev​ča, ale keďže som gróf - nuž, muži s mojím titulom a postave​ním sa nemôžu len tak ženiť s neurodzenými, chápete." Muž prikývol, akoby úplne chápal nespočetné strasti grófstva.

Derek sa len s ťažkosťami tváril vážne. „Bola veľmi rozruše​ná. Tak veľmi, že mi prisahala, že nebude čakať, ale vydá sa za prvého muža, ktorý ju požiada o ruku."

„Naozaj?" spýtal sa úradník a hlas mu od vzrušenia stenkol.

„Naozaj. Myslím, že po skúsenosti so mnou bude predstie​rať nezáujem. Ale v skutočnosti sa veľmi túži vydať. A jej otec sa zúfalo snaží zbaviť sa jej, viem, že bude ochotný dohodnúť sa na veľkom vene."

„Ďakujem, kapitán. Ďakujem," vrelo sa ozval úradník. Vzal Dereka za ruku a zápalisto ňou triasol.

Keď si Derek napokon oslobodil ruku z jeho zovretia, do​dal: „A, seňor... slečna Lassiterová veľmi obdivuje silných, odvážim sa povedať, dominantných mužov - ktorí sa nebo​ja navrhnúť kurz a neochvejne sa ho držať. Upozorňujem vás, to bystré dievča sa možno pokúsi vyskúšať si vašu odda​nosť."

„Srdečná vďaka. Hneď idem za slečnou Lassiterovou!" Se​baisto pozdravil Dereka.

Ako sa vzďaľoval, Derek by bol prisahal, že počul úradníka, ako si sám pre seba pospevuje: „Forte, bravo, dominante!"

Derek si spokojne pomyslel, že Nicole nemá ani potuchy, že pekelné psy sa oslobodili, a veselo si odfúkol jej smerom.

„Tá jeho drzosť, totálna arogancia! Chcel sa so mnou milovať, Maria. Akoby som mu to dovolila. Chcela som ho vyfackať. Vyhrám tieto preteky, už len preto, aby on prehral..."

„Nicole! Mohla by si prestať aspoň na chvíľu preklínať ka​pitána?" prerušila Maria Nicolinu tirádu. „Chcela by som ti niečo povedať."

Nicole zamračene zmĺkla a naliala čaj. „Dobre teda..." zamumlala.

Maria si vzala šálku. „Celú cestu z domu sa ti snažím pove​dať, že kapitán Sutherland sa Juliette ani nedotkol. Po letmom bozku jej povedal, že s ňou nemôže byť."

Nicole vybuchlo srdce, v hlave sa jej rojili myšlienky. Nemi​loval sa s Juliette? Prečo nedokázala rozoznať, že nebol s inou ženou?

Bola spokojná, ako porazila toho zhýralca, najmä keď si myslela, že bol s Juliette. Ale teraz jej Maria povedala pravdu a jej city sa zvrtli do opačného extrému. Prehrávala si ich ne​šťastné posledné stretnutie a predstavovala si, že by všetko spravila inak. Nezranila by ho tak veľmi.

Ako sa dočká konca pretekov, aby mu povedala, že jej to je veľmi ľúto?

„Ach, Bože, Maria! Ja ku kapitánovi niečo cítim!"

„Muito bem. Veľmi dobre." Usmiala sa. „Poviem ti svoj pro​fesionálny názor. Kapitán sa takto správal preto, lebo je už do teba zamilovaný."

Nicole si neprítomné švihla koncom vrkoča po ústach. „Nie, z jeho strany to nemôže byť láska."

„Ver mi. Medzi vami dvoma je dačo veľmi silné. Spolu by sa vám veľmi dobre darilo. Nebude to ľahké, ale láska taká ne​býva."

Kapitánova láska? Nicole pokrútila hlavou. „Pravdepodob​ne ma nenávidí. Zabudla si, že som naňho dnes zaútočila?"

„Dostane sa z toho. Môžeš mu s tým pomôcť, keď sa s ním stretneš nabudúce," dodala a zachichotala sa.

Nicole vypúlila oči. „Maria, musím sa s tebou porozprávať o... tom všetkom. Musíš mi všetko povedať, aby som zo seba nespravila blázna, keď s ním budem nabudúce."

„Ach, bella, je to jednoduché."

Nicole sa nahla dopredu.

„Existuje jedno pravidlo. Musíš len..."

Prerušilo ju zaklopanie. Nicole sa zachmúrila. „Čo je?" zvo​lala.

Dnu sa vovliekol Chancey. „Máš tu odkaz a prístavný úrad nik sa chce rozlúčiť."

Nazlostené vstala, prevzala si odkaz a šmarila ho na stôl. „Maria, hneď sa vrátim. Urob ešte čaj - mám na teba množ​stvo otázok."

Ponáhľala sa z dverí za úradníkom. Bol to územčistý škriatkovský muž a prekypoval blahosklonnosťou. Aj po tom, čo podpísala papiere, sa zdráhal odísť a prešľapoval pri nej.

„Áno?" odfrkla čo najpovýšeneckejšie. Takmer umierala od zvedavosti, čo sa chcela dozvedieť to pravidlo.

„Slečna Lassiterová - chcel by som sa s vami pozhovárať o vašej nedávnej nešťastnej afére."

„Mojej čo?" stuhla.

„O vašom hlbokom žiali. Viem o ňom, ako aj o vašich plá​noch vydať sa. Prišiel som sa ponúknuť."

„Pane, nemám v úmysle vydať sa za nikoho." Snažila sa byť pokojná. „Prepáčte, ale mali by ste odísť."

Nedotklo sa ho to a len si vykrútil fúzy. „Ach, áno, teraz sa snažíte tváriť nedobytne. Ale ja vás premôžem."

Ten chlap je šialený. Úplne šialený.

Za úradníkom stála vo dverách Maria a spýtavo na ňu hľa​dela. Nicole len pokrútila hlavou. Ten chlap ju teraz s vypnu​tou hrudou ubezpečoval, že hoci je úradník s určitým posta​vením, povznesie sa nad Nicolin neurodzený pôvod a napriek tomu sa s ňou ožení.

Bleskovo naňho zaútočila. „Ak si myslíte, že sa za vás vy​dám..."

Muž ju prerušil: „Už ste sa zahrávali dosť dlho." Začínal byť urazený a rukami, ktoré mal predtým zložené na bruchu, za​čal vášnivo gestikulovať. „Želám si rozprávať sa s vaším otcom o vene."

„Môj otec," vyštekla, „neprijíma návštevy."

Žiadal o stretnutie. Okamžite. Keď ho tvrdošijne odmietala, začal mať podozrenie, že kapitán Lassiter sa neobjavil v prí​stave pri prílive.

Ako by mohla vysvetliť, prečo sa plavia na lodi jej otca bez neho - alebo bez kapitána s licenciou? Mohol by im náročky narobiť problémy.

„Nemôže sa s vami stretnúť, lebo je u madam Delgadovej," zaklamala. Väčšina ľudí v Recife vedela o ich blízkom priateľ​stve, takže to bolo uveriteľné. „Vráti sa späť až ráno."

Len čo to Maria začula, poslala Nicole vzdušný bozk a odkradla sa z lode domov, aby ju kryla.

Zdalo sa jej to ako hodiny strávené v pekle, kým sa ho zba​vila. Vrátila sa do kajuty a veľmi ju mrzelo, že sa nemohla roz​lúčiť s Máriou a nedozvedela sa to jednoduché pravidlo. Klesla na stoličku, cítila sa unavená a špinavá po stretnutí s tým škriatkom. Vtom jej zrak padol na odkaz poskladaný na stole.

So zachmúreným obočím ho zdvihla a roztvorila. Hrubým rukopisom v ňom stálo: Myslím, že vy dvaja by ste sa k sebe ho​dili.

Sutherland, ten sviniar! Podpísal sa veľkými písmenami, bol si istý, že nemôže nič spraviť. Dokonca aj teraz sa na nej urči​te smeje, pomyslela si.

Jeho žartík ich stál väčšinu dňa. Obávala sa, že ich úradník pozoruje, preto čakali, kým zapadne slnko a potom unikli pod rúškom noci.

Za to Sutherland zaplatí.

Myslela, že potupe, že ich vlečie nákladná loď s guánom, sa na tejto plavbe už nič nevyrovná. Ale vyrovnalo sa, a to len preto, že Sutherland mal veľmi krutý zmysel pre humor.

V tú noc, keď Nicole stála na palube a nevedela sa dočkať, kým sa dostanú na otvorené more, spomenula si, že sa mu chcela ospravedlniť. A za ten čas ten sviniar s čiernym srdcom na ňu poštval nešťastne zaľúbeného prístavného úradníka.

Zabudla na všetky ospravedlnenia.

„Myslíš, že dostihneme ostatné lode?" ozval sa spoza nej Chancey, čím umlčal jej myšlienky.

Tvár jej stvrdla. „Dostihneme ich." Najmä Sutherlanda.

O niekoľko hodín neskôr, keď sa slnko vyšplhalo nad ob​zor, na horizonte zazreli niekoľko stožiarov. To musí byť prvá skupinka lodí. Zvyčajne sa stávalo, že niekoľko z nich malo rovnakú rýchlosť i posádku a nedokázali sa od seba odtrhnúť. Dokonca aj po trinásťtisícmíľovej plavbe mnoho lodí ostane len pár míľ od seba.

Na Chanceyho povel posádka rozvinula takmer všetky plachty a začínali ich dobiehať.

Nicole s ceruzkou zastrčenou za uchom sa sklonila nad mapu zaťaženú kameňmi na stole umiestnenom na palube. „Smer juho-juhozápad“ oznámila po tom, čo to dvakrát pre​rátala.

„Lode udržujú juhozápadný kurz," namietal Chancey

Dvihla obočie a on ju poslúchol; ich kurz viedol južnejšie.

Nicole cítila potrebu vysvetliť mu to. „Zoberú nám všetok vietor. Museli by sme ich sledovať celé míle, kým by sme do​stali príležitosť predbehnúť ich."

Chancey si zamyslene pohladil bradu. „Predtým nás to ne​trápilo. Teraz pôjdeme oveľa ďalej."

„Bude to rýchlejšie..."

„A ťažšie pre posádku."

Čušala, znova zdvihla ďalekohľad a dúfala, že ho dokáže ignorovať.

„Nemá to nič spoločné so Sutherlandom? Priznaj," zasmial sa, „zožiera ťa, že nás porazil."

Prižmúrila oči. „To bol od neho podlý trik."

Chancey sa uškrnul a odvetil: „Bolo to prefíkané, ak chceš vedieť. A to isté by spravil aj tvoj otec."

Otvorila ústa a chcela protestovať, ale Chancey mal asi pravdu.

„A ty tiež. Zabudla si, že si mu ukradla kurz?" „Neukradla som ho, ja..."

„Zapamätala si si ho a keď si prišla domov, zapísala si si ho." Zazrela naňho.

„Dobre, pôjdeme podľa tvojho kurzu," podvolil sa. „Len mi povedz kam."

A potom sa to začalo. Organizovaný zmätok na palube, zvuk skroteného vetra v plachtách a radosť posádky, keď predbehli ďalšiu loď - zbožňovala to. Zbožňovala, že všetci pracujú ako jeden, spôsob, akým ovládali vrtkavé plavidlo a prinútili ho prehnať sa okolo konkurencie. Okrem príkazov na úpravu kurzu alebo kontroly rýchlosti po celý čas, ako sa horúčkovito pokúšali dobehnúť Tallywooda, nemala veľa ča​su rozprávať sa s Chanceym.

Vo chvíli, keď nefúkal vietor, hliadka zvolala: „Po Tallywoodovi ani stopa."

Stopovanie Tallywooda bolo fackou do tváre pre jej posád​ku, ktorá ho neznášala. Zacítila v mužoch zmenu a rezolútne zvolala: „Ešte sa nemôžeme starať o Tallywooda. Ak je stále taký, akého si ho pamätám z posledného stretnutia, zbabre svoje vedenie niekde uprostred cesty. Musíme predbehnúť bližšieho protivníka."

Potom sama pre seba dodala: „Teraz musíme dobehnúť Sutherlanda."

No Chancey ju počul a zamračil sa. „Nechcela si povedať ,Teraz musíme dobehnúť Južný kríž'?"

Keď Nicole zdvihla ďalekohľad k očiam a videla kormu Južného kríža, pocítila úľavu, že ho konečne dostihli. Prehltla úsmev.

A teraz ho predbehneme.

Hoci to nevyzeralo, že by Sutherland chcel spolupracovať. Keď sa k nemu priblížili a chceli ho predbehnúť, križoval pred nimi a bránil im v tom.

Nechápavo pozerala, ako predbehol ich rýchlejšiu, svižnej​šiu loď. Zvrtla sa k Chanceymu, otvorila ústa, aby niečo pove​dala, a zase ich zatvorila.

„Odpoveď na tvoju otázku je," začal s úsmevom, „že Su​therland to dokáže, lebo je dobrý a bezcitný. Priama, metodic​ká plavba."

„Znie to, akoby si ho obdivoval," neveriacky povedala. „Nemusím ho mať rád a napriek tomu môžem obdivovať je​ho plavbu."

Už to nevedela vydržať. „Chancey, smer severo-severozápad," precedila cez zaťaté zuby.

Zamračil sa na ňu. „Ó, nie. Nebudeme zväčšovať vzdiale​nosť len preto, aby sme sa dostali pred neho," namietol ticho, aby ho posádka nepočula. „Máme pred sebou tisíce míľ - mu​síš byť trpezlivá."

„Ale ja viem, že má teraz na tvári ten škodoradostný úškľabok. A ja viem, ako mu ho zotrieť," dodala nevraživo.

Chancey sa pozrel na vlny a na potom na oblohu. „Vietor sa onedlho otočí; potom ho dostaneme."

Strhla si čiapku a nepovedala ani slovo. Chancey má prav​du, samozrejme. Ak sa vietor otočí, Bella Nicola bude medzi ním a Južným krížom. Sutherland stratí plnú výhodu. Ale ne​vedela si pomôcť - mala pocit, že jej otec by bol spravil presne to, čo navrhovala ona.

O pol hodiny sa vietor naozaj otočil na zvyčajný východný a výhodu získali teraz oni.

„Ak budeme dosť svižní, predbehneme ho ešte pred úži​nou," ozvala sa Nicole. Približovali sa k notoricky známym skalnatým útesom, ktoré vítali lode plaviace sa po veľkej okružnej trase, keď sa obrátili na východ od Južnej Ameriky. Vždy si predstavovala, že sú ako brána oddeľujúca šťastných a múdrych od nových vrakov na dne jej studeného mora.

Chancey pokrútil hlavou. „To sa nám nepodarí. Budeme priamo vedľa neho a museli by sme sa stiahnuť." Zachytil jej pohľad. „Sutherland nie je muž, ktorý by sa delil o priestor na mori, Nicole."

„Ak by sme sa dostali pred neho, naháňali by sme Tallywooda namiesto toho, aby sme ostali zaseknutí za Sutherlandom." Chrbtom ruky si pleskla do dlane, aby zdôraznila, čo myslí. „Plánované riziko, Chancey. O tom sú preteky! Posád​ke sa to bude páčiť. Vieš, že by sa o tom ešte roky hovorilo, ak by sa nám podarilo prekĺznuť pred neho."

„Prichádza búrka," zavrčal. „Tento manéver nás môže za​hnať do úžiny s víchricou priamo za chrbtom."

Nicole sa usmiala a vedela, že vyzerala bezcitne. „Tak by sme si mali pohnúť."

Zazrel na ňu. No po tichej nadávke zahučal: „Posádka, severo-severozápad, napnite každý kúsok plátna!"

„Kapitán, loď na obzore!" zvolala Derekova hliadka. „Ktorým smerom?" zakričal naspäť.

„Na korme - práve som zazrel loď smerujúcu na juh od nás s plnými plachtami! A ako pozerám na vlajky, povedal by som, že je to ten americký kliper."

Derek vytiahol vlastný ďalekohľad, aby si potvrdil, že je to Lassiterova loď. Prižmúril oči na známe plachty a zástavky Belly Nicoly a s cvaknutím zatvoril ďalekohľad.

Neprekvapilo hó, že ho dostihli. Nijaká loď nebola rýchlej​šia v peknom počasí a miernom vetre. Ale bolo veľmi odváž​ne, že ich sledovali v takej blízkosti. Nicole pravdepodobne ukradla jeho navigačné plány ešte skôr, ako ho takmer pripra​vila o mužnosť v brazílskom bordeli, a napriek tomu sa plavili, akoby sa plánovali s ním zraziť. Ešte nikdy tak veľmi nechcel, aby sa plavba skončila ako teraz...

Derek vystrelil hlavu a upokojil sa, keď v diaľke zaznel úder hromu. Búrka, ku ktorej sa schyľovalo na juhu, naberala na si​le. Bolo to znepokojujúce. A z času na čas zbadal, ako sa lámu vlny na skaliskách tesne pod hladinou.

„V štyridsiatkach sa nikdy necítim príjemne," ozvalo sa spoza neho. Zvrtol sa a zbadal, ako sa k zábradliu približuje Jebediah.

„Ja tiež nie," pripustil Derek, keď obaja pozerali na more. Uvažoval, či Jebediah prišiel zistiť, či je jeho kapitán triez​vy, a uistil ho: „Dostaneme sa na voľné more, kým sa rozpúta búrka."

„Len by som sa nerád pripojil k vrakom pod nami už teraz," povedal Jeb a pukotal hrčovitými kĺbmi. „Čože? Neveríte mi?"

„To nie. Ale viete, skúsenosti nie sú tu dolu nijakou záru​kou. Ale vy to tu dolu v štyridsiatkach asi máte radi, keďže milujete búrky," dodal starký a odšuchtal sa do lodnej ku​chyne.

To, čo Derek považoval za tajomstvo, starý muž uhádol. Naozaj mal rád búrky. Možno preto, že ako jediné mu dali po​cítiť, že ešte žije. Ale tu v štyridsiatkach bol znepokojený aj on.

Rozmýšľal, ako sa v búrke bude dariť Belie Nicole. Ír, čo ju vedie, pravdepodobne zvládol tisícky víchríc. Bol si vedomý riskantných prúdov, ktoré prúdia okolo podvodných hrebe​ňov, aj sily búrok v týchto šírkach.

Derek v Brazílii tiež počul, že je to veľmi svedomitý kapitán, nie taký nepredvídateľný ako Lassiter. No Derek si spomenul na rozľahlú plytčinu, ktorú len tesne míňali, a na prichádza​júcu búrku a začal sa veľmi obávať o Nicole.

Dopekla, je mu jedno, čo sa stane s tou loďou a posádkou vrátane Nicole. Špehovala ho, klamala mu, žiadala Chanceyho, aby mu rozbil hlavu, nehovoriac o jej poslednom útoku na jeho... osobu.

A navyše tie mučivé sny, za ktoré bola zodpovedná.

Obávam sa o ňu len preto, lebo som ju ešte nemal, bezcitne sa presviedčal Derek.

Jeho úvahy, aké by to s ňou bolo, prerušil Bigsby, lodný le​kár, ktorý naňho zavolal zo schodov.

„Kapitán, môžete na slovíčko?" Na zbrázdenej tvári sa mu zračilo znepokojenie.

Keď si Derek všimol doktorove obavy, pomyslel si na ne​zvyčajnú horúčku, čo postihla niekoľkých mužov. Vložil si ďalekohľad do vrecka na plášti; kývol na prvého dôstojníka a ten prevzal mostík.

Nasledoval rázneho lekára do navigačnej kajuty a netrpez​livo čakal, kým Bigsby za sebou nezatvorí dvere. „Kapitán, ne​chcem rozširovať medzi mužmi paniku," ozval sa a viditeľne sa usiloval o neutrálny výraz, „ale... ochoreli ďalší dvaja po​mocní kuchári a plavčík."

Neviditeľný nepriateľ škodil jeho mužom. Taký, pred kto​rým ich Derek nevedel ochrániť. „To je už jedenásť mužov." Derek si pošúchal šiju dlaňou. „Najal som si vás, lebo ste naj​lepší. Prečo ste teda, dopekla, ešte nezistili, čo im je?"

Bigsby s červenou tvárou posiatou nervóznymi fľakmi stiesnene zamrmlal: „Myslím, že som zistil." Odmlčal sa, uprel na Dereka pochmúrny pohľad, akoby vyriekal ortieľ smrti.

„Niekto na tejto lodi... otrávil vodu."

Derek tomu nechcel veriť - ale dávalo to zmysel. Pomyslel si na mužov ležiacich v medzipalubí, potláčajúcich bolestné vzdychy. Považoval to za obyčajnú palubnú horúčku. Nikdy sa však nestretol s takou bolesťou žalúdka. Inštinkt ho varoval, že doktorov úsudok je správny.

Jed. Nemohol tomu uveriť, bolo však treba okamžite konať. „Sú kontaminované všetky sudy?" spýtal sa, aj keď odpoveď už vyčítal z doktorovej tváre.

„Obávam sa, že áno. Sám som ich otvoril a dal z nich napiť niekoľkým sliepkam." Bigsby sa zamračil a pozrel dolu na klo​búk, ktorý mimovoľne žmolil v rukách. „Z toho, čo sa stalo tým zvieratám, som si istý, že je to vodou a že všetka voda je otrávená."

Sú bez vody? Bude im trvať aspoň týždeň, kým dosiahnu Mys dobrej nádeje - ak jeho muži budú vládať. Už teraz mal ťažkosti plaviť sa a skracovať čas, nieto aby sa ešte musel pre​bojovať štyridsiatkami a dostať sa k Mysu len s hŕstkou ná​morníkov. A čo ak ochorejú ďalší z jeho posádky?

Jeho myšlienky prerušil výkrik námorníka. „Pozrite, tá ma​lá loď má plné plachty a rýchlo sa približuje." Takže Bella Nicola je blízko. Mal len malú nádej, že im pomôžu.

„Kapitán, to je šťastie," zvolal doktor a na tvári sa mu roz​liala úľava. „Môžeme im dať znamenie, že potrebujeme po​moc. Určite majú trochu vody, ktorú môžu obetovať, a aj neja​kého plavčíka..."

Voda! Nicole v skladisku... Do hlavy sa mu nahrnula krv a bubnovala v nej, kým si triedil rozbúrené myšlienky. Udrel päsťou do stola, až doktor podskočil. „Zvolajte posádku na pa​lubu," vyštekol Derek. „Hneď."

O niekoľko minút bol zhromaždený zvyšok posádky, ktorý bol schopný prísť. Pozrel na vyčerpaných mužov a zaplavila ho ďalšia vlna zúrivosti. Prinútil sa rozprávať vyrovnane.

„Zistili sme, že na lodi nie je horúčka." Na tvárach niekoľ​kých námorníkov zbadal nádej, a tak zdvihol ruku. „Obávam sa, že to, čo vám musím povedať, je rovnako znepokojujúce. Chorobu zapríčinila voda."

Každému mužovi pozrel do očí a ani sa nezachvel. „Nemá​me na palube nijakú použiteľnú vodu." Na tvárach sa im rozliali muky.

„Vodu na okamžitú potrebu, dúfam, získame z búrky. Ale spoliehať sa na dážď na takej dlhej plavbe je riskantné." De​rek si chcel rukou prejsť po tvári, ale uvedomil si to a namies​to toho sa vystrel.

„Najväčšmi sa obávam nedostatku schopných rúk v týchto vodách. Ak nikto ďalší neochorie, mali by sme to zvládnuť."

„Kapitán, musím vám povedať," ozval sa poddôstojník ne​isto, „obávam sa, že nebudem môcť plniť svoje povinnosti veľ​mi dlho," dokončil slabo so zahanbeným výrazom.

Zrazu sa začali ozývať ďalší a ďalší muži, ktorí cítili prvé symptómy.

„Kapitán, čo ten malý kliper na dohľad?" spýtal sa námor​ník, ktorý bol v koši na stožiari. „Ak to aj je Lassiter, určite nám pomôže, ak vyšleme signál."

Derek prerušil rozrušené výkriky. „Nemôžeme sa na nich spoliehať, že by nám dobrovoľne poskytli pomoc." Nevedel si ani predstaviť, čo by spravili.

Cítil začudovane pohľady jeho posádky a počúval, ako navzdory všetkému dúfajú, že Lassiterova loď im príde na pomoc. Pokúsil sa zabrániť takýmto úvahám; zo skúsenosti však vedeli, že námorníci si navzájom pomáhajú, bez ohľadu na to, že sú konkurenti. Derek nechcel vysloviť svoje podo​zrenie nahlas, ale nechcel ani, aby si robili ilúzie. Bude ich musieť pripraviť aj na nezvyčajné príkazy, ktoré im onedlho vydá.

„Mám všetky dôvody domnievať sa, že osoba, ktorá nám otrávila vodu, je na palube Belly Nicoly."

Nicole zavrela ďalekohľad buchnutím o stehno a netrpezlivo sa začala prechádzať po palube. Poraziť ho pred úžinou bude problematické. Pravdupovediac, jedným z dôvodov, prečo ich tlačila, aby predbehli Sutherlanda, bolo, že nepredpokladala, že sa bude držať tohto kurzu. Naplánoval si ho, ale myslela si, že sa ho vzdá. Podstupuje šialené riziko, keď vedie takú veľ​kú loď, ako je Južný kríž, do prílišnej blízkosti útesov so spod​nými prúdmi. Zvraštila obočie. Buď je veľmi odhodlaný, alebo šialený. Predpokladala, že to druhé.

Odhrnula si pramienok vlasov z očí, zastrčila ho pod čiap​ku, ktorú stále nosila, a pozorovala hrozivé búrkové mraky. Bude to od neho úplné šialenstvo, ak uviazne v úžine, keď sa rozpúta búrka.

Mal však pred ňou náskok dobrej štvrť míle. Z miesta, kde stála, to vyzeralo, že sa pretlačí zostávajúcou časťou úžiny, skôr ako vypukne búrka. Na rozdiel odo mňa, pomyslela si, keď si prezerala mraky s fialovým nádychom.

No dôverovala svojej posádke a, pravdupovediac, aj sebe. Plavila sa v týchto vodách nespočetnekrát so svojím otcom. Ich loď bola postavená tak, aby odolala aj búrke a vyžmýkala z vetrov aj posledný uzol. Najkrajšie spomienky mala na búr​ky, v ktorých sa plavila spolu s otcom. Rozprestreli všetky plachty, plnou rýchlosťou predbiehali mohutnejšie lode, kto​rých zbabelo zvinuté plachty jej pripomínali chvost vtiahnutý medzi nohy.

Keď Chancey vydal príkazy, aby pripravili loď na nebez​pečnú vodu, odbehla do kajuty po pršiplášť z voskovaného plátna. Neprekvapilo ju, že pri tejto krátkej prestávke sa jej myšlienky znova obrátili k Sutherlandovi.

Práve si navliekla druhú ruku do rukáva, keď ju prepadla chladná obava, taká silná, až klesla na stoličku.

Sutherlandovo riskovanie môže byť smrteľné.

A čo ju vôbec po tom? Po jeho diabolskom žartíku sa museli z Brazílie odkradnúť. Už týždne sa naňho hnevá. No pri po​myslení na búrku a možnosť, že by Sutherland mohol byť zra​nený alebo dokonca zomrieť, hnev ju opustil rovnako rýchlo ako vánok unikajúci z plachty.

Nemala ďalší dôvod, pre ktorý by ho nenávidela a akosi sa jej nedarilo znova rozpáliť hnev kvôli jeho triku. Najmä teraz, keď ho takmer porazili už v polovici cesty do Sydney, na kto​rej mohli predbehnúť Tallywooda. Jej hnev sa rozplynul, za​plavili ju obavy a na čelo jej vystúpili kvapôčky potu. Vysko​čila a utekala na palubu.

Narazila do zábradlia a horúčkovito vyťahovala ďaleko​hľad, keď zachytila Chanceyho spýtavý pohľad. Prinútila sa upokojiť, zhlboka sa nadýchla a dokonca sa jej podarilo tro​chu sa naňho usmiať. Bláznivé obavy ju pomaly opúšťali. Na​pokon, Sutherland bol pomaly na konci úžiny, keď som ho videla na​posledy.

Trasľavo sa zasmiala na svojich bláznivých pocitoch a prilo​žila si ďalekohľad k oku. Potom ho rýchlo spustila. Južný kríž zastal.

„Preboha, čo to robí?" Nesnažila sa zakryť svoje obavy o Su​therlanda pred Chanceym ani nikým iným z posádky. „Plach​ty má zvinuté - nerozumiem tomu."

Chancey schmatol jej ďalekohľad a zamrmlal: „Prekliaty idiot."

„Prečo to...? Musíme im pomôcť!"

Posledné slová musela zakričať, lebo práve v tej chvíli nad nimi zadul vietor prichádzajúcej búrky a pohnal loď vpred, prirýchlo dokonca aj na Bellu Nicolu, a bolo treba každú ruku na zvinutie plachiet.

„Nebuď nervózna," prikázal jej Chancey a zľahka ju štuchol do brady. „Stiahneme pár plachiet a vydáme sa ich smerom."

Rýchlo prikývla a postavila sa ku kormidlu, na jediné mies​to, kde mohla fyzicky pomôcť posádke, lebo všetci sa priveľmi báli jej otca, aby jej dovolili narábať s plachtami. Minúty ply​nuli a Nicole obsluhovala kormidlo, no nespustila zrak zo Sutherlandovej lode. Cítila, že má od starostí stuhnutú tvár. Čo robí, čo má za lubom?

V náhlom zmätku upriamila pozornosť na kormidlo. Vní​mala kĺzavé spomaľovanie a pomalú reakciu lode. Bolo to, akoby mali trup plný zle rozloženého nákladu. Podvedome rozpoznala pocit zvyšujúceho sa tlaku na kormidlo. Bolo to, akoby sa stredná časť lode jednoducho... prepadla.

Nemožné. Nemohli naraziť na nič, boli predsa uprostred kanála. Nenarazili na nič, dopekla! Prudko zdvihla hlavu a za​chytila Chanceyho ustarostený výraz. Takisto vycítil nerovno​merný ťah.

Jednou rukou zvierala kormidlo, druhú dlaň zdvihla hore a zúrivo krútila hlavou. „Na nič sme nenarazili - nerozumiem tomu!" zakričala. Krátko prikývol a zbehol do podpalubia. Chancey tam ani nemusel ísť, aby vedela, že Bella Nicola po​maly naberá vodu.

Potlačila šialený smiech. Teraz, keď je v nebezpečenstve moja vlastná loď, môžem sa konečne prestať strachovať o Sutherlanda.

Chancey vyšiel von a zavolal niekoľkých mužov, aby šli obsluhovať pumpy, a potom sa uprene zahľadel na búrku, na pletence bleskov náhliacich sa im v ústrety. Zavolal Dennisa, ktorý práve dokasal plachty, aby sa vrátil ku kormidlu a vy​menil ju. Chcela namietať, ale stíchla, keď sa na ňu Chancey smutne usmial.

Typickým chrapľavým hlasom jej povedal: „Priviaž sa, dievčatko. Čaká nás pekelná jazda."

Bez slova ho poslúchla. Keď bol spokojný s jej uzlami, vy​razil skontrolovať každý detail, upevnil plachty a laná, uisťo​val sa, že posádka rozumie, čomu bude v nasledujúcich chví​ľach čeliť.

Nicole sa snažila vypäť, aby sa znova pozrela na Južný kríž, ale vo chvíli, keď sa jej zdalo, že ho vidí, zahalili ich oblaky a rozpútalo sa peklo. Celé hodiny lialo na palubu ako z krhly a dážď bičoval zvyšné plachty. Nebolo možné vidieť viac ako pár stôp. Až kým priamo nad nimi neudrel blesk.

Svaly na krku sa jej napáli, keď sa schúlila pred zábleskmi z olovenej oblohy, udierajúcimi čoraz bližšie.

Nicole neveriacky sledovala vetvu blesku, ako zasiahla stredný sťažeň priamo uprostred. Chcela sa schúliť, keď jej spaľujúca intenzívna horúčava zaplavila tvár. Blesk sprevá​dzal zvuk ako prskajúci tuk. Oči ju zaboleli od prudkého svet​la. Následný hrom otriasol nielen ňou a loďou, ale aj celým čiernym svetom vôkol.

Niekoľkokrát zažmurkala, kým zaostrila na sťažeň. Po zása​hu sa z neho dymilo, bol rozštiepený a držali ho iba laná.

Sykla vo vlhkom vzduchu. Ak tie laná padnú...

Vtedy sa to stalo. Stred sťažňa sa prevalil a zrútil blízko kor​midla, prerazil hornú palubu, rahna stiahli so sebou všetky plachty a laná. Ohromene pozorovala, ako náraz odhodil Dennisa na kormidlovňu.

Dvakrát sa trhane nadýchla a čakala, či sa zdvihne. Ležal však bez pohybu. Trasúcimi sa rukami začala rozväzovať uz​ly. Len čo sa odviazala, Chancey prišiel k nemu a začal pri​väzovať jeho bezvládne telo o kormidlovňu. Prudko odvrátila hlavu od Chanceyho k šialene sa krútiacemu kormidlu a po​súvala sa k nemu.

Loď sa dvíhala a klesala a ona sa šmýkala pomedzi rah​na ležiace na palube, išlo jej to však pomaly. Konečne... ko​nečne sa dostala ku kormidlu a snažila sa zachytiť krútiace sa koleso. Napokon sa naň vrhla, celou silou zachytila jednu stranu kormidla a zastavila ho, musela sa však zaprieť celým telom.

Odvážila sa pozrieť ponad plece a videla Chanceyho za​mračený výraz, keď sa potkýnal ku kormidlu.

„Pusť ho! Musím prevziať kormidlo!" kričal. Lano, ktoré lietalo okolo nich, ho bez varovania pleslo po tvári ako bič.

Zavrčal a pozrel na lano. „Tak sa priviaž, dopekla. Pevné uzly!" Obrátil sa, aby našiel lano, ktoré ho udrelo, a odbehol preč.

Priviazala sa ku kormidlu, snažila sa ho udržať, kým sa loď vzpierala. Keď sa jej to ako-tak podarilo, vzhliadla a prezrela si loď. Potlačila výkrik. Chanceyho mohutné telo spadlo na palubu, keď sa cez provu preliala ďalšia nemilosrdná vlna a zmietla ho ako handrovú bábiku.

Srdce jej prudko bilo v hrudi, čakala, kým sa postaví. Chan​cey, vstaň, dopekla. Vstaň!

Akoby bojoval so svojím telom, napokon sa mu podarilo vstať a odtackať sa k šľahajúcemu lanu, ktoré uväzoval. Dari​lo sa jej držať paniku na uzde, kým ho videla. Ale všade vôkol sa vzdúvali masy vodnej peny, keď vietor začal duť ešte moc​nejšie. Keď ho napokon úplne stratila z dohľadu, zachvátil ju surový, prenikavý strach. Ledva zadržiavala výkriky.

Modlila sa za Chanceyho, za jeho návrat. Potom sa modlila za životy jej posádky - za mužov bojujúcich po celej lodi, kri​čiacich do vetra, pracujúcich, aby zabránili nešťastiu. Modlila sa, aby sa jej otec konečne znova oženil a pokračoval v živote bez svojej dcéry a posádky.

Uprostred rozpútaného besnenia sa takisto modlila za Sutherlanda...

Všetci na palube vedeli, že ich životy sú v rukách svojvoľ​ného mora a istota smrti znela vo všetkých mysliach. Nicole vedela, že sú stratení. A vedela, že zlyhala.

Hoci prudká búrka prišla ako výbuch, celé hodiny sa nepohla z miesta. V tom čase Derek nedokázal určiť polohu Belly Ni​čoty. Povedal svojim mužom, že obsadia Lassiterovu loď, vez​mú si potrebné zásoby a potom naverbujú posádku. Zakotvil uprostred kanála a čakal, lebo Ír nemal inú možnosť, len plá​vať nebezpečne blízko. Vyšle im signál a ak prídu, dobre. Ak nie, výstražné vystrelí z kanóna ponad ich provu a prinúti ich zastať. Jednoduchý, účinný plán.

Nepočítal však s búrkou, ktorá sa rýchlo zmenila na jednu z najhorších, aké kedy zažil. Dážď ich čoskoro začal bičovať nie zhora, ale zo strán, zdalo sa, akoby voda vystupovala z oceána. Nemal inú možnosť, len dvihnúť kotvu a premiest​niť loď do bezpečnejších vôd.

S troškou šťastia sa Nicole mohlo podariť prekĺznuť priamo popri ňom v tme búrky. Jeho zúrivosť rástla, ale prichytil sa, že cíti niečo, čo už veľmi dlho nepoznal.

Strach.

Najprv ho chcel pustiť z hlavy. No zakaždým, keď si po​myslel na Nicole na lodi, ktorú mohlo veľmi ľahko rozbiť na útesoch, mu zovrelo hruď. Chcel presvedčiť sám seba, že voči nej cíti len odpor.

No aj keď bola zlá klamárka, nechcel, aby zomrela. Ak sa im nepodarilo preplávať skôr, než ich dostihla búrka, bolo to veľmi pravdepodobné. Bojoval s predstavami, aká musí byť vystrašená, uväznená v mrazivo studenej kajute plnej špliechajúcej vody, keď počuje, ako drevo stena pod tlakom vody.

Od detstva nebol taký netrpezlivý ako teraz, keď čakal, kým cez husté čierne mraky nepresvitnú prvé lúče slnka. Jeho vlastná oklieštená posádka, chvalabohu, prečkala búrku bez väčšieho poškodenia lode, a keď usúdil, že je to bezpečné, vy​dali sa hľadať Bellu Nicolu. No za celé hodiny sa im podarilo nájsť len časť zlomeného sťažňa.

Keď zbadal túto známku zničenia, naplnil ho neznesiteľný pocit bezmocnosti. Bolo to, akoby ho niekto vytrvalo kopal do slabín, keď nenašli ďalšiu stopu po malej lodi. Takmer prisa​hal, že ju nepotrestá za zradu, len ak ju nájde živú.

„Kapitán, posádka sa začína sťažovať," ozval sa spoza neho Jeb. „Chcú si ušetriť ďalšiu prácu a dostať sa na mys."

Derek sa obrátil. „Budeme hľadať do západu slnka."

Námorník váhavo odvetil: „Prepátrali sme dosť veľký kus mora. Myslíte, že by ich odvialo až tak ďaleko?"

„Neviem," pripustil Derek vyčerpané, až sa začudoval, kam sa vytratil jeho zvyčajný tón. „Stratili sťažeň, takže budú nie​kde stáť na mieste."

„Ak..."

„To stačí, Jeb," vyštekol a proti svojej vôli vetu v duchu do​končil. Ak sa nepotopili. „Budeme ďalej hľadať. Povedzte po​sádke, že im zdvojnásobím prídely na budúci týždeň."

„Áno, pane." Muž sa odmlčal a zamračene sa obrátil k Derekovi, potom zdráhavo začal: „Kapitán... to dievča, bola..."

Nech už chcel povedať čokoľvek, prerušilo ho slabé zvola​nie hliadky: „Loď na obzore!"

Derek prudko vytiahol ďalekohľad. Zachytil náznak rozkmásanej plachty na jedinom stojacom stožiari Belly Nicoly, ktorá sa ledva držala na hladine. Zvláštnu eufóriu vystriedala netrpezlivosť a prikázal vyplávať s plnými plachtami.

Hoci slnko naďalej bojovalo s hustými mrakmi, Derek videl, že loď má nebezpečne nízky ponor a očividne klesá. Hlavný sťažeň bol zlomený a prerazil vrchnú palubu.

Počuli stony ožívajúcej posádky; pocítil mimovoľne bodnu​tie ľútosti kvôli peklu, ktorým očividne prešli. Potlačil ju však. Lassiter mal na tejto lodi jadro svojej posádky, väčšina sa s ním plavila dvadsať rokov. Bolo logické domnievať sa, že niektorí, ak nie všetci, vedeli o otrave.

Derek bol zo seba znechutený, keď zistil, že pohľadom prebehol paluby a nenašiel Nicole. Krčí sa tá zlomyseľná ma​lá žaba stále v kajute? Už ju nemohol volať jednoducho zlo​dejka či špiónka. Tým, že otrávila vodu, sa z nej stala takmer vrahyňa.

Nik nezomrel... ešte, hádal sa v duchu sám so sebou, ale čo​raz viac jeho mužov bolo chorých.

Len ju chcem nájsť živú, aby som jej mohol vykrútiť ten krás​ny krk.

Zatiaľ čo sa jeho loď približovala, spolu s posádkou pozoro​val palubu. Cez kormidlo visela malá postava a slabo ňou tr​halo. Čím boli bližšie, tým zreteľnejšie videl dlhé vlasy rozprestreté po celom tele. Nicole bola pri kormidle.

Takže sa nekrčila v kajute.

Nicole ležala nemo, bez slova, nebola schopná rozmýšľať nad ničím, iba nad bolesťou, keď sa snažila usúdiť, či má zlomené kosti alebo rozbitú lebku.

Z paluby započula ston, potriasla teda hlavou, aby si ju vyčistila. Pri tom pohybe padla, ale zachytili ju laná, ktorými bola priviazaná. Zmätene zaškúlila dole. Je pripútaná ku kor​midlu?

Uvoľnila uzly, ustúpila o krok a spadla, potom sa znova vyškriabala na nohy. Potláčala narastajúcu paniku a odhrnula si vlasy z očí. Prekrivkala zo desať krokov a vírenie lode jej všet​ko pripomenulo.

Zdesene roztvorila oči, keď si spomenula na nekonečné ho​diny búrky. Voda vtekala do podpalubia. Nie táto loď! Nie táto! Ale vedela, že Bella Nicola sa potápa už niekoľko hodín? Dní? Odvtedy, čo ich zachytila víchrica.

Napoly kráčala, napoly sa plazila tak rýchlo, ako jej to ma​látne telo dovoľovalo, na miesto, kde bol Chancey priviazaný k palube. Potriasla ním a po chvíli sa prebral. Po niekoľkých minútach vyčerpané zhodnotil situáciu.

Nevyzerala dobre.

„Záchranné člny?" zachrčal.

„Jeden stratený. Jeden rozbitý."

Vedela, že mnoho námorníkov sa nikdy nenaučilo plávať. Úmyselne. Lebo byť uväznený na mori, ba čo viac v mori, bo​lo horšie ako smrť.

Pri tom pomyslení sa jej ruky tak roztriasli, že nevedela roz​viazať laná. Chancey jej musel pomôcť s povrazmi, ktoré mu vyryli hlboké, krvavé zárezy do premočenej, spuchnutej po​kožky.

„Signál. Možno sa nám podarí vyslať signál." Zviechal sa na nohy a krivkal na kormu.

Omráčené ležala na mieste. Nebola si istá, či sa znova doká​že postaviť. Chancey zapáli svetlicu. Ak Sutherland neodplával priďaleko, možno ich zachráni...

Náhle dupol nohou a zatlieskal obrovskými rukami v zvláštnom prejave energie. „Nie, vzchop sa!" zakričal na ňu, akoby bol opitý. „Tvoj kapitán ťa prišiel zachrániť." Hlas mal mocný, ako ho naplnila očividná úľava. „Ja by som si objednal dačo inšie, ale keď zvážime ostatné možnosti..."

Pomaly sa neveriacky obrátila, bála sa dúfať.

A vtom ho zbadala. Bože, je taký krásny.

Ešte nikdy nevidela nič krajšie ako bol Sutherland stojaci na palube, keď jeho loď prekĺzla okolo nich. Myslela si, že si na​vždy zapamätá, ako mu husté čierne vlasy povievali vo vetre, spôsob, akým nonšalantne položil čižmu na spodné zábradlie a prekrížil si svalnaté ruky na širokej hrudi. Usmiala sa naňho ako naivka. Hoci hlavu ešte stále nemala úplne jasnú, pulzo​vala v nej číra radosť, rovnako silná ako zúfalstvo, ktoré na​hradila. Nielenže vedela, že sa mu nič nestalo, navyše ich aj zachráni...

Na palube Belly Nicoly zarachotili hákovnice.

Nicole zhrozene pozorovala, ako dopadli, doškriabali už aj tak rozbitú palubu, a napokon sa pevne zachytili za ešte nedávno biele zábradlie. Hákovnice? Zneuctenie jej lode, ho​ci umierala, ju zmrazilo. Prečo by... Myslel si Sutherland, že s nimi chcú bojovať? Musela rozmýšľať. Prečo nedokáže roz​mýšľať?

Nicole zarazene pozerala a nevedela pochopiť, keď Sutherlandovi muži skočili na palubu ozbrojení, akoby chceli zajať brániacu sa posádku. Hlava jej prudko vyletela a stretla sa so Sutherlandovým mrazivým pohľadom. Srdce sa jej prudko rozbúchalo. Ibaže tentoraz to nebolo zo vzrušenia a radosti, aké pocítila, keď ho zbadala pred chvíľou. Tentoraz to bolo zo strachu.

Lebo kapitán Sutherland vyzeral, akoby ju chcel vidieť mŕtvu.

Teraz, keď bol konečne dosť blízko, aby videl Nicole, chcel zbadať v jej tvári vinu. Nie, dopekla, chcel vidieť ľútosť.

A tak ho nielen prekvapilo, ale aj vyplašilo, keď na ňu po​zrel, a videl, že naňho hľadí s oslnivým úsmevom, akoby z nej prúdilo nejakú vnútorné svetlo. Derek sa nevedel prinútiť od​vrátiť oči od úsmevu, ktorý naňho tak zvláštne pôsobil. Stále naňho pôsobí - dopekla s ňou.

Zdalo sa, že si nevšimla jeho uprený pohľad a bola taká šťastná, že... nuž, nemal ani predstavu, prečo sa tak teší, že ho vidí. Áno, zachránil jej kožu, no určite už musí vedieť, že zis​til, kto mu otrávil mužov. Musí vedieť, že sa pomstí. No na​priek tomu naňho pozerala rozžiarenými očami, akoby bol pradávny hrdina, čo ju prišiel zachrániť.

Rozčuľovalo ho to.

Pohľad jej padol na iný výjav a ako sa jej menil výraz na tvári, prešiel ním zvláštny pocit sklamania. Keď jeho chlapi hodili háky, aby zabezpečili jej loď, ten krásny úsmev vyhasol a zmenil sa na výraz nepochopenia.

Nemohlo mu to byť ľúto. Navrával si, že spokojne pozoru​je, ako očami sleduje jeho mužov. Keď si uvedomila, že sú ozbrojení, tá malá hlupaňa sa k nemu obrátila s bradou nižšie ako zvyčajne a klesnutými plecami. Bála sa. Vedel, že sa bude pred ním triasť - prosiť ho. No jej ďalší čin zarazil jeho myš​lienky.

Vyskočila a dupla čižmou, vlasy jej viali okolo tváre v tma​vých, vlhkých pramienkoch a striasla každú stopu po strachu. Nahradil ho výraz, ktorý sa dal nazvať jedine zúrivosťou. Po​tom naňho zrevala. Tá krpaňa zrevala.

„Čo týmto, dopekla, sledujete, Sutherland?"

Odpovedal pokojne, aj keď sa jeho hlboký hlas rozliehal. „Mám v úmysle skonfiškovať všetky vaše zvyšné zásoby a na​verbovať celú tvoju posádku."

Otvorila ústa a potom ich bez slova zavrela.

Musel skryť prekvapenie nad jej reakciou. Zazrel na ňu a zatiahol: „Zdá sa, že ťa prekvapilo, že drancujem tvoju loď a zajímam tvoju posádku." Chvíľu mlčal a potom dodal: „Oba​ja však vieme, že by nemalo."

Len tam stála a pozerala naňho, ruky si pritisla na spánky. Vyzerala rozochvená a zmätená, no potom, akoby si náhle niečo uvedomila, zhrbila sa. Tvár sa jej prepadla.

Musel sa natiahnuť, aby začul jej ďalšie mäkké slová. „Vy... po celý ten čas." Čo to malo znamenať?

Zhlboka, prerývane sa nadýchla a potom povedala hlasnej​šie: „Máte pravdu, viem presne, prečo ste nás zajali."

Dokonca ani nebude popierať, čo spravila. Chcel v kútiku duše, aby to popierala tak presvedčivo, až by jej uveril? Na​miesto toho vyzerala len stratená a porazená. Keď klesla na palubu a schúlila sa, všimol si, aká malá a krehká vyzerá v ne​premokavom plášti.

Mimovoľne ho myklo, keď ju jeden z jeho mužov vytiahol na nohy a ťahal so sebou. S poslednými zvyškami energie sa k nemu obrátila a kopla ho tak silno, až ju pustil. Derek sledo​val, ako krúti hlavou sem a tam, pozoruje scénu a snaží sa prísť na niečo, čím by mohla bojovať.

Vedel, že je bojovníčka. Nevedel však, prečo sa prichytil pri tom, že jej takmer fandí.

Nicole nemohla nič spraviť. Nič, len sa stať Sutherlandovou väzenkyňou. Jej loď klesla tak nízko, že paluba bola takmer na rovnakej úrovni s čiarou ponoru Južného kríža. Koniec... bol blízko. Chancey a väčšina jej posádky, z ktorých mnohí boli stále v bezvedomí, už boli na jeho lodi a zviazaní. Striasla ru​ku námorníka, ktorý ju opäť pridržal. Ak sa má vzdať, spraví to po svojom.

Kráčala s vystretými plecami, pýcha jej držala dobité telo rovno ako sviecu, keď kráčala k strmej lodnej lávke.

Sutherland mal tú drzosť usmievať sa. Vychutnával si to.

Neprišiel ju zachrániť. Bláznivé dievča. Nie, napokon mala pravdu. On bol za všetkými nehodami. A nestačilo mu len po​škodiť lode svojich konkurentov. Musel ich úplne zničiť.

Bolesť v hlave bola čoraz neznesiteľnejšia a pri takýchto myšlienkach ju rozbolela ešte väčšmi. Nečudo, že sa jeho loď nehýbala; jednoducho vyčkával, kým jeho sabotáž ochromí jej loď v búrke. A bola to sabotáž. On aj s prisluhovačmi neprišli do Recife čírou náhodou.

Musela sťažka preglgnúť, aby nekričala. Dva dni vedela spolu s posádkou, že zahynú. Nejedli, nespali ani nepili. A na​pokon ich zajal muž, ktorý bol zodpovedný za ich potápajúcu sa loď... Pochopenie ju dusilo.

Keď však musela kráčať vedľa neho, hlavu držala vysoko a pohľad mala upretý priamo pred seba.

„Pozri na mňa, dopekla," žiadal ju potichu. Keď tak nespra​vila, násilím ju obrátil tvárou k sebe. Vyzeral prekvapený jej zjavom a dúfala, že cíti, ako naňho vyžaruje nenávisť. Keď po​zrela do tej tváre, stále takej kruto peknej, nevedela, či chce klesnúť na zem a plakať, alebo ho zabiť.

Pôvodné prekvapenie sa mu v tvári zmenilo na samoľúbe zazeranie a v tej chvíli vedela, že určite by neklesla a neplakala.

Intenzívna reakcia na Nicole ho neprestávala udivovať. Keď ju schytil za ruky a prudko ju zvrtol k sebe, musel si dávať pozor, aby neprezradil priveľa zo svojich citov. Nevidel ju celé týždne a teraz, keď ju zbadal takto... Jej oči ho priťaho​vali zrejmou bolesťou a zreničkami rozšírenými od šoku. Pleť mala neprirodzene bledú, vyzerala takmer priesvitne. Na obočí, mihalniciach a vo vlasoch sa jej zachytila soľ a ligotala sa jej po celej tvári v blednúcom červenom svite slnka. Stále je pekná.

Ohromujúce. Napriek všetkému, čo sa o nej dozvedel, stále na ňu reagoval. Nielen sexuálne, hoci aj to nepochybne bolo prítomné. Očividne v kútiku duše mu bolo jedno, že je to zá​kerná potvora.

Pri spomienke na utrpenie svojich mužov mu ruky vystreli​li k jej ramenám. „Prečo?" chcel vedieť. „Prečo si to spravila?" Keď hľadela mimo neho, akoby ho nevidela, potriasol ňou. „Naviedol ťa na to niekto? Prinútili ťa k tomu?"

Nejasne počul, ako jej posádka protestuje, a uvedomil si, že chcú odpútať od nej pozornosť. Stála, akoby bola nemá, a od​mietala naňho pozrieť. Schmatol ju ešte pevnejšie za plecia a precedil: „Kto ti to prikázal spraviť?" Napokon naňho letmo pozrela, ale zamračila sa, akoby ju jeho otázka zmiatla.

To, že ňou triasol, rozzúrilo zopár zajatých členov jej po​sádky, ktorí boli pri vedomí, a snažili sa pretrhnúť putá. Môžu sa snažiť, koľko len chcú. Nik sa nepostaví do cesty jeho po​mste. Čo sa týkalo jeho, previnila sa voči nemu natoľko, že s ňou teraz môže robiť, čo len chce.

Pohrávala sa s ním. Jednoznačne ho okabátila. Veril, že za ním prišla kvôli svojmu otcovi, aj keď v skutočnosti si bez​ohľadne zabezpečovala víťazstvo. No čo bolo oveľa horšie, ublížila jeho mužom.

Teraz, keď je na jeho lodi, môže ju pokojne vlastniť. Obrátil sa k Lassiterovým námorníkom a jeho pohŕdavý úsmev im to prezradil. Keď začali bojovať ešte urputnejšie, aby sa k nej do​stali, neveselo sa zasmial a potom obrátil pozornosť naspäť na Nicole.

Musel sa dozvedieť, prečo to spravila. Zovrel dlane okolo jej útlych rúk, kým uštipačne neodvetila: „Nik ma neprinútil nie​čo spraviť - robím, ako sama uznám za vhodné!"

Povedal si, že ju nebude biť na palube, chytil ju za plecia a potriasol ňou.

Kým sa mu s priduseným výkrikom nezložila do náručia.

Mráz mu prebehol po chrbte, keď sa Nicole zosypala. Ne​mohol spraviť nič iné, len ju zachytiť. Keď vzhliadol, Chancey pozeral naňho a prebodával ho pohľadom, ktorý vravel: Čo si čakal?

Derek sa začervenal. Nechcel jej ublížiť. Dopekla! Ešte ni​kdy sa na nikoho tak nehneval. Ani na Lýdiu.

Zaplavil ho pocit viny; chcel ju od seba dostať čo najďalej. Prešiel k Chanceymu a podal mu bezvládnu Nicole. Muž ju bez ťažkostí chytil a starostlivo si ju privinul, hoci mal ruky zviazané v zápästí.

Derek sa zvrtol a skočil na Bellu Nicolu, kde sa pridal k svo​jim mužom, ktorí plienili zásoby. Znova si prehrával scénu z paluby, bol zdesený zo svojich činov a tak nedával pozor na mužov, hoci bolo ťažké nevšimnúť si, že brali všetko, čo nebo​lo priskrutkované. Okrem kajút dôstojníkov a kapitána v zad​nom prístrešku, ktoré na jeho príkaz nemali prehľadávať, lebo ich chcel prezrieť sám.

Vrazil plecom do zvalených dverí najväčšej kajuty, voda mu čvachtala až pri kolenách. Vznášal sa tam pach petroleja z roz​bitej lampy. Zo stola a skrine plnej mužského šatstva usúdil, že patrila Lassiterovi. Bola strohá, bez známok luxusu.

Kráčal vodou k ďalšej kajute a nohami rozrážal vodu. Pre​zeral si miestnosť, očividne Nicolinu, všimol si naleštený stôl a vyrezávanú mahagónovú posteľ s pozlátenými ozdobami zo saténového dreva. Niekoľko kompasov, rozbitých barometrov a teplomerov plávalo tesne nad podlahou. Ohromili ho najmä dve vynikajúco namaľované krajinky a vidiecke scény pripev​nené na obložení stien.

Lassiterova kajuta bola holá, jej kajuta bola extravagantná. Lassiter nešetril na výzdobe, pomyslel si Derek, keď si všimol drahú čipku na okne. Dobre poznal výdavky za veci aj ceny krajiniek. Nečudo, že Lassiter má finančné problémy.

Mapy plávali všade. Nevedel, či on má vôbec toľko máp. V rohu našiel náhradnú plachtu; možno bola niekedy aj uži​točná a zašívala ich. Prešiel k jej lodným kufrom, tak trochu ženským, a začal sa v nich prehrabávať.

To, čo našiel v prvom, ho prekvapilo. Bol plný hodvábnej čipkovanej spodnej bielizne. Ženskej bielizne. Nikdy ju nevi​del oblečenú v ničom inom, len v mužskom odeve. Ale keby dával väčší pozor, keď jej v tú noc narýchlo strhával odev, vši​mol by si, čo má pod ním? Asi by jej mal niečo vziať na dlhú plavbu. Pamätal si, že mala nezvyčajne jemnú a hebkú pokož​ku. Čo ak je obyčajné oblečenie pre ňu pridrsné?

Presne to chcel - potrestať ju - nie? Ale onedlho si bude uží​vať tú pokožku a nevidel nijaký dôvod, aby ničil niečo, čo sa mu tak veľmi páči. Od dverí zavolal na dvoch námorníkov opodiaľ a prikázal im, aby odskrutkovali kufre a odvliekli ich na jeho loď.

„Kapitán, nepotrvá dlho, kým sa celá loď potopí," zakričal jeden námorník.

„Zabezpeč, aby všetci muži opustili loď - hneď prídem." Pod nohami sa mu začala vzdúvať paluba a šmykol sa nabok. Smrteľné kŕče lode. Smutne pokrútil hlavou a prebehol cez palubu.

Na Južnom kríži našiel Chanceyho a s pomocou ďalších dvoch mužov mu vytrhli zdanlivo neživé dievča z rúk. Derek sa považoval za odvážneho muža, ale keď začul Chanceyho neľudské zavrčanie, vstali mu dupkom chĺpky na šiji. Derek sa obrátil s dievčaťom v náručí, aby naňho pozrel, ale okamži​te to oľutoval.

Kým ho znovu skrotili, Chancey si vytrhol zviazané ruky zo zovretia jedného námorníka. Prebehol si prstom po krku a zazeral na Dereka s vražedným pohľadom v očiach.

Derek sa naňho usmial, alebo skôr len vyceril zuby, kým z umierajúcej lode nezaznel trieštivý zvuk ako výbuch.

Obaja muži sa otočili a pozorovali, ako sa Bella Nicola rozpa​dáva na kusy; napokon sa rozlomila tesne nad hladinou. Znepokojil ho pohľad na rozlomený pedantsky natretý trup, na dosky, ktoré pri odlúčení kričali. Ten zvuk bol sužujúci. No aj ten bol lepší ako desivé ticho, keď sa loď napokon odovzdala nenásytnej klokotajúcej vode.

Derek si uvedomil, že dievča v bezvedomí sa počas preni​kavých praskajúcich zvukov ani nepohlo. No po tvári jej ste​kali slzy a v tichu sa jej z perí vydral zúfalý ston.

Znepokojený doktor Bigsby ho poslušne nasledoval, keď niesol Nicole do svojej kajuty, aj keď nie dosť tesne, keďže mu Derek pred nosom zabuchol dvere.

„Ale kapitán Sutherland! Potrebuje lekársku pomoc. Mohla by byť vážne zranená."

Derek si ho nevšímal; bol si istý, že sa čochvíľa preberie, a bude ju môcť vyspovedať, čo im dala do vody. Položil ju na posteľ; nehodil ju, ale nemal od toho ďaleko. Bolestne zjojkla a po prvý raz pocítil znepokojenie.

Rýchlo jej vyzul čižmy a vyzliekol nepremokavý odev. Po​kožku mala ľadovú - ešte nikdy sa nedotkol studenšieho človeka. Pri pohľade na jej odretý krk a zápästia zalapal po dychu a zavolal Bigsbyho. Ten okamžite vstúpil s čiernym le​kárskym kufríkom, keďže sa spoza dverí ani nepohol.

„Čo sa tu dá spraviť?" spýtal sa Derek a nadvihol jej zápäs​tie. Na nepremokavom odeve sa jej zachytila soľ a odierala jej kožu ako brúsny papier.

„Mám hojivú masť, ale toto nie je najdôležitejšie. Dokončil som predbežné vyšetrenie jej posádky a mnohí z nich utrpeli vážne zranenia. Táto tu vyzerá taká krehká, až sa bojím, že má vnútorné zranenia. A treba ju bezodkladne zohriať."

Keď Derek jednoducho stál bez pohybu, otrasený vystraše​ným tónom doktorovho hlasu, Bigsby ho odsunul z cesty a za​čal jej strihať košeľu.

Prestrihol len kúsok a ozval sa: „Čo, dopekla...?"

Zbadal mehndi, ktoré stále zdobilo Nicolinu pokožku. „Ukážte, ja to spravím!" Derek vytrhol nožnice z doktorových rúk. Nepáčila sa mu predstava, že by jej pomaľovanú pokož​ku mal vidieť iný muž. Bola pomaľovaná preňho.

Bigsby naňho neveriacky hľadel. „Ak je... potetovaná, mne to neprekáža. Len ma to prekvapilo."

Derek stál nehybne s nožnicami v ruke a mračil sa na ňu.

Doktor sa ho zmätene spýtal: „Čo ste s ňou plánovali spra​viť?"

„Čo sa jej týka, nejako mi dochádzajú nápady," odvetil a ne​trpezlivo si prehrabol vlasy.

„To je vidieť," zamrmlal doktor. Potom hlasnejšie vyhlásil: „Ak mi nedovolíte pomôcť jej, musíte ju dostať ž mokrých šiat a zohriať ju."

Derek jej znova začal strihať košeľu- No keď odhalil jej telo, piskľavo vydýchol. Na hrudníku mala hrozivo vyzerajúce modriny. Bez rozmýšľania jej položil ruky na pokožku a prs​tami hladil popolavé odtlačky.

„Kapitán Sutherland," ostro sa ozval Bigsby, „nemali by ste byť tu, keď ju vyšetrujem. Bude rozrušená, keď sa prebudí."

„To mi je úplne jedno," vyštekol Derek. „Teraz som za ňu zodpovedný ja. Je... moja. Nenechám ju osamote."

Bigsby pokrútil hlavou, potom prešiel k dverám a prikázal doniesť vedro horúcej vody. Vrátil sa k dievčine, kvokol si nad ňu ako sliepka a začal ju vyšetrovať. Derek nedokázal nájsť ni​jakú chybu na jeho profesionálnom správaní. Vyzliekol jej všetky veci, ale časti, ktoré práve nevyšetroval, nechával za​kryté vlnenou dekou.

Keď napokon skončil, povedal: „Má nepeknú hrču na hla​ve. To ma trápi najväčšmi. Nikdy nemôžete vedieť, ako budú reagovať zranenia hlavy. Takisto sa obávam, že bola v premo​čených šatách minimálne celú búrku. Budem prekvapený, ak z toho nedostane horúčku."

„Čo robíte teraz?" chcel vedieť Derek, keď doktor nakázal námorníkovi, ktorý priniesol horúcu vodu, aby vedro postavil vedľa postele.

„Idem jej umyť rany," odvetil. .

„To si len myslíte! Iní členovia posádky vás potrebujú väč​šmi ako ona a moja posádka je na prvom mieste." Pri utrápe​nom pohľade doktora chrapľavo dodal: „Ja to spravím."

Bigsby prikývol. „Umyte ju však rýchlo, prosím. Musí byť suchá a v teple čo najskôr. Kapitán Sutherland, nepreháňam, keď vám hovorím,' že ak nezostane v teple, pôjde jej naozaj o život. A musíte byť na ňu jemný. Aj keď je v bezvedomí, jej telo si uvedomuje bolesť. Nesmiete jej ublížiť väčšmi, než do​teraz."

Ešte kým odišiel, dodal: „Keďže si nie som istý, či neutrpela vnútorné zranenia, v nijakom prípade ju nesmiete preniesť z tej postele."

Derek netrpezlivo vystrčil doktora z dverí.

Vybral handričku z vedra plného pariacej sa vody a položil na ňu. Úloha postarať sa o ňu sa ukázala ako trest, lebo pri každom dotyku zjojkla od bolesti. A hoci ju nenávidel za to, čo spravila, neustále sa strhával.

Nohy a mierne vybiehajúce panvové kosti mala dotlčené eš​te väčšmi ako hruď. Jasne videl, kadiaľ mala uviazané lano okolo drobného pása a ako jej poškodilo jemnú kožu. Hrča na hlave sa nezmenšovala a pokožku mala na niekoľkých mies​tach odretú do živého. Ešte nevidel takú doráňanú ženu. Úpl​ne ho to vydesilo.

Snažil sa umývať ju nezaujato, ale musel sa nútiť nepred​stavovať si jej pokožku a krásne tvarované telo také, aké bolo, keď si ich vychutnával naposledy. Keď napokon vymyl soľ z jej pokožky a rán, bol celý spotený. Ešte nikdy sa nestaral o chorú alebo zranenú osobu, tobôž o chorú a zranenú ženu. Cítil sa nemotorný a nešikovný zakaždým, keď drsné ruky položil na to drobné telo.

Keď ju osušil, pozrel do jedného jej kufra, či nenájde čosi, do čoho by ju obliekol, ale nedokázal vyriešiť hlavolam s jej spodným oblečením - kúsky čipkovej bielizne boli príliš zloži​té, než aby si s tým poradil. Oveľa horšie bolo potešenie, kto​ré cítil, keď si ju predstavoval v tých hodvábnych a priesvit​ných látkach; cítil sa previnilo ako voyer.

Nazúrený sám na seba, napchal všetko naspäť do kufra a zabuchol veko. Ani sa neobťažoval s druhým kufrom a náhlivo ju obliekol do svojej košele. Potom ju pozakrýval všetkými dekami a prikrývkami, aké našiel.

„Tie modriny sú čoraz horšie," informoval Bigsbyho neskôr. „A ešte sa neprebrala."

„Kapitán, dovoľte mi povedať už po piaty raz, že som si dosť istý, že nič nemá zlomené alebo trvalo zranené. A spánkom sa jej telo vyrovnáva s traumou zranení."

Derek zase odkráčal. Dôveroval Bigsbymu. Dopekla, dovo​lil mu vyšetriť ju, hoci už len pri pomyslení, že sa jej doktor dotýka, sa rozzúril. No nemohol si nevšimnúť, že zakaždým, keď sa odvtedy, čo priniesli Nicole na palubu, priblížil k dok​torovi, Bigsbymu sa na tvári objavil ten absurdný chápavý po​hľad. Niekedy vyzeral, že mu je Dereka ľúto.

No ak sa Nicole do zajtra nezlepší stav, bude jej musieť v Kapskom Meste pohľadať iného doktora. A policajného sudcu. Len čo mu to napadlo, hneď to aj zavrhol. Nevydal by ju skorumpovanému justičnému systému v Kapskom Meste; nielen preto, že si mohol domyslieť, ako by zneužívali také dievča. Navrával si, že je to preto, lebo teraz patrí jemu a on si s ňou môže robiť, čo chce.

Keď sa vrátil do kajuty, práve sa obracala v posteli. Striaslo ju z toho nepatrného pohybu a začala v spánku ticho plakať. Chcel zabiť - zabiť - toho Íra, že jej dovolil plaviť sa v takých vodách a navyše riskovať jej život v nebezpečných končinách štyridsiatok. A jej posádka ju nechala kormidlovať vo víchrici. Kvôli ich hlúposti očividne narazila na skalnaté plytčiny a zni​čila otcovu loď. Ak by práve nebol tam, pravdepodobne by to neprežili.

„Kapitán, potrebujú vás okamžite na palube!" zvolal Bigsby odo dverí.

„O čo ide?" vyštekol Derek, keď okolo neho prebehol. „Zdá sa, že jej posádka zabrala loď."

Na úsvite sa Derek vyčerpané dopotácal späť do kajuty a na kraji postele pri Nicole našiel Bigsbyho. Počas šarvátky chirurg očividne ostal s ňou. Nepáčilo sa mu to. Chcel sa o ňu starať čo najväčšmi a dostať ju z toho.

Aby ju mohol zaškrtiť, keď sa preberie.

„Nestalo sa jej nič?"

„Nie, kapitán..."

„Von."

Bigsby vyskočil na nohy. „Samozrejme, kapitán," prikývol a obrátil sa na odchod. „Myslím, že onedlho sa preberie."

Keď sa dvere zavreli, Derek si sadol k Nicole na kraj poste​le. Vyzerala taká drobná v jeho košeli, bez plášťa, ktorý by jej štíhlemu telu dodal objem. Zistil, že chce, aby sa prebrala, a uvažoval, prečo tak znepokojene čaká na jej zotavenie. Ne​chcel skúmať svoje city voči nej. Ak bude v tiesni, povie, že chcel, aby sa prebrala, aby mohol začať s odplatou.

Napodiv vedel, že v najbližších dňoch bude viac piť ako jesť a spať bude len málo.

V tú noc, keď sa vrátil zo služby, sadol si za stôl a pil. Očami opäť spočinul na jej lodných kufroch, ktoré tak zaslepené dal priniesť na palubu. Nemal ani potuchy, či sú v nich veci, bez ktorých nemôžu ženy žiť, keďže nijakej žene ešte nebalil kuf​re ani s nijakou nežil.

Prezeral si ich so zvláštnou hrôzou. Len tam tak stáli, žen​ské lodné kufre. Priamo vedľa jeho. S pocitom podobným pa​nike pochopil, že sú v jeho kajute a ostanú tam, lebo podľa doktora Bigsbyho ju nemôžu nikam preniesť.

Keď ju priniesol na palubu, do kajuty si zavesil sieť, no nechcel si ani predstaviť ten prerušovaný, nesúvislý spá​nok, keby si napokon naozaj ľahol. Dopekla, chce späť svoju posteľ.

Ak by do nej v noci náhodou vrazil, zabolelo by ju to, no bo​la maličká a vo veľkej posteli nezaberala veľa miesta. Ani sa nepokúšal presvedčiť sám seba, aby sa k nej položil. Namies​to toho sedel a uvažoval a celé hodiny pil. Kým sa nezačala chvieť.

V izbe nebolo chladno; plavčík kvôli nej neustále prikladal do pece. No ona sa z minúty na minútu triasla čoraz väčšmi. Mal by zavolať Bigsbyho. Nie, rozhodol sa, postará sa o ňu sám. Ospalo sa vyzliekol a opatrne vkĺzol vedľa nej, aby ju zo​hnal.

No veľa sa tým nezmenilo. Zhlboka dýchala a mrmlala a on sa bál, že dostala horúčku. Váhavo sa k nej prisúval a opatrne si ju privinul. Upokojila sa a pritúlila sa k nemu.

Mal zvláštny pocit úspechu. Len svojou prítomnosťou a teplom dosiahol, že sa prestala chvieť. Okamžite zaspal, čo bolo nezvyčajné.

Uprostred noci sa zobudil a zistil, že sa mu chrbtom opiera o hruď, aby sa zahriala, a hlavu má položenú na jeho vystre​tom ramene. Celé telo mu stuhlo. Hoci mala oblečenú jeho ko​šeľu, vyhrnula sa jej nad stehná a on cítil každý centimeter jej nôh a... vyššie.

Toto je mučenie. Cítil, akú má silnú a pulzujúcu erekciu. Bo​lo neznesiteľné, že sa jej nemohol dotýkať, keď sa chcel do nej úplne ponoriť.

Prisahal by, že ho tá malá striga úmyselne mučí, keď sa k nemu pritisla zadkom. Zadržal dych - penis sa mu dostal medzi jej stehná. Zaškrípal zubami, snažil sa myslieť na ho​cičo iné okrem vône jej mäkkých vlasov na jeho hrudi. No mysľou sa stále vracal k tomu, ako dokonale kopíruje jeho bo​ky. Ich telá do seba zapadali ako dva kúsky skladačky a vedel, že keby sa s ňou vyspal, len by sa mu to potvrdilo.

Pred jej zradou by sa s ňou bol pomiloval. Bolo by to úplné a nesebecké spojenie, pri ktorom by jej lízal tajné miesta, po​hyboval by jazykom na malom výbežku v intímnych častiach a na bledom stehne a zbožňoval by jej prsia. Bolo to na míle vzdialené tomu, aký drsný sex pre ňu chystal teraz. Toto po​myslenie ho roztrpčilo - želal si, aby mohol spraviť oboje.

Počas ďalších nocí si našiel spôsob, ako sa vyspať v posteli. Zo​búdzal sa skoro, opatrne odchádzal, aby sa nezobudila. Keď vydal denné rozkazy na mostíku, vrátil sa a skontroloval ju.

Takmer sa dokázal presvedčiť, že ak si neuvedomuje, že s ňou trávi noci v posteli, neráta sa to ako intímnosť. V tomto vlastne nemal na výber. Bigsbymu však nepovedal, že Nicole sa každú noc trasie. Keďže len zriedkavo mala horúcu pokož​ku, usúdil, že ju musia desiť hrozivé nočné mory.

Bigsby našiel spôsob, ako sa o ňu starať, keď musel byť De​rek na mostíku, a tak s ňou trávil väčšiu časť dňa. Derek jej mohol pomôcť zotavovať sa jedine v noci a ešte sa toho ne​chcel vzdať. Upokojiť ju bola výzva.

V tretiu noc nedokázal zastaviť jej triašku, ani keď sa k nej privinul a zabalil ju do troch prikrývok. Už nemohol byť bliž​šie pri nej. Ich pokožka sa dotýkala na všetkých možných miestach, no ona naďalej potichu stonala a triasla sa. Sklama​ný Derek ju pohladil po vlasoch. Videl, že to pomohlo, a tak sa naklonil k jej uchu a zašepkal: „Pst, Nicole. Musíš spať."

Upokojila sa a znova sa k nemu pritúlila. Derek zahrešil. Horúčka by možno bola lepšia ako neustále nočné mory. Nepochybne sa jej snívalo o búrke. Naďalej ju láskal, až sa jej dych prehĺbil a upokojil. Kým sa stihol vyhrešiť a vysmiať svo​je absurdné správanie, zašepkal: „Dobré dievča," a potom tvr​do zaspal.

Na štvrtý deň ho čakala odmena: pomaly otvorila oči.

Keď pootvorila sinavé pery, nalial jej pohár vody a očakával otázky. Niekoľkokrát zažmurkala a napokon doširoka roztvo​rila oči. Vyzerala, akoby potláčala paniku, a tak sa mu uľavilo, keď vyslovila jasnú otázku.

„Kde som?" zachripela, kým mu dovolila nadvihnúť ju, aby sa napila.

„Si na palube Južného kríža."

Poriadne sa napila a potom zmätene klesla. „Moja loď...?" „Potopila sa."

Po tejto odpovedi si tvár zakryla ochabnutou rukou a z úst sa jej vydrala zlomená otázka: „C-čo, sa stalo s posádkou?"

„Tvoja posádka bude odvlečená do žalára v Kapskom Meste za pokus o vzburu. Zdá sa, že sa tí sviniari zbláznili, keď ne​vedeli, či si v bezpečí."

„Ublížili ste im?" spýtala sa a vyčítavo naňho pozerala.

„Áno, samozrejme, že boli zranení, keď sme bránili moju loď!" Tvár jej zbledla ešte väčšmi, ak to vôbec bolo možné, a vyzerala, že sa povracia, a tak stroho dodal: „Ak si sa chcela spýtať, či bol niekto zabitý, odpoveď je nie."

Na tvári sa jej zjavila nesmierna úľava... Čo pre ňu tí muži znamenali?

Načiahla sa a chytila ho za zápästie nečakane silne na takú malú ruku. „Musím vidieť Chanceyho." Jej dotyk naňho za​pôsobil, akoby ním prešiel blesk. Rýchlo sa ubezpečoval, že to len pokožku má takú horúcu - možno má naozaj horúčku. Keď si uvedomil, o čo ho žiada, rozzúril sa.

„To sa nestane, princeznička," odmietol úsečné.

Náhle mu pustila ruku, vytratila sa z nej všetka sila a ruka jej klesla k boku. Vyzerala zdrvená, v očiach sa jej zračil taký žiaľ, až skoro odvolal, čo povedal.

V duchu sa zdesil svojej slabosti, čo sa týkalo Lassiterovej dcéry. Naozaj už stratil zdravý rozum, keď uvažoval nad tým, že dovolí žene, ktorá otrávila jeho posádku, vidieť muža, kto​rý sa pokúsil prevziať velenie na jeho lodi? Tá predstava bola absurdná.

„Pokúšal som sa získať informácie o otrave od niekoľkých ľudí z tvojej posádky, ale prisahajú, že o ničom nevedia." Pre​bodol ju bezcitným pohľadom. „Takže mi povedz o tej sabotáži ty."

Oči sa jej rozšírili od prekvapenia a potom sykla: „Akoby ste o tom nič nevedeli."

„Čo to má, dopekla, znamenať? Ako by som to mal vedieť?"

Hoci celé jej telo slablo pred jeho zrakom, prehovorila so vzrastajúcou zúrivosťou. „Viete to, lebo ste za to zodpovedný."

„Ja som zodpovedný?" Potlačil smiech, keď vstal z postele a začal sa prechádzať po kajute. „Ja nemám dôvod ničiť nija​kú loď," povedal pobavene a nalial si do pohára brandy z tak​mer prázdnej fľaše na stole.

„Zničili ste moju loď," odporovala, kým pil.

„Bola mŕtva ešte skôr, ako som sa k nej dostal, lebo si ju zni​čila v úžine," vyprskol. „Mala by si mi ďakovať. Keby som ťa z nej nezachránil, je veľmi pravdepodobné, že už by si bola mŕtva."

Bola ticho, očividne sa snažila spomenúť a uvážiť, či má pravdu. Napokon odvetila: „Je pravda, že ste mi zachránili ži​vot. Ale ubezpečujem vás, že som do ničoho nenarazila."

„Predpokladám, že Bella Nicola sa potopila sama od seba."

Netrpezlivo vydýchla. V jej stave to znelo takmer ako vzdych. „Potopila sa, lebo ju niekto poškodil."

„Budeš sa držať tohto absurdného príbehu? Tak nech." Zdvihol k nej pohár vo výsmešnom geste. „Na pravdovrav​nosť."

Zazrela naňho. „Necháte ma aj s posádkou v Kapskom Mes​te odísť?"

„Nie." Znova sa napil a prešiel k posteli.

„To je únos," zvolala chrapľavo. Keď si sadol na posteľ, zoslabnuto sa odtiahla.

„Nie, je to len spravodlivosť, ty vypočítavá striga." Videl jej averziu a tak znova vstal a odišiel od postele. „Po tom, čo si vy​konala mojej posádke, mám plné právo ťa potrestať."

„Čo som vykonala vašej posádke?" zmätene sa spýtala. Cha​bo si masírovala spánky.

Bolo ľahké vidieť ju ako nevinnú mladú ženu, najmä po ta​kej tragédii. Ale vedel, čo je naozaj. Je dcéra jeho najnenávi​denejšieho protivníka a on sám ju vytiahol zo skladu hneď po tom, čo im otrávila vodu.

Znechutene sa obrátil na odchod. Tesne pred dverami sa nahnevane obzrel a chcel jej ublížiť, ako ona ublížila jemu. Ale vyzerala úplne zmätená a keď jej po líci stiekla jediná slza, vy​nadal si do bláznov a vyšiel von. No ešte predtým ju počul zachripieť: „Keď si pomyslím, že ja som mala strach o vás\"

Nicole sa niekoľko hodín po konflikte so Sutherlandom znova zobudila, bola však priveľmi slabá, aby sa čo len pohla. Po zbežnej prehliadke svojho tela zistila, že je na tom dosť zle. Nikdy si nemyslela, že sa jej ľahko robia modriny, no te​lo mala modro-čierne. A hoci plakala len zriedka, pri pomys​lení na Bellu Nicolu rozmetanú po dne oceána jej vytryskli slzy. Navrávala si, že sa zrútila kvôli šoku a zraneniam. Prav​dou však je, že plakala, lebo život, ktorý vždy poznala a po ktorom vždy túžila, rovnako ako jej otec a Chancey, navždy stratila.

Zdalo sa, že celé hodiny si vyvoláva spomienky na svoju loď a pokúša sa ich uložiť do mysle. Jej snenie vyrušil príchod drobného muža so šticou svetlých vlasov a anjelským výra​zom.

„Ach, veľmi sa ospravedlňujem, že som nezaklopal. Myslel som, že budete spať," ospravedlnil sa, keď kráčal k posteli. „Som doktor Bigsby, lodný lekár, a starám sa o vaše vážnejšie zranenia."

„Ako zle som na tom?"

„Trochu ste nás vystrašili, keď ste sa nezobudili celé tri dni. No keď ste už hore a rozprávate, som si istý, že onedlho bu​dete v poriadku."

„Tri dni... bola som mimo celé tri dni?"

„Tak, tak. Odpočinok vám pomohol liečiť sa." Z lekárskeho kufríka vytiahol malú sklenú šošovku a prisunul jej ju k oku. „Teraz pozrite hore... doľava a doprava. Výborne, teraz dru​hé oko."

Keď nástroj odložil, spýtala sa: „Čo sa stalo s mojou posád​kou, odkedy nás zajali?"

Meral jej pulz a zdržanlivo odvetil: „Nuž, odohral sa tu ta​ký... incident, keď chceli prebrať velenie na lodi, ale nik z nich nebol vážne zranený. Postaral som sa, aby dostávali dosť vo​dy aj jedla. Keď ste sa zobudili, mohol som ich ubezpečiť, že sa vám vodí oveľa lepšie."

„Nechce sa mi veriť, že sa vzbúrili."

„Áno, prevrat sa nepodaril, hoci to bolo tesné." „A Chancey? Stalo sa mu niečo?"

„Chodí po žalári ako tiger v klietke, ale trochu sa upokojil, keď som mu povedal, že je o vás dobre postarané."

Znepokojene ho chytila za zápästie. „Ach, ďakujem, doktor Bigsby. Veľmi pekne vám za to ďakujem."

V tej chvíli vošiel do kajuty Sutherland a chladný pohľad mu spočinul na ich rukách ako mráz.

„Bigsby - von. Okamžite" vyštekol. Doktor pozrel zo Sutherlanda na ňu a povzbudzujúco jej potľapkal ruku.

„Vrátim sa," povedal a nasledoval kapitána von.

Nepočula, o čom sa zhovárali, ale Sutherland sa vrátil sám.

„Lekárovu pomoc už viac nebudeš potrebovať." Zavrel dve​re doktorovi pred nosom.

Myklo ňou. Hlas mal taký vážny a chrapľavý, úplne iný ako pokojný hlas doktora Bigsbyho. Ostražito ho sledovala, ako chodí po kajute a zbiera suché šatstvo. Napriek tomu, ako veľ​mi chcela ostať hore, kým je s ňou v izbe, spánok ju znova pre​konal.

Potom zrazu tresklo drevo o drevo - myklo ňou, no nemala kam utiecť...

Prudko otvorila oči. Nie je na svojej lodi? Je v teple, suchu... v bezpečí?

Niekto prudko otvoril dvere do kajuty. Chorľavý chlapec s popolavou pleťou doniesol podnos s jedlom, položil ho na zem, čím sa obsah povylieval po podnose.

Pomedzi pramene rozcuchaných vlasov, ktoré mu padali do očí, pozrel na rozliate jedlo a zamrmlal niečo v zmysle, že by „nemala dostať ani prekliatu omrvinku".

Vo dverách sa zvrtol, nepriateľsky na ňu zazrel prepadnu​tými očami a zabuchol za sebou dvere. Potom, rovnako ako Sutherland v to ráno, ich za sebou zamkol.

Čože? Naozaj si myslia, že by mohla utiecť z lode? Idioti!

Po chvíľke sa pomaly nadvihla v posteli a uvažovala, či sa dokáže zohnúť po jedlo a neodpadnúť pri tom. Napokon sa rozhodla, že sa o to ani nepokúsi, a nielen pre svoje zranenia. Nedokázala jesť, keď na ňu s takou nenávisťou zazeral chla​pec, ktorého ešte nikdy nevidela. Usúdila, že prinajhoršom by sa jej mohol oplatiť rovnakou mincou, a dať jej do jedla niečo nebezpečné. Prinajlepšom jej ten psisko do jedla napľul. Úsi​lie zdvihnúť sa bolo priveľmi skľučujúce a jej sila opadávala, keď znova upadla do spánku.

Do Kapského Mesta dorazili o ďalšie štyri dni. Nicole mala eš​te stále bolesti hlavy a prespala väčšinu dňa. Derek dúfal, že prespí aj ukotvenie a rýchle vypustenie jej posádky.

Pozoroval svojich mužov, ako vedú zviazaných námorní​kov na palubu, a pochopil, že to len tak neprejde.

Lebo Chancey začal kričať.

„Nie, buď silná - si Lassiterová!"

Keď sa nadýchol, aby znova začal kričať, námorník, ktorý ho mal na starosti, pozrel pochybovačné na Dereka, ktorý pri​kývol. Takže keď Chancey začal: „V Sydney od neho uteč a ja prídem po..." prerušili ho niekoľkými údermi do žalúdka.

Derek znepokojene pozrel na lodné schodisko. Rozruch ju mohol zobudiť. Mohla by si ublížiť, keby sa pokúsila vstať. Ani nie o minútu neskôr prudko otvoril dvere na kajute; presne ako očakával, ležala skrútená na zemi, tak ako tam padla.

Rýchlo ju zdvihol a myklo ním, keď zistil, aká je ľahučká. Za posledné dni výrazne schudla. Prisahal, že ju prinúti jesť.

Vyrušila ho z myšlienok, chytila ho oboma rukami za go​lier a zašepkala: „Nerobte to, Sutherland. Prosím, nerobte to." Tvár mala vyčerpanú, akoby ju tých pár slov stálo veľa bo​lesti.

Ale nedal sa ovplyvniť. Nemohol. Čím skôr dostane jej po​sádku z lode, tým bezpečnejšie sa budú cítiť jeho muži. Naj​prv musí myslieť na nich.

„Nemám inú možnosť."

„Tak prosím, prosím, nedovoľte, aby im ublížili." Pohľad mala pevný, ale videl, že sila ju opúšťa a znova odpadla.

„Ach, áno, áno. Je zase zdravá," chvastal sa doktor Bigsby o týždeň pred každým, kto bol ochotný počúvať. „Líca jej zno​va prekvitajú. Je to silné dievča."

Derek žasol, ako mohol ignorovať hrozivé pohľady a drsné zazeranie námorníkov, ktorí sami vyzdraveli len nedávno. Nemali náladu počúvať, ako sa zotavila.

„Kapitán Sutherland, tu ste!"

Derek v duchu zavrčal, keď lekár obrátil pozornosť naňho. „Ako sa má naša pacientka dnes?" spýtal sa Bigsby veselo. „Dobre."

Doktor nadvihol obočie, očividne čakal na ďalšie informá​cie. Keď nijaké neprichádzali, spýtal sa: „Čo jej modriny?" „Dobre."

Bigsby sa zamračil a potom sa znova usmial. „Len som zve​davý. Nič viac. Keďže mi nedovolíte sa s ňou rozprávať ani ju prezrieť. Som len zvedavý, chápete, však?"

Doktor skryl výčitku v záplave energických slov. Derek nič také nepotreboval. „Lieči sa... dobre." V skutočnosti neve​del. Obliekla sa a okúpala sama, takže nič nevidel. Navyše, keby ju niečo trápilo, on by sa o tom dozvedel posledný. Od​išiel od doktora, obočie mal stiahnuté a napokon si o ňu robil starosti celý deň. Je ešte stále chorá? Lieči sa ľahko? Lieči sa vôbec?

Ďalšie ráno sa zobudil zavčasu, práve na úsvite, ona ešte spala. Jemne ju otočil na chrbát a rozopol jej gombíky na bru​chu. Zadržal dych, keď dvihla ruku nad hlavu a obrátila tvár do vankúša. Keď sa upokojila, obnažil jej trup a všimol si, že modriny blednú. Rovnako ako mehndi. Tak často sníval, ako ten vzor bude obkresľovať.

Prečo by to nemal spraviť teraz? Bola jeho, mohol si s ňou robiť, čo sa mu zachce.

Váhavými prstami prešiel po tvare na páse a hore po plo​chom bruchu. Čiary zabiehali vyššie pod košeľu, tak ju ešte väčšmi roztvoril. Srdce mu búšilo v hrudi, keď kĺzal po bledej spodnej strane jej pŕs. Už pridlho bol bez ženy, dopekla! To je jediný dôvod, prečo na ňu tak prudko reaguje. Prechádzal prstom po spletitom vzore až medzi prsia.

Keď jej odopol košeľu až tam, rozšíril sa aj otvor naspodku a uvidel jej boky a pás kože tesne pod bruchom. Mal nesmier​nu chuť pobozkať ju tam. Ale pod dlaňami zacítil, že sa jej te​lo začína chvieť od zimy. Ľútostivo pohladil novoodhalený bod končekmi prstov a zdráhavo ju obliekol a zababušil.

Čo sa to práve stalo? Snívalo sa jej, že Sutherland ju hladká po celom tele, drsné brušká prstov nezodpovedali jemnosti jeho dotyku. Sen bol živý a mätúci a keď pootvorila oči a zbadala ho vedľa seba, zmiatlo ju to ešte väčšmi. Majetnícky na nej spočíval pohľadom a jeho výraz rozpaľoval a uvoľňoval jej te​lo, hoci v mysli ju jeho opovážlivosť poburovala.

Prvotný inštinkt jej kázal, aby sa posadila a zakryla sa a eš​te predtým mu dala zaucho. Namiesto toho tajne pozorovala, ako sa jej dotýka chvejúcimi sa rukami.

Čoskoro bol jeho dotyk nielen príjemný. Uvedomila si, že sa jej páči byť obnažená, najmä keď na ňu pozeral s takou obo​zretnou dychtivosťou. Prečo? Znamená to, že k nemu necíti nenávisť? Iste sa vám musí niekto aspoň páčiť, aby ste cítili to, čo ona. Vedela s istotou, že ním opovrhuje, no keď ho videla, ako jej kíže po pokožke prstami, ktoré ju tak nežne láskajú, chcela zistiť viac.

Musel jej čítať myšlienky, lebo jej roztvoril košeľu a zašiel vyššie medzi prsia. Nicole sa bála, že zistí, že bdie, preto za​vrela oči. Čím spustila trápenie úplne odlišné od všetkých, aké kedy vydržala.

Každý pocit bol intenzívnejší. Nevedela, kde sa jej dotkne najbližšie. Mohol by jej vziať prsia do dlaní alebo sa jej dotý​kať ešte intímnejšie ako predtým. Prečo ho teda nezastaví? Telo sa jej začalo chvieť. Ak bude pokračovať, dosiahne ten bod, ktorý jej ukázal naposledy? Vo chvíli, keď bola omáme​ná žiadostivosťou, keď si pomyslela, že by mu mala vziať ru​ku a pritlačiť si ju medzi nohy, zapol jej košeľu a zababušil ju v posteli.

Nemala nad sebou nijakú moc, preto sa ho bála. Teraz mal v rukách všetky tromfy. V jednej chvíli toho muža nenávidí a v ďalšej mu je ochotná dať svoju poctivosť.

Niekoľko nasledujúcich rán, keď sa Derek vracal z mostíka, kde vydal rozkazy, našiel ju sedieť pri okne, ako neprítomné obdivuje more. Zakaždým ho privítalo kamenné ticho. Toto ráno nebolo iné, ibaže ju po prvý raz našiel oblečenú a s kuče​rami vypnutými navrch hlavy. Nespokojne si všimol, že chlapčenské nohavice a ľanová blúzka na nej úplne visia.

„Počul som, že si hore," povedal chrapľavo, keď za sebou zatvoril dvere kajuty.

Neodpovedala, nepohla sa, len stála a pozerala von oknom. Znepokojovalo ho, že nevie, ako s ňou má zaobchádzať. Ženy okolo neho vždy rozprávali, pravdepodobne preto, že on toho veľa nenahovoril. Ešte nikdy nepoznal nikoho tak desivo ti​chého ako Nicole.

A ženy zvyčajne priťahoval, alebo presnejšie, jeho peniaze ich priťahovali. Bolo očividné, že Nicole odpudzuje. Cítila k nemu niekedy niečo iné?

Nemal ani potuchy, ako sa k nej správať. Chcel ju potrestať za to, čo spravila, no ani on nebol natoľko krutý, aby jej ublí​žil, keď je zranená. Navyše sa začal obávať, či sa niekedy vô​bec zotaví zo straty svojej lode. Už aj tak je dosť potrestaná. Bola letargická a navyše stále chudla.

Bigsby navrhol, aby jej v Kapskom Meste kúpil ovocie, nech jej podporí chuť do jedla, dokonca navrhol kúpiť prehnane drahé pomaranče. Derek však na počudovanie jeho návrh pri​jal. Dnes chirurg naslepo vyslovil názor, že by Nicole mala za​čať znova normálne jesť.

„Ja," zaodŕhal, „priniesol som čerstvé ovocie. Len ho polo​žím..."

Nemal ani čas žmurknúť a v tej chvíli bola pri ňom - alebo skôr pri ovocí, ktoré položil na stôl. Schmatla tri pomaranče a dve jablká, vopchala si ich medzi pokrčenú ruku a bradu a potom sa chvatne snažila vziať ďalšie tri. Po štyroch preliezla do rohu postele a potom si očividne uvedomila, že jej ich nevezme. Uvoľnila sa a pustila do pomaranča. S pôžitkom prevrátila oči a šťava jej stekala po brade.

Derek si uvedomil, čo jej správanie znamená, a zaplavila ho zúrivosť. „Predpokladám, že si poriadne nejedia, odkedy si na palube."

Zdvihla obočie a pozrela naňho s výrazom: Ako ste to uhádli?

Snažil sa ovládnuť prchkosť a ďalšie slová vyzneli menej tvrdo. „Každý deň ti trikrát nosili jesť." Stlačil si mostík nosa a spýtal sa: „Prečo si nejedia?"

Zdalo sa, že sa nevie rozhodnúť, či mu má odpovedať, ale​bo zjesť posledný kúsok pomaranča. Vyhral pomaranč a mu​sel teda čakať, kým pomaly, slastne dožuje. Rýchlymi, štíhlymi prstami šúpala ďalší a spýtala sa: „Veríte, že som otrá​vila vašu posádku, pravda?"

Mohol by zdôrazniť, že tomu nemusí veriť, lebo je to isté. Ale rozprávala sa s ním celými vetami, takže len prikývol.

„A poslali ste moju posádku do väzenia len preto, že sa obá​vali o moje zdravie?" Nepáčil sa mu smer, aký tento rozhovor naberal.

Povýšenecky pokračovala: „Keďže ste to nevyvrátili, pred​pokladám, že to znamená ,Áno, slečna Lassiterová'."

Drzá opica. Zavrčal a ona pokračovala: „Váš plavčík sa vy​jadril jasne, že si nemyslí, že si zaslúžim jedlo po tom podlom čine, čo som údajne vykonala. Som si istá, že celá vaša posád​ka má rovnaký názor."

Začala leštiť jablko lemom svojej košele. „Keby ste boli na mojom mieste, jedli by ste z bohatých podnosov, čo sem prinášajú?

Keď to takto vylíčila, pravdepodobne by nejedol, ale nech sa prepadne, ak by to pred ňou pripustil.

Pokrútila hlavou nad jablkom, potom si ho pridržala oboma rukami a opatrne doň zahryzla bielymi zúbkami.

Prečo nepredvídal, že k takémuto niečomu môže prísť? Do​pekla, nechcel ju vyhladovať. Nahlas povedal: „Ubezpečujem ťa, že jedlo nebolo na môj rozkaz znehodnotené. Nabudúce sa postarám, aby nikto do tvojho jedla nič nepridával."

Naklonila hlavu, akoby kráľovským gestom prijímala. Po​dráždilo ho, že je na ňu čoraz miernejší, schmatol klobúk a obrátil sa.

„Sutherland?" zastavila ho, kým stihol vyjsť.

„Čo?"

Rukávom si utrela bradu a zhlboka sa nadýchla. „Hoci je pre mňa nevysloviteľne ťažké žiadať vás o niečo, myslím, že teraz, keď už mám energiu, musím."

Očakával, že potrebuje nejakú luxusnú vec, ktorú ešte ne​vlastní, preto ho jej ďalšia otázka zaskočila.

„Ako ste potopili moju loď?"

„Čo?"

Vyskočila z postele. „Musím to vedieť!"

„Nemám nič spoločné s potopením tvojej lode. O to si sa po​starala ty s tvojou posádkou!" takmer zakričal Derek.

„Nie," krútila hlavou. „Museli ste to byť vy."

„Len sa pokúšaš uniknúť vlastnému trestu tým, že ma zvá​dzaš zo stopy..."

Začala sa prechádzať. „Viem, akú máte motiváciu," pokra​čovala, akoby ho nepočula. „Napokon, môj otec bol favoritom pretekov. A s vašou reputáciou by prehra mala zničujúci vplyv na vašu spoločnosť."

„Preháňaš."

Obrátila naňho pozornosť a povedala: „Viete, že tieto prete​ky sú pre kapitánov a obchodné plavebné linky hop alebo trop. Celé Anglicko je do toho zapletené. V stávke je reputácia každého z nás."

„S tým nemôžem nesúhlasiť. Ale ver mi, Peregrine Shipping je dosť silná a jedny preteky ju nestiahnu ku dnu."

Ľútostivo naňho pozrela. „Viem o vašej spoločnosti. Viem dobre, že posledné roky neustále strácate zákazníkov. Možno ste to úspešne zakrývali, no každý, kto by na to pozrel zblízka, by zistil, že Peregrine ničíte."

Jej slová boli len obmenou toho, čo už počul od svojho bra​ta pred niekoľkými týždňami, ale nechcel, aby si to myslelo aj toto dievča.

„Môžeš si hovoriť, čo chceš, princeznička. Otrávila si mi po​sádku, aby tvoj otec vyhral."

„Ako si môžete myslieť, že som zodpovedná za chorobu va​šej posádky?" užasnuto sa spýtala.

„Nezabúdaj, že som ťa našiel v nákladnom priestore lode, ako sa zakrádaš okolo sudov s vodou," odvetil rovnako rozčú​lene. „A počul som, ako si tomu Írovi hovorila, že ma môže vy​škrtnúť zo zoznamu - že si prezrela celú moju loď."

„Bože, vy ste blázon. Prisahám, že vám ten alkohol lezie na mozog."

„Svojmu pitiu vďačím za veľa. Jedine to ma uchránilo pred otrávenou vodou," zahrmel.

„Poviem vám to ešte raz, spravil to niekto iný. Pravdepo​dobne rovnaká osoba, ktorá mi poškodila loď."

„Čo si potom robila v nákladnom priestore?"

„Špehovala, čo iné?"

Povedala to takým vecným tónom, že mal chuť jej uve​riť. No nikdy nemal takého urputného nepriateľa ako Lassitera a dávalo zmysel, že si nájde spôsob, ako sa mu pomstiť po bitke.

„Neverím ti. Tvoj otec pravdepodobne zúfalo túžil vyhrať, aby ti mohol zaplatiť všetky tie frivolné luxusné veci."

Odpoveďou mu bol zvláštny prázdny výraz, no napokon vysvetlila: „Môj otec vyšetroval opakované nehody, ktoré sa vyskytli vo väčších linkách. Vtedy v noci bol u Panny, aby zís​kal informácie. Ja som neoblomne trvala na tom, že ste to vy. Môj otec a Chancey si mysleli, že Tallywood..."

Zasmial sa.

„Presne rovnako to vidím ja," súhlasila. „Rovnako som veri​la, že máte prsty v predĺženom väznení môjho otca. Mali sme zoznam niekoľkých podozrivých, ale ja som bola presvedče​ná, že vy ste dosť chladnokrvný, aby ste to spravili. Chcela som vás buď zbaviť podozrenia, alebo proti vám nazbierať dosť dôkazov." „A čo sa ti podarilo?"

„V tom čase som si myslela, že s tým nemáte nič do činenia. No teraz, po tom, čo ste spravili mne a mojej posádke, o tom niet najmenších pochybností."

„Klameš," namietol pokojne. „Niečo v tvojom príbehu nese​dí, princeznička. Nik by z takého niečoho nepodozrieval Tal​lywooda viac ako mňa." Naposledy na ňu pozrel a vyrútil sa z dverí.

Nicole sa cítila dostatočne dobre na to, aby mohla vyjsť na pa​lubu, ale Derek jej to v nijakom prípade nechcel povoliť, keď​že posádka už aj tak zúrila. Chápali, prečo ju chce držať u seba ako väzenkyňu, dúfali však, že ju pošle do väzenia spolu s jej posádkou.

Derek by ju musel sprevádzať všade, kam by šla, a on nemal chuť tráviť čas s takou málovravnou dievčinou. Keď aj preho​vorila, bola útočná a urážlivá.

Presne ako čakal, krátko po vyplávaní z Kapského Mesta ho začala žiadať, aby mohla chodiť von.

Myslel si, že ju ľahko odradí, keď jej povie: „Odprevadím ťa hore, len čo mi povieš, prečo si otrávila moju posádku."

„Ešte raz - neotrávila som vašu mizernú posádku."

„Tak dobre. Keď mi to budeš chcieť povedať, vezmem ťa von."

„Nemusíte ma brať. Len ma pusťte! Bojíte sa, že utečiem? Nemala som možnosť sledovať trasu, ale viem, že sme blízko Antarktídy. Myslíte si, že by som sa pokúsila plávať? Možno by som mohla pádlovať na malom kúsku kryhy naspäť do Kapského Mesta," podpichla ho s nevraživým úsmevom.

Odpovedal jej povýšeneckým úškrnom. „Posádka... ťa ne​má rada. Nie som si istý, či by si chcela byť vonku bezo mňa."

Prižmúrila oči a prehltla jedovatú odpoveď, ktorá sa jej drala na jazyk. Tá dievčina je neuveriteľne zanovitá ako mu​lica. No na druhej strane, on tiež. Myslel to vážne, keď jej po​vedal, že ju nepustí von dovtedy, kým sa neprizná. Napokon ju zlomí.

Obrátila sa k oknu a zhlboka sa nadýchla. „Musíte pochopiť, že vám nemôžem povedať nič o otrave, lebo o nej nič neviem. Iba čo zbytočne búchate hlavou o stenu."

„Ja si myslím, že to ty sa mýliš. Buď mi to povieš, alebo naj​bližšie dva mesiace stráviš v tejto kajute."

Pokrútila hlavou a zvrtla sa k nemu s hrdým výrazom na tvári. „Týmto konštatovaním len dokazujete, že ma vôbec ne​poznáte. Ak si myslíte, že ma môžete zadržať, keď chcem ísť, naozaj ste stratili zdravý rozum."

Naklonila hlavu a prstom si poklopkala po líci. „Hm, poču​la som, že sa to môže stať, ak je človek, povedzme... opilec. No predpokladám, že vo vašom prípade..." odmlčala sa a preze​rala si ho, „... by to mohlo súvisieť s vekom."

Po celý zvyšok rána si Nicole v mysli prehrávala svoju hádku so Sutherlandom. Odvážne mu povedala, že niet pochýb o tom, že on potopil jej loď. Teraz cítila len neistotu. Netrval by na svojej nevine tak dlho, keby bol vinný. Muž, ktorý ne​dbá na... nuž, na nič, by sa jednoducho priznal. Navyše verí, že Tallywood je hlavný podozrivý. Akoby Sutherland si chcel byť istý, že ho plavebná komunita nespojí s nijakou zradou.

Ak ňou jeho smutné presvedčenie, že jeho by obvinili ako prvého, otriaslo, jeho nezmenšené nepriateľstvo voči nej ju presvedčilo. Naozaj si myslí, že mu otrávila posádku. Ona si bola istá, že jej potopil loď. Teraz usúdila, že niekto iný ublížil im obom. Pocítila bodnutie viny nad urážkami, ktoré vyslovi​la ráno, ale vytlačila ju z mysle.

Takže jej loď nepotopil - o jednu vec menej, za ktorú ho nemusí nenávidieť. A bolo ťažké zazlievať mu, ako s ňou za​obchádza, keď verí, že mu otrávila mužstvo. Ale stále ním mohla opovrhovať za to, že dal uväzniť jej posádku v Kap​skom Meste.

Nezostávalo jej nič iné, len čakať na príležitosť. Rany sa jej zahojili. Zatiaľ naňho príliš netlačila, že chce ísť von, no po búrke, cez ktorú práve preplávali, naozaj ochorie, ak sa nedo​stane na čerstvý vzduch.

Keď na obed vošiel do kajuty, bola oblečená a prechádza​la sa.

„Kapitán Sutherland? Smiem s vami hovoriť?" Vedela byť zdvorilá, keď sa jej to hodilo.

Sadol si na kraj postele a vyzul si topánky. Bol celý premo​čený a vyzeral zničene. „Čo chceš?" Vôbec to neznelo zdvo​rilo.

Bože, nahnevali ho jej ranné poznámky. Kapitán Suther​land má tiež slabinu. Zapamätala si to, aby to mohla neskôr využiť.

„Dúfala som, že budete taký láskavý a odprevadíte ma dnes na palubu, keďže búrka sa konečne skončila."

„Nie," zamietol bez váhania, ani nad tým neuvažoval.

„Nie? Len tak?" zvolala.

„Áno."

Tvár jej horela, čo sa premáhala, aby mu do tváre nechrstla pár trpkých slov, čo sa jej drali na jazyk. Nevydrží to. Nevy​drží ďalší deň tu dole. „Sutherland... prosím."

Ignoroval ju, prešiel ku kufru a vytiahol suché šaty. Hodil ich na posteľ a začal si sťahovať mokrú košeľu cez hlavu. Od​vrátila pohľad od širokej vlhkej hrude. Sutherland je krutý, arogantný chrapúň, prečo teda pohľad na jeho telo na ňu stá​le pôsobí?

Obrátila hlavu, aby dokázala vyrovnane preriecť: „Chcem vás požiadať, aby ste to znova zvážili. To, že ma držíte v kaju​te, hraničí s neľudskosťou."

On sa však ďalej obliekal a nepovedal nič, preto sa k nemu zase obrátila a nevedela, či je sklamaná alebo ju teší, že si už stihol prezliecť nohavice.

Držala sa teda svojho plánu - ak nebude reagovať, bude musieť jednoducho klamať. Klesla na stoličku a dvihla ruku k hlave. „Myslím, že nedostatok čerstvého vzduchu a slnečné​ho svetla mi vracia bolesti hlavy."

Na okamih sa jej zazdalo, akoby mu to robilo starosti. „Naozaj?"

Dopekla, prečo to vyznelo, akoby jej neveril? „Áno, obávam sa, že je. Prosím, len na hodinu denne. Môžem pracovať. Od​vediem svoj diel."

„Nepotrebujeme nikoho, kto by nám varil alebo šil. A máme osobu, čo sa stará o bielizeň. Pre mňa si zbytočná."

„Zbytočná? Zbytočná? Vymenovali ste len práce, ktoré robia ženy na súši. Myslíte, že som schopná len toho?"

„Viem o mnohých veciach, ktorých si schopná," pohŕdavo odvetil.

Ten sviniar!
Keď vstal na odchod, čím dal najavo, že preňho sa rozhovor skončil, hnev ju opustil. Pri pomyslení na ďalší deň, ktorý strá​vi zavretá v tejto kajute, sa jej chcelo plakať.

Jazyk sa jej rozviazal, až keď bol na polceste k dverám.

„Ale čo mám robiť celý deň?" spýtala sa slabým, tichým hla​som.

„Je mi to úplne jedno."

Začula cvaknutie zámky a nešťastie sa razom zmenilo na zúrivosť. Po každej námorníckej pesničke, ktorú spievala po​sádka, a každom obrate lode bola čoraz zúrivejšia. Nebolo to prirodzené, aby tu bola zamknutá, najmä pre niečo, čo ne​spravila. V tejto chvíli ho naozaj chcela otráviť!

Prehľadala kajutu, ale nenašla nič, čo by chcela zničiť alebo zohyzdiť. Pravdupovediac, ničenie nemala v povahe. Radšej tvorila...

Niečo jej napadlo. Očami preletela k lodnému kufru, k to​mu, ktorému sa Sutherland vyhýbal, akoby hrýzol. Tu, priamo na dosah, má pomstu. Ešte oľutuje, ako sa k nej správal. Keď skončí, nikdy na ňu nezabudne.

„Kapitán Sutherland?" oslovil ho Bigsby zamračene, keď vy​šiel na palubu. „Čo chcete?"

Muž sa demonštratívne zahľadel za Dereka. „Dúfal som, že slečna Lassiterová bude s vami, keď sa už vyčasilo."

„Nie je." Derek sa pustil opačným smerom.

Bigsby šiel za ním. „Ach. Ako sa cíti? Nebolieva ju hlava?"

Derek stiahol obočie. O bolestiach hlavy očividne klamala. Alebo nie? Samozrejme. Bola úbohá herečka. No aj tak... „Pre​čo sa na to pýtate?"

„Vždy mi robila starosti tá hrča, čo mala na hlave."

„Nebolieva ju."

„Ach, tak dobre. Poviete jej, že ma veľmi teší, že sa cíti lep​šie?"

Po Bigsbyho vypytovaní Derek takmer oľutoval, ako drsne sa k nej správal. Vtedy si myslel, že od ženy s prefíkanou po​vahou sa také klamstvá dajú očakávať. No keď zvážil, v akej je situácii, pripustil, že by asi robil to isté.

Nemal krutosť v povahe, hoci si to mnohí mysleli. Obrátil sa ku kajute a chcel ju skontrolovať.

„Kapitán! Loď na obzore. Vyzerá, že je to anglická loď na ceste domov. Poštová loď. Signalizujú, že sa chcú s nami roz​právať."

Derek váhal. Túžil získať informácie o pretekoch a doplniť si zásoby; usúdil, že Nicole bez problémov prežije ďalších pár hodín v kajute. Keď sa priplavili bližšie, prijal kapitánovo po​zvanie, aby sa prepravil na jeho loď a navštívil ho aj jeho man​želku.

Keď už bol na palube, žoviálny, zhovorčivý pár otvoril fľa​šu výborného francúzskeho klaretu a opakovane trval na tom, aby ostal na večeru. Súhlasil, lebo v ten večer bol mierny vie​tor a nestratia teda veľa času. Dôležitejšie však bolo, že sa chy​til každej príležitosti, aby zabudol na ženu, ktorú zamkol vo svojej kajute.

No aj tak na ňu stále myslel. Po niekoľkých hodinách sa mu podarilo zdvorilo opustiť susednú loď. Dúfal, že klaret mu po​môže otupiť časť viny a hnevu voči nej, no iba čo sa z neho pripil.

Stál pri zábradlí a čakal, či mu studený vietor nevyčistí hla​vu. Chcel sa ovládať, keď jej bude znova stáť zoči-voči. Nicole bude v tejto chvíli určite škriabať steny od zúfalstva.

Nicole. Keď pozrel na atramentovú oblohu, pomyslel si, že konečne našiel farbu jej očí: modrá farba nočnej oblohy na konci sveta. Pri týchto sentimentálnych myšlienkach sa začer​venal. Kriste, musí prestať piť. Bol rád, keď Jimmy prerušil je​ho nezmyselné úvahy.

„Kapitán, povedali ste mi, aby som vám oznámil, keby bolo niečo v neporiadku s dievčaťom. Tak vám hovorím, že za celý deň nič nezjedia."

Ak bolo súčasťou jej plánu, aby sa cítil vinný, dokonale jej vychádzal. „Vyzerala, že je chorá?" spýtal sa a snažil sa o pev​ný hlas.

Jimmy nervózne prešliapol a potom zamrmlal: „Nevidel som ju, kapitán." „Ako to, že nie, chlapče?"

„Poslala ma preč na obed aj pri večeri, vravela, že nie je oblečená a nemôže ma pustiť dnu. Tak som nechal tácky pred dvermi."

Derek uhádol, že Jimmyho vôbec nezaujíma, rovnako ako nikoho z posádky, a je mu jedno, či niečo zje.

„Nevzala si nijaké jedlo, ale krčahy s vodou áno," dodal chlapec, dúfajúc, že táto informácia zmaže prísny výraz na ka​pitánovej tvári.

Hoci Nicole jedla ako vtáča, odkedy ju uistil, že jej potravy sa nik nedotkne, jedávala aspoň pravidelne. Niečo sa naozaj muselo stať.

Vkročil do kajuty, na čele sa mu ligotali kvapôčky potu, aj keď dul mrazivý vietor. Nerozumel, prečo sa o ňu tak bojí. No posádka sa z otravy vystrábila a prišlo mu zaťažko ďalej jej ubližovať.

Potlačil obavy a otvoril dvere.

Ležala v posteli zababušená v teplých prikrývkach, čo bolo múdre, lebo bočné okienko bolo otvorené do noci. No aj tak ho zasiahol pach riedidlá. Na posteli ju ledva videl, keďže svo​ju lampu mala takmer zhasnutú a tvár a vlasy mala posiate nie​čím tmavým. Zapálil lampáš pri dverách a pri pohľade na kajutu piskľavo vdýchol. Bola nanovo vymaľovaná.

Nicole - tá malá striga - mu pomaľovala steny. Vytvorila vi​diecku krajinku, ktorá bola... pozoruhodná.

Nanešťastie jej plátnom bola celá kajuta. Ak na stene visela košeľa, jednoducho maľovala na ňu. Chrbty kníh, pozorne zoradené, boli zelené a trávnaté. Zrkadlo sa zmenilo na sklený rybník obklopený trstinou. Akosi sa jej podarilo zapojiť do scény každučký kúštik steny.

Podišiel ku krčahom na vodu. Boli plné štetcov. Na pozláte​ných rúčkach videl gravírovanie: „Pre Nicole, všetko najlep​šie, E. B." Kto, dopekla, je E. B.? Ďalšie luxusné veci - a nie od jej otca.

Niekto, pravdepodobne ďalší muž, mal o nej vysokú mien​ku, keď jej dal také drahé dary. Náročky ignoroval pomysle​nie, ako sa mu asi odvďačila, a ďalej si obzeral kajutu. Minula každú kvapku atramentu zo zásobníkov a všetko leštidlo na topánky. No aj tak musela mať dobré zásoby vlastných farieb.

Kufre. Derek si v duchu nadával, že jej ich neprehľadal, oči​vidne boli plné maliarskych potrieb.

Krajinky na stenách jej kajuty... namaľovala ona. Ona bola ten talentovaný umelec. Zahvízdal, keď skúmal jej dielo. Bolo to pozoruhodné, ako to len mohla dokázať tak rýchlo?

Znova pocítil nával viny. Bola sama v kajute osem, možno deväť hodín. No aj tak, keď pozoroval komplikované detaily každého obrazu, pomyslel si, že musela frenetický pracovať, aby to stihla všetko v jeden deň. Lebo pomaľovala všetko.

Znehodnotila všetok jeho majetok - prečo teda necíti dô​verne známy hnev? Mal by. No v kútiku duše cítil, že dostal presne to, čo si zaslúži.

Akoby mu čítala myšlienky. „Povedali ste, že vám je ,úplne jedno', čo budem robiť." Pohľadom zbehol zo stien na jej tvár. Oči mala otvorené a ľahostajne naňho pozerala.

„Áno, povedal," pripustil. Svetlofialové šmuhy pod očami mu prezradili, že sa úplne vyčerpala. Čo ak znova ochorie? V hrudi pocítil vinu, prekvapila ho jej sila a chcel sa jej ospra​vedlniť, aby ju aspoň trochu zmiernil. Namiesto toho sa hlúpo ozval: „Vieš, mal by som sa hnevať."

Prešla chvíľa. „Je mi úplne jedno, ako sa cítite," povedala otupené a zatvorila oči.

Keď zaspala, Derek ostal sám s ťažkými myšlienkami a stra​til sa v scéne, ktorá ho obklopovala.

Nicole sedela pri okne a precvičovala si viazanie uzlov, keď ju prekvapilo hlasné klopanie na dvere. Klopanie? To bolo ne​slýchané pri tejto ignorantskej posádke. Zbežne sa poobzerala a uistila sa, že všetko je zakryté.

Odkedy Bigsbymu zakázali jej spoločnosť, dvere sa otvárali a zatvárali voľne bez akýchkoľvek ohľadov na ňu. Našťastie, vyrastala na mori, čo v nej ubilo každý náznak ostýchavosti.

Sutherland vošiel, voňal morom, soľou a mrazivým, ostrým vzduchom. Bože, tak veľmi túžila vyjsť z tejto kajuty! Bolo to neznesiteľné, rovnako dobre mohol trápiť žobráka pri ku​chynskom okne.

Bojovala s pokušením vymyslieť si príbeh o otrave, len aby mohla ísť von. No o jedoch nevedela nič, a tak ani nemohla za​čať vymýšľať niečo dôveryhodné.

Rozčuľovalo ju pomyslenie, že kvôli slobode by mala kla​mať. Ak tam Sutherland stojí a čaká, že bude rozprávať, bude sklamaný. Cítila, že je schopná naňho len nenávistné zazerať. On zase vyzeral, akoby bol v rozpakoch.

„Keďže ti došlo plátno," povedal s významným pohľadom na kajutu, „pomyslel som si, že budeš potrebovať ďalšie." Na stôl položil kôpku veľkých plátenných štvorcov, akoby chcel upokojiť divé zviera. Cítila, že sa z nej onedlho stane.

Potom z malej debničky vytiahol tri plechovky. „A tiež ne​jakú farbu." Vyzeral, že je so sebou mimoriadne spokojný, keď jej ponúkol farbu, akoby tento záchvat štedrosti bol neja​ko pozoruhodný.

Namiesto milých slov a azda aj lichotenia, ktoré očividne očakával, len naňho pozerala a dotýkala sa štvorcov presnými, nervóznymi pohybmi. Prestala, keď jej šklblo v líci.

„Pomyslel som si, že by ťa to potešilo a možno vynahradilo ten včerajšok..." Slová mu zamreli na perách, keď vstala a pre​šla k nemu. Kým si uvedomil, čo zamýšľa, zahnala sa.

A tresla ho do tváre.

„Čo to má znamenať, dopekla! Prečo si to spravila?" Sutherlandov rev bol trochu skreslený, keď si chytil sánku a hýbal ňou do strán.

Bola taká nazúrená, až sa triasla. „Ak si myslíte, že nejaká rozrezaná plachta a stará farba mi pomôžu zabudnúť na to, že ste ma uväznili v tejto prekliatej kajute," odmlčala sa, aby sa zhlboka nadýchla, „potom sa, bohužiaľ, mýlite. Nie som neja​ká hlupaňa, ktorá sa uspokojí s akoukoľvek zábavkou, čo mi ponúknete! Keď maľujem, zvyčajne to robím po ťažkej celo​dennej práci!"

Vrazila Sutherlandovi! Nechcelo sa jej tomu veriť, no ruka jej strpia od nárazu do jeho tváre tvrdej ako skala. Vonku za​chytila záchvev pohybu; predo dvermi stál Jimmy. Ako dlho, to netušila, ale vedela, že chlapec zbadal, že si Sutherland dr​ží sánku a mrmle vražednú nadávku.

Zdalo sa, že Nicole nedokáže zakryť úškrn, keď uvoľnila svoj najväčší hnev. Nezmizol ani vtedy, keď k nej Sutherland vyslal výhražný zvuk, skôr ako vyšiel z dverí.

Vlastne ju to potešilo ešte väčšmi - správa sa rozšíri po celej lodi v priebehu niekoľkých minút.

Nasledujúce ráno počula opäť zaklopanie a dokonca zdvorilé zaváhanie, kým sa dvere otvorili. Jimmy, ten sopliak, sa vkra​dol dnu, akoby ju nechcel zobudiť. Každý deň mal žiarivejšie oči a ružovejšiu pleť, zatiaľ čo ona bledla. Pomyslela si, že ho azda naozaj nenávidí. Rovnako ako predchádzajúci deň preskúmal steny s obdiv​ným výrazom, potom položil podnos. Dnes ho však položil na stôl a nie na dlážku. Namiesto zvyčajného zamračenia pred odchodom pri otvorených dverách zaváhal a potom sa k nej obrátil.

„Čo chceš?" vyštekla. Líca mal ošľahané vetrom, vyzeral, že sa úplne zotavil z choroby, a rovnako ako Sutherland voňal, akoby sa kúpal v slnečných lúčoch. Pomyslenie, že Jimmy je vonku, keď ona nemôže, bolo na ňu priveľa.

Spôsob, akým sa k nej posádka správa, sa však čoskoro zme​ní - počnúc týmto tu. Vykročila k nemu.

Bojazlivo ustúpil. „N-naozaj ste kapitánovi jednu strelili?"

Nadvihla obočie, ale nezastala.

„Uhm, no, myslel som, že ste mu vrazili."

Zazerala naňho ešte hrozivejšie. Fajn. Ak si ju chce Jimmy vziať na paškál za tú krásnu ranu, ktorú uštedrila, mala chuť pobiť sa.

„Áno, vrazila som kapitánovi. Čo s tým chceš narobiť?" Na​klonila hlavu, prezrela si chlapca od hlavy po päty a odha​dovala ho. Nie je oveľa väčší od nej. Ešte raz si ho premerala a usúdila, že by ho zvládla.

„Počkajte!" Natiahol ruku, aby sa nepribližovala, a ustupo​val k dverám. Nemotorne sa postavil za ne tak, aby mu vykú​kala iba hlava. „Ako to... ako to, že sa nehanbíte za to, čo ste spravili?" zvolal.

Vedela, že tým nemyslí facku kapitánovi, ale otravu vody. Hoci si nemyslela, že tá otázka si vôbec zaslúži odpoveď, bola rozzúrená takmer do nepríčetnosti.

„Nehanbím? Nespravila som nič, za čo by som sa musela hanbiť!" jačala. „Keby si nebol taký príšerne tupý ako tvoj ka​pitán, už by si bol pochopil, že by som nikoho nedokázala otráviť Nie som dokonalá, to vôbec nie, ale nie som taká zákerná, aby som vás otrávila, hoci si začínam želať, aby som to bola spravila!"

Jimmy sa nadýchol, oči sa mu rozšírili a zvrtol sa. Musel sa prebiť cez hŕstku námorníkov, ktorí sa medzičasom zozbiera​li pri dverách, pravdepodobne ich prilákal jej krik. Niekoľkí kývli hlavou a čosi si šepkali, no ona si ich nevšímala. Pove​dala si, že je vhodná chvíľa urobiť so všetkým rázny koniec. Lebo neexistuje, aby strávila ďalší mesiac vnútri, a oni to mu​sia vedieť.

Doširoka otvorila dvere a obrátila sa k najbližšiemu námor​níkovi. „Takže vy si myslíte, že som vám otrávila vodu?" zvo​lala. „Ste o tom takí presvedčení, že ma váš kapitán nechce pustiť na palubu zo strachu, že by ste mi ublížili." Uprene hľa​dela na každého námorníka pri dverách.

„Nuž, dopekla s vami! Neurobila som nič, iba mám to ne​šťastie, že som na palube s mizernou bandou zbabelých sviniarov!" Keď dosiahla bod, z ktorého sa už nedalo vrátiť, zaťala päste.

„Ak mi chcete ublížiť, tak to radšej urobte hneď, lebo ja z týchto dverí vychádzam a budem cítiť slnko na tvári... alebo zomriem pri pokuse o to. Rozumiete mi?"

Bola taká rozzúrená, že počula len bubnovanie krvi v hlave. Takmer si neuvedomovala hvízdavý výdych ä chrapľavé vr​čanie. Vrhla sa do dverí a vrážala do tých, čo jej nestihli usko​čiť z cesty.

Vrátane Sutherlanda.

Na tvári mal zamračený výraz pochopenia a stál bez pohy​bu. Jeho smola.

Celou silou ho rukami odtisla nabok, potom prešla k zá​bradliu a pozrela na more.

Derek myslel, že sa ešte nikdy necítil ako taký prekliaty svi​niar. Pozoroval ju, ako stojí pri zábradlí, ako jej útle plecia dvíha každý roztrasený nádych čerstvého vzduchu, a uvedo​mil si to.

Nespravila to.

Nechcelo sa mu veriť, že nakričala na jeho posádku, alebo že doňho vrazila. No jej rozhorčené správanie bolo ako klin otvárajúci pevnosť vnútorného pocitu. Zapli mu inštinkty a on to pochopil. Hovorila mu pravdu o tom, čo robila vtedy v noci na jeho lodi.

Odvrátil sa od nej a vyhľadal Jeba. „Povedzte zvyšku po​sádky, že sa majú k slečne Lassiterovej správať ako k vážené​mu hosťovi na palube."

„Áno, kapitán. Nejako nám to došlo, keď sme počuli, že vám zavesila."

Zamračil sa naňho. „Ani váš vek vám nedovoľuje správať sa neúctivo ku kapitánovi."

„Nie, len keď kapitán spraví zo seba vola."

Derek naňho naposledy hrozivo pozrel a potom si našiel dobré miesto, odkiaľ ju mohol pozorovať. Ďalšie dve hodiny stála pri zábradlí. Neskoro popoludní si napokon oprela hlavu o drevo. Obávala sa, že ju niekto odvlečie naspäť dnu.

Nemyslel si, že je múdre priblížiť sa k nej takto skoro, no ne​chcel, aby sa jeho či posádky bála.

„Nicole," začal a postavil sa za ňu. Vôbec ho nevzala na ve​domie. „Pozri na mňa, prosím." Nežne ju k sebe obrátil a s os​trým bodnutím v hrudi si všimol, že sa nenápadne chytila zá​bradlia. „Neverím, že si otrávila vodu."

Neodpovedala.

„Naozaj niekto... takže niekto poškodil aj tvoju loď." „To som hovorila od začiatku." Dlho vydýchol. „Chcem sa ti ospravedlniť..." „Dobre," odvetila pevne.

Ospravedlnil sa, no zdalo sa, že jej to je jedno. „Hovorím, že mi to je ľúto," precedil cez zuby. „A ja hovorím ,Dobre'."

„Čo odo mňa chceš? Ako chceš, aby sme to urovnali?"

Pozrela cez neho. „Chcem odvoz do Sydney." Vzdialila sa od neho pozdĺž zábradlia.

Vyzeralo to, že čo sa týka jej, je bezradný. Zakaždým, keď si myslel, že už vie, čo sa v nej skrýva, celá jeho predstava sa zo​sypala ako domček z karát.

Najprv si myslel, že je prostitútka a nebezpečná podvod​níčka. A teraz nie je oveľa bližšie k pravde ako vtedy. Kto vlastne je - žena, ktorá sa chce plaviť so svojím otcom a po​máhať mu vybudovať obchodnú linku? Alebo to myslí vážne so svojím neuveriteľným umeleckým talentom? Plaví sa a ča​ká, kým nenájde pravého muža, s ktorým by sa usadila a za​ložila si rodinu?

Pri pomyslení, že by sa vydala za iného muža, ho ostro bod​la žiarlivosť. Bola to žiarlivosť. Už nebude predstierať, že je to len žena, po ktorej túži. Chce ju pochopiť; chce ju spoznať.

Niežeby k tomu malo prísť v najbližšej budúcnosti. V na​sledujúcich dňoch sa s ním nerozprávala a on nenaliehal.

„Pokojne by ste mohli byť neviditeľný, tak vás ignoruje," povedal mu jedného rána Jeb, keď našiel Dereka, ako na ňu hľadí.

Zamračil sa naňho, cítil sa nepríjemne, že ho prichytili. Ne​mohol si nevšimnúť, že ho posádka ľutuje. Ak ho zočili, že ju pozoruje, čo robil väčšinu dňa, sklopili zrak. No ešte predtým im v očiach zbadal ľútosť.

„Ďakujem, Jeb, za vašu múdru a nepotrebnú poznámku."

„Boli by ste radšej, keby na vás teraz kričala, čo?" pozname​nal Jeb.

Zaškrípal zubami.

„Ale nie, táto veru nebude nikoho obviňovať a plakať."

Zvláštne, nerobila nič, aby sa cítil vinný. Bol by sa, najmä keď si pomyslel na to, čo stratila a čím prešla, a nemala sa o koho oprieť. Potom ju priviedli na túto loď, uväznili a vy​hladovali, hoci to posledné bolo neúmyselné.

„Jednoducho so mnou nechce nič mať," ozval sa Derek ne​prítomné.

„Stavím sa, že je to ako soľ v otvorenej rane," riekol starý muž vľúdnejšie.

Zistil, že prikyvuje. Bolelo to, rovnako ako to, že jediný člo​vek, s ktorým sa z celej posádky rozprávala, bol Bigsby.

Posádka podobne ako Derek zmenila na ňu názor, ale ešte stále ju nebrali ako seberovnú. Zdalo sa, že ani ona s nimi ne​chce nič mať. Mohla sa pohybovať po celej lodi, a tak využí​vala priestor a všetkým sa vyhýbala.

Najmä jemu.

Chytila sa aj práce, nepýtala sa nikoho, jednoducho opra​vovala a čistila všetko, čo sa jej zdalo potrebné. Nerobil si ilú​zie, že chce nejako pomôcť jemu alebo jeho posádke. Pracova​la, aby zahnala nudu.

Odstup, aký Nicole vytýčila medzi sebou a všetkými ostat​nými, bol veľký a nech sa snažili akokoľvek...

„Dobré ráno, slečna Lassiterová."

„Uhm."

... nedal sa preklenúť.

Okrem času, keď s ním bola v posteli.

Od prvej noci, keď spolu spali ešte v Londýne, sa mu to... s ňou páčilo, rovnako ako každú ďalšiu noc, dokonca aj po jej výbuchu. Každé ráno mu padlo ťažšie opustiť ju a ich tiché -a z jej strany nevedomé - prímerie. Keď si ju privinul na hruď, prijala to, dokonca sa mimovoľne k nemu pritúlila.

V tú noc, keď sa vrátil do kajuty, si ju prezeral. Malými ru​kami si pritiahla prikrývku až pod bradu a hrubý vrkoč sa jej obtáčal okolo pleca. Krásna. Bola preňho krásna. Chcel sa s ňou milovať nielen pre pôžitok, ktorý by mu to prinieslo. Chcel si ju vziať, spraviť túto bystrú, statočnú ženu svojou.

Z nejakého dôvodu bola túžba po nej, ktorá ho nikdy ne​opúšťala, dnes oveľa silnejšia. Šalel z nej, šalel od túžby po nej. Dnes s ňou nebude - nemôže - spať. Ostal na stoličke, myslel na dievča vo svojej posteli a veľa pil v nádeji, že za​budne. Keď vstal a chcel si vziať ďalšiu fľašu, zobudila sa a pretrela si oči.

„Čo to robíte?"

Nespýtala sa „Čo tu robíte?" Vedela, že prichádza každú noc? Mala vôbec predstavu, ako naňho vplýva? „Nalievam si pohárik. Dáš si aj ty?"

Pokrútila hlavou a posadila sa, nohy si pritiahla k hrudi, za​babušená v prikrývkach. „Prečo to robíte? Prečo toľko pijete?"

Plný pohár, ktorý si zdvihol k ústam, zastal. Toto bola prvá osobná otázka, akú sa ho kedy spýtala. A zamerala sa na jeho najväčšiu slabinu.

Bol opitý práve do tej miery, aby jej čestne odpovedal. „Pi​jem, aby som zabudol. Na to, čo nemôžem zmeniť."

Naklonila hlavu. „Pomáha to?"

„Neviem," odvetil a zamračil sa na pohárik „Myslieval som si to."

„Ľutujem vás," povedala potichu, ľahla si a zaspala.

Dlho do noci rozmýšľal o ich rozhovore.

Dopekla, veď je hrdý muž. Chcel, aby ho rešpektovala, aby ho chcela. Pre Kristove rany, nechce, aby ho ľutovala.

Ak by aj prestal piť - ak by to zvládol - nemal veľa času, aby si ju získal. Každú nekonečnú noc, ako je táto, sa čoraz väčšmi blížia k prístavu a medzi nimi bolo oveľa viac prekážok, ako si kedy myslel.

Mohol len hádať, ako veľmi chce vystúpiť na breh. On sám sa na Sydney netešil, lebo Nicole ho opustí a ani sa neobzrie.

[image: image19.png]¢
e

48. KAPITOLA




Niekoľko ďalších večerov jej Jimmy prinášal večeru a pod​nos s rozmachom pokladal na stôl. Ten krpec zmenil správa​nie voči nej natoľko, až ho začala podozrievať, že jej predtým naozaj pľul do jedla a teraz sa cíti vinný. Nenechal ju samu a zasypával ju otázkami. Skladal jej poklony a prinášal vodu do vane každý deň, ako aj tie najlepšie kúsky jedla. Vlastne eš​te nikdy nejedia na mori takto dobre.

Ostatní členovia posádky sa k nej nesprávali priateľsky, ale ani nepriateľsky a starali sa hlavne o seba. S čím bola spokoj​ná. Už mala posádku, dobrú posádku, ktorú ľúbila. Nepotre​bovala, aby ju prijali do tohto kruhu.

Ignorovala Jimmyho táranie, nabrala si plnú hrsť hrozienok a premýšľala o svojej situácii. Už nebude môcť byť nevraživá veľmi dlho, nevydrží to. Nepatrí k ľuďom, ktorí sa dokážu dl​ho hnevať; vždy vybuchla ako sopka a o niekoľko minút už ani nevedela, prečo sa vlastne pohádala. Vravela si tiež, že za daných okolností by pravdepodobne verila tomu istému, čo Sutherland a jeho posádka.

Najmä Sutherland jej to vôbec neuľahčoval. Predvídal všet​ky jej túžby. Včera, keď sa míňali s francúzskym parníkom na ceste domov, vyslal im signál a prevesloval naň spolu s ďalším mužom z posádky, hoci vedel, že tým stratí čas. Priniesol jej vrece plné ovocia - jabĺk, pomarančov, týchto hrozienok -, za ktoré určite zaplatil celý majetok. Musela potlačiť úžas, lebo jej priniesol aj slušnú zásobu atramentu so slovami, že pravde​podobne bude chcieť napísať svojmu otcovi.

Ak musela okolo neho prejsť, čo sa v poslednej dobe stáva​lo čoraz častejšie, položil jej ruku na kríže. Akoby to nebolo dosť, ešte ju tam aj chvíľu nechal. Predpokladala, že ju takto žiada o odpustenie.

Spávanie vedľa neho ju takisto vyčerpávalo. Nicole vedela, že k nej prichádza každú noc, hoci on si neuvedomil, že sa zo​budí zakaždým, keď si ľahne.

Mala by sa naňho hnevať pre jeho trúfalosť. No kým ne​príde na to, že ona o tom vie, môže jednoducho predstierať a naďalej si užívať teplo, ktoré jej poskytoval počas mrazi​vých nocí.

No niekedy, keď ju objal a pritiahol si ju, rukou sa jej obtrel o prsník. Znehybnela od pôžitku. Každú noc bolo pre ňu ťaž​šie nereagovať a stálo ju to všetku pevnú vôľu, aby sa nepritúlila k jeho pevnému a teplému telu. Tlkot jeho srdca, ktorý cítila na chrbte, oslabil jej ostražitosť a uspal ju.

Keď sa zotavovala, zaspával chvíľu po tom, čo si ľahol, no teraz ostával hore a bol napätý. Neprešla jediná noc, kedy by necítila dôkaz, že je vzrušený. Ovládal sa. Pre ňu. Želala si opak. Želala si, aby si ju pritiahol a dotýkal sa jej, tak ako v mi​nulosti.

Potom ju zaplavil pocit viny. Ako môže po ňom túžiť, keď jej dal zavrieť posádku? Sám povedal, že im neprezradil o jej zdravotnom stave ani slovo.

Samozrejme, že sa pokúsili o vzburu; nemali ani potuchy, čo s ňou robí. Nie, nemôže stratiť ostražitosť. Nemôže dôve​rovať nijakému mužovi, ktorý je dosť krutý na to, aby vypro​vokoval jej námorníkov a predhodil ich vlkom v Kapskom Meste.

„Je vám niečo?" spýtal sa Jimmy a prerušil tok jej myšlienok.

Pozrela dolu a zbadala, že má ruky zaťaté v päsť. „Nič."

Jimmy sa zamračil a zdvihol podnos. „Asi to radšej odne​siem kuchárovi."

Neprítomné prikývla; odniesol teda podnos preč.

Nicole náhle pocítila nepokoj, zabalila sa do takmer každé​ho kúska oblečenia, aké našla, navrch si prehodila deku a vy​šla z dverí. Zdalo sa jej, že takmer hodinu pozerá na more, ktorého hladina odrážala svit mesiaca. Visel nad horizontom, akoby bol priveľký a priťažký, aby vyšiel vyššie.

„Je to úžasné, však?" ozval sa za ňou Sutherland. „Vyzerá, akoby sa nechcel odlúčiť od mora." Stál, no nepripojil sa k nej pri zábradlí.

Neodpovedala, len bojovala s nutkaním ponoriť sa doňho, do tepla, ktoré cítila aj teraz, i keď sa ho nedotýkala.

„Myslím, že táto časť cesty je moja najobľúbenejšia - po​sledných niekoľko dní dolu na juhu."

Ako môže na ňu jeho hlas tak vplývať? Prečo ju pokúša obrá​tiť sa a zaboriť si mu hlavu do hrudníka?

Pokrútila hlavou, pripomenula si, že ublížil jej posádke. „To ma neprekvapuje," začala uštipačne, „keďže je tu chladno." Ak ho bude dosť urážať, opustí ju?

Nasledovalo ticho a takmer oľutovala svoj ostrý tón. Položil jej ruku na plece.

„Chveješ sa. Prečo nenosíš tie teplé veci, čo som ti prinie​sol?"

„Ach, tak to preto ich dávate na posteľ?" spýtala sa bez zá​ujmu.

„Áno. Ja, hm, nevedel som, ako ťa primať nosiť moje veci." „Pre budúcnosť, nemárnite čas."

Vydýchol. „Nicole, chcem, aby si vedela," vysvetľoval roz​pačito, „že mi je ľúto, čo sa medzi nami stalo. Keby som mo​hol, zmenil by som spôsob, ako som sa k tebe správal."

Keď neodpovedala, obrátil ju k sebe. „Viem, že ma asi ne​návidíš, ale medzi nami niečo je, čo sa už nedá dlhšie igno​rovať. Necítiš, aké by to mohlo byť ideálne?" spýtal sa a jemne jej hladil líce. Oči, žiariace v mesačnom svite strieborno, ju uchvacovali intenzitou.

Odvrátila pohľad a pokúsila sa o ľahostajný tón. „Vravíte to, akoby sme do toho nemohli nijako zasiahnuť, akoby to bo​lo niečo mimo nášho ovládania."

„Tak to však cítim. Dokonca aj keď som veril, že si ublížila mojej posádke, túžil som po tebe bez ohľadu na to, ako veľmi som sa pokúšal potlačiť to."

Opisoval rovnaké pocity, aké mala ona. Mimovoľne, pri ktorých zabúdala na svoju posádku - na Chanceyho.

Stuhla. „Medzi nami sa toho stalo priveľa. Je neskoro. Ak sa cítite zle pre to, ako ste sa ku mne správali, vynahraďte mi to. Dajte mi pokoj."

Nasledujúce ráno sa Derek rozhodol. Predchádzajúcu noc mu jasne povedala, že s ním nechce mať nič do činenia. Jej telo, obtierajúce sa oňho až do úsvitu, vyžarovalo iné posolstvo. Ak si ju má získať, tak to spraví. Využije každú noc, aby zdolal jej námietky, až kým si ju nezíska aj cez deň.

Ako takmer každé ráno, aj teraz ju pozoroval z mostíka po​nad šálku kávy. Jej výzor ho očaroval: líca zružovené od svie​žeho vetríka, vrkoče padajúce spod mäkkého klobúka, bez ktorého sa nikam nepohla.

Prešla cez palubu k Jebediahovi. To sa stalo prvýkrát a...? Mala na sebe Derekov sveter.

Jeho hrubý, obľúbený, nemiestne drahý sveter.

Nuž, veď jej povedal, aby nosila jeho veci, nie?

Je to dobré znamenie. Evidentne si to isté pomyslel aj Jeb, lebo keď jej rozhodne prikývol, pustil sa k lodnej kuchyni tak rýchlo, ako mu to jeho staré nohy dovolili. O niekoľko minút jej priniesol návnadu a rybársky prút a odviedol ju k strednej časti paluby. Povedala mu ešte niečo, a keď odchá​dzal, hruď mal nadutú od pýchy. Stará tvár sa mu zvrásnila od úsmevu.

Rozhodla sa nahodiť udicu, práve keď mohli začať brať, keďže sa teraz konečne dostali trochu viac na sever, a to naň​ho zapôsobilo. Bol spokojný, že ju môže pozorovať z diaľky, ako vybrala drobnú rybu ako návnadu, rozrezala ju, zavesila na háčik a potom... si pomaly utrela mazľavé ruky do svetra. Prisahal by, že šupiny nalepené na jemnej vlne sa na slnku leskli. Nenútene chytila udicu a náhodilá ju.

Ako len mohla...? Ale v poriadku. Dokáže sa preniesť cez rybie šupiny na svetri, ak sa bude Nicole cítiť lepšie.

Nahla sa nad zábradlie. Robil si starosti, aj keď vedel, že ne​musí. Znova a znova mu dokazovala, ako dobre sa vie pohy​bovať na lodi. Prečo teda on uháňa po palube?

Ako sa k nej blížil, začul ju lákavo volať smerom k vode.

„Náá, rybička. Náá, rybka."

Pery sa mu vykrivili.

„Rybky chcú trošku potiahnuť?" spýtala sa hravo a naklá​ňala sa cez kraj.

Keď k nej dorazil, pozrel na more a videl, ako okolo jej ná​vnady pláva a potápa sa žralok a rozhoduje sa, či ju chytí.

„Ako ho chceš vytiahnuť na palubu?" spýtal sa. „Zdá sa byť dosť veľký."

Nevyzerala veľmi prekvapene, že sa tam zjavil. Netrpezlivo si vzdychla a pozrela na prút a navijak. Pomaly vyslovujúc, akoby vysvetľovala malému dieťaťu, odvetila: „Keď sa ryba chytí na návnadu, začnem krútiť touto pákou, kým ju nevy​tiahnem na palubu. Je to kúzlo," šepla sarkasticky.

„Dobre, dobre," uškrnul sa. „Len sa mi zdá, že je trochu pri​veľký, aby si ho vytiahla až hore."

Tvár jej stuhla od podráždenia. „Už som si od vás vytrpela dosť a unavuje ma, ako ma vždy podceňujete..." Nič viac sa jej nepodarilo vychrliť, lebo špičku udice stiahlo nadol a trha​lo ňou.

„Dočerta s vami, Sutherland!"

No už bol za ňou, jednou rukou ju chytil za pudlo a druhou ponad ňu prút. Pridržiaval ho, kým Nicole navíjala vlasec. A užasol. Opakovane, zručne vlasec uvoľnila a potom ho rýchlo navila. Vedela, ako unaviť žraloka, aby ho potom jed​noduchšie vytiahla.

Vždy ho zaujímalo, ako prežila v bezohľadnom námorníc​kom svete; pomyslel si, že tá zručnosť je akousi ukážkou. Možno nie je fyzicky veľmi silná, ale stavil by sa, že si vždy na​šla spôsob, akým to vyrovnať.

Hoci cítil, že ho nepotrebuje, stál za ňou a chytal udicu, keď ňou trhlo, za čo naňho zakaždým zazrela ponad plece.

Dereka by v tej chvíli nič nedostalo preč. Vyžíval sa vo vô​ni jej vlasov v studenom vzduchu a v tom, ako mu jej telo zo​hrievalo hruď, keď ju objal rukami. Prichytil sa pri myšlien​ke, že by to mal predlžovať čo najväčšmi, no cítil, ako začína slabnúť.

Prekvapilo ho, že dostala žraloka až k boku lode, no pri po​hľade na jeho veľkosť neveril, že by ho sama vytiahla až na palubu. Kategoricky jej zobral udicu z rúk, čelil jej pľasnutiam a odtláčaniu. Navinul vlasec s metajúcim sa žralokom až na miesto, kde už čakal námorník s hákovnicou v ruke.

Keď ich úlovok už bezpečne ležal na palube, zachytil jej po​hľad. Akoby ju to zmiatlo, obrátila pozornosť na zmietajúce sa zviera, kľakla si k nemu a starostlivo ho prezrela.

Cítil jej radostné vzrušenie. Chytila ich pravdepodobne už stovky, no rýchlo žmurkala a v očiach mala vzrušený výraz, pery mimovoľne vykrútené v kútikoch. A začervenala sa, pravdepodobne po tom, čo si všimla, ako ju pozoruje.

Kľakol si z druhej strany a nevedel si odpustiť otázku: „Stá​le si myslíš, že by si ho zvládla sama?"

Odfúkla si kučeru z tváre. „Pripúšťam, keby som ho chytila na mojej lodi, prerezala by som vlasec a čakala na menšieho."

Usmial sa a bol by prisahal, že jej na perách zahral náznak úsmevu tiež. Uprene mu pozerala do tváre, potom na pery. Zdalo sa, že ju to rozrušilo; sklopila zrak.

Bez upozornenia ju schmatol za ruku a vytiahol na nohy. Ťahal ju do kajuty, okolo zdanlivo nezúčastnených plavčíkov, zastavil len pri Jebovi, aby mu prikázal, nech úlovok očistia na večeru.

Dnes ráno ho tešilo len to, že bol blízko pri nej, že jej robil spoločnosť. Po pokojnom počasí, ktoré mali v poslednom ča​se, sa pravdepodobne onedlho strhne búrka a budú ho po​trebovať na palube, no keď ju držal a potom videl tvár červenú od radosti, bolo to naňho priveľa. Chcel ju. Potrebo​val ju. Teraz.

Avšak mal plán, od ktorého sa nemienil odkloniť; bude tr​pezlivý. Prinúti sa pokojne s ňou porozprávať a možno aj zís​kať si jej dôveru.

Videl, že naňho pozerá s doširoka otvorenými očami. Do​pekla, svojou svojvôľou ju vystrašil. Začiatok medzi nimi bol plný úskalí, jemne povedané, musí sa správať opatrne. Poti​chu zavrel za sebou dvere kajuty a zdvorilo jej pokynul, aby si s ním sadla. Bola priveľmi zvedavá, aby odporovala, a tak si pomaly zložila klobúk a sadla si na kraj stoličky.

„Medzi nami došlo... k nedorozumeniu. Nechcem to znova opakovať, no musíme sa s tým nejako vyrovnať," povedal tó​nom, ktorý sa zdal panovačný ešte aj jemu. Tvár jej stuhla.

Skvelý úvod. Očarujúci. Nečudo, že sa ti vyhýba.

„Hm, k nedorozumeniu." Tvárou jej preletel tieň. „Z vašich úst to znie tak ľahko, aj keď pre mňa to bolo peklo. Nevedieť nič o svojej posádke, oplakávať svoju loď." Oči sa jej zaleskli. „Tá loď bola môj domov."

Pohol sa k nej, aby sa jej dotkol, a hoci sa uhla, prisahal by, že to bolo menej ako naposledy.

Pohľad v jej očiach mu trhal srdce.

„Veľkú časť života som strávila na Belie Nicole a takmer celý čas s rovnakou posádkou. Boli moja rodina, keďže som mala len otca. A teraz, teraz je to horšie," povedala, keď si utrela sl​zu, čo sa jej vykotúľala z oka, „viem, čo ste im spravili." Hlas mala priškrtený. „Vzbura je hrdelný zločin."

Derek potichu zamrmlal a vstal. „Ak si robíš starosti o svoju posádku, nechal som rozkaz, aby ich pustili na slobodu týždeň po našom vyplávaní."

Naširoko roztvorila oči a potom neveriacky zažmurkala. „Prikázali ste, aby ich... pustili?"

„Áno." Videl, že váha. „Dal by som ich prepustiť aj skôr, ale nechcel som, aby si po teba prišli." Dodal: „Prisahám..." Ne​mal príležitosť dopovedať, lebo v tej chvíli bola na ňom, nača​hovala sa za ním, stála na špičkách, aby ho mohla objať. Keď sa k nej sklonil, chytila mu hlavu do dlaní a žeravými bozka​mi mu obsypala tvár a krk.

Stiahla sa. „Moja posádka je v bezpečí? Boli prepustení?"

Prikývol. „Ty si si celý čas myslela, že by som ich udal za vzburu?"

Na okamih zatvorila oči.

„Božemôj, musela si si myslieť, že som netvor," vzdychol a rukou si prehrabol vlasy. „Asi som ti však nedával veľa dô​vodov, aby si si myslela opak."

„Teraz už áno," povedala nežne. „Chápem, prečo ste sa na mňa tak hnevali. Nevyzeralo to dobre. Ale čestné slovo, bola som pri sudoch len preto, lebo som ešte nikdy nevidela želez​né sudy zblízka."

Zastenal a karhavo zašepkal: „Neverím, ako si vôbec mohla špehovať."

„Nuž, to áno." Začervenala sa. „Ale nikdy by som neprišla, keby ste ma tak nepriťahovali." Znova stála na špičkách a ru​kami mu pohládzala vlasy na šiji. „A nikdy som tú noc neoľu​tovala."

Zvraštil obočie. Neveril tomu, čo počuje; vždy uvažoval, či aj ona stále spomína na tú noc. Po jej priznaní po nej túžil eš​te väčšmi a pritisol si ju k sebe. Rozplietol jej vrkoče a prsty si vplietol do jej vlasov, zatiaľ čo perami jej prechádzal po krku. Zalapala po dychu a potom sa ostro nadýchla.

Napodiv znehybnela, potom ustúpila a zamračila sa na jeho hruď. Mimovoľne zdvihla prst a povedala len: „Ryba."

Pozrel na oblečenie a zistil, že má na ňom rybí sliz. So zdvih​nutým obočím na ňu pozrel; odpovedala rozkošným rozpači​tým úsmevom.

Nevedel si pomôcť a musel sa na ňu usmiať. „No tak tam je. Nič sa nestalo." Prešiel ku kufru vybrať si čistý odev. Keď si vyzliekol vrchnú vrstvu a navliekol novú, obrátil sa k nej a pri​chytil ju, ako si hryzie spodnú peru a rýchlo vyťahuje šupiny zo svetra.

S úškrnom jej hodil astý. „Dnes večer to dokončíme, zlatko."

Nicole nedokázala zaspať, oceán sa vôbec nehýbal. Hustá hmla nad vodou bez života pohlcovala každý zvuk. To desivé ticho bolo také absolútne, že vopred ohlasovalo naozaj zlé po​časie. Obávala sa ďalšej veľkej búrky, no pravdupovediac, jej strach dnes večer nepochádzal z prichádzajúcej víchrice, ale zo Sutherlanda.

Cez deň sa vrátil na palubu a ju nechal v kajute zmätenú a túžiacu po tom, aby pochopila vlastné city. Keď jej prezradil, že jej posádke neublížil, nevedela, čo má robiť od radosti pri pohľade na Sutherlandov úprimný úsmev. Vyjadrovalo to len jedno slovo. Ohromujúci.

Myslela si, že sa s ňou dnes bude milovať. Hoci ju samotný akt trochu znervózňoval, čo sa týkalo dôsledkov, bola pokoj​ná. Dnes si uvedomila, že to, čo k nemu cíti, nie je len túžba. Nevedela, či to môže nazývať láskou, ale sila toho citu bola ne​smierna.

Dvere sa otvorili a so zavŕzganím zavreli. Sutherland sa za​čal vyzliekať; už pri bežných zvukoch tej činnosti sa jej napla koža a rozpálilo lono. Nevydržala by ďalšiu noc, niečo sa bu​de musieť zmeniť.

Už pred niekoľkými mesiacmi ju naučil, po čom túži, a túž​ba, žiadostivosť neustupovala, ale rástla čoraz väčšmi. Ľahol si vedľa nej, ovinul ju rukou; stálo ju všetky sily, aby sa neobrá​tila a nezačala ho bozkávať a oblizovať po celom tele.

Pritiahol si ju bližšie a ona sa snažila upokojiť dýchanie, no keď na chrbte ucítila jeho pulzujúcu tvrdú mužnosť, prudko zalapala po dychu.

Dnešok bol iný aj preňho. Namiesto toho, aby polovicu noci vedľa nej ležal v napätí, kým nezaspí od úplného vyčerpania, nahol sa nad ňu a nežne jej pobozkal citlivú kožu za uchom. Potlačila vzdych, telo sa jej zachvelo a triasla sa ešte väčšmi, keď perami skĺzol na miesto, kde sa spájajú plecia s krkom.

Čo na tom záleží, ak bude vedieť, že nespí a že ho chce? Už ho nedokázala nenávidieť. A bez tejto zábrany zistila, že jej ci​ty sa uberajú úplne opačným smerom. Nevedela to zastaviť a ani nechcela.

Brúskami prstov prechádzal po nočnej košeli zakrývajúcej jej bradavku. S pôžitkom vzdychla, no pri tom zvuku náhle odtiahol ruku. Chcelo sa jej od sklamania plakať. Toľko po​dobných nocí, toľko vášne. Nechce premárniť už ani sekundu.

Chytila mu ruku a prechádzala po nej prstami, kým nenašla jeho dlaň. Prv než stratila odvahu, položila ju naspäť na svoj prsník. Prudko sa nadýchol a zastenal, keď ho objal dlaňou a palcom jej trel bradavku.

Začala sa obtierať o jeho lono, potešená jeho stuhnutosťou, vzrušená jeho mužnosťou, ktorá stále narastala, hoci sa to zda​lo nemožné. Hrdelné zastonala. Ihneď ju prevrátil na chrbát, zakryl jej pery a telo svojimi vlastnými a pohyboval bokmi. Zdvihol sa na ruky a ona pozrela dolu, kde videla, ako svojím prirodzením naráža na ňu a kíže sa jej po bruchu. Vytvarova​né svaly nad slabinami, na hrudi a pleciach sa mu napli a vydúvali sa pod jej zaťatými rukami.

Sklonil hlavu a perami kĺzal po boľavých bradavkách, naj​prv po jednej, potom po druhej a zvlhčoval látku, ktorá ich prikrývala. Nedokázala prestať dvíhať boky k nemu. Dokonca si pomyslela, že dospeje k tej ohromujúcej rozkoši v tejto se​kunde - bola tak blízko.

„Nicole, onedlho už nebudem vedieť zastať. Povedz mi hneď, inak prisahám, že si ťa vezmem," zašepkal. Tentoraz namiesto zvlneného trenia sa mu vztýčený penis zastavil na spojených stehnách, zabáral sa do látky, ktorá ich zakrývala, a dožadoval sa vstupu.

Pokrútila hlavou. „Nie, chcem ťa... Konečne ťa chcem cítiť vnútri."

Sykavo vdýchol. „Odtiaľ sa už nedá vrátiť." Opäť sklonil hlavu k jej stvrdnutým bradavkám.

„Cítim, akoby som mala zomrieť. Prosím..." vzdychala, zví​jala sa pod ním a naširoko roztvorila nohy.

Aj ten zvyšok sebakontroly sa vytratil. Zaúpel hlboko muž​ne a roztrhol jej košeľu. Zachvela sa. Bože, tá sila, tá veľkosť -reagovala na jeho utajenú silu, aj keď sa ho bála. Ak stráca nad sebou kontrolu tak ako ona...

Dráždil ju prstom.

Najprv ju nežne láskal, potom ju postupne hladil znútra, najprv jedným prstom, potom dvoma; na ničom inom nezá​ležalo. Zakaždým, keď do nej vošiel prstami, celým telom sa nad ňu nadvihol, tvrdým mužstvom jej skúmal stehno, akoby ju pripravoval na to, čo nastane.

No jej telo už nedokázalo čakať. Zbieral sa v nej nádherný tlak, až ju takmer omráčil, vzlykavo vyslovovala jeho meno, hádzala hlavou... napokon necítila nič okrem chladného vzduchu na pevných bradavkách a silné zvieranie jeho ne​ochabujúcich prstov.

„Ach, bože, Nicole, cítim ťa - teraz to už nezastavím," pove​dal utrápené, dlane jej položil na stehná a ešte väčšmi jej roz​tiahol nohy. Očami nasávala každý jeho pohyb. Krk, ruky, do​konca aj svaly na sánke mal úplne napäté. Tak tvrdo bojoval so sebou, aby jej neublížil, až trestal sám seba.

„Neváhaj, ne..." Zdvihla ruky k jeho hrudi a nechtami sa mu zaryla do trupu pevného ako skala. Zachvel sa. Odvážne sa nadvihla a chytila ho za penis, fascinovanými prstami hla​dila napätú zamatovú horúcu pokožku.

„Nicole, nie..."

Znelo to, akoby mal bolesti, ale potom jej slabým pohybom vrazil do dlane a ona ho ďalej skúmala. Palcom pohladila štr​binu navrchu a Derek sa mykol. Oči sa jej rozšírili, keď jej hru​bá špička zvlhla pod bruškom prsta, a zastenala ešte skôr ako on. Zaklonil hlavu a Nicole ho ďalej zvedavými prstami po​hládzala po celej dĺžke, chytila do dlaní ťažké miešky pod ním, kým nesklopil bradu a nezavŕtal sa do nej očami.

Zatlačil ju na matrac, odtisol jej prsty a chytil sa sám. Poma​ly, roztrasenou rukou umiestnil svoj penis, prechádzal ním okolo jej jaskynky, po čom zvlhla ešte väčšmi. Rozpálená od rozpakov odvrátila od neho tvár.

„Nie, Nicole. Si dokonalá." Pohládzal jej stehná. „Dnes ťa tam budem bozkávať a ukážem ti, ako veľmi sa mi páči tvoja reakcia."

Ústa otvorila dokorán. Bozkávať ju tam...? No nemala čas nad tým uvažovať, lebo o sekundu neskôr do nej vkĺzol. Ne​poddajná hlavička bola v nej, rozťahovala ju, vypĺňala. Stiahol sa a pomaly sa pretláčal ďalej.

„Och, Bože. Prosím! Sutherland. Viac." Koľkokrát to spravil, nevedela, lebo znova pocítila zrýchľujúcu sa rozkoš...

No zvonku kajuty sa ozývali hlasy, nejasne vnímala klopa​nie a potom zúrivé búchanie na dvere. Nevedela, ako dlho stál niekto vonku, a nezaujímalo ju to. Sústredila sa na pocity, kto​ré jej zaplavovali telo. Pevný pocit z neho vnútri. Uzol v bru​chu, začínajúce chvenie vnútri...

Vo chvíli, keď si myslela, že sa jej oddá celým telom, odtia​hol sa a vstal z postele. Nechal ju s pocitom prázdnoty a s roz​traseným telom.

„Čo sa, dopekla, deje?" zareval - ešte nikdy ho nepočula ta​kého nahnevaného. Keď sa k nej vrátil, vzal jej poddajné telo, posadil si ju do lona a objal ju. Pod zadkom cítila, aký je tvrdý, a zmiatlo ju to, nerozumela, prečo sa s ňou napokon nepotešil.

Naklonil sa a pobozkal ju na vlasy, potom ju posadil na kraj postele a vstal. „Obleč sa, láska, a rýchlo." Pohľadom prele​tel po jej rozhorúčenom tele a precedil nadávku. „Máme prob​lémy."

Dobitý južný kríž sa vliekol do Sydney. Vo vetre viali roz​trhané franforce plachiet. Náhodný pozorovateľ by prisahal, že paluba je posiata mŕtvymi mužmi, taká omráčená bola po​sádka po udalostiach niekoľkých nekonečných hodín.

Derek rozmýšľal, ako často túžil po búrke, ktorá by naozaj otestovala jeho aj posádku, a pokrútil hlavou. Keby nebolo tej-

to búrky, Nicole by už bola jeho. Pokúšal sa nemyslieť na to, ako blízko už bol, ani ako bola nepredstaviteľne dokonalá. Po​čas väčšej časti búrky sa mu to darilo, nemal čas myslieť na nič okrem prežitia.

Až do poslednej chvíle sa rozhodovalo medzi životom a smrťou Južného kríža. Bojoval drsnejšie a prinútil k tomu aj posádku, ešte nikdy nevidel mužov, aby tak zápasili o život. Nik nespal; bola to nepretržité, úmorné bdenie. Pozrel na do​rezané dlane a bol si istý, že po celom tele má tržné rany. Ne​cítil však nijakú bolesť.

Jeho muži tiež nemali pochybnosti o tom, čo ho počas búr​ky posadlo. Bol ako šialený, nútil ich bojovať ako zvieratá o každý meter, ktorý mohli zachrániť z vín a vetra.

Zo začiatku v kútiku mysle pripúšťal, že svoju loď stratí, a inštinktívne drel zo strachu pred smrťou. Potom pozrel na Nicole. Na miesto, kde ho neposlúchla a ostala na palube. V očiach jej videl takú slepú dôveru v neho vpísanú do každej črty jej bledej tváre, že ním jej sila otriasla. Vravela mu, že vie, že ju ochráni.

Teraz pozrel k prove, odkiaľ sa snažila zazrieť Sydney, vla​sy pod klobúkom viali za ňou. Spomenul si, aká bola statočná, a bol na ňu hrdý. Nie je hrdosť na druhého človeka cit, ktorý si človek zachováva pre rodinu? No keď priložila ruku k dielu a každému pomáhala, ťahala laná a plachty spolu s ďalším námorníkom, hruď sa mu nadula. Spomienky na to, čo sa sta​lo po tom, mal rozmazané. Nepozerala jeho posádka na ňu s úžasom? Neuisťovali sa tajne, že zakaždým je aspoň jednou časťou pevne pripútaná k lodi?

„Hej!" zvolal Jeb na približujúceho sa rybára, čím prerušil Derekove myšlienky. „Máte nejaké novinky o Veľkých okruž​ných?"

„Mám," odvetil opálený muž v malej loďke. Namieril prs​tom na Dereka. „Vy ste Sutherland?"

Derek prikývol, na čo muž zvolal: „Je mi to veľmi nepríjem​né, že som prvý, čo vám to oznamuje. Desirade sem dorazila včera."

Zaťal sánky. Desirade bola Tallywoodova loď, a ak mal pre​hrať, nie s takým neschopným hlupákom. Najmä nie po tom, čo Tallywooda podozrieval zo sabotáže. Hoci mal sto chutí šmariť niečo o zem, premohol sa a rybárovi poďakoval.

Vlastne mu na týchto pretekoch nezáležalo, no zistil, že ví​ťazstvom chce na Nicole urobiť dojem. Chcel sa podeliť o ví​ťazstvo, keďže jej sa to s vlastnou loďou nepodarilo.

Cítil, ako mu položila ruku na rameno. Utešovalo ho, že chápe jeho pocit márnosti. Hlasom, ktorý znel bezvýrazné aj v jeho ušiach, povedal: „Myslel som, že ho mám."

Zmohla sa na krátky, neveselý smiech. „Ja tiež."

Pri jej poznámke pozrel na to aj z iného uhla. Ona stratila všetko, on iba preteky. Vtedy prisahal, že na tom nezáleží, le​bo znovu vybuduje Peregrine, či už s víťazstvom, alebo bez neho. Stisla mu dlaň, ktorou jej prikryl ruku. „Približujeme sa k prístavu. Nemáme veľa času."

Zamračil sa a obrátil sa k nej.

Vyzerala, akoby na okamih zaváhala, no na jeho spýtavý pohľad odpovedala pevne: „Onedlho začneme stretávať ďal​šie lode. Nemôžu nás vidieť takto." Sklopila zrak. „Prepáč. Ne​môžu vidieť tvoju posádku a loď takto."

„Presne takto nás však uvidia. Ak si ešte nepočula - Tallywood vyhral." Hlas mal podráždený a ona stiahla ruku.

Na perách ju pošteklil pramienok vlasov. Odhrnula ho a odvetila: „Počula som. Ale nepoplavíš sa predsa do Sydney takto? S plachtami na franforce a lanami rozhádzanými po ce​lej palube?"

„Presne to plánujem spraviť." Odvrátil sa od nej a kráčal ku kajute, kde si hneď nalial pohárik.

Bola mu v pätách. „Prikáž posádke, aby upratala loď!"

Nalial do seba veľký dúšok a rukou si prešiel po tvári. „Mo​ji muži sú vyčerpaní. Ja som vyčerpaný. Prehrali sme."

„Takže to je všetko?" užasnú to sa spýtala.

„Idem do postele. Chceš sa ku mne pridať?" spýtal sa so žia​dostivým pohľadom.

Otvorila ústa a on sa pripravil na vražednú odpoveď. Na​miesto toho jej v očiach preletel záblesk smútku. „Toto by som od teba očakávala," odvetila potichu, „v minulosti."

Keď vyšla z kajuty, nasledoval ju. „Nicole, počkaj."

Nevšímala si ho.

„Nicole."

Hore na palube sa pustila vláčiť hrubé, vlhké laná a precíz​ne ich namotávala. Zrazu pomaly vstal jeden muž a začal jej pomáhať, potom sa pridal ďalší a ďalší. Videl, ako Jeb odhod​lane pozrel z Nicole naňho. Potom so širokým úsmevom za​čal prekvapivo silne vyrevúvať pieseň chrapľavým stareckým hlasom. Onedlho už celá posádka spievala a pracovala spolu s ňou.

Prehral bitku. S hlasným výdychom Derek podal pohár Jimmymu a začal posudzovať situáciu s plachtovím.

O hodinu neskôr vplával do prístavu v Sydney Južný kríž bez jediného fliačika a so všetkými zvyšnými plachtami. Loď vyzerala bezchybne, a hoci muži boli malátni, ich morálka bo​la lepšia.

Nicole sa mu vyhýbala a ak naňho vôbec pozrela, mala na tvári nerozhodný výraz.

Keď už lepšie videl Tallywoodovu loď v prístave, pocítil ne​smierne sklamanie. Aj keď vedel, že ho porazil, pohľad na za​kotvenú loď toho sviniara bol trpkou ranou.

No na druhej strane bol rád, že loď vydrhli. Desirade vyze​rala ošarpané a neudržiavané, palubu mala posiatu odpadka​mi, laná ochabnuto viseli. Skutočnosť, že jeho rodák prestúpil pred jasajúce davy a získal víťazstvo s takým zúboženým pla​vidlom, ho privádzala do rozpakov.

Dopekla, aj teraz sa v prístave tlačia ľudia, aby videli ich prí​chod. Južný kríž síce nevyhral, ale aspoň vyzerá, že práve do​končil príjemnú plavbu. Vďaka Nicole.

Keď zakotvili, loď skontrolovali a rozruch okolo ich prícho​du utíchol, Derek prehľadával palubu s cieľom nájsť ju.

„Vo vašej kajute," napovedal mu Jeb s potuteľným výrazom v očiach. Takmer sa spýtal, o čom ten starec rozpráva, ale na​pokon sa rozhodol nezaťažovať sa tým. Bol priveľmi unavený.

Vstúpil do kajuty a našiel ju sedieť v ušiaku pred stolom. Nevenovala mu ani len pohľad. Takže trucuje? Práve to v tejto chvíli nepotreboval.

„Počúvaj, ak si takáto pre to, ako som sa správal ráno, pri​púšťam, že som bol idiot. Nereagoval som najvhodnejšie na správy o našej prehre."

Vo chvíli, keď to vyslovil, zistil, že je to slabá výhovorka. Nezlomnosť, ktorú ukázala v posledných dňoch, zatienila je​ho vlastnú. „Zabudni na to, čo som povedal. Poznám svoje chyby. Ale nemusíš ma za to nenávidieť."

Keď neodvetila ani slovko, precedil pomedzi zuby: „Do​pekla, Nicole, ospravedlnil som sa. Čo mám ešte spraviť? Keď som s tebou, chcem sa polepšiť. Ráta sa to?"

Ostala ticho a cítil jej odpor. Chcel sa vyrútiť z dverí. Na​miesto toho prešiel cez kajutu, aby sa jej postavil zoči-voči.

A zistil, že spí s hlavou položenou na rukách opretých o kraj kresla. Musel sa usmiať. Ani nevedela, že sa práve pohádali.

Okúpala sa a obliekla do vlastného župana. Keď ju videl spať, neuvedomujúc si nič vôkol seba, cítil sa ešte vyčerpanejšie. Hoci plánoval, že sa s ňou konečne pomiluje, chcel sa ubezpečiť, že to pre ňu bude po prvý raz dobré. Nemyslel si, že by bolo vhodné, keby na nej hneď po tom zaspal.

Vyzliekol sa, jemne ju zdvihol z kresla, vdýchol jemnú vô​ňu jej pokožky a odniesol ju do postele. Vkĺzol vedľa nej a len čo zatvoril oči, zaspal.

Chvíľu pred západom slnka sa zobudil na to, ako sa pohy​buje po kajute.

„Čo to, dopekla, vyvádzaš?" spýtal sa užasnuto, keď si pre​trel oči.

Povedala mu to, čo videl, len aby ho nahnevala. „Balím sa." „To vidím. Chcem vedieť prečo."

„Myslím, že som prekročila čas, kedy som bola vítaná. A mám v meste nejaké vybavovačky."

Okamžite vyskočil na nohy. Začervenala sa a odvrátila hla​vu od jeho nahého tela - hoci nie až tak rýchlo ako kedysi. Na​tiahol si nohavice.

„Aké vybavovačky by si tak mohla mať?" Potom mu to do​šlo. „Tallywood. Ideš po ňom." „Nejdem."

„Čo iné by to mohlo byť? Nicole, dvaja moji chlapi ho sle​dujú, kamkoľvek sa pohne. Zvyšok posádky zbiera informácie v tavernách a obľúbených miestach námorníkov."

„Vravím ti, že sa ho to netýka!"

„Plánuješ ho /vyšetrovať' tak ako mňa? Ak za všetkým stojí Tallywood, zaplatí." Hlas mal drsný. Tohto sa obával. Vedel, že bude chcieť odísť, len čo zakotvia. Teraz má aspoň výho​vorku, aby ju mohol zdržiavať. Chytil ju za ruku. „Nepustím ťa, aby si si ublížila."

„Nepustíš ma?" Hlas mala od hnevu vyšší. „Ani si ma len nepožiadal, aby som ostala."

„Ostávaš." Bol nerozumný, zaobchádzal s ňou neférovo, ale z obavy o ňu zneli jeho slová prísnejšie.

Vykrútila si ruku z jeho zovretia. „Čo to má znamenať? Chceš ma zase držať ako väzenkyňu?"

Začal sa prechádzať a trel si šiju. Keď napokon zastal pred ňou, vyhlásil: „Znamená to, že ťa nepustím."

Dlho bola ticho. „Potom som väzenkyňa."

„Myslím, že si." Nechcel ju držať proti jej vôli, ale ani ju vy​staviť nebezpečenstvu. Navyše chcel stmeliť to, čo bolo medzi nimi, niečo záväzné, po čom by sa k nemu chcela vrátiť. „Ni​cole, z tejto kajuty nevyjdeš, kým nepripustíš, že ma chceš rovnako ako ja teba."

Napriek tomu, že ju Sutherland pozoroval s tým tmavým, hladným výrazom, po ktorom sa jej telo rozplývalo, odmietla podľahnúť. Vedela, že musí z tejto lode vypadnúť. Pri včeraj​šom kúpeli, keď mala napokon čas rozmýšľať o všetkom, čo sa stalo, vyjasnila si svoju situáciu.

Uvedomila si, že hoci tomuto mužovi zverila svoj život, ne​mohla mu zveriť život svojej posádky. Z času na čas, tak ako dnes, ako práve teraz, videla stopy toho sebeckého lotra, kto​rého stretla v Londýne. Verila mu, keď povedal, že zabezpe​čil, aby ich prepustili, ale mohla riskovať ich životy? A čo ak sa stalo niečo zlé?

Sutherland si myslel, že chce ísť po Tallywoodovi, hoci to nemala v úmysle. Zatiaľ. Potrebovala poslať bankovú poukáž​ku svojmu kontaktu v Kapskom Meste pre prípad, že jej po​sádka je stále vo väzení a treba podplatiť príslušné úrady. Aj keď jej inštinkty vraveli, že môže Sutherlandovi veriť, ne​mohla mu prezradiť, čo chce spraviť.

Jednak si nemyslela, že by jej dal dosť peňazí, ktoré mu plá​novala ukradnúť. Utečie mu a potom to zvládne sama.

Dokonca aj teraz by ju pokúšalo zostať, ak by ju o to na​miesto rozkazu požiadal. Vlastne si myslela, že ju požiada, a pochybovala, že by mu vedela odolať, preto sa rozhodla, že sa vykradne, kým bude spať. Teraz ju však jeho panovačnosť rozzúrila.

Nepatrí k ženám, ktoré by sa dali zastrašiť, ubezpečovala sa, no keď si ju Sutherland privinul na hruď, zdvihol jej bradu, aby ju pobozkal, pritlačil teplé, pevné pery na jej, jej odhodla​nie zakolísalo. Zúfalo túžila, aby dokončili, čo začali v tú noc, keď sa rozpútala búrka.

Chcela vedieť, čo ju očakáva. Pustila sa po tej ceste a to, že nevedela, čo ju čaká na konci, ju privádzalo do šialenstva. Do​statočne veľkého, aby ostala. Kým ju nepritlačil na stenu kaju​ty a nezacítila na krížoch plnú fľašu brandy, ktorú držala za sebou.

„Nie..." vydýchla. Napočudovanie prestal. Prebehol si rukou vo vlasoch. „Chcem ťa. Ostávaš tu so mnou." „Čo ak ja nechcem teba?" Zavrčal: „Naučíš sa chcieť ma!"

Sebec. „Dávam ti poslednú príležitosť. Ak sľúbim, že sa vrá​tim, necháš ma odísť?"

„Dávaš mi poslednú príležitosť?" odfrkol.

Spomienky na čas, ktorý tu strávila zamknutá, vyplávali na povrch a pocítila, ako v nej ožila stará nenávisť. „Nemôžeš ma nútiť ostať tu."

„Ubezpečujem ťa, že môžem," namietol. „Nemôžem ti veriť, že sa vrátiš."

„Ty nemôžeš veriť mne?" neveriacky sa ho spýtala.

„Táto téma je uzavretá. Pôjdem s tebou do mesta vybaviť, čo potrebuješ, ale až zajtra ráno. Teraz poď do postele."

Obočie jej vyletelo dohora pri jeho rezolútnom tóne. Spra​vila posledný pokus. „Naozaj ma nepustíš?"

„Nikdy," odvetil bezstarostne a pozeral jej priamo do očí. Očividne si uvedomil, čo práve povedal, a odvrátil sa, akoby ho prekvapili vlastné slová. Čo bola chyba, lebo Nicole sa zahnala hrubou sklenou fľašou a Sutherland opäť raz upadol do tmy.

Keď sa prebral a zistil, že je pripútaný k posteli a v ústach má šatku, zaťahal za laná. No ak Nicole niečo vedela, tak uviazať poriadny uzol. Nedokázala si odpustiť hrdý úsmev na svoju prácu. „Na tvojom mieste by som nemrhala časom a nesnaži​la sa z nich..." hlas sa jej pri jeho vražednom pohľade začal vytrácať, „... dostať."

Snažil sa povedať niečo cez šatku, ktorou mal zaviazané ústa. Predstavila si, akými slovami sa jej snaží naznačiť, že ju zaškrtí, keď sa dostane z pút. Podarilo sa jej nezachvieť sa pod jeho ľadovým pohľadom. Prehrabávala mu stôl a kufre a hľa​dala peniaze, a nevšímala si jeho zúrivosť. „Čo vravíte, kapi​tán?" spýtala sa. „Ach, áno, áno, veľmi pekné od vás... Mys​lím, že si požičiam nejaké peniaze." Našla mešec s mincami, ktoré si všimla už skôr, usmiala sa naňho a potom odvrátila pohľad.

„Veľmi láskavé od vás, ako zvyčajne. Vaša pohostinnosť a spoločnosť... sú vždy veľkolepé."

Prešla k vlastnému kufru a začala pchať nejaké oblečenie do ukradnutej kapsy. „Prepáčte? Ach, samozrejme, odpíšem na každý z množstva listov, čo od vás určite dostanem.

Beda však, nastal čas, aby som odišla. Som si istá, že nebu​dete trvať na dlhej slzavej rozlúčke..." Odmlčala sa, keď zno​va zastenal.

Hádam má veľké bolesti? Neudrela ho až tak silno, len na špecifické miesto, ktoré jej ukázal Chancey. Ale ten zvuk...

Upokojila sa, keď naňho pozrela. Pozoroval ju, alebo skôr jej polorozopnutú košeľu, keď sa sklonila. Očervenela a zapla si ju až po krk. Napriek tomu, že bol bezmocne pripútaný k posteli, pôsobil nebezpečne. Ten pohľad bol rovnako mocný ako dotyk.

Túži po nej ešte aj teraz? Rozhodla sa, že to zistí, a odvážne sa predklonila. Ubezpečila sa, že má jasný výhľad na jej od​halené prsia, kým sa hrá s niečím v batohu.

Znova zastenal. Zaplavil ju opojný pocit moci. Prezrela si ho a videla, ako sa mu vydúvajú nohavice od vzrušenia. Zala​pala po dychu. V mysli sa vrátila k tej chvíli, keď sa zbližova​li. V ďalšej sekunde by si ju bol vzal. Pamätala si, ako zúfalo túžila len po tom, aby to spravil.

Zakázané veci Nicole vždy vzrušovali. A ak milovanie s Derekom Sutherlandom nebolo zakázané... Pomaly po špičkách prešla k posteli, sadla si, natiahla ruku a hľadala odvahu dot​knúť sa ho.

Oči mal privreté a hruď sa mu rýchlo zdvíhala a klesala. Po​ložila na ňu ruku a zľahka ho pohladila, vychutnávala si jeho tvrdé svaly a kučeravé chĺpky, ktoré mu rástli do tvaru V. Ru​kou skĺzla dolu po chĺpkoch až k nohaviciam a sledovala ich, pozorovala, ako stiahol brucho, keď mu nechtami poškrabka​la kožu.

Znehybnela. Bol vzrušený, no čo ak napriek jeho vôli? Má ho odviazať? Nie, iba čo by ju potrestal za to, že ho udrela po hlave a že ho zviazala.

Rozmýšľala, ako ďalej, a mimovoľne ho znova začala hlad​kať. Bože, toto je šialené. Spútala ho, aby sa odtiaľto dostala, a aj keď v tej chvíli vyzeral bezmocne, dokázal ju prinútiť ostať. Nemôže to spraviť. Už-už chcela vyskočiť a odísť, keď cítila, ako sa mu naplo telo. Pozrela dole a zistila, že ho rukami láska... po celom tele. Hore a dole po štíhlych bokoch, hladila ho po natiahnutých podpazušiach. „Ach!" vydýchla, prekva​pená sama sebou. Odtiahol sa, obrátil na bok a odmietal po​zrieť na ňu.

Čo si myslí, že sa od nej odvracia? Chce ho; pripustí, aby jej to prekazilo zopár lán?

Kľakla si, celou silou ho pretočila naspäť a sadla si mu ob​kročmo nad pás. Zazrela záblesk odhodlania, keď sa nadvihol, čo mu laná povolili, a nechal ju sklznuť do lona. Zatváril sa spokojne a znova klesol na posteľ.

On ma usmerňuje? Má byť bezmocne priviazaný k posteli. Myslí si, že situáciu ovláda on? Znovu chcela zažiť ten opojný pocit moci a pomaly si rozopínala košeľu. Oči mu zaiskrili.

Myslela si, že je to nemožné, no cítila, ako ešte väčšmi stvr​dol a rozhorúčil sa. Inštinktívne sa na ňom zavrtela a našla správnu polohu, v ktorej sa cítila pohodlnejšie. Zdalo sa jej, že ho začula kliať. Rýchlo si rozopla ďalší gombík a pomaly sa na ňom pohybovala; tlak a trenie pomaly zaháňalo jej hanblivosť.

S rukami na košeli sa spýtala, kým nestratila odvahu: „Chceš ma vidieť, Sutherland?"

Či ju chce vidieť? Chce ju vidieť a ochutnať ju a ponoriť sa do nej. Prežíval peklo, ako veľmi túžil po jej ohybnom tele. Všetky myšlienky na to, ako ju zaškrtí, ho opustili a nahradila ich taká pohlcujúca žiadostivosť, akú ešte v živote nezažil.

Ležal v neveľmi vhodnej polohe a vedel, že neskôr sa ne​bude hnevať len na ňu, ale aj na seba. No pulzovala ním túž​ba a usádzala sa mu v penise ako oceľ. Horel pre ňu a túžba po nej premohla aj bolesť hlavy. Bude hrať s ňou. Vzruší ju natoľko, že ho odviaže. Pocity bezmocnosti a zúrivosti ustú​pili; ak bude chcieť, dokáže sa s ňou vyspať aj zviazaný.

A, dopekla, on chce. Za každú cenu.

Pri jej spýtavom pohľade stroho prikývol a ona si pomaly,

Držala ho svojou rukou. Ona teraz dychčala, nedbala na to, že mu na nohe zvlhla. Potom napol sval na stehne a rozhojdal ju. Potlačila ston. Spravil to znova, potom prestal a zachripel: „Poslúž si, láska. Vezmi si, čo potrebuješ..."

Poslúchla ho. Jazdila mu na nohe, pravou rukou sa ho dr​žala za trup, ľavou rukou ho hladila.

„Nicole! Pozri na mňa."

Odtrhla pohľad od usilovnej ruky.

Tvár mal strápenú a hlboký hlas drsný. „Chceš, aby som ti pomohol prežiť, čo si ešte nikdy necítila?"

Zachvela sa pri hlbokom zafarbení jeho hlasu a dokázala len naznačiť perami: „Áno."

„Vlož si ho dnu."

Už sa dostala za hranicu akejkoľvek hanblivosti. Vlasy sa jej postavili dupkom a pokožka jej horela. Roztúžená vlhkosť medzi nohami ju prinútila spraviť to, čo jej povedal.

Keď ho Nicole zakryla tak, ako predtým jeho nohu, prudko zadržal dych a takmer okamžite vybuchol pod tou šťavnatou horúčosťou, čo ho bozkávala. Doháňalo ho do šialenstva, keď mu jazdila na nohe a takmer sa spravil v jej ruke, kým ho hla​dila...

„Prestaň s tým," precedil cez zuby. „Musíš si ho vložiť dnu."

Nervózne pozrela dole na miesto, kde sa dotýkali telami.

V kútiku duše sa cítil ako sviniar. V tejto polohe ju to bude bolieť väčšmi, no už sa nedalo cúvnuť. Je to jej vina, dopekla, že si ju nemôže vziať bežnejším spôsobom.

Svedomie ho zradilo. „Toto ťa bude bolieť... pravdepodob​ne oveľa väčšmi, než keby som bol nad tebou."

Pátravo sa mu zahľadela do očí. „Keď si to robil predtým, snažil si sa, aby to ženu nebolelo?"

Zamračil sa. „Myslíš, keď som ženu zbavoval panenstva?"

„Áno," vydýchla a znova sa začala na ňom pohybovať.

Pozoroval, ako sa jej oči zahmlili vášňou; cítil, ako jeho telo reaguje a len s ťažkosťami odpovedal: „Ešte nikdy som... ešte som nebol s pannou. Ale viem, že je lepšie, ak si, nuž, ak po mne tiež túžiš," pokúšal sa jej vysvetliť so zastretým hlasom. „Zdá sa však, že to je v poriadku."

Otvorila zmyselné oči a zaiskril sa v nich... humor?

„Nie je to slovná hračka?" Pery sa jej pootvorili do úsmevu, keď pozrela na miesto, kde sa dotýkali.

„Láska," ozval sa, keď jeho úsmev prekryl výraz nešťastia, „buď to urobíme, alebo..." Nech už chcel povedať čokoľvek, zabudol na to, lebo v tej chvíli sa nadvihla, chytila ho a začala si ho vkladať do seba...

Cez pery sa mu predralo tiché zasyčanie, keď naňho vkĺzla. Pôžitok bol taký intenzívny, že musel pozbierať všetku vôľu, aby do nej nevnikol celou silou hneď.

Pomaly. Musí to robiť pomaly.

Vyzeralo to však, že Nicole to nechápe. Keď do seba vložila len špičku z neho, odtiahla sa preč, no jej telo ju rovnako rých​lo prinútilo znovu sa naň posadiť. Toto plytké nadvihovanie a klesanie jej trvalo celú večnosť, zakaždým skĺzla trochu niž​šie na jeho boľavý penis. Neexistovalo horšie utrpenie. Vstúpi do nej vôbec niekedy?

„Nicole," precedil cez zuby, „vsuň ho do seba hlbšie - musíš si ho nakoniec vsunúť dnu celého." Ak čoskoro nebude úplne vnútri jej tesnej jaskynky, nedokáže zabrániť, aby prudkým pohybom bokov do nej neprenikol.

Po chvíľke sa rukami oprela o jeho hruď a posunula sa do​le, kým nenarazil na prekážku.

Neustále jej pozeral do očí, kým sa kĺzala nižšie a nižšie. Ani ona neodvrátila pohľad. Bolo to, akoby od neho čerpala odva​hu. No keď sa jej oči zaliali slzami, vedel, že jej musí pomôcť. Nadýchol sa, zaboril päty do postele a prerazil si cestu až do jej jadra.

Vykríkla, nechtami mu zaryla do hrude a potom naňho ne​hybne klesla.

„Nicole? Je ti niečo?"

Prudko dýchala na jeho pokožku. „Nie." Upokojil sa v nej, chcel si vychutnávať, ako ho tesne zovre​la, vedel, že potrebuje čas, aby sa mu prispôsobila.

Nevedel, ako dlho takto ležali. Všetky svaly mal napäté v agónii, že sa v nej nemohol hýbať, ale nechcel jej ublížiť.

Jej telo si napokon privyklo na pocit plnosti a začalo byť ne​násytné. Zdvihla sa a opatrne sa pohla. Chcel, aby to vydrža​lo dlho, ale ona sa na ňom začala pohybovať čoraz rýchlejšie, vzdychala, stonala, keď ho prijímala čo najhlbšie, avšak stále nie úplne. Ak by mal voľné ruky, hladkal by ju po celom tele a chytil by ju za pás, aby spomalil ich výbušné splynutie.

Pomyslenie na to, že je uviazaný, mu náhle pripadalo veľ​mi erotické a pokúšal sa nemyslieť na laná zo strachu, aby ne​vy vrcholil priskoro. Nicole mohla robiť čokoľvek, čo sa jej zažiadalo, aby si vychutnala jeho telo.

Nicole bola na pokraji uvoľnenia a teraz, keď spoznala ten pocit a privítala ho, robila všetko pre to, aby ho urýchlila. Jaz​dila na ňom úplne neviazané, roztvárala kolená čo najširšie, aby ju naplnil ešte väčšmi. Ešte svoje telá nepoznali, keď sa hnala v ústrety vyvrcholeniu. Kiež by ho rozviazala, mohol sa dotýkať jej zdurených pŕs. Musel vycítiť, čo chce, lebo jej pri​kázal: „Prehni sa ešte väčšmi. Daj mi ich."

Poslúchla ho a on sa načiahol, svaly sa mu v putách napli, aby mohol jazykom láskať vztýčené vrcholce. Ľahol si a jej telo ho poslušne nasledovalo. Pocítila zvláštnu, naliehavú po​trebu, aby mu ich ponúkla. Pravou rukou si nadvihla prsník, no potom znova klesla naňho, avšak on to pochopil a hladno sa jej prisal na bradavku, ktorá medzi jeho perami ešte väčšmi stvrdla.

Láskal raz jednu, raz druhú. Ako ho to vzrušovalo, zaprel sa o posteľ a nadvihoval boky, vrážal do nej a neovládateľné sa v nej pohyboval hore a dole. Prirýchlo... Celé jej telo stuhlo... potom ju zaplavili vlny výbušnej pulzujúcej vlhkosti a zvieravých kŕčov. Nasledoval ju, jej prsia mal v ústach, keď zastonal a vybuchol vlastnou búrlivou erupciou.

Derek nehybne ležal. Nicole po jeho vyvrcholení zaspala, leža​la mu nežne na hrudi a objímala ho.

Ponoril sa do pocitov a otázok, ktoré v ňom nepokojne víri​li; jedno mu však bolo jasné - nesmie ju stratiť. Tento pocit bol preňho záhadný. A znepokojivý.

Keby bol zviazaný a neschopný vymaniť sa z pút po mi​lovaní s akoukoľvek inou ženou, bol by to jej koniec. Nikdy neostával so ženou, keď sa s ňou domiloval. Mal by prepad​núť panike, aká vždy prišla, keď mu niekto začal byť pri​veľmi blízky. Namiesto toho ho jeho situácia privádzala do zúrivosti, lebo Nicole by sa mohla rozhodnúť vstať a odísť a on by jej v tom nemohol zabrániť. Ešte nikdy nezažil to, čo sa dialo medzi nimi, a v kostiach cítil, že bez nej to už nikdy nezažije.

Ako dlho ešte zostanú jeho muži na brehu? Tri hodiny? Ak ju dokáže udržať, kým sa vrátia, možno si uvedomí, že lepšie bude, ak neodíde. Potom bude mať čas, aby ju presvedčil, aby zostala s ním.

Mohol by zavolať hliadku, ktorá ostala na lodi, ale keď si predstavil jej útrpný pohľad, ktorým by ho po zobudení spa​ľovala, zaváhal. Ba ešte horšie, čo ak sa nepohne včas? Dosta​točne ju vyčerpal, pomyslel si a v duchu sa usmial.

Tvár sa mu napla. Pomyslenie na to, že by sem prišla hliad​ka a videla ju v tejto polohe... Nie, povedal si nahnevane, to neprichádza do úvahy. Zmenil teda plán: pokúsi sa hýbať čo najmenej a bude dúfať, že sa nezobudí, kým sa nevráti jeho posádka.

Aspoň to mal v úmysle. Kým v nej znovu nestvrdol.

Pomrvila sa v spánku, niečo zamrmlala a zľahka ho chytila za plece. Našťastie sa nezobudila; kiež by mohol povedať to is​té o svojom svojvoľnom spoločníkovi.

Mysli na niečo iné. Na hocičo iné. No dokázal myslieť len na hladké, teplé telo ležiace na ňom, prsia pritisnuté na jeho hruď. Vdýchol vôňu jej hustých vlasov rozprestretých po oboch telách a vôňu sexu v kajute. Zvádzal márny boj.

Derek sa snažil vymyslieť nový plán; rozhodol sa, že by ju tu mohol zadržať tak, že sa s ňou bude milovať celú noc. Po druhom raze možno znova zaspí.

Pohla sa a všetky myšlienky sa mu vytratili, keď pocítil ná​por tvrdosti. Nicole mu v spánku stisla plece a ťažko dýchala pri narastajúcom tlaku vnútri. Onedlho sa zobudila, udivene naklonila hlavu a zvedavo žmurkala očami.

Muselo sa jej páčiť to, čo mu vidí v očiach, lebo pery sa jej jemne nadvihli. Hornou časťou tela sa mu obtierala o hrudník a pomaly sa naňho pritlačila. Znova zastonal a nadvihol k nej hlavu, vzal si jej pery a jazyk a spaľoval ju majetníckym boz​kom. Reagovala naňho rozochvenými a šťavnatými ústami. Bokmi pohybovala do rytmu ich tancujúcich jazykov.

Jej odvaha zoči-voči Sutherlandovým vražedným pohľa​dom prekvapovala aj samu Nicole. Opustila ho. Nechala ho tam a len čiastočne mu uvoľnila uzol.

„Nicole, neopováž sa," prikázal jej tichým a hrozivým hla​som.

Vysvetlila mu, že má zodpovednosť voči iným. Že jej naj​väčším želaním je zostať s ním. Ak by išlo len o ňu, ostala by, ale nemôže si dovoliť úplne mu dôverovať.

Keď videla, že len s ťažkosťami zakrýva zúrivosť, začala sa báť.

Vyštekol: „Kam pôjdeš? Kto sa o teba postará?"

Kto sa o ňu postará? Tými otázkami ju natoľko vyprovoko​val, až sa jej vrátila odvaha a odpovedala: „S tvojimi peniazmi budem schopná postarať sa sama o seba. Okrem toho, v prí​stave mám priateľov, ktorí mi poskytnú ubytovanie. Nehľadaj ma. Nikdy ma nenájdeš a myslím, že tak to bude najlepšie... Čo dobrého by z tohto mohlo vzísť?"

Posledná poznámka ho rozhnevala ešte väčšmi. Očami sa jej vysmieval. „Čo dobré? Dopekla, Nicole, to, čo sa odohráva medzi nami, sa nestáva len tak s hocikým. Ak odchádzaš pre​to - lebo z tohto nemôže vzísť nič dobré -, potom si jednodu​cho slepá."

Potichu odvetila: „Nie, prisahám, to nie je preto. Hoci to nie je správne, veľmi túžim... byť s tebou znova. Myslím, že keby som strávila niekoľko ďalších týždňov v tvojej posteli, bola by som v siedmom nebi."

Zdalo sa, že po jej priznaní trochu zmäkol; využila to a vy​behla von z dverí.

Ďalšie dva dni jej života boli rovnako mizerné, aká úžas​ná bola jej posledná noc s ním. Nervozita, že by ju on alebo niekto z jeho posádky mohol nájsť, nepoľavovala. Navyše, jej plán ju nútil chodiť medzi bezočivých námorníkov potu​lujúcich sa po prístavisku. Bolo príliš teplo, aby mala na sebe objemný plášť, tak bola vonku bez neho. Nechcela si nič na​mýšľať, ale zdalo sa jej, že muži na ňu civejú. Bláznivo uvažo​vala, či vycítili, čo sa stalo. Či vidia, ako sa zmenila.

Napriek tomu, že sa cítila nepríjemne, čas využila produk​tívne. Úspešne uzavrela dohodu s kapitánom, ktorý odovzdá bankovú poukážku v Kapskom Meste. Odnesie ju jej kontak​tu, ktorý tam mala; dúfala, že sa poistila pre každý prípad neúspechu. Rovnako napísala niekoľko listov otcovi a Márii -dokonca aj starej matke - a poslala ich rôznymi kanálmi.

Nicole sedela vzadu v zaprášenom koči, neprítomné hrýzla jablko, čo si kúpila, a pokúšala sa rozhodnúť, čo ďalej. Došla k bodu, keď nevedela, či dokáže byť od neho preč ešte dlhšie. Rozmýšľala o noci, keď odišla, o veciach, čo robili... o veciach, aké robila ona jemu... chcela by to zopakovať.

Ale nebolo to spravodlivé voči nej ani voči nemu. V jej bu​dúcnosti nemá miesto. Muselo by sa to skončiť vo chvíli, keď sa to začalo; nebola si istá, či by znovu dokázala od neho dob​rovoľne odísť.

Onedlho príde Chancey, ak ho naozaj pustili po tom, čo vy​plávali. On jej nedá veľmi na výber. Keď si uvedomila, že o jej budúcnosti nerozhodne nedostatok jej pevnej vôle, čo sa týka Sutherlanda, ale výbušný Ír, vzdala sa. Musí využiť každú se​kundu, čo jej zostala, so Sutherlandom, kým ich nerozdelia -ak ju prijme späť.

Rozhodne odhodila ohryzok do vody a pustila sa na dlhú cestu naspäť k lodi. Takmer nevnímala žiarivé zapadajúce sln​ko ani tlmené zvuky zatvárajúcich sa obchodov, taká bola po​norená do myšlienok. V mysli sa jej neustále vynáral zážitok, keď mala štrnásť rokov.

Bol to jeden z tých dní na rovníku, keď obloha bola rovna​ko modrá ako pokojné more. Nemala čo robiť a nudila sa, a tak s plavčíkom v polovici stožiaru uviazali lano a spravili si lano​vú hojdačku. Nepamätala si, čí to bol nápad, ale rozkolísali hojdačku až nad vodu a skôr ako ich chytil jej otec, obaja z nej skočili do vody. Keď si pomyslela na Sutherlanda, v bruchu pocítila rovnako ostrý pocit, akoby padala priamo z neba. To​to sa teda volá zamilovať sa?

Ach, Bože, nechcela byť zamilovaná do kapitána Suther​landa.

Znovu si premietla svoju nepríjemnú situáciu. Ak ju bude chcieť aj po tom, ako sa k nemu správala, bude musieť roz​hodne svoje srdce obrniť. Hoci nedokáže odolať jeho posteli, nesmie pripustiť, aby stratila srdce ešte väčšmi než doteraz. Sľúbila, že keď sa vráti, vydá sa, a nerobila si nijaké ilúzie o tom, že by taký nemravník ako Sutherland bol na zozname vhodných nápadníkov starej mamy. Nehovoriac o nenávisti jej otca voči tomuto mužovi.

Keď napokon dorazila k Južnému krížu, bola takmer polnoc.

„Vďakabohu, že ste sa vrátili," povedal jeden z troch pod​dôstojníkov, keď vstúpila na palubu. Všetci vyzerali mimo​riadne natešene, že ju vidia.

Zdvihla obočie. „Chýbala som vám?" spýtala sa namiesto pozdravu.

„Áno. Kapitán na nás reve a šteká rozkazy."

„To kvôli vám," dokončil ďalší s ponurým výrazom. Jeho spoločníci súhlasne prikyvovali a Nicole sa musela usmiať.

„Veľmi ste kapitána znepokojili, slečna Lassiterová. Vôbec nič neje. Odkedy ste odišli, nespal viac ako zo dve hodiny. Choďte už." Ukázal za seba. „Cestu poznáte."

Keď vošla k Derekovi do kajuty, svetlá boli stlmené. Ležal v posteli, bol otočený chrbtom a zdalo sa, že spí. Predstava, že sa pritúli k jeho dlhému, pevnému telu, ju pohnala rýchlo sa vyzliecť. Mala by nájsť nejakú košeľu, v ktorej bude spať, ale nechcela ho budiť. Vlastne sa chcela dotýkať jeho pokožky. Potichu k nemu vkĺzla a pritúlila sa k nemu.

Vo chvíli, keď si chcela položiť hlavu na kraj vankúša, ozval sa: „Nevedel som, či sa vrátiš."

Váhavo mu položila ruku na rameno. Telo mal úplne napä​té. „Nevedela som, či ma prijmeš späť."

Ani trošku sa neuvoľnil. Ako veľmi je na ňu nahnevaný?

„Hľadal som ťa - trápilo ma, že si vonku úplne sama."

„Je to jediný dôvod?" Špičkami prstov mu prešla po širo​kom chrbte.

Prudko sa nadýchol, keď sa mu svaly stiahli. „Nie. Chcem, aby si so mnou ostala." Obrátil sa k nej tvárou. „Tu."

„Ostanem tak dlho, ako budem môcť," odvetila pravdivo.

Posadil sa, pomaly z nej sťahoval prikrývku, odhalil bra​davky, ktoré už mala tvrdé a citlivé, až napokon ostala nahá. Načiahla sa k nemu, aby ho pobozkala, no on ju zatlačil naspäť a hladkal ju.

Zdvihol jej ruku nad hlavu, potom druhú, preklzol po ich vnútornej strane, po stranách prsníkov až k pásu. Keď sa zachvela, usmial sa. Potom jej perami kĺzal po kľúčnej kosti, oblizoval a jemne ju hryzkal, až prešiel k bradavkám. Chcelo sa jej zaplakať od vzrušenia, keď vzal jednu do úst a pevne sa k nej prisal.

Uchvátil ju, obtieral si zuby o jej, stískal jej prsníky dokopy a venoval sa najprv jednému, potom druhému. Prežívala to natoľko, že si takmer ani nevšimla, keď jej zápästia zviazal kúskom látky.

No keď si to uvedomila, mykla sa a pokúšala sa uvoľniť si ruky.

Iba čo sa pri jej pokusoch zasmial. „Mám s tebou nevybave​né účty," sľúbil jej drsne. Ako dravec sa nad ňu naklonil, upevnil jej putá a priviazal ju k posteli.

„Teraz si ťa vezmem." Znovu ju začal hladkať. Mal drsné a horúce ruky. „Mojím spôsobom."

Netušila, čo od neho môže očakávať. Čo jej spraví? Zaplavili ju obavy, bojovala s putami a striasla jeho ruky, keď ju zno​va pohladil po prsiach.

Sutherland ju ďalej láskal, trel jej bradavky dlaňou. Menil polohy, tvrdým penisom sa jej dotýkal nohy čoraz nižšie a po​tláčal jej obranu. Jednou rukou jej roztiahol nohy a prsty dru​hej vnoril do nej.

Šialené. Dráždil ju znútra, bola čoraz vlhšia. A potom kruto prestal.

Chytil ju za prsia. Sklonil k nim pery. Zdvihla k nemu boky, hľadala jeho prsty, no on ju ignoroval. Bola tak blízko a teraz pulzovala, už-už ho chcela prosiť, aby sa jej dotýkal znova. Ona ho podrobila rovnakému utrpeniu. Teraz chápala. Bol ne​milosrdný.

„Sutherland, prosím..." zafňukala.

„Volaj ma menom," prikázal jej tichým vášnivým hlasom. „Chcem ťa počuť povedať moje meno." „Derek! Prosím..."

Napokon sa presunul medzi jej nohy, no namiesto toho, aby sa do nej vsunul ako predtým, roztvorenými prstami ju chytil za zadok a nadvihol si ju. K svojim perám.

„Už celé mesiace túžim ochutnať ťa," povedal tesne nad jej jaskynkou, tak blízko, až zacítila horúčavu jeho úst. Potom ju pobozkal na mieste, kde chcela, aby ju poláskal, a to ju tak šo​kovalo, že ňou myklo priamo na jeho čakajúci jazyk.

Toto určite nie je správne! Hádzala sa a chcela sa vymaniť.

Silno ju zatlačil na posteľ a zdvihol hlavu, aby zachytil jej pohľad. „Toto mi neodmietneš. Toto mi nikdy neodmietneš." Rukami jej ovinul stehná a pritiahol si ju bližšie k ústam, jej nohy si vyložil na plecia. Držal ju takto v zajatí, jazykom pre​chádzal hore a dole, do nej, potom vyššie... vzal do úst citlivý púčik a prisal sa k nemu. Rozletí sa na márne kúsky...

„Nie, Derek, nie. Nie takto..." Roztápala sa, tiekla mu pod perami. Načiahol sa a prstami jej krútil bradavkou, potom ich uštipol a naťahoval, no hlavu nedvihol.

Bez varovania ju zaplavilo šialenstvo, horúca extáza ju pri​nútila pritláčať boky k jeho ústam, aby sa dostala bližšie k pev​ným perám, šikovnému jazyku, ktorým ju láskal vnútri. Ne​milosrdne z nej žmýkal všetko vzrušenie. Vlna za vlnou, jed​na za druhou, kŕče orgazmu ju zaplavovali každým kmitom jazyka.

Bola ako omráčená. Bezvládne ležala a napokon otvorila oči. Dychčal a pohľad naňho jej prezradil, že si to užíval rov​nako ako ona.

Nedal jej čas na spamätanie a nasunul ju na svoj penis a svižne do nej vnikol. Zavzdychala od blaženosti. Nemysle​la si, že to pocíti tak skoro, no on vedel, po čom túži, čo po​trebuje.

„Derek. Áno!" Telo sa jej znova začalo rozpaľovať, akoby malo vybuchnúť. Pri ďalšom zúrivom prirazení sa to stalo. Perami utlmil jej výkriky. Ešte kým ho prestala zvierať, na​čiahol sa za ňu a jedným myknutím jej uvoľnil putá. Potom z nej pomaly vykĺzol, obrátil ju, potiahol ju za boky, až kým ju nedostal na kolená a ruky, a roztiahol jej nohy. Čo to robí? Prečo by...

Prstami ju roztvoril. Nie! Toto nie je správne. Ešte nikdy sa necítila taká nahá. No zaplavilo ju temné nutkanie. Chcela byť zraniteľná, chcela, aby ju ovládal.

Potom ju pobozkal vnútri. Bola stratená... Zachvela sa, vzdychala, prehýbala chrbát a roztiahla kolená ešte ďalej od seba. Položil pod ňu ruku, najprv medzi prsia a pomaly ňou prechádzal po celom tele, kým jej nezovrel miesto, kde mal predtým ústa, a nevnoril do nej palec. Bol nemravný... A spravil to isté s ňou - zašla priďaleko, už nič nemohla za​chrániť. Vo chvíli, keď sa úplne uvoľnila, vrazil do nej ten ťaž​ký oštep.

„Taká tesná. Vlhká," zastonal. Veľkou rukou ju chytil za pás a pritiahol si ju, až sa v nej celý stratil. Prehla chrbát, keď jej hnietol zadok.

„Áno, Nicole... poď mi v ústrety. Poď ku mne."

Pri jeho slovách zavzdychala. Potiahol ju za vlasy a prinútil ju oprieť sa mu o hruď, no stále do nej vnikal zospodu. Teraz jej rukami prechádzal po prednej časti tela, palcami jej trel bradavky, až zalapala po dychu. „Derek, prosím. Prosím..." žobronila, ale nevedela, o čo.

Prsia sa jej triasli pri každom divokom náraze, zakryl ich dlaňami a priťahoval si ju čoraz bližšie. Keď už mala ucho pri jeho perách, zachripel: „Si moja. Moja!"

Rukami skĺzol dolu a dvoma prstami jej stlačil rozdráždený púčik. Hýbal ním hore a dole... rýchlejšie, zatiaľ čo zozadu si ju bral prudkými, mocnými nárazmi.

„Derek! Teraz... Ja už..." Zovrela ho, vlnila sa v rytme or​gazmu, padla na posteľ a tlmila zmučené výkriky vo vankúši. Nemilosrdne do nej vrážal, až pôžitok začal hraničiť s boles​ťou. So živočíšnym stonom ešte naposledy prirazil k jej bokom a vystrelil do nej semeno, ktoré ju naplnilo horúčosťou.

Akoby sa mlčky dohodli, nikdy sa nezmienili o tom, že odišla, ani o udalosti, ktorá tomu predchádzala. Verila, že Derek sa s tým vyrovnal, keď sa k nemu vrátila.

V tú prvú noc sa s ňou nekonečne dlho miloval. Vlastne ne​vyšli z jeho kajuty celé štyri dni, jeho telo ju zaúčalo do všet​kých možných spôsobov, ako sa navzájom uspokojiť.

Napokon musel odísť zariadiť náklad na cestu späť, no keď sa vrátil, obzeral si ju, akoby ju nevidel celé dni. Zatiaľ čo bol preč, pracovala s novými farbami, ktoré jej priniesol, a menila scény, ktoré vytvorila na stenách kajuty.

No aj tak bola čoraz nepokojnejšia, že je uväznená, najmä počas jeho neprítomnosti. Práve keď mu to chcela povedať, oznámil jej: „Dnes večer ideme von."

Mlčala a na tvári sa jej zračila nerozhodnosť. „Nemyslím, že je to dobrý nápad," povedala, lebo si spomenula, ako na ňu muži civeli, keď od neho naposledy odišla v nezvyčajnom odeve.

„Prečo nie? Cítim, že si nepokojná."

Prekvapilo ju to. Nemyslela si, že si to všimol. Potom sa za​mračila. „Všetky šaty, čo som nosila mimo lode, sa potopili s Bellou Nicolou."

Usmial sa na ňu. „O to sa postarám." Prezrel si ju, akoby ju odmeriaval, potom ju objal okolo pása. Chrapľavo jej povedal: „Do ôsmej som späť."

· to popoludnie dopravili na loď dve škatule. Vzrušene otvorila prvú a stuhla. Vnútri boli tri najnádhernejšie šaty, aké kedy videla. Rozhodol sa pre tmavé farby a čistý štýl; akoby ich vyberala sama. Zdvihla sýtomodré hodvábne šaty a zave​sila ich na vešiak; oblečie si ich večer. Už pri pohľade na ne vi​dela, že jej sadnú.

· druhej škatuli našla mydlo s jej obľúbenou vôňou, po tri páry črievic a plátenných čižmičiek ladiacich so šatami, a do​konca všetky základné doplnky. Kým sa kúpala, myslela na darčeky a žasla, že Sutherland - Derek, opravila sa -, že Derek nezabudol, že má rada vôňu mandľového oleja.

Po kúpeli si vysušila vlasy a vypla si ich do komplikované​ho uzla, nechala voľných len pár pramienkov, ktoré jej lemo​vali tvár.

Ako sa obliekala, postavila sa pred zrkadlo a oči sa jej pri tom pohľade rozšírili. Vyzerala plnšie. Dokonca aj prsia mala väčšie. Šťastne si všimla, že aj zadok, jediná časť postavy, nad ktorou nikdy nezúfala, bol zreteľnejší.

Tešila sa z pohľadu na časti tela, o ktorých si kedysi mysle​la, že sú beznádejné. Teraz sa zvŕtala pred zrkadlom a páčilo sa jej vystavovať na obdiv svoju novú postavu, ktorú Derek Sutherland každú noc tak veľmi vychvaľoval. Obliekla sa, na​posledy pozrela na svoj odraz v zrkadle a všimla si, že sa ne​sie presne tak, ako sa jej to celé mesiace snažila vštepiť stará riaditeľka.

Keď po ňu prišiel, najprv prudko vdýchol. Zachvátil ju strach. Po rokoch, keď sa cítila vycivená a neohrabaná, získa​la nové sebavedomie. Hoci pri Derekovi sa cítila krásna, pa​mätala si časy, keď svoj výzor nenávidela.

Mlčal, až sa napokon sklonil k jej uchu a zamrmlal tichým, dunivým hlasom: „Si očarujúca, Nicole." V očiach ju zaštípali slzy, preto sa usmiala, aby zakryla dojatie.

Namiesto odpovede sa na ňu diabolsky usmial. „Ešte väč​šmi, keď sa usmievaš, láska."

Otvorená chvála ju vyviedla z miery a odvrátila pohľad. Niekoľko chlapov sa rýchlo pustilo do práce s úsmevom na tvári. V rozpakoch zmenila tému. „Poznám miesto, kde by sme sa mohli najesť, ak by si chcel." Potom zacítila svieži noč​ný vzduch, ktorý prinášal príliv, a nenútene navrhla, aby sa prešli.

Usmial sa a uklonil. „Veď ma, zlatko. Zabúdam, že ti ne​ukazujem nové mesto."

Zasmiala sa, keď prechádzali po lodnej lávke a pustili sa na cestu/no po niekoľkých krokoch si uvedomila, že Derek za​ostáva. Stál na mieste a sledoval ju.

„Čo? Niečo sa stalo?" zapišťala a kontrolovala si sukne.

Myklo mu perami a uškrnul sa. „Ešte som ťa nevidel chodiť po súši."

Zamračila sa a zošpúlila pery pri jeho zmyselnom výraze. Hlbokým hlasom povedal: „Páči sa mi, ako chodíš, Nicole."

V tú noc sa zabávala až priveľmi. Derek bol pozorný a pre​javil suchý humor, ktorý ocenila. Odmietanie jeho ponúk a obrňovanie sa pred ním sa jej darilo čoraz menej. Čím skôr sa rozídu, tým lepšie. Sužovali ju ďalšie obavy. Už niekoľko dní nedorazila nijaká loď, ktorá sa zúčastnila pretekov. Po tom, čo sa stalo Belie Nicole a Južnému krížu, nepochybovala, že aj ostatné lode boli poškodené. A Derekovi sa zatiaľ nepodari​lo nájsť na Tallywooda nič.

Pomyslela si, že Derek vycítil jej nepokoj a snažil sa zo všet​kých síl, aby bola šťastná. V ten večer ju vzal do divadla, z kto​rého si nepamätala ani vetu, lebo sedel a držal ju za ruku, obkresľoval jej dlaň a pomaly hladil každý prst. Ani sa neob​ťažoval zakryť svoju túžbu.

Predpokladala, že Derek chce, aby trávili každý večer v posteli ako doteraz. Určite jej to neprekážalo a keď videla, ako majetnícky sa k nej správa pred inými mužmi, vzrušova​lo ju to. V jeho mysli mu patrila.

Pri jednej príhode v ten večer si však už myslela, že ju od​vlečie naspäť na loď.

Neskôr cestou späť ho karhala: „Nemusel si na toho starca tak zazerať!"

Nadvihol obočie a zasmial sa. „Nebol oveľa starší odo mňa. A hoci pochopil, že si so mnou, stále hádzal očami po tvojich nežných mladých prsiach."

Začervenala sa, nebola zvyknutá, že sa s ňou tak otvorene zhovára mimo postele. „Myslela som, že je neškodný."

„To preto, že nevieš, na čo myslia takí muži, kým ja áno. Na​mojdušu, keby si vedela, utekala by si..." Hlas sa mu vytratil. „Nicole, čo ti je? Úplne si zbledla."

Telo jej stuhlo a ledva dýchala. Prinútila sa kráčať ďalej, le​bo za sebou, sotva desať stôp, začula hlas zo svojej nočnej mory.

„Za toto nás zbičujú, len počkaj," kňučal Fešák, Clivé odve​til: „Nekecaj, Fešák, kapitán nás nemôže nechať zamknutých na lodi po celý čas." Krv sa jej vytratila z tváre.

„Láska, čo sa stalo?"

Priveľmi spomalila. Tí dvaja ich dohonia. Bez rozmýšľania sa obrátila chrbtom k ulici, schytila Dereka za golier a pritiah​la si ho k perám.

„Tak toto sa mi celkom páči," zamrmlal.

„Ticho. Len ma neotáčaj na druhú stranu," zašepkala.

„Predpokladám, že si niekoho zbadala?" spýtal sa poba​vene.

Keď im dala dostatočne dlhý čas, aby sa vzdialili, odstúpila. „Tí dvaja pred nami, ten široký a ten ako lasica. To sú - to sú tí dvaja chlapi, čo na mňa zaútočili v Londýne."

Telo mu rozpálila agresivita.

„Neviem, čo tu robia," povedala roztrasené, „ale možno by sme ich mali sledovať a zistiť, ako sa dostali do Syd..."

„Ostaň tu!" prikázal jej a vyrazil za nimi.

Podkasala si sukne a sledovala ho. Došla práve včas, aby po​čula prasknúť Clivov nos, keď ho Derek zložil na zem. Fešák sa snažil utiecť, ale Derek sa naňho vrhol a šľachovitého chla​pa zložil päsťou.

„V-vraveli dačo o kapitánovi," zahabkala spoza neho.

Pozrel z Clivá, ktorý ležal takmer v bezvedomí na zemi, na viditeľne sa trasúceho Fešáka.

„Ktorý z vás mi povie, kto je váš kapitán?"

Hľadanie Tallywoodovej lode im zabralo menej ako hodi​nu. Strážnik dorazil práve vo chvíli, keď sa Derek dozvedel, že kapitánom je anglický gróf. Keď mu Nicole oznámila, že jej otec podozrieva Tallywooda z poškodenia niekoľkých lo​dí, austrálske úrady nariadili prehľadať Desirade. Správa sa v malej plavebnej spoločnosti rýchlo rozšírila a na prístavis​ku sa zozbierali hlúčiky ľudí. Derek si vynútil vstup na loď a keďže očividne nechcel spustiť Nicole z očí, šla na palubu s ním.

„Toto je nespravodlivosť!" zvolal Tallywood, bledá, ochab​nutá tvár a sánka sa mu triasli od pobúrenia, keď ho austrál​ske úrady zatkli. „Za toto vás dám vyraziť, vy pohania," prskal na mužov, čo ho držali. „Som gróf! Vy ste len pangharti tres​tancov."

Dvaja strážnici boli zavalití, drsne vyzerajúci chlapíci a za​každým, keď zafňukal, nadšene doňho štuchli.

Otvorili Tallywoodov trezor a jeden strážnik v ňom objavil podrobný zoznam a zložité plány niekoľkých lodí z pretekov.

Keď Nicole zazrela zoznam, predrala sa dopredu a Dereka ťahala so sebou. „Sme tam?" zvolala na maršala. „Sabotoval naše lode?"

„Južný kríži"

Derek prikývol.

„Vodu vám otrávili ešte skôr, ako ste ju naložili na loď." Obrátil sa k nej. „Bella Nicola?" Nedočkavo prikývla a on s oči​vidnou ľútosťou odvetil: „Áno, slečna. Uvoľnili kormidlo a poškodili trám v nákladnom priestore."

Cítila, ako sa jej chveje spodná pera. Nechcela pred týmito mužmi prejaviť slabosť, ale musela vedieť prečo. Obrátila sa k Derekovi, spýtavo pozrela na Tallywooda; Derek vyzeral, akoby ju chcel zastaviť. Skôr než stihol vysloviť čo len slovo, prešla po palube na miesto, kde dvaja chlapi zadržiavali Tally​wooda.

„Prečo ste to spravili?"

Ignoroval ju; pomyslela si, že neodpovie. Vo chvíli, keď od neho odvrátila pohľad, ten zbabelec prehovoril. „Všetci ste sa mi smiali," začal vystrašene a tak potichu, že musela napnúť uši, aby ho počula.

„Obyčajní námorníci a kurvy z prístaviska sa mi otvorene posmievali. Ale ja som vyhral," chrlil čoraz prudšie. „Vyhral som najväčšie preteky storočia..." Chvastal sa ďalej.

Nicole ho chcela prerušiť, reagovať na jeho slová. Ale ne​myslela, že by sa niekto dokázal hádať s týmto mužom preky​pujúcim pocitom vlastnej dôležitosti, že nedokázal pochopiť, že zvyšok sveta nemá oňho záujem.

Jeden zo strážnikov, čo ho zadržali, povedal: „Uštedrite mu niečo, vďaka čomu si vás zapamätá, slečna, ak chcete."

„Prestaňte, okamžite prestaňte," zvreskol Tallywood. Obrá​til sa k Nicole. „Nie si nič, len plebejka. Vieš, čo sa ti stane, ak udrieš šľachtica?"

Druhý dôstojník sa k nej naklonil a so žmurknutím povedal: „Nederte si ruky, slečinka."

Bolo zbytočné snažiť sa nájsť nejaké výstižné slová, ktorými by mu oznámila, že síce vyhral preteky, ale prehral všetko ostatné. Namiesto toho si vykasala sukne a zasadila mu úder čižmou priamo medzi nohy.

Starosta Sydney s veľkou slávou udelil cenu Veľkých okruž​ných pretekov Derekovi. O niečo neskôr kráčali spolu s Nicole k jeho lodi, akoby boli izolovaní od veselia vôkol nich. Chytil ju za ruku.

„Ty, hm, ty..." začal chrapľavo, „si mohla vyhrať tie pre​teky." Hoci nepozeral na ňu, keď to vravel, jednoducho pri​kývla.

„Tvoja loď bola neporaziteľná." Teraz na ňu pozrel. „A ty a ten Ír ste ju mali pevne v rukách. Dnes mali v Sydney osla​vovať teba a tvoju posádku."

„To nemôžeme vedieť naisto," ubezpečila ho, ale v duchu uznala, že má pravdu.

„Nikdy som si neuvedomil, aké to musí byť pre teba ťažké."

Chcela to poprieť, ale predbehol ju: „Ak ti to nejako pomô​že, chcem, aby si vedela, že... mi na tebe záleží. Tak veľmi, že to víťazstvo je pre mňa bezcenné." Otvoril ústa, akoby chcel povedať viac, no ostal ticho a kráčal ďalej.

Keď vošli do jeho kajuty, prešiel k nej a chytil ju do náručia, dlaňou jej pritískal hlavu k svojmu srdcu. Nevedela sa tomu ubrániť, objala ho tiež.

Zašepkal jej do vlasov: „Je mi to ľúto."

Plakala mu na hrudi, slzami mu zmáčala košeľu; neudrža​teľné vzlyky ju privádzali do rozpakov, až kým jej neprisahal s takou intenzitou, že tomu uverila.

„Už ti nikdy nikto neublíži."

Derek sa rozhodol, že už nemôžu pokračovať vo vzťahu v takej neistote, a tak raz večer, keď ležali uvoľnení v posteli, načal túto tému.

„Chcem," ozval sa sebaisto, „aby si bola moja milenka." Za​čala hovoriť, ale zdvihol ruku. „Kým mi odpovieš, chcem ti povedať, že plánujem..."

„Nie." Vymanila sa spod neho a vyskočila, aby sa obliekla. Derek ju sledoval v ponurom tichu, keď si natiahla druhú čiž​mu a rázne si pošúchala ruky. „Nemyslím, že by som chcela byť vašou milenkou, kapitán."

Nevedel, či ho rozzúrilo väčšmi jej odmietnutie alebo ne​miestny tón. Postavila sa k tomu, akoby jej predostrel ne​vhodný návrh, aj keď vlastne o ničom inom nerozmýšľal, od​kedy si uvedomil, že nemá nič s otrávením vody.

Ešte nikdy nepoznal ženu, ktorá by ho tak rozhnevala, až by päsťou prerazil stenu! Ani sa neobťažoval zakryť svoj hnev. „Samozrejme, že nie, chcela by si viac - azda titul? Varujem ťa, ak sa usiluješ o manželstvo, márniš čas. Môžem ti dať len ta​kúto ponuku."

„Pŕŕ, mylord," povedala, opovržlivo zdôrazniac jeho titul. „Nechcem viac - chcem menej. Nijako netúžim zaviazať sa ti!"

Pozeral na ňu so zle zakrývaným prekvapením - dopekla, ona to myslí vážne. Jej prudké odmietanie akéhokoľvek puta ho rozrušilo.

„Z toho, čo viem o mužoch z vyššej triedy a ich milenkách, ako kompenzáciu za... nežnosť muž si drží milenku v dome, ktorý jej poskytne, a obdarúva ju šperkami a hodvábnymi ša​tami." Stála a pozerala naňho s iskrením v očiach. „Uhádla som?"

Pritakal a netrpezlivo čakal, čo povie ďalej. S Nicole si nikdy nemohol byť istý.

„Prečo by som chcela byť zavretá v dome na pevnine, trčať na mieste a deň za dňom byť ti k dispozícii len za nejaké šperky a parádu, ktorú by som nikdy nenosila?"

Ponúkol jej len to, čo vždy fungovalo v minulosti. Ženy ra​dy prijímali darčeky, boli rady rozmaznávané. Nemal dôvod pochybovať, že každá žena chce pekné veci - drahé veci -, nielen pre potešenie, ale aj pre bezpečnosť.

Uvedomila si Nicole, aký mizerný bude mať život, keď sa vrátia do Anglicka? „Vo svetle toho, čo sa stalo za posledných niekoľkých mesiacov, čo si myslíš, kto sa o teba postará, ak nie ja? Ak tvojho otca prepustia z väzenia, budeš musieť ísť do Anglicka za ním. Ako to chceš zvládnuť?" Vyskočil z postele a hodil na seba šaty. Hrozilo, že stratí sebakontrolu. „Tvoja loď je na dne južného Atlantiku a posádka v Kapskom Meste. Ne​máš ani guineu."

Na tvári sa jej rozprestrel opovržlivý, takmer povýšenecky výraz. „Mám prostriedky na prežitie. Nie som natoľko na dne, aby som - ach, ako si to povedal vtedy v Londýne? - si musela uloviť grófa, či už manželstvom alebo tým, že sa stanem jeho mi​lenkou," štekla. „Keď ma necháš v Sydney, nič sa mi nestane."

Počas nasledujúcich hodín, keď sa s ním nerozprávala, mal čas vychladnúť a objektívnejšie zvážiť ich vzťah. Jeho túžba po tom, aby si ju nejako pripútal, nezoslabla, ale nechcel jej nič vnucovať. Niekoľko ďalších dní sa Derek vôbec o budúcnosti nevyjadroval.

Naozaj, akým právom jej ponúkal budúcnosť s ním, keď má taký mizerný život?

Pomaly na hádku zabudli. Derek ju vzal do luxusnej štvrte Sydney, aby napravil, čo pokazil. Najradšej by pozoroval jej vzrušenú, rozžiarenú tvár celé hodiny. Nemala dôvod ukazo​vať znudenú, svetom unavenú tvár ako ženy, ktoré ho obklo​povali takmer celý život. Možno to očakával, keďže videla a zažila oveľa viac ako ženy ba aj mnohí muži spomedzi jeho známych. No ona sa tešila z každej drobnosti.

Po hodine bezstarostnej prechádzky prešli okolo klenotníctva a niečo vo výklade ho prinútilo zastať. Pritiahol si ju a uká​zal jej vo výklade pár zafírových náušníc s rovnakým náhrdel​níkom. Jeho pozornosť upútala hĺbka ich zafarbenia.

Nesvedčí tmavá farba o vzácnosti týchto kameňov? Navyše by dokonale ladili s Nicolinými očami.

„Čo povieš na tie zafíry?"

„Sú krásne," odvetila po letmom pohľade a vzápätí jej po​zornosť upútal pouličný predavač. Naklonila hlavu a prezera​la si, čo predáva.

Vtisol jej bozk do vlasov, aby znova upútal jej prelietavú po​zornosť. „Chcela by si..."

„Ach, Derek," prerušila ho a položila mu ruku na rameno, „pozri, ten muž predáva jahody. Vieš, ako dlho som nejedia ja​hody?"

Mal len okamih, aby si zapamätal názov klenotníctva, kým ho neodtiahla preč. Aby ju mohol namiesto toho rozmaznať jahodami.

Derek sa prebudil tesne pred úsvitom; Nicole mu ležala schú​lená v náručí a ticho oddychovala. Ako zvyčajne, už len do​tyk jej pokožky v ňom vyvolal reakciu, akoby bol nenásytný. No potreboval ju nielen kvôli rozkoši. Áno, jeho telo po nej túžilo, ale chcel aj tú blízkosť, aká nastupuje, keď sa Nicole uvoľní.

Hoci spala, skĺzol rukou a poláskal ju a vychutnával si jej rýchlu odozvu. Zobudila sa s rýchlym vdýchnutím, keď do nej vnikol, a slastne vzdychla, keď sa začali milovať.

Kým skúmal ponuky na prepravu tovaru, myslel na spoloč​né ráno. Prichytil sa, ako od prekvapenia hvízda pri podpise početných zmlúv, čo mu vynieslo víťazstvo.

Grantovi vyrazí dych, keď sa dozvie o ich úspechu. Loď bu​de naložená o dva dni a vyzeralo to, že to bude veľmi úspeš​ná cesta späť.

No čo spraví s Nicole? Už nemal veľa času. Niekedy pred​stierala, že ostane v Austrálii a počká na Chanceyho, keď De​rek odpláva, ale stávalo sa to čoraz zriedkavejšie. Cítil, že nabúrava jej obranu.

Dnes večer sa s ňou pozhovára, rozhodol sa. No kým sa k tomu dostal, znova sa milovali. Potom po večeri začala čítať knihu, čo jej priniesol z mesta. Zajtra. Zajtra jej povie, že po​cestuje s ním.

A ak odmietne? Bude musieť vytiahnuť poslednú kartu. Nebolo to vhodné, ale lipol na nej čoraz väčšmi. Povie jej, že je možno tehotná. Nebol opatrný. Spočiatku chcel; celý život si dával pozor. No od nej sa nedokázal odtrhnúť. Cítil, že je to... nesprávne.

Nemyslel si, že jej také dačo napadlo. Bola v toľkých veciach neskúsená. Nikdy nerátala dni, nikdy vášnivo nedúfala v jed​no či druhé.

On ju to naučí - kruto -, ale inak to nejde. V nijakom prípa​de ju nemôže opustiť.

Z myšlienok ho vytrhol jej príchod, driapala sa po posteli k nemu s knihou v ruke. Vyzerala taká pohrúžená do myšlie​nok, až stuhol a snažil sa presunúť čo najbližšie k záhlaviu, aby mu kolenom nevrazila priamo do slabín.

Pripravil sa, zavrel oči, stisol zuby... a zacítil, ako mu lono jemne pohládzajú jej prsia. Ľahla si cez neho, lakťami sa mu dotýkala bokov a otvorenú knihu držala pred sebou. Oči ne​chal zatvorené, aby si lepšie vychutnal pôžitok z jej tela.

Poslednú noc ju mal niekoľkokrát, dnes dvakrát a napriek tomu, dokonca aj v jeho veku, okamžite stvrdol. Keď sa chcel dotknúť jej pŕs, myklo jej perami. Nie od podráždenia pre je​ho neustálu túžbu, dokonca ani nie pobavene. Vedel to, lebo jej prešiel rukou po nohe pod župan a roztvoril ju. Cítil, ako zadržala dych, keď sa dotkol jej hodvábnej vlhkosti. Usmiala sa, lebo bola pripravená.

A chcela ho.

Nicole pozrela na muža vedľa seba. V spánku sa jeho tvár konečne trochu uvoľnila, rovnako ako jeho správanie. Po​myslela si, že za posledných niekoľko týždňov sa upokojil. Rovnako aj ona. Bola taká šťastná, že keby ju Derek zno​va požiadal, aby bola jeho milenka, myslela si, že by neod​mietla.

Ak by jeho ponuku prijala, porušila by sľub, ktorý dala sta​rej matke, a táto správa by zničila jej otca. Chápala to. Prečo jej však srdce hovorí, že je správne ostať s týmto mužom tak dl​ho, ako len bude môcť?

Čo by spravila jej matka? Vždy zdôrazňovala Nicole, aby sa držala svojich snov a nedovolila, aby sa jej niečo postavilo do cesty. Nevzdala sa Laurel všetkého, aby bola s mužom, ktoré​ho ľúbila? Nestratila kvôli tomu vlastnú matku? Jej otec by ju nikdy nevydedil, ale zaujímalo by ho, prečo sa nechce vydať. Nicole by to rada vedela tiež.

Cítila sa zvláštne spútaná. Cítila, že Derek ju začína milo​vať. No netušila, či má odpor k manželstvu všeobecne, alebo len k manželstvu s ňou.

Neustále sa jej vracala jedna myšlienka. Bolo naozaj ne​predstaviteľné, aby bola jeho nevesta len preto, že on je gróf a ona zdanlivo nemá titul, majetok ani korene?

A ak je to tak, prečo mu nepovie, kto vlastne je?

Ten prekliaty chlap je väčší, pomyslel si Chancey, keď dorazil do Sydney a vyhľadal Sutherlanda. Je väčší a ľahší, aj keď to znie pochabo. Akoby mu niekto odňal z pliec ťažké bremeno. Sutherland sa usmieval. Často. Chancey uvažoval, čo sa mu stalo. Potom sa po palube prehnala Nicole, smiala sa 

a hodila Sutherlandovi do náručia.

Mala to na svedomí Nicole. Ten muž bol ich nepriateľ, no ona na to očividne zabudla. Určite sa mu to len zdá, že Nicole pozerá na toho muža, ako​by pre ňu existoval len on, akoby ho ľúbila! Chancey trpko za​hrešil. Musia sa zobrať. Z toho, ako sa k sebe správali, usúdil, že sa musia zobrať veľmi rýchlo.

Nebol taký blázon, aby sa hnal na palubu, nie keď ju Su​therland drží tak, že je každému jasné, aby sa neodvážil priblížiť k tomu, čo je jeho. Okrem toho, že ho chcel zabiť, Chancey si ešte potreboval vybaviť pár vecí s jeho námorník​mi. Preto bol rád, keď videl, ako sa s ním Nicole lúči. Chan​cey zovrel ruky v päsť pri pohľade na to, ako ju ten sviniar dlho bozkáva. No keď si ju znova privinul a nežne pobozkal na temeno, Chancey s úľavou usúdil, že ju nechce len z jed​ného dôvodu.

Sledoval Sutherlanda, až kým neboli z dohľadu lode, potom pridal do kroku a buchol ho do chrbta. Muž sa okamžite zvr​tol, telo mal napäté a pripravené na bitku. Chancey zbadal záblesk prekvapenia na tvári, ktorý hneď nahradila chladná maska.    '

„Musíme sa porozprávať."

Sutherland krátko prikývol.

Chancey s kapitánom v pätách vošiel do neďalekej krčmy, v túto rannú hodinu prázdnej. Sadli si k zadnému stolu a Chancey objednal dve whisky. Usúdil, že obaja sa potrebu​jú posilniť.

Začal sa ho vypytovať a po chvíli sa Sutherland uvoľnil a rozrečnil. Chancey sa dozvedel o Sutherlandovom podo​zrení, že Nicole otrávila jeho posádku. Rozprával o búrke a o Tallywoodovi. Z času na čas sa ho Chancey vypytoval na Nicole, očividne jeho obľúbenú tému, čím ho podnecoval ďa​lej rozprávať.

Napokon si bol takmer istý, že je v bezpečí a nezaobchádza s ňou zle. Napadlo mu, že s kapitánom majú rovnaké názory na mnoho vecí. Keby Sutherland nebol zvrhlý opilec, ktorý zviedol Nicole, možno mohli byť priatelia.

Náhle Sutherland opäť nasadil chladný výraz a Chancey si uvedomil, že sa nejako preriekol o tom, akým smerom sa bu​de uberať ich rozhovor. Ten darebák nedal na sebe znať ani štipku prekvapenia, keď mu Chancey oznámil: „Zajtra sa s ňou oženíte."

Keď Sutherland neodpovedal, pokračoval: „Raz som vás už nechal ísť, už vtedy som vás mal prinútiť oženiť sa s ňou, te​raz však nespravím rovnakú chybu."

„Aj keby som sa s ňou veľmi rád oženil - nemôžem." Prešiel si rukou po zachmúrenej tvári.

„Nemôžete alebo nechcete?" precedil Chancey cez zuby a nahol sa k nemu. „Zabijem vás, ak to nenapravíte."

Sutherland neustúpil, iba čo bezvýrazné prehovoril. „Chcem s ňou stráviť zvyšok života." Odmlčal sa a v očiach mal zachmúrený výraz. „No sú tu nejaké okolnosti, ktoré mi znemožňujú oženiť sa s ňou."

„Znemožňujú? Nič nie je nemožné," odsekol Chancey a po​tom si zdvihol pohár k ústam. Po veľkom dúšku dodal: „Bu​dete musieť nejako obísť prekážky, čo vám stoja v ceste, aby ste sa oženili s mojou malou..."

„Nejde to," povedal Sutherland väčšmi sebe ako Chanceymu.

Chancey vyskočil zo stoličky a začal sa prechádzať okolo stola, aby sa upokojil, ale jeho prudká povaha vyhrala.

„Dopekla, Sutherland," zavrčal, „jediné, prečo by ste sa ne​mohli oženiť s Nicole, je, že..." Zarazil sa, prudko sa nadýchol, keď náhle pochopil. Plecia mu ochabli. Zasiahol ho úplne mŕt​vy výraz v Sutherlandových očiach.

V tej chvíli ho zaplavila zúrivosť, chytil ho za golier a zdvi​hol zo stoličky. No Sutherland sa nebránil. Ten sviniar s ním ani nechce bojovať.

Napokon sa Sutherland ozval: „Chcem sa o ňu postarať. Môžem jej dať dom a bohatstvo a všetko, čo si len bude priať."

Chancey ho udrel tak silno, až mu vibrovala päsť. Suther​land sa nebránil.

„Darebák! Takže si z nej spravíte milenku!" zaprskal Chan​cey. „Strávite dve noci s paničkou a deťmi a potom niekoľko s Nicole a malými nemanželskými deckami, čo vám porodí?"

„Nie. Bol by som len s Nicole. Svojej manželky som sa nikdy nedotkol."

Chanceyho to síce prekvapilo, ale nezáležalo mu na tom. „Nemáte ani predstavu, čo všetko ju to stojí. Zrejme nepova​žovala za potrebné, aby vám povedala, kto je. Ale upozor​ňujem vás, že zraníte viac než len jej city, keď sa to všetko skončí."

„Čo tým myslíte?" spýtal sa Sutherland pomaly, keď ho Chancey znechutene pustil.

„Myslím, že mala veľké vyhliadky. Lepšie, ako si dokážete predstaviť." Náhle sa Chancey cítil veľmi starý a veľmi smut​ný. Sťažka si sadol, dlho dýchal a potom sa znova napil. „Mu​síte ju nechať. Len sa zbaľte a odplávajte."

Sutherland si opatrne sadol, no pri jeho návrhu mu stuhlo celé telo. „Nechať ju len tak? Bez vysvetlenia?"

„Dokáže si odpustiť, že sa s vami milovala, aj keď ste nebo​li zosobášení, ale na rozdiel od vás by ju zabilo, keby vedela, že spáchala cudzoložstvo."

Sutherlandom myklo, ale spýtal sa: „Čo myslíte, že sa stane, ak len tak zmiznem?"

„Určite ju to zraní. Ale dostane sa z toho." Chancey ho pre​bodával pohľadom. „Musíte to spraviť."

„Nemôžem - nie jej," povedal odhodlane.

„Myslíte, že to nemôžete pre ňu spraviť, lebo sa staráte len sám o seba. Čo jej môžete ponúknuť?" Chancey prudko vstal. „Nie ste nič, obyčajný priemer - a navyše aj opilec. A to hovo​rí Ír." Prechádzal sa hore-dole. „Ak sa s ňou rozídete, po čase na vás zabudne. Je ešte dosť mladá, aby si našla iného."

Chancey napokon rozoznal na Sutherlandovej tvári nefal​šovanú lásku a želal si, aby to nikdy nevidel. Akoby sa pred​rala na povrch surová bolesť a zadusila a zabila akúkoľvek nádej. Chancey pochopil, že Sutherland uznal, že má pravdu.

Sutherlandovi sa na tvári znova rozhostil chlad a prehovo​ril: „Chcem s ňou ešte jednu noc."

Chancey ostro pokrútil hlavou. „Ani náhodou."

„Len v tom prípade pristúpim na dohodu. A musíte si pre ňu vziať peniaze, aby som si bol istý, že má všetko, čo potre​buje, až do konca jej života."

„Zabudnite na to." Musel odstrániť tohto opitého sviniara, navyše ženatého, z jej života čím skôr.

Kapitán vstal a obrátil sa na odchod. Kým došiel k dverám, Chancey ho schytil za rameno. „Jednu noc. Ak nejako Nie ublížite, zabijem vás."

Nicole by pokojne mohla byť princeznou, pomyslel si Derek, keď ju sledoval, ako si oproti nemu upíja z vína. Vlastne nie​koľkí ľudia okolo nich na ňu pozerali, akoby bola. Nebolo to len jej krásou. Dokonca aj medzi boháčmi večerajúcimi v tejto luxusnej reštaurácii pôsobila ako kráľovná.

Bola dokonale oblečená v šatách, čo jej daroval. Smaragdo​vé vzorkované hodvábne šaty podčiarkli ohnivé sfarbenie jej vlasov a tmavých očí. Odev mal orientálny nádych a v lesk​lých vlasoch mala zastoknuté zložito vyrezávané nefritové hrebene, ktoré jej daroval k šatám.

Pri pohľade na ňu usúdil, že nepochybne bude mať iných uchádzačov. Dokázal by sa do nej zamilovať aj sám kráľ.

Vždy ho uchvátili jej dokonalé spôsoby mimo lode. Keď ne​lovila žraloky a nekopala ničomníkov do kolien, Nicole Lassiterová sa správala ako dokonalá šľachtičná. Veľmi duchaplná. Akoby vo chvíli, keď si obliekla šaty, zmenila sa na dámu. Dnešok nebol výnimkou. Zvládala všetky chody večere a prí​bor lepšie ako on. Kde sa to všetko naučila?

Bola plná paradoxov. V posteli bola trúfalá - nebála sa po​dieľať na všetkom, čo navrhol a čo im prinieslo potešenie. A po tom, čo očividne prijala, že zostanú spolu, spoznal aj stránky, o ktorých ani len nesníval. Keď sa nemilovali - a nie​kedy aj vtedy -, bola hravá. Šteklila ho, šikovne mu unikala, smiala sa rovnako neviazané, ako sa s ním milovala.

Teraz, keď ju pozoroval ponad stôl, zdalo sa, že v jej tele sídli iná bytosť. Veril, že dokonca aj jeho matka by sa v jej spo​ločnosti cítila trochu nesvoja. Uvedomil si, že Chancey má pravdu.

Nanešťastie si to uvedomil, až keď vycítil, že stratila ostraži​tosť a prijala ho. Veril, že by s ním ostala napriek nevhodným okolnostiam. Derek si túto iróniu dobre uvedomoval. Vo chví​li, keď ju konečne mohol nazývať svojou, keď si získal nielen jej telo, musel ju opustiť.

Rozoberal to aj pri vystupovaní z koča, no keď kráčal za ňou po lodnej lávke, nedokázal sa ubrániť slabému úsmevu. Jedna vec na nej bola úplne neobyčajná, dokonca aj keď si nasadila zdvorilú masku. Mal pocit, že si to ani sama neuve​domuje.

Nicole mala pevný krok človeka, ktorý trávi veľa času na mori, akoby podvedome očakávala, že sa zem každú chvíľu nakloní. Usmial sa, keď zbadal takú črtu ostrieľaného námor​níka u ženy. No úsmev rýchlo zmizol, keď si uvedomil, že jej ženské telo zmenilo tento krok na pôvabnú chôdzu s vlnením bokov, ktoré sa mu videlo veľmi vzrušujúce.

Neskôr keď padli spolu do postele, cítil, že je vlhká a pri​pravená. Namiesto toho, aby do nej vkĺzol, obdivoval jej telo, bozkával jej zatvorené viečka, špičku nosa, drobnú krivku ucha. Každá časť jej tela mu bola vzácna.

S jemným kmitaním jazyka jej bozkával brucho a vnútornú časť stehien. Jej telo, mäkké a svieže pod jeho perami, sa chve​lo, a on si ho vychutnával, nasával do seba pôžitok. Keď si ju vzal, urobil tak mučivo pomaly, vnímal, ako ho stredobod jej tela horúco objíma v orgazme. Nezrýchlil pohyb, pokračoval trýznivým tempom a napokon sa do nej vylial.

Ležali ukojení vedľa seba a na hrudi zacítil jej slzy. Kým mu zaspala v náručí, vzdychla: „Ľúbim ťa."

Jej slová mu prebodli srdce. Myslel na všetky mesiace, keď ju chcel a túžil, aby ostala s ním. Potom, vo chvíli, keď sa pod​volila, rozhodla sa všetkého preňho vzdať, dôverovať mu, musí ju opustiť. Sklonil sa a vtlačil jej do vlasov bozk s istotou, že naposledy vdychuje jej vôňu.

Vybavil si posledné slová, ktoré ráno povedal Írovi. Derek sa k nemu obrátil a spýtal sa ho: „Prečo ste taký prekliato od​daný Lassiterovcom?"

Ír nezaváhal. „Lebo otec mi zachránil život a dcéra dušu."

Derek prikývol a s ťažkým srdcom sa obrátil na odchod. Ve​del, že on bez Nicole svoju dušu stratí.

„Idem ďalej," vyhlásil Jason Lassiter po štvrtej noci stráve​nej v Kapskom Meste.

„My ideme ďalej," opravila ho Maria tvrdohlavo a posunu​la si okuliare vyššie.

„Ženská! Priviedol som ťa až sem, aj keď som vedel, že to nie je správne." Pokrútil hlavou. „Nemal som sa zastaviť v Recife. Ale, dopekla, z Kapského Mesta so mnou neodídeš." Zlostne ju chytil za lakeť a viedol okolo skupinky opitých námorníkov tackajúcich sa po prístave. Spolu s Máriou šiel zistiť, či náho​dou nemá priplávať nejaká loď zo Sydney, ale nič sa nedo​zvedel.

Maria mu pripomenula: „Je to len obchod." Obchod je jed​noduchý. A bez emócií. To preto pracovala tak tvrdo? Lebo jej pocity sa krútili okolo tohto muža natoľko, že potrebovala pevný bod, aby ju uzemnil? „Zaplatila som za prevoz až do Austrálie - nemáš do toho čo hovoriť."

Pustil ju a mračil sa, kým mu nepoložila ruku na rameno. Trochu sa upokojil. „Jason, Chancey je už určite s ňou. A do​stali sme jej listy. Napísala, že sa má veľmi dobre, a nariadila posádke, aby ju čakali tu, ak sa im nepodarí dostať sa späť, A tie peniaze, čo im poslala? Vieš, že jediná osoba, od ktorej mohla dostať toľko peňazí, je Sutherland."

„Jednoducho to nedokážem prehltnúť, Maria - veď má mo​je dievčatko."

Pomyslela si, že jeho priznanie jej zlomí srdce, ale svoje roz​hodnutie nezmenila. „Už nie je dievčatko a je mi jedno, čo tvr​dí tvoja posádka; on jej neublíži. Sledovala som ich v Recife a poviem ti jedno - je do nej zamilovaný."

„Prečo ho teda chcú chlapi zabiť?"

Našpúlila pery, no hneď sa spamätala. „V tomto mi musíš veriť - on sa o ňu postará."

Jason rozhodne pokrútil hlavou. „Musím ísť po ňu."

„Ak ideš ty, idem aj ja," vyhlásila rezolútne. „Ale myslím, že robíš chybu. Ak Chancey odplával pred niekoľkými týždňami, už sú na ceste sem, aby sa spojili s posádkou. Čo ak sa s nimi minieme?"

Niekedy mu nerozumela. Bola si istá, že by sa s Nicole a Chanceym v tomto veľkom oceáne minuli. Bol by naozaj zá​zrak, keby sa stretli. Ľúbila Jasona, ale vedela, že často je pri​veľmi netrpezlivý a to mu zatemňovalo zdravý úsudok.

„Maj rozum, Jason. Vieš dobre, že Chancey ju bude chrániť aj za cenu vlastného života. A pomysli na to, ako hrozne sa bu​de cítiť, ak tu nebudeš, keď príde. Vieš, že ona by tu čakala na tvoj návrat z Austrálie."

Cítila, že týmto argumentom jeho odpor zlomila. Naozaj by bolo hrozné, keby uviazla v Kapskom Meste. Prezývali ho aj Tavernou morí, lebo sa tu potulovala tá najhoršia spodina -ľudia bez domova, ktorí sa dali najímať na akúkoľvek robotu, zlodeji, dokonca piráti. Jediné dobré, čo sa dalo o Kapskom Meste povedať, bolo, že je to vhodné miesto na obchodovanie. Žili tu hordy novozbohatlíkov z afrických baní, ktorí nevedeli, čo s peniazmi...

Márii sa náhle za okuliarmi rozšírili oči. Akoby z diaľky po​čula Jasona hovoriť: „Nikdy som ju nemal nútiť ísť k starej matke. Nátlak nikdy nefungoval ani u jej matky. A ona sa veľmi podobá na Laurel. Ak Nicole taký život nechce, nebu​dem ju nútiť. Budem musieť nájsť spôsob, ako sa o ňu posta​rať lepšie."

Napadlo jej to ako blesk z jasného neba. V Kapskom Meste je nadbytok kapitálu, ak viete, kde ho hľadať. Jason to, nane​šťastie, nevedel.

Ale Maria áno.

„Nedokáže táto rachotina ísť rýchlejšie?" spýtala sa Nicole podráždene, keď sa poobzerala po palube ťažkopádneho parníka. Podráždenosť začala byť pre ňu charakteristická, spolu so smútkom. Nielen preto, že nenašli nijakú plachetni​cu, ktorá by odchádzala zo Sydney do Kapského Mesta, a boli preto nútení uspokojiť sa s týmto monštrom požierajúcim to​ny uhlia, či preto, že sa cítila zbytočná, keď bola na mori a ne​mohla pracovať.

Bolo to preto, že muž, do ktorého sa zamilovala, ju opustil.

Už ti nikdy nikto neublíži. Klamstvo! Znelo to ako slávnostný sľub. Potom jej rozdrapil hruď a vytrhol srdce.

Vydržala nerozprávať o ňom štyri či päť dní, no potom sa slová dožadovali von, hrozili, že ju zadusia, ak ich nepustí na slobodu. Chancey bol, ako vždy, trpezlivý poslucháč. Prebrali to už mnohokrát, no vždy vyzerala bezradne, keď zašepkala: „Ani sa len nerozlúčil. Počkal, kým pôjdem s tebou do mesta, a potom... odišiel."

Slzy sa jej kotúľali dolu lícami; dvihla bradu v márnom ges​te, ktorým ich chcela potlačiť. „Bezcitne... ale je to sebecký muž. Bola som blázon, keď som si myslela, že sa zmenil."

Chancey sa zatváril ľútostivo.

„Keď na to teraz hľadím, akoby chcel, aby som sa doňho zamilovala. Vždy sa mi snažil dostať pod kožu a získať si mo​ju náklonnosť. Prinútiť ma odovzdať sa mu." Ani sa neobťa​žovala skryť svoj zmätok. „A potom spravil toto? Bola som preňho len hračka."

Chancey vyzeral zvláštne, akoby ho jej domnienka vyplaši​la. „Nie, nie, takto to nemohlo byť. Pravdepodobne precitol a uvedomil si, že si zaslúžiš viac, než len opitého ničomníka," zápalisto vysvetľoval.

V
poslednom čase sa správa zvláštne, pomyslela si Nicole. Zakaždým, keď povedala, že bola pre Sutherlanda len kratochvíľou, bránil ho.

Chancey sa zamračil a takmer niečo povedal. Čakala so zdvihnutým obočím, no on si len odkašľal, zdvihol sa a ospra​vedlnil, že musí ísť pracovať. Dal sa najať, aby sa naučil čo naj​viac o lodiach poháňaných parou. Spolu s otcom pochopili, že sú to lode budúcnosti. Nezávidela mu tú prácu, no sama ne​mala nič, čím by zahnala sužujúce spomienky.

Zdrvujúce spomienky. Možno si zaslúži viac ako „opitého ničomníka", ale pod tou maskou cítila skutočného muža. A ľú​bila ho.

A teraz ju ranil.

Ale prežije to. Musí sa z toho len vykričať a hrdo odísť. Pres​ne to robila celý život.

No v kútiku duše pochybovala, či má dosť síl, aby sa vzcho​pila z udalostí niekoľkých posledných mesiacov. Domov, po ktorom tak neznesiteľne túžila, ležal na dne Atlantického oceána spolu so živobytím, ktoré mohol poskytovať. Vďaka prehratým pretekom otcova obchodná linka umierala. A ako čerešnička na torte - muž, ktorého ľúbi, ju odkopol. I tak ho ľúbi.

V
noci plakala, ústa mala otvorené v nemom výkriku.

Raz za čas muž naďabí na ženu, na ktorú sa dokáže pozerať celé hodiny, dumal Derek opito. Menej často na ženu, ktorú dokáže počúvať celé hodiny. Šanca nájsť ženu, v ktorej sa tie​to prednosti spájajú, a ktorá navyše dokáže poskytnúť bez​brehú rozkoš v posteli, je taká mizivá, až sa zdá nepravdepo​dobná.

On takú ženu našiel a opustil; teraz každý deň rozmýšľal, kedy uňho preváži jeho prirodzené sebectvo, a pôjde si po ňu.

Chancey mu však jasne povedal, že vyplávajú s ranný príli​vom, len čo Derek odíde. Keď sa ho spýtal, kam ju chce od​viezť, odvetil mu len: „Tam, kde ju nenájdete, ak by ste si to rozmysleli." Ach, už dávno si to rozmyslel...

Sedel v kajute, pil tak veľa, ako už celé mesiace nie, a očami blúdil po maľbách na stene, po tých, ktoré Nicole zmenila a dokončila, kým boli v Sydney, a ktoré si odvtedy vryl do pa​mäti. Nikdy by si nepomyslel, že to pripustí, ale chýbali mu jej veci. Chýbala mu podkolienka hodená cez stoličku. Chýbala mu vôňa mandľového oleja a farby. Neprítomné prešiel prs​tami po škatuľke so zafírmi, ktoré pre ňu kúpil v Sydney.

Nemal príležitosť dať jej ich. A už nikdy nebude mať druhú.

Okolie sa mu pred očami rozmazalo, keď mu túžba po Ni​cole vyvolala spomienky. Spomenul si na to, keď ako chlapec pristihol matku, jeho tetu a ich priateľky pri rozhovore. Všet​ky boli trochu pripité a jeho to rozveselilo.

„Môj prvorodený," začala jeho matka dôležito, „bude mať problém ovládať svoju vášeň. Jeho manželstvo bude asi jedno z tých, kde sa manžel a manželka milujú a nenávidia s rovna​kou intenzívnosťou."

„Ach, Bože," vzdychla teta Serena. „Žiaľ, tak to vidím aj ja."

Matka si všimla Dereka a naznačila mu, aby prišiel k nej. „Rozprávam o tvojej budúcnosti a budúcnosti tvojich bratov. Chceš počuť niečo o Grantovi?"

Prikývol. „Nuž, Grant sa ožení so ženou, ktorá bude jeho pravý opak. On je huncút a darebák, no ona bude dokonalý obraz poctivosti - dobre vychované dievča s majetkom."

„To znie nudne, Amanda," poznamenala jedna priateľka ponad zdvihnutý pohár.

„Je to možné," vykrúcala sa. „Ale budú sa milovať práve pre tie rozdiely. A tento tu," odhrnula Derekovi kučeru z čela, čím ho zahanbila, „ty, synček, budeš mať manželku a rodinu, kto​rú si budeš ceniť nadovšetko. Budeš ich ľúbiť a oni budú tvo​jou silou."

„Nuž, on nie je dedič," poznamenala ďalšia. „Sobáš z lásky nemožno vylúčiť."

„Samozrejme, že sa nedá vylúčiť. Derek, zapamätaj si. Môj prostredný syn bude rodinne založený muž."

Ako veľmi sa mýlila.

Bol ženatý so ženou, ktorú nenávidel. Krátko po ich bizar​nej svadbe ho ľútosť jeho priateľov ponížila a rozhnevala. Najprv prerušil styky s nimi. Potom so svojou rodinou, najmä keď si uvedomili, čo spravili mužovi, ktorý vždy túžil po man​želke a deťoch.

Prestal chodiť na večierky, lebo ho neustále prenasledovali otázkami o Lýdii, o tom, kedy príde na svet dedič. Ba ešte hor​šie, ľútostivými pohľadmi, ktoré kolovali spolu so zvesťami o jej poslednom milencovi.

Jeho hnev rástol s každou zmenou, aká ho v živote postret​la. Priveľmi hazardoval a pil. Jeho obchody šli dolu vodou rovnako ako majetky. Začal sa tešiť zo slobody, čo mu to pri​nieslo. Nik od neho nič nečakal. Nik od neho nezávisel. Po pr​vý raz v živote bol úplne slobodný. A úplne nešťastný, no zvy​kol si a už sa to ani nepokúšal zmeniť.

Vo vzácnych chvíľach, keď komunikoval so svojou rodi​nou, nejasne chápal matkinu ľútosť. Rovnako ako to, že čím nižšie Derek klesal, tým slušnejší a zodpovednejší bol Grant, ktorý zbožňoval zábavu.

Pomyslel si na ich mŕtveho brata Williama. Celé roky visel ako závažie Derekovi na krku. Potom ho navždy uviazali k ženskej verzii jeho prízemného, zákerného brata. Nečudo, že sa tí dvaja tak priťahovali.

Pamätal si, ako si sluhovia šepkajú o Williamovi, že je zhýčkaný. Nemysleli tým však, že je náruživý či rozmaznaný, hoci bol aj taký.

Mysleli tým, že je skazený.

Derek už nedokázal ostať dlhšie v kajute. Schmatol kazetu so šperkami a vložil si ju do vrecka. Fľaša mu vykĺzla z ruky, keď za sebou zabuchol dvere.

Pozeral na šíre more a rozochvené sa nadýchol. Kĺby mal biele od toho, ako silno zvieral zábradlie.

„Kapitán?" ozvalo sa spoza neho.

Obrátil sa a zbadal Bigsbyho s kyslým výrazom v tvári. Ten nemárnil čas a prešiel rovno k veci: „Môžete na slovíčko?"

Doktor vyzeral, že ho prekvapil vlastný tón hlasu, ale ne​ustúpil.

„Čo sa deje? Dobrovoľne sa so mnou zhovára člen mojej vlastnej posádky?" Už sa s ním nik nerozprával. Občas mal pocit, že ho Jeb za chrbtom nazýva snobom a ďalší ešte doda​li na zoznam „sviniara".

„Chceme vedieť, prečo ste ju opustili. Prečo ste nám priká​zali, aby sme sa odkradli, kým je v meste. Vy ste ju... len tak opustili," dodal ohromene.

„Vravíte to, akoby bola bezmocná, aj keď veľmi dobre viete, že nie je. A ten Ír prišiel, aby ju vzal domov, nech je to kde​koľvek."

„Viem, že ste šľachtic, ale bola dosť dobrá, aby sa stala va​šou ženou, aj keď jej rodina nemá titul."

„To s tým nemá nič spoločné!"

Bigsby vyzeral zmätene. „Tak čo potom?"

Derek pokrčil plecami a pokúsil sa o nenútenosť. „Môže mať lepšieho. Nicole nepotrebuje opilca, ktorý je od nej o de​sať rokov starší."

„Tak prestaňte piť, kapitán. A deväť či desať rokov vôbec nie je veľký vekový rozdiel," namietol rozumne. Potom sa spýtal: „Aký ste mali ďalší dôvod opustiť ju?"

Derek neveril, aký je tento muž trúfalý. Bigsby si nevybral vhodnú chvíľu, aby predvádzal ramená. „Chcete to vedieť?" vzkypel Sutherland. „Tak vám to poviem - som už ženatý!"

Doktor pootvoril ústa, ale nevydal ani hlásku.

„Vidím, že som vás šokoval. Áno, mám v Anglicku manžel​ku. Manželku, ktorej sa štítim a ktorej som sa nikdy nedotkol, no aj tak je to moja žena."

Bigsby nadvihol obočie a snažil sa stráviť poslednú infor​máciu. Potom odvetil: „To je mi ľúto. Bude to ťažké pre vás i slečnu Lassiterovú, kým sa budete rozvádzať s vašou súčas​nou manželkou, ale to pominie." Vyzeralo to, že chce povedať viac, no rozmyslel si to. „Dobrú noc, kapitán," pozdravil ho a odišiel.

Z Bigsbyho úst to znelo tak jednoducho. No netušil o prísa​hách na smrteľnej posteli a rodinných tajomstvách, ktoré mu​seli ostať pochované. Derek spravil Nicole láskavosť. Lebo ju ľúbi.

Z hrude sa mu vydral ostrý, zúfalý rev, keď hádzal šperky do mora.

Ešte ani nezakotvili, keď Nicole zbadala v dave tlačiacom sa v prístave otca a jeho posádku. Prvé lano ešte nebolo ani po​riadne uviazané a ona už utekala po lodnej lávke a pretláčala sa pomedzi ľudí.

„Otec, je mi tak ľúto, že som zničila loď," zašepkala, keď si ju privinul a objal. „Nechcela som to." Po tvári sa jej gúľali slzy.

„Pst, Nicole," utišoval ju zastretým hlasom. „Na ničom mi nezáleží, len že si v bezpečí."

„Nemal si chodiť za mnou," pokarhala ho a potom dodala výsmešné: „Chcela som nás všetkých zachrániť."

„Už je to za nami. Bude nám dobre." Znova ju objal, až ju takmer rozpučil, a potom ju obrátil k posádke. „Báli sa o teba."

Keď videla, že sú všetci živí a zdraví, na tvári sa jej rozlial zaslzený úsmev. „Všetci sa máte dobre?" Niekoľkí prikývli a usmiali sa, videla, že aj oni majú v očiach slzy. Potom ju otec znova otočil. Maria! Stála vedľa otca s otvoreným náručím. Ni​cole sa zmraštila tvár, keď sa k nej vyrútila.

V materinskom náručí sa zbavila obrovskej záťaže. Maria chápala neopätovanú lásku. Nemilovala jej nevedomého otca tak dlho, dokonca až doteraz? Aj ona prežívala túto bolesť.

Nicole cítila, ako Maria ostro odháňa posádku, niekoľkí ju potľapkali po hlave, keď odchádzali. Nicole bola rada. Neve​dela, či dokáže prestať plakať.

No aj cez Máriine láskyplné slová v nežnej portugalčine po​čula, ako otec potichu vraví Chanceymu: „Zabijem ho."

„Nie, otec!" zvolala Nicole a odvrátila sa od Márie. „Ak ho budeš naháňať, tak s ním nikdy neskoncujem. Chcem, aby s tým bol koniec! Chcem, aby mi navždy zmizol zo života." Prestala plakať, keď sa v nej rozpálil hnev. „Rozhodla som sa uplatniť si právo na dedičstvo a dodržať sľub, čo som dala sta​rej mame."

Otec pokrútil hlavou. „Nemusíš to robiť. Už nie."

„Ale ja chcem," namietla Nicole, ktorá si už svoju budúcnosť premyslela. „Vydám sa. Budem sa vyhrievať v bezpečí a už ni​kdy mi nebude zima ani sa nebudem báť." Nežne sa odtlačila od Márie a rukávom si pretrela oči. „Odmietam byť znova zra​niteľná."

„Nuž, kapitán?" spýtal sa Bigsby, keď zakotvili v Londýne a dovykladali náklad. „Čo spravíte?" Doktor nemusel konkre​tizovať, na čo sa pýta. Nicole bola jediná téma, o ktorej sa zho​várali celou cestou späť.

Činnosť na palube ustala. Všetci stíchli. Celá posádka - ná​morníci pri lanách, chlapi zametajúci paluby - zastali a čakali na jeho odpoveď. Ich nepriateľstvo počas plavby vychladlo. Pravdepodobne preto, že videli, aký je čoraz zničenejší. Pozrel na nich, videl, ako Jeb prikyvuje...

Za posledné tri mesiace Derek dosiahol novú úroveň ne​chutí k životu. Zožierala ho ľútosť. Len čo vyplával, začal po​chybovať o svojom rozhodnutí. Ale aspoň raz chcel spraviť niečo správne, to najlepšie pre Nicole. Chancey mal pravdu. Zaslúži si lepšieho.

Potom, v polovici cesty späť do Londýna, Bigsby zasadil je​ho obrane smrteľný úder: „Možno si zaslúži, ale bude ju iný muž ľúbiť väčšmi ako vy?"

Nie. To nie je možné.

Neznášal všetko, čo ho odlučovalo od Nicole. Ten odpor prerástol do takej jedovatej, silnej nenávisti, že ho viac ne​zniesol.

Rozvedie sa so svojou manželkou.

A poruší sľub otcovi, čo mu dal na smrteľnej posteli. Roz​vod zničí jeho matku a privedie jeho rodinu do ešte väčších ťažkostí, ale už mal toho dosť. Odmietal predstaviť si život bez Nicole a ona si zaslúžila vydať sa.

„Ja... nájdem ju." Odkráčal preč za radostných výkrikov a cinkania mincí vyplácaných stávok.

Počas jazdy v prenajatom koči do svojho londýnskeho do​mu premýšľal, či sa Nicole dá presvedčiť. Potom mu v mysli preblesla spomienka na ich poslednú spoločnú noc. Miloval sa s ňou, nebrzdil sa, lebo vedel, že je to ich posledná noc. A ona mu dala všetko...

Keď koč zastal pred jeho mestským domom, vzhliadol a pretrel si rukou tvár, aby sa dal dokopy. Len čo vystúpil, vo dverách sa zjavila jeho matka s bratom a vítali ho s úsmevom na perách.

„Derek, konečne si doma!" zvolala prekvapene Amanda a potom dodala: „Vyzeráš príšerne." Otrávene sa na ňu usmial a pozrel na brata, ktorý sa k nemu blížil.

„Vitaj doma, Derek. Čítali sme o výhre. Blahoželám." Srdeč​ne mu potriasol rukou.

„Nikdy som si nepomyslel, že to poviem, ale som rád, že som doma."

Keď ich matka usadila v salóne s čajom a ľahkým olovran​tom, Derek im opísal naj vrcholnej šie momenty pretekov, náročky však vynechal z príbehu Nicole. No počas celého rozprávania jeho matka vyzerala napätá, akoby nevedela obsedieť. Prisahal by, že Grant na ňu hádže upokojujúce po​hľady.

Skrátil rozprávanie a ona sa rýchlo ozvala: „My... musíme ti niečo povedať."

„Mama, nemyslíš, že by sme sa o tom mohli pozhovárať ne​skôr?" výstražné ju prerušil Grant. „Veď si povedala, že Derek vyzerá, akoby mal za sebou pekelnú cestu. Môžeme počkať, kým sa nebude cítiť lepšie."

Amanda zovrela pery. „Nuž, čakala som celé týždne, kým sa táto vec vyrieši, a som si istá, že chce vedieť, o čom to rozprá​vame."

„To teda chcem," vzdychol si Derek a oprel sa o operadlo. „Čo sa stalo?"

Matka fľochla na Granta, chytila Dereka za ruku a súcitne naňho pozrela. „Tvoja manželka čaká dieťa," vysypala bez obalu. „Vidím, že ti nemusím hovoriť, že jeho otcom nemôžeš byť ani v najdivokejších predstavách."

„Nie, to mi vravieť nemusíš," súhlasil Derek a prešiel si dla​ňou po šiji.

„Je v treťom mesiaci," vysvetlila mu matka.

„Si si istá?" spýtal sa, lebo si nechcel robiť prílišné nádeje. Už to spolu neraz preberali. Ak naozaj nosí pod srdcom dieťa iné​ho muža, v očiach jeho rodiny by nemal inú možnosť, len sa s ňou rozviesť. „Ako to vieš?"

„Začína sa zaobľovať," odvetila a potom sprisahanecky do​dala: „A vôbec nie pekne."

„Matka, prosím!" prerušil ju Grant. „Som si istý, že táto in​formácia je sama osebe omračujúca. Držme sa faktov." Obrátil sa k Derekovi. „Chce ukončiť manželstvo a vydať sa za neja​kého zahraničného grófa. Očividne je to jeho dieťa."

Matka prikývla, spokojne súhlasila s tým, čo Grant hovorí. Zdalo sa, že sa premáha, aby nezatlieskala.

„Má ešte viac peňazí ako ty," povedala, akoby sa tým všet​ko vysvetľovalo. Predpokladal, že v Lydiinom prípade to tak je. Teraz pochopil jej neslýchanú návštevu na lodi. Vrieskala naňho, že chce peniaze, pravdepodobne chcela spraviť dojem na bohatého grófa a uloviť ho. Úbohý nemanželský panghart. Ale radšej on ako Derek.

Matka vzdychla. „Neviem sa dočkať, kedy sa táto nočná mora skončí. Budeš sa môcť opäť oženiť..."

„Ty chceš, aby som sa znova oženil?" spýtal sa ostro. Pri všetkých tých sťažnostiach o takomto niečom nepadlo ani slovo.

Odmlčala sa a uvažovala o jeho otázke. „Nie. Nie je to nut​né. Ak si spomínaš, kričala som, aby si spravil niečo. Hocičo, len aby si sa nepoddával sklamaniu a hnevu, s ktorým si bo​joval päť rokov. Konečne budeš môcť mať tie deti, ktoré si vždy chcel."

Naozaj bol taký priehľadný? Vedeli, že na sobáši s Lýdiou ho bude najväčšmi trápiť to, že nebude mať deti? Mal pocit, že si myslia, že je to pre jej nevery. Aj keď mu to vlastne bolo jedno, lebo manželka sa mu nikdy nepáčila, tobôž aby ju mal rád.

Teraz však deti nie sú dôležité - chcel ich, ale nedokázal žiť bez Nicole.

Správal sa pokojne, no po týchto novinkách mu hlava búšila rovnakým rytmom ako srdce. Ukončí túto maškarádu a keď nájde Nicole, nič mu už nebude stáť v ceste.

Odhodlane vstal, potľapkal matku po ruke a brata po chrb​te. „Ospravedlňte ma. Toto nepočká už ani deň."

O niekoľko minút neskôr pred novou fasádou mestského domu jeho ženy si znova spomenul na mimoriadnu okázalosť tohto miesta. Krátko po ich svadbe jeho žena kúpila a zariadi​la tento dom za jeho peniaze a vôbec nešetrila na výdavkoch; no on bol rád, že ho má, lebo mohol vylúčiť jedno miesto, kde by na ňu mohol naraziť. Ak sa náhodou stalo, že sa neplavil, vyhýbal sa vidieckym sídlam a aj prepychovým, ale plytkým zábavkám smotánky. Za päť rokov manželstva videl svoju manželku len pri niekoľkých príležitostiach.

„Dobré ráno, Lýdia," pozdravil zdvorilo, keď ho uviedli do jej salóna. Vyzerala krásne ako vždy, mala modročierne vlasy a iskrivé zelené oči. Ako zvyčajne mu pripomínala hada.

„Čo chceš?" vyštekla. Jediná vec, čo jej špatila dokonalú tvár, bol nenávistný výraz. Rozmýšľal, ako je možné, že ostat​ní nevidia zlovoľnosť, čo sa jej odráža v očiach, no potom si uvedomil, že aj jeho úspešne oklamala.

Spočiatku sa jej chcel spýtať, čo ju naplnilo toľkou trpkos​ťou. Hoci odpoveď by nebola jednoduchá. Arogantná chamti​vosť jej rodiny? Alebo smrť muža, za ktorého sa naozaj chcela vydať? No už dávno ho jeho manželka prestala zaujímať.

„Žiadne úvodné rečičky? Výborne. Prejdeme teda priamo k veci. Čakáš dieťa," povedal a kývol na mierne vyduté bruš​ko. „Chcem sa rozviesť."

Falošne sa zasmiala. „Nemôžeš sa so mnou rozviesť."

„Môžem a aj sa rozvediem."

„Mýliš sa," namietla pobavene a naprávala si prepychové brokátové dopoludňajšie šaty. Pravdepodobne na ne minula veľkú časť jeho peňazí.

Derek sa prinútil upokojiť. Robí to pre svoju budúcnosť s Nicole a hnev z jeho strany by sa mu mohol vypomstiť. „Myslel som, že si to želáš. Že sa chceš vydať za niekoho iné​ho," predniesol rozumne.

„Vlastne," začala a nenútene si odpila z čaju, „dáme naše manželstvo anulovať."

Nedal na sebe nič znať. Pri Lýdii hrozilo nebezpečenstvo, že každý náznak pocitu bude považovať za slabinu a zneužije ju. Zdvihol obočie a predstieral ľahostajnosť. „Z akého dôvodu?"

„Nie si schopný vykonávať... manželské povinnosti." Po​zrela na svoje dlhé nechty. „Pre mňa nie si muž."

„Toto si narozprávala všetkým ľuďom?"

Vzhliadla s mrazivým úsmevom. „Áno," zasyčala a vyzerala sama so sebou veľmi spokojná.

Pokúsil sa nezasmiať nahlas. Takéto rozuzlenie vôbec neča​kal . „A ako im chceš vysvetliť svoj stav?"

„Kým ma niekto začne podozrievať, budem dávno preč. Ro​dina môjho budúceho manžela je katolícka. Chce dieťa - ale nie rozvedenú matku."

„Neverím, že by si také niečo mohla spraviť," priznal čestne.

„Ver. Všetko sa už vybavuje. Už o niekoľko dní budem mať od teba pokoj."

„Povedala si to všetkým? Neexistuje spôsob, akým by si to mohla odvolať?"

Znova sa naňho zlomyseľné usmiala. „Už som to odprisa​hala."

„Výborne!"

Vyzerala vyplašené.

„Prekliato skvelý nápad, Lýdia. Postarám sa, aby to môj právnik vybavil čo najrýchlejšie." Opustil krásnu Lýdiu so ši​rokými červenými perami dokorán.

Nicole, pripravená na trest, vošla do salóna starej matky, kto​rú uvidí po prvý raz po vyše siedmich mesiacoch. Pred plav​bou jej oznámila, že ide nakupovať na kontinent a zároveň si tam urobí prázdniny. Keďže však vdova už o všetkom ve​dela, Nicole sa pripravila na bojovné správanie a ostré obvi​nenia.

Preto ju nesmierne prekvapilo, keď našla starú matku, mar​kízu z Atworthu, ako si láskyplne obtiera nos o ňufák svojho mopslíka a rozpráva sa s ním.

„Si mamičkina maličká Pixie?" pýtala sa jej. Odpovedala namiesto psa nezreteľnými slovami, ktoré zneli ako „Áno... to... si."

Pes vyzeral rovnako ohúrené ako Nicole. Napokon si odkašľala.

Stará matka prudko zdvihla hlavu. „Prečo ťa nik neohlásil?" spýtala sa a vsunula si psa pod rameno.

„Povedala som Chapmanovi, že sa uvediem sama - ale ak ťa ruším..." odvetila nepresvedčivo.

Na jej úžas sa prísna stará matka zachichotala. „Nuž, pri​chytila si ma, ako sa maznám s mopslíkom." Potom zdvihla predmet svojej náklonnosti. „Pixie je také chutné dievčatko, čo povieš? Predtým som jej to nikdy nepovedala."

Namiesto odpovede Nicole len zdvihla obočie. Nedokázala zakryť prekvapený výraz. Ešte väčšmi sa prehĺbil, keď stará matka položila psa na zem, podišla k nej a prekvapujúco silne ju po prvý raz v živote objala.

Nicole si spomenula na zvláštnu chvíľu, keď zbadala v prí​stave v Kapskom Meste Máriu. Chancey, posádka, jej otec -všetci boli tam. Napadla jej veľmi zvláštna myšlienka a takmer ju vyviedla z miery: Chýbala tam jedine stará matka.

„Netvár sa tak prekvapene, dievča. Už neskrývam svoje po​city. Zakaždým, keď chcem vyjadriť nejaký pocit, spravím to."

Až vtedy si všimla, že stará mama nemá upnutý golier a nie je oblečená v čiernom. Mala na sebe oceľovo sivú. „Čo spôso​bilo takú zmenu?" spýtala sa Nicole pomaly.

„Keď mi tvoj otec oznámil, kam si sa vydala, zosmutnela som, lebo sa zdalo, že spravíš všetko pre to, aby si odo mňa utiekla."

Nicole pocítila prudké bodnutie viny a otvorila ústa, aby jej to vysvetlila, ale stará matka pokračovala: „Teraz viem, aké dôležité boli pre teba tieto preteky. Si rovnaká ako Laurel. Nie, naozaj som sa zmenila, až keď som sa dozvedela, že sa tvoja loď potopila. Myslela som, že si mŕtva, a nemohla som robiť nič iné, len spomínať s ľútosťou na časy, keď si bola. S ľútos​ťou, lebo som sa k tebe mala správať inak. Mala som ti pove​dať, ako veľmi sa podobáš na moju vlastnú dcéru," priznala a tmavé oči sa jej leskli.

Nicole si pri zmienke o matke sadla. „Obe sme sa rady pla​vili. Pamätám si jej smiech." Pozrela starej matke do očí a po​vedala: „So svojím životom bola spokojná."

Stará matka sa zhlboka nadýchla a prikývla. „Teraz chápem, čo ju prinútilo utiecť - hoci výber jej spoluvinníka pre mňa ostáva záhadou," dodala sucho a Nicole sa musela usmiať.

Markíza vzápätí zvážnela. „Nechcem odohnať aj vlastnú vnučku. Pomery tu sa zmenia. Už sa k tebe nikdy nebudem tak správať," prisľúbila rozhodne.

Nicole musela vyzerať nedôverčivo.

„Čo? Neveríš mi?" Zdvihla obočie a odvážne ju vyzvala: „Pozvi sem dnes svojho otca na večeru."

„Otca?" pridusené sa spýtala Nicole. „Sem? K tebe? Myslíš to vážne?"

„Vždy to myslím vážne."

„A čo Chancey?" odvážila sa Nicole.

Stará matka preglgla a utrápené privolila: „Tak dobre." No dodala: „V náležitom odeve..."

Nicole prikývla a skúšala to ďalej: „Otec má jedného... hosťa."

Vdova sa zamračila a potom pochopila. „Ach, hosťa. Nuž, myslím, že by sme mohli pozvať aj ju."

V ten večer, keď sa Jason Lassiter po prvý raz stretol s mar​kízou, stratil reč, lebo energicky vyhlásila: „Bola som si istá, že ju bezpečne privedieš späť, Jason." A potom zamrmlala: „Ďa​kujem."

Maria ho štuchla, aby niečo povedal, a tak vyjachtal: „Mali by ste poďakovať Chanceymu. To on na ňu dohliadal."

Chancey nepremýšľal, len si potiahol golier a povedal: „To nie ja som ju zachránil. Bol to Sutherland."

„Ach? A kto je ten Sutherland?"

Nicole predstierala ľahostajnosť a všetci vôkol nej stíchli. Vdova pozerala z jednej tváre na druhú a snažila sa zistiť, pre​čo je tu zrazu také ticho. Maria chcela zvrátiť nepríjemnú si​tuáciu, preto k nej pristúpila a spravila pukerlík.

Markíza podľa svojho dlhoročného zvyku si ju obzrela od hlavy po päty a všimla si každý detail od prostých námorníc​ky modrých šiat z jemnej látky po okuliare. S jednoznačný vý​razom v tvári vyhlásila: „Vy musíte byť guvernantka."

Všetci sa uvoľnene zasmiali. Nicole zošpúlila pery a pozrela na strop.

Večera bola spočiatku rozpačitá. No skvelá dusená kačka s cibuľkou sa podávala so štedrou dávkou vína, a tak napokon aj Chancey prestal zazerať na svoj príbor.

Kým lokaji poodnášali taniere, rozhovor sa zvrtol na pla​vebnú spoločnosť. Pri návrate sa Nicole dozvedela, že otec a Maria zadovážili peniaze na financovanie linky. Rozhodli sa, že prvým krokom bude objednávka náhradnej vlajkovej lode alebo jej okamžitá kúpa. No nechceli opustiť Nicole.

„Bude mi dobre," tvrdila Nicole pred všetkými. „Viem, že sa musíte postarať o obchod. Nezdržiavajte sa kvôli mne, prosím. Pokúsim sa nevydať, kým budete preč," uťahovala si z nich.

Jej otec sa usmial, no vôbec ho to nepresvedčilo.

Nicole ho ubezpečila: „Vieš, že chcem to, čo je najlepšie pre linku. Keď sa vydám, budem ti vo všetkom pomáhať." Obrá​tila sa k Márii. „Prinútiš ho odísť?"

Maria na ňu spýtavo hľadela.

„Maria, prosím. Mám dvadsať rokov. Máme troch komorní​kov a žijem v Mayfair. Som na najbezpečnejšom mieste, na akom som kedy v živote bola."

Stará matka podotkla: „Jason, možno by bolo najlepšie, ke​by vás dvoch aspoň chvíľu nevideli spolu. Pätnásť rokov roz​právam rovnaký príbeh. Ak ju budeme volať prostredným menom, nik zo spoločnosti si ju nebude spájať s Nicole Lassi-terovou, tou námorníckou. Aspoň kým sa nevydá."

„Toto chceš, Nie?" spýtal sa jej Chancey chrapľavo.

„Áno. Chcem sa vydať. Na budúci mesiac budem mať dva​dsaťjeden a chcem mať deti." Usmiala sa na markízu. „Stará mama na mňa netlačí, ale som pripravená. Navyše, nemáme veľa času - sezóna sa už začala."

Začali rozprávať o niečom inom, no Lassiter sa nahol bližšie k dcére. Potichu povedal: „Nemusíš to robiť. Beriem späť všetko, čo som predtým hovoril. Onedlho sa budem môcť o te​ba postarať lepšie."

Láskyplne sa naňho usmiala. „S Máriinou pomocou..."

Oči sa mu rozžiarili. „Myslím, že by sme to mohli oficiálne ohlásiť..."

„Ideš sa s ňou oženiť?" zašepkala vzrušene.

Vyzeral prekvapene a zmätene. „Nie. Oficiálne z nej spra​vím partnerku. Plánuje predať svoj, ehm, brazílsky podnik. Prečo si myslíš, že by sme sa mali vziať?"

„Myslím, že by ste boli spolu veľmi šťastní."

Výraz v jeho tvári prezrádzal, že v takejto súvislosti o Márii nikdy nepremýšľal. „Nicole - ja už som ženatý."

„Chápem." A myslela to vážne. Ale nebránilo jej to v poku​se zmeniť jeho názor.

Nečakane sa spýtal: „Čo Sutherland?"

Nicole schválne akoby nepochopila, čo tým myslí, a zahna​la jeho starosti: „Pch, budem sa vyhýbať Morskej panne a po​dobným prístavným dieram, takže naňho pravdepodobne nenarazím."

Otec sa pri jej predstieranej odvahe usmial. „To je moje dievča. Vždy si bola silná." Stará matka začula túto poznámku a prerušila ho. „Nebuď smiešny. Nie je silná - je krehká. Už nechcem počuť ani slovo, Lassiter."

O päť dní Nicole mávala tejto trojici a mnohým z posádky Belly Nicoly nalodeným na Griffine, ďalšej otcovej lodi smeru​júcej do Liverpoolu. Nemala čas na smútok, lebo stará mama nahnala do domu celú armádu krajčírok, aby obliekli Nicole. Koncom týždňa bola pripravená na svoj prvý ples. Sťažovala sa na márnotratnosť starej matky, že najala toľko žien, aby pracovali na jej šatách, no tá vyhlásila, že ide o pohotovosť, a tak sa prispôsobila.

Markíza ju uvedie do spoločnosti, zabezpečí pre ňu pozva​nia a uistí sa, že sa Nicole usadila. Potom bude oddychovať.

Prvý ples, na ktorý prišli, ohromil Nicole svetlami, hodváb​nymi šatami, šperkami a krásnymi ľuďmi poletujúcimi na ta​nečnom parkete.

Rýchlo ju to prešlo.

Vlastne mala po celý život pravdu. Tento svet nebol nič pre ňu. Ak má žiť na pevnine, chce ju spoznať. Nie veľkolepé pan​ské sídla so záhradami či parkami, ale míle a míle šírej krajiny rozprestierajúcej sa na rovine a pahorkoch ako oceán.

Pravdupovediac, netúžila sa vrátiť na more, lebo bez Belly Nicoly sa všetko zmenilo. Ale ani život smotánky nebol stvore​ný pre ňu. Po niekoľkých týždňoch takejto existencie sa cítila, akoby na ceste našla lesklú mincu, no keď ju zdvihla, zistila, že je bezcenná.

Ples, na ktorý sa so starou matkou vybrali dnes, bol úplne rovnaký ako ostatné. Nicole pomaly umierala, dusila ju ťar​cha spoločenských formalít a strih jej šiat. Z parfumov, z kto​rých mala spočiatku potešenie, sa jej teraz roztočila hlava a útočili na jej zmysly, rovnako ako sladkastá vôňa tisícok sviec horiacich v preplnenej tanečnej sále. Nedostávalo sa jej vzduchu.

Nicole mala závrat a nevedela lapiť dych, preto najprv ne​chcela veriť, keď ho zbadala.

Pozerala na široký chrbát, husté čierne vlasy, mocnú posta​vu prevyšujúcu všetkých v miestnosti, a žalúdok jej zvieralo čoraz silnejšie. Neubezpečovali ju opakovane, že sa nezúčast​ňuje takýchto akcií? Nebola schopná pohnúť sa, a tak len oča​rene pozerala, keď sa obrátil.

Nedokázala zabrániť, aby sa nezamračila. Nebol to Derek.

No nevedela odvrátil pohľad. Tak veľmi sa naňho podobá, musí to byť jeho brat. Aj keď Derek nikdy nespomenul, že ne​jakého má. Vlastne, nikdy jej o svojej rodine nerozprával.

Muž nadvihol obočie, nepochybne sa čudoval, prečo naňho tak uprene hľadí. Dobrosrdečne sa na ňu usmial, no vzápätí úsmev vystriedal ustarostený pohľad, keď sa ani nepohla. Prešiel ku grófovi Allentonovi, priateľovi starej matky, ktorý ich pozval na šesť večierkov. Muž na ňu ukázal a s Allentonom sa vybrali k nej.

So syknutím sa nadýchla. Povedal mu Derek o nej? Vie ten​to muž, kto je? Vie, že sa milovala s jeho bratom? Zaplavila ju panika a dostala závrat.

„Lady Christina," oslovil ju Allenton, „zdá sa, že máte ďalší úlovok. Predstavujem vám Granta Sutherlanda, vikomta Anderleigha."

Znova sa na ňu priateľsky usmial a uklonil sa. Pokúšala sa vysloviť niečo očarujúce, dokonca sa usmiať, ale zmeravela. Ostro rezaná tvár tohto muža znovu vyvolala tvrdo potláčané city k Derekovi a strhla všetky zábrany, ktoré vystavala okolo svojej bolesti.

Nečakane prišla záchrana. „Grant, kto je tvoja nová zná​ma?" spýtala sa žena, ktorá sa postavila medzi oboch mužov.

Grant Sutherland, džentlmen každým cólom, ju pochopi​teľne ignoroval.

„Drahý braček," sladko sa zaliečala žena, „musíš ma pred​staviť žene, o ktorej hovorí celá spoločnosť."

Nicole pocítila s tým mužom súcit.

„Lýdia, nemala by si sa náhodou baliť?" spýtal sa rezer​vovane. „Počul som, že ideš na dlhý výlet." Keď sa nepohla, chcel vedieť: „Kde je gróf? Zdá sa mi, že len pred niekoľký​mi minútami sa na teba pýtal. Nechceli by sme, aby ťa tu ne​chal."

„Bezo mňa nikam nepôjde," chvastala sa a chladný hnev v jeho očiach ju vôbec neodradil. „Nepredstavíš ma?"

Na tvári sa mu zračilo znechutenie, keď skôr pripustil, ako ju predstavil: „Toto je moja švagriná, Lýdia Sutherlandová."

„Grant! Ts, ts. Aké nezdvorilé." Obrátila sa k Nicole. „Som lady Stanhopová." Vlažne pokynula na pozdrav. „Grófka Stanhopová."

Nicole by bola prisahala, že Grant zamrmlal: „Už nie dlho, sestra." Pohol vôbec perami?

Počkať... Ako môže byť ona grófka? Do hlavy sa jej vkrad​lo podozrenie a Nicole ich zúfalo zaháňala. „Š-švagriná?" po​darilo sa jej napokon vyjachtať.

„Áno," odvetila grófka pomaly. Otvorene si Nicole premeriavala a pásla sa na jej rozpakoch.

Nicole sa snažila vzchopiť. „Za ktorého brata ste teda vyda​tá?" spýtala sa, aj keď v mysli si odpovedala sama. Pozrela s uznaním na žiarivo čierne vlasy a dokonalé črty tváre. Táto žena je krásna, no len kým sa jej človek nepozrie do očí...

Lady Stanhopová sa nepríjemne usmiala. „Grant má len jedného brata."

Svetlá zablikali a zhasli. Prečo sa nedokáže nadýchnuť? Ne​viditeľná slučka bola späť, ibaže tentoraz pritesná...

Nicole sedela v posteli, rozmýšľala nad svojou situáciou a za​smiala sa, no bol to smutný smiech. Nečudo, že sa s ňou ten odporný sviniar nechcel oženiť. Myslela si, že preplače celú noc, no nemala už nijaké slzy. Ráno sa zobudila s dutou bo​lesťou v hrudi a s vedomím, že je cudzoložnica. Chcelo sa jej opovrhovať sebou. Namiesto toho však ten pocit namierila naňho. Hnev jej nejakým spôsobom dodával silu.

Sľúbila si, že pôjde ďalej. Nedovolí, aby jej to skrížilo plány. A čo bolo najdôležitejšie, nik ani len nebude tušiť o bolesti, ktorú skrýva.

„Nicole, čo sa stalo, že si omdlela?" spýtala sa markíza pri ra​ňajkách. „Nevidela som to, len som počula, že si padla ako podťatá."

Dúfala, že to nebolo až také zlé. Nicole si pamätala, že sa len skĺzla na zem, podoprená volánmi šiat. „Nebolo to také hroz​né. No aj tak to bolo nepríjemné, samozrejme."

„Si chorá?" ustarane sa spýtala stará matka.

„Som dokonale zdravá. Len ešte nie som zvyknutá na váhu šiat a uzavreté priestory," odvetila Nicole čiastočne úprimne.

Markíza si ju prezerala a otvárala ústa, lebo chcela niečo po​vedať, no Nicole ju predbehla. „Ako rýchlo nájdeme vyhovu​júceho nápadníka?"

Stará matka vyzerala prekvapene. „Nuž, to neviem..."

„Odhadom. O týždeň? Dva?"

„To záleží od nápadníka," odvetila opatrne. „Záleží to od to​ho, ktorého si vyberieš."

Nicole zakvačila prsty do šiat. „Vyberám si toho, ktorý bude pripravený najrýchlejšie."

Vdova odtisla tanier. „Predpokladám, že budeme potrebo​vať asi týždeň na uzavretie zmlúv, ak to trochu potlačím."

Nicole zachytila jej uprený pohľad. „Potom, stará mama, ťa žiadam, aby si to potlačila."

Mal by sa tešiť, hovoril si Derek. Už päť rokov sa chcel oslobo​diť od Lýdie. Päť dlhých rokov. Teraz sa môže oženiť s Nicole, len čo ju nájde. No hneď sa mu v mysli vynorili Írove slová, ako už tisíckrát predtým. Je jej hoden?

Život sa mu obrátil hore nohami. Hoci jeho manželstvo anu​lovali, faktom je, že už bol ženatý. Priveľa pil a jeho majetky by spustli, ak by zaňho brat neprebral zodpovednosť.

No ak sa niečo naučil za ten čas, čo strávil s Nicole, tak po​tom to, že treba bojovať o to, o čo človek stojí. A on bude bo​jovať o ňu. Bude jej hoden.

Sedel v pracovni a prechádzal si hlásenia od policajných strážnikov. Vošla k nemu matka a nenútene prešla ku kniž​nici.

Ponad plece sa spýtala: „Ešte som na teba netlačila, ale ne​myslíš si, že je načase, aby si mi povedal, čo chcú všetci tí mu​ži, čo k nám chodia? Neobjasníš mi, čo robíš celé dni?"

Čo na tom záleží, či to bude vedieť? Skôr či neskôr by to zis​tila, keď sem dovedie Nicole, aby sa zaňho vydala.

„To sú špeciálni policajní detektívi. Najal som si ich, aby na​šli ženu, s ktorou sa chcem oženiť."

Rukou sa rýchlo podoprela o najbližšiu stoličku.

„Už si sa s ňou stretol?" S nadšením v očiach sa pýtala: „Kto je jej rodina? Aký majú titul?"

Usmial sa. „O jej rodine si ešte nepočula. Vlastne by som veľmi rád zabudol, že nejakú má. Nemá nijaký titul."

Matka klesla na stoličku.

Neexistuje spôsob, akým by ju vedel ušetriť. Radšej jej všetko povie hneď, nech má aspoň čas si na to zvyknúť, kým dovedie Nicole. Zhlboka sa nadýchol a informoval ju: „Žena, s ktorou sa túžim oženiť, je Američanka."

Amanda Sutherlandová sa zatvárila spokojne. Väčšina jej známych by dokázala prižmúriť oko nad Američankou bez ti​tulu, ak je mimoriadne bohatá...

„Majetok rodiny je momentálne v záporných číslach."

Rukou si prikryla ústa. „Nenašiel si nikoho, kto by bol pre rodinu ešte väčšia katastrofa?"

Ako sa vôbec opovažuje! „Vlastne som práve s takou oso​bou ukončil manželstvo," odvetil Derek štipľavo. „Keďže mi ju vybrala rodina, tentoraz mi azda dovolíte, aby som si zvolil nevestu sám."

„Nemohli sme to vedieť," zašepkala jeho matka smutne.

„Nuž, možno si ani nebudeš musieť robiť starosti. Opustil som to dievča, lebo som bol ženatý. S najväčšou pravdepo​dobnosťou ma odmietne."

Odvrátil sa a počul, ako vstala na odchod. Cítil, ako sa čias​točne upokojil. Toto patrilo minulosti. Chcel pozerať vpred. „Pošli mi Granta," zavolal za ňou. Musí prinútiť brata, aby ho naučil, ako všetko spravovať, a začne sa starať o vlastné záväz​ky. „A, prosím ťa, odstráň z tohto domu všetok alkohol do po​slednej kvapky."

Keď Grant vošiel dnu, bol dokonale upravený ako vždy. „Čo sa tváriš tak sklamane?" spýtal sa, keď si sadal. „Mal by si byť v siedmom nebi. Preteky si vyhral a si znova slobodný...

Derek zaváhal, uvažoval, ä má bratovi povedať všetko. Ako chlapci si boli veľmi blízki...

So suchým úsmevom mu to prezradil: „Nuž, zdá sa, že ešte stále túžim po Lassiterovom dievčati."

Grant zahvízdal a oprel sa. „Nehovor?"

O hodinu bol úplne zmätený z toho, čo mu Derek povedal. „Je naozaj taká krásna?"

„Pre mňa nesmierne," pritakal a prehrabol si vlasy. „Ale je v tom oveľa viac."

Grant sa zamračil. „A napriek tomu si ju opustil?"

„Pokúšal som sa byť šľachetný, zachovať sa správne. Teraz si uvedomujem, že som bol totálny hlupák. Mal som ju pri​viesť sem a oženiť sa s ňou, len čo by som ukončil manželstvo s Lýdiou."

„Ten muž - Chancey - však mal v niečom pravdu, ak si v tom čase nebol pripravený oženiť sa s ňou." „Vtedy mal pravdu, ale odvtedy sa veci zmenili." „Si pripravený znova sa oženiť?"

Derek zvraštil obočie. Prečo to Grant povedal tak pochybo​vačné? „Budem, s tvojou pomocou."

O niekoľko hodín, keď prešli všetky účtovné knihy a všetko, na čo si Grant spomenul, Derek vstal a natiahol sa.

„Už toho nie je veľa, čo treba prejsť," oznámil Grant.

Začínal súhlasiť s bratovým plánom, azda preto, že videl, ako vážne Derek berie učenie. No aj tak si chcel byť istý. „Zvládnem to, Grant."

Grant naňho zvedavo pozrel, akoby sa rozhodoval, potom prikývol. „Niekoľko prvých mesiacov sa budeš učiť na chy​bách a omyloch. Všetko tam teraz beží hladko, takže ešte máš chvíľu času na hľadanie svojej námornícky, kým sa do toho vrhneš."

„Oceňujem tvoju pomoc. Dnes aj za posledných niekoľko rokov."

Grant bol v pomykove. „Nuž, nemusíme byť takí sentimen​tálni. Ako správca tvojho majetku som si vyplácal veľmi veľké peniaze."

Keď Derek nadvihol obočie, Grant sa naňho mdlo usmial a zmenil tému. „Vieš, nezabilo by ťa, keby si šiel na nejaký ples."

„Zabudni na to...''

„Len ma vypočuj. Viem, že si zamilovaný do toho dievčaťa," povedal a skúmal Derekovu tvár. „Boh vie, že takéhoto som ťa ešte nikdy nevidel. Ale nezaškodilo by, keby si aspoň pred​stieral, že spolupracuješ s mamou."

„Prečo? Lebo chce, aby som si začal hľadať novú nevestu, keď už je moje manželstvo anulované? Povedal som jej o Ni​cole, ale vieš, že ona sa nevzdá. Ak pôjdem do spoločnosti, nahucká na mňa stovku žien v nádeji, že sa mi niektorá z nich zapáči namiesto nemajetnej Američanky. Ak pôjdem, bude si myslieť, že má príležitosť prinútiť ma oženiť sa s niekým, kto nie je Nicole." Prešiel si rukou po strhanej tvári. „Nebolo by to voči nej spravodlivé, lebo také dačo sa nikdy nestane!"

Zdalo sa, že Granta ohromila jeho prudkosť. „Ani pár nocí, aby sa urovnali klebety o anulovaní? Tvoja prítomnosť po ta​kej dlhej dobe by pomohla zastaviť najhoršie reči. Sezóna je už za polovicou. Od teba by to nik neočakával."

Nanešťastie, Grantove argumenty zneli logicky. Nechcel sem priviesť Nicole a hneď ju vystrašiť klebetami o rodine. No aj tak váhal. „Vieš, že tu musím byť v prípade, že by bolo nie​čo nové."

Grant nervózne vydýchol. „Bol by si len niekoľko domov odtiaľto. Správa by sa k tebe určite dostala." Keď Derek nič ne​hovoril, pokračoval: „Keď si sa túlal hore-dole po svete, práve matka niesla bremeno hanby kvôli Lýdii." Grant vstal a začal sa prechádzať. „Ju najväčšmi zasiahli klebety a ona musela pravidelne riešiť Lydiine problémy. Tá žena nemá nijaké zá​brany." Grant vyzeral, akoby ho chcelo striasť. Lydiina cho​robná potreba šokovať jeho staromódneho brata asi zaťažova​la najviac.

„A ty? Ovplyvnilo jej správanie aj teba?" spýtal sa ustarane Derek.

„Žartuješ? Takmer som sa zaprisahal, že sa neožením. Ale je mi ľúto matky. Bolo to mimoriadne ťažké pre takú hrdú ženu ako ona."

Grantove slová ho prinútili uznať, aký bol sebec, keď ich tu všetkých nechal Lýdii napospas. Ublížil mnohým ľuďom, nie​len Nicole.

Derek zdvihol ruky na znak porážky. „Nuž dobre. Dnes pôj​dem, ale nezaručujem, že budem vhodný spoločník."

„Ďakujem, Derek," vydýchol si Grant. Prešiel k dverám, tam sa obrátil a povedal trochu priškrteným hlasom: „Som rád, že si späť."

[image: image27.jpg]. 26. KAPITOLA




Ach, áno, jeho matka bola šťastná. Poletovala po tanečnej sále lady Crossmanovej od jednej sprostredkovateľky sobášov k druhej a predhadzovala im Dereka, akoby bol kus šunky. Už skôr sa vyjadrila, že ľudia reagujú prekvapujúco uznanlivo, že sa Derek znova ožení. Predpovedala, že onedlho škandál po​chovajú nové klebety.

Ľudia dokážu odpustiť mnohé, keď je jeden z najbohatších šľachticov Londýna voľný. Najmä ak sa matka postarala, aby každý vedel, že si hľadá novú ženu. Vlastne to ani nebola lož, hľadal predsa Nicole.

Vždy mal pocit, že na večierkoch a slávnostiach len márni čas, akoby len nahrával niečomu, čo sa stane v budúcnosti. Ani dnešok sa od toho nelíšil. Bol nedočkavý a netrpezlivý. S Ni​cole žil v prítomností. Nemyslel na budúcnosť ani minulosť, len na čas, ktorý trávi s ňou. Pomyslenie na to, ako uvoľnene sa cítil v jej prítomnosti, mu ešte väčšmi sťažovalo byť zdvori​lý na dievčinky, čo sa okolo neho a Granta tmolili. Ich nudné rozhovory neboli o nič zaujímavejšie ako kedysi. Niežeby to očakával.

Myslel si, že sa mu podarilo zakryť podráždenie, no urážli​vé pohľady a nahnevané tváre mu naznačovali pravý opak. Grant vedel, že už toho má dosť, a tak ho zdvorilo odtiahol na​bok. Takmer sa zasmial, keď videl, ako Derek rukami naznačil škrtenie.

„Nuž, braček, plním si svoju povinnosť?"

„Ak aj nie duchom, tak aspoň činom," odvetil Grant s úškr​nom. „Mal by si vidieť svoj zachmúrený výraz. Vyzeráš hro​zivo."

„To bude tým, že sa cítim úplne mizerne."

Grant sa žalostne usmial. „Teraz vidím, že to nebude fun​govať. Nuž, aj tak si cením, čo robíš - alebo sa pokúšaš - pre našu drahú matku."

Amanda k nim prišla ako na zavolanie s pohŕdavým výra​zom v tvári. Obaja synovia vzdychli.

„Derek, naozaj som nechcela, aby si prišiel a odstrašil všet​ky svoje potenciálne nevesty." Nahnevane otvorila vejár. „A myslím to doslovne - naozaj ich desíš! Od lady Hansonovej som počula, že sa jej dcéra bála vôbec k takému odľudovi priblížiť."

Nenútene pokrčil plecami. „Spýtaj sa Granta, on si aspoň myslí, že sa pokúšam. A dnes za mnou prišlo množstvo dám."

„Áno, ale to sú tie zúfalejšie. Chudobnejšie. Ich rodiny ich nútia, aby získali muža ako ty."

Grant si očividne myslel, že je to neuveriteľne zábavné a so slzami v očiach potláčal smiech.

Derek sa naňho uškrnul. Niekedy v Grantovi stále videl to​ho bezstarostného chlapca, akým býval.

„Dá si niekto šampanské?" spýtal sa Grant. „Mama?"

„To by bolo milé," odvetila očividnou materinsky hrdá na jeho spôsoby.

Pozrel na Dereka a keď ten pokrútil hlavou, usmial sa a odi​šiel. Derek potom svedomito počúval, ako mu matka vykladá o prednostiach rôznych mladých žien a jasne naznačuje, že by si mal vybrať jednu z nich namiesto tej, na ktorú myslí. Rafi​novanosť nepatrila medzi matkine silné stránky.

Vlastne keď Grantovi neúmyselne vykĺzlo, že Derek hľadá námornícku, matka takmer omdlela. Predstava, že je zblázne​ný do chudobnej Američanky, ktorá žije na lodi, zrazu nado​budla reálne obrysy...

Parketom sa prehnal tlmený šum, ktorý odvrátil Derekovu pozornosť od matky. Prenikol ním zvláštny pocit očakávania.

Amanda nerušene pokračovala, nevšimla si, že ju nepočú​va. „Áno, po tom debakli s Lýdiou sa musíš oženiť s najlepšou ženou. Nemôžeme si dovoliť, aby našu rodinu opäť spájali s takým druhom ľudí," povedala a znova presadzovala názor, že tá americká námornícka nie je preňho.

„Samozrejme," odvetil automaticky, lebo nepokoj pri dve​rách vzbudil jeho záujem. Pocítil akési vzrušenie, naozaj, celé telo mu stuhlo.

A potom... sa to stalo.

Pozeral s otvorenými ústami. Nebol schopný ničoho iného, keď zbadal Nicole, ako o nej nikdy nesníval. Mala na sebe ble​domodré šaty z nejakej vzdušnej, takmer priesvitnej látky. Sfarbenie jej pleti bolo vždy živé, no v kontraste s jemnou be​lasou jednoducho úžasné. A s červeno-zlatými stužkami a kučierkami vyčesanými na temene vyzerala malá a krehká ako víla. No zároveň bola oblejšia, plnšia s plným rovným živôti​kom šiat.

Nebol jediný, kto si vychutnával pohľad na ňu, ako si uve​domil, keď sa zachmúrene poobzeral po miestnosti. Keď hrdo vošla, držiac za rameno staršieho pána, všetci ľudia vôkol nej sa prestali rozprávať a pozorovali ju.

Vyzerala zmenená, a nielen oblečením. Bola pokojnejšia a jej kráľovské správanie bolo zjavné, keď jej spoločník pred​stavoval ľudí. Počkať, prečo predstavujú ľudí jej?

Matka si všimla jeho prekvapenie. „Ach, vidím, že si si vši​mol, o čom sa všetci zhovárajú," komentovala potešené. „To je Atworthova vnučka, lady Christina. Všetci sme počuli, že han​blivá, uzavretá dedička sa konečne vrátila do Londýna, no kto by si bol pomyslel, že je taká pôvabná?"

„Lady? Hanblivá?" podarilo sa mu vyjachtať a potom zavrel ústa.

Zalial ho studený pot a v hrudi pocítil napätie. Ohromene pozoroval, ako Nicole, krásna ani princezná, kráča cez zástup. Kto je ten muž, čo ju sprevádza?

Rukou si prebehol po tvári. Pomaly to začal chápať. Obleč​te Nicole do šiat a premení sa na dámu. „Aký má titul?" vyštekol.

Matka sa naňho zamračila, ale odvetila: „To dievča je vý​hradná dedička titulu markíza Atwortha." Zle si vysvetlila je​ho šokovaný výraz, a tak mu vysvetlila: „Pre nejaké politické škriepky pred niekoľkými storočiami sa rozhodlo, že ak ro​dina nemá priameho mužského dediča, titul pripadne žene, a tak je dedička. Bude z nej markíza a navyše neskutočne bohatá. Bola by prišla do Anglicka už skôr, ale bála sa ces​tovať..."

„Bála sa cestovať?" Vo vyčerpávajúcich pretekoch mu dý​chala na chrbát. Koľko budúcich markíz vie, aké piesne sa pri ktorej práci spievajú? Alebo že si musí chrániť palec, keď chce niekoho udrieť päsťou?

Prečo mu nič nepovedala?

Počúval už len napoly, čo mu matka vykladá, no jedna po​známka pritiahla jeho pozornosť. „Nebude dlho na trhu. Má dobrých dvadsať nápadníkov. Veď aj teraz, len sa pozri na tie zaľúbené pohľady."

Nicole bola obliehaná nápadníkmi. Zovrel ruky do pästí.

„Ach, Derek, tak by som si želala, aby si sa oženil s niekým ako ona," vzdychla.

„Dohodnuté." Neprítomné ju potľapkal po ruke.

„Dohodnuté? Len tak? Čo sa za tým..."

„Práve som si uvedomil, že máš ako zvyčajne absolútnu pravdu," prerušil ju a nespustil pohľad z Nicole, akoby sa bál, že mu zmizne. „A ja sa budem snažiť robiť to, čo je najlepšie pre rodinu. Teraz ma, prosím, ospravedlň..." Vykročil a tak​mer vyrazil vracajúcemu sa Grantovi poháre z rúk.

Keď ho Nicole zbadala, oči sa jej v úžase rozšírili. Rozruše​né zavolala: „Derek!"

Uvedomila si, kde je, a pozrela na prekvapené tváre svojich známych. „Ach, lord Stanhope. Nečakali sme, že nás dnes po​ctíte svojou prítomnosťou," povedala; humor sa z nej vytrácal každým slovom.

„Nejdete sa prejsť?" spýtal sa a ponúkol jej rameno.

„Nuž, nemyslím, že..." začala Nicole ľahkomyseľne, no on ju zdvihol z pohovky a ťahal so sebou na terasu.

„Sutherland!" zvolala, keď boli vonku. „Čo tu, dopekla, ro​bíš? Počula som, že sa takýchto večierkov nezúčastňuješ!"

„To isté by som sa mohol spýtať ja teba. Odkedy sú námor​níci na zozname prominentov lady Crossmanovej?"

Oči mala prižmúrené, keď mu odpovedala: „Mám rovnaké právo byť tu ako ty, ak nie väčšie."

„To je pravda. Dokonca máš vyššie postavenie. Muselo ťa dosť pobaviť, keď som ťa obvinil, že si chceš uloviť grófa."

Naklonila hlavu nabok. „Nuž, áno, bola v tom pôvabná dáv​ka irónie," súhlasila.

„Aké dokonalé maskovanie - lady Christina žije pokojným životom v súkromnej dievčenskej škole kdesi na kontinente, nikdy nenavštevuje starú matku, lebo sa bojí cestovať, ale na​pokon sa vracia a ostáva s ňou žiť. Stavím sa, že pre hanblivosť lady Christiny sa ťažko o nej získavajú informácie, lebo nepri​jíma veľa návštevníkov."

Nicole zaujala znudený postoj. „Tak si nás odhalil. Mám ti zatlieskať?"

„Myslel som, že ťa poznám," usmial sa drsne. „Keď si ner​vózna, obtieraš si nohu o lýtko. Keď si zvedavá, nakloníš hla​vu." Sklonil sa jej k uchu a zašepkal: „A keď ti spôsobím rozkoš, malíčky na nohe sa ti stiahnu."

Odskočila od neho a chvela sa na celom tele. „Skončil si?"

Načiahol sa za jej rukou v rukavici, no ona ustúpila k zá​bradliu, akoby sa štítila jeho dotyku. Jej očarujúce črty zastre​la chladná maska. „Povedz mi jediný dôvod, prečo by som s tebou mala stráviť čo len sekundu."

Zhlboka sa nadýchol. „Musím ti vysvetliť nejaké veci..."

„Myslíš?" prerušila ho roztrpčené.

Toto nejde, ako si naplánoval. Dúfal, že bude aspoň trochu rada, že ho vidí - dúfal, že jej chýbal aspoň natoľko, aby si vy​počula jeho vysvetlenie. „Chceš vôbec vedieť, prečo som odi​šiel?"

„Ach, myslím, že to viem," ubezpečila ho, keď sa obrátila na odchod.

Znova ju chytil za ruku, no ona sa ho snažila striasť. „Pusť ma," povedala s takou nenávisťou v hlase, až ju takmer po​čúvol.

„Nepustím, kým mi nedovolíš vysvetliť ti to."

Znova sa odtiahla a pokúšala sa vzbudiť niečiu pozornosť na chodbe.

„Koho hľadáš? Nejaké mladé šteňa?"

Vtedy sa usmiala. „S najväčšou pravdepodobnosťou sa za jedného z nich vydám."

„Ani vo sne!"

„A prečo nie? Stále si myslíš, že ti nie som dosť dobrá?" „Nejde o to." „O čo teda ide?"

Kým si stihol zahryznúť do jazyka, precedil: „Lebo ty budeš moja žena!"

Oči sa jej rozšírili a potom v nich blysol hnev. „Nuž, to je te​da prudký obrat. Hovorí sa, že si sa práve zbavil tej minulej." „Takže o tom vieš?"

„Všetci to vedia." Pozrela dole a uhladila si volány na sukni ráznymi, presnými pohybmi.

„Daj mi šancu vysvetliť ti to. Prosím," dodal pri jej nekom​promisnom pohľade.

„Čo mi môžeš vysvetliť? Boli sme spolu tak dlho a nikdy si sa mi nepriznal, že si ženatý."

„Nikdy si mi nepovedala, že si dedička jednej z najbohat​ších rodín v Anglicku."

„To nie je to isté! Ja som ťa tým nezranila."

Načiahol sa za jej rukou. „Máš pravdu."

Vyzerala prekvapene, že to priznal, ale rýchlo to zamasko​vala. „Nechcem počuť tvoje výhovorky. Nič nemôže osprave​dlniť to, ako si sa ku mne správal." Oči sa jej podozrivo roz​žiarili. „Daj mi pokoj," požiadala ho a pokúsila sa vyslobodiť si ruku.

Keď jej ju stisol pevnejšie, opätok mu zaryla do priehlavku, mykla rukou a vzápätí utiekla do dámskej šatne.

Ponáhľal sa za ňou a nevšímal si okolie. Vo dverách oslovil zavalitú matrónu, ktorá tam strážila.

„Má táto miestnosť ešte iný východ?" vyštekol.

„Naozaj, Stanhope, tá odvaha..."

„Má, či nemá?" precedil.

„Áno!"

Vybehol cez dvere vedúce na vnútorný dvor a pozdĺž bu​dovy, kde našiel dvere do šatne. Nemusel hľadať dlho, lebo zbadal Nicole, ako sa s vykasanými sukňami rúti na ulicu. Mu​sel sa usmiať. Aj keď bola vyobliekaná ako kráľovná, pod ša​tami to bola stále jeho neskrotná Nicole. Jeho ťažké kroky sa ozývali na ulici, keď ju dobiehal.

Kým nedobehla do Mayfair, nezahla za roh a nevybehla po predných schodoch najväčšieho sídla na námestí.

Derek civel a obdivoval tento luxusný domov. Ako sa Nicole mohla cítiť pohodlne na takom mieste, z ktorého priam dý​chajú peniaze? Vyšiel po schodoch a zabúchal masívnym mo​sadzným klopadlom. Netrpezlivo čakal, kým mu neotvoril starší majordóm.

„Rád by som videl... lady Christinu."

„Mylady neprijíma návštevy v takúto hodinu," odvetil dý​chavičné. „Chceli by ste jej nechať vizitku?"

„Nie, chcem ju vidieť."

Muž pošúchal nohami. „Mylady neprijíma..."

„Nevadí," prerušil ho Derek, ľahko sa prešmykol okolo sta​rého muža, ibaže vnútri ho privítali dvaja obrovskí komorní​ci, ktorí sa netvárili nadšene. Nie je meradlom stavu práve to, akých veľkých máte komorníkov? Ak áno, pomyslel si, keď ho schmatli za ruky, zdá sa, že markíza si počína mimoriadne dobre. Snažil sa ich striasť, keď začul tupé buchnutie z druhé​ho poschodia.

Bola tam, práve zdvíhala knihu, čo jej vypadla. Rukou si za​kryla ústa. Obaja komorníci sa tiež obrátili za zvukom, takže Derek si dovolil letmý pohľad na ňu. Vystrela sa v plnej výš​ke a hrdo predstierala nezáujem.

Zdvihol sa mu kútik pier. Je jeho. Skutočnosť, že si neuve​domuje, že do dvoch týždňov bude jeho žena, ho prinútila usmiať sa. Usmieval sa, aj keď ho komorníci vyhadzovali cez dvere.

„Neboj sa, Nicole," zvolal ponad plece. „Budem všade tam, kde ty, kým nebudeš súhlasiť, že sa so mnou porozprávaš. To​to je len začiatok."

Nasledujúce ráno Derek rýchlo vypil kávu a celý nedočka​vý sa vychystal do Atworth House, no matka ho zastavila. „Musím sa s tebou porozprávať."

Pokrútil hlavou. „To počká."

Postavila sa pred neho. „Nie! Nepočká."

Zamračil sa na ňu, ale ona sa nedala zastrašiť. „Chcem ti po​vedať, že tvoje včerajšie správanie je neospravedlniteľné. Ako si mohol tak násilne odviesť lady Christinu! Videla som ťa, ako si ju prinútil vyjsť na balkón. Videla som, ako sa od teba po​kúša utiecť. Viem, že si toho prežil dosť, ale musíš zodpovedať za svoje skutky. Nič nemôže ospravedlniť tvoje správanie."

„Ona je Nicole Lassiterová."

Amanda sa zamračila a potom pridusené zajachtala: „C-čo? To nemyslíš vážne. To ona je tá námornícka, kvôli ktorej si ako námesačný, odkedy si sa vrátil? To je nemožné!"

„Strávila mesiace na mojej lodi. Myslím, že by som ju doká​zal spoznať."

Grant preskakoval schody, až pristál pri nich. „Kto strávil mesiace na tvojej lodi?" spýtal sa a nalial si kávu zo servírova​cieho stolíka.

„Myslím, že hovoríme o lady Christine," informovala ho Amanda roztrasené.

Grant sa zamračil. „Lady Christina..."

„Je Nicole Lassiterová," doplnila Amanda.

Grant vyzeral, akoby sa šiel zadusiť od smiechu. „Lady Christina je Lassiterová dcéra? Ty sa ideš oženiť s Lassiterovou dcérou?" Pokrútil hlavou a zachichotal sa.

„Ak bude súhlasiť."

„Budeš príbuzný jej otca naveky," smial sa Grant a utieral si oči. „Ako to zvládneš?"

S dotknutým výrazom Derek odvetil: „Spravím, čo treba."

Amanda ho prerušila: „Toto sú možno len prázdne želania -nevyzerala, že by bola naklonená manželstvu s tebou."

„Zistila, že som bol ženatý."

„Počkať, ja som bol pri tom," povedal Grant. „Lýdia sa pri​kradla k lady Christine a oznámila jej, že je grófka Stanhopová."

Lýdia a Nicole spolu? „Ako reagovala Nicole?" „Omdlela."

Derek si prešiel rukou po tvári. Kriste, toho ju chcel ušetriť. Musí ísť za ňou a vysvetliť jej to.

Amanda mu položila ruku na predlaktie. „Derek, počúvaj ma. Neviem, čo všetko sa stalo, ale nesmieš odísť v takomto stave."

„V akom stave?"

Grant zlomyseľné dodal: „Neoholil si sa poriadne a máš čiž​my z rôznych párov."

Zamračene si pozrel na topánky, no napriek tomu pokračo​val k dverám.

„Nech sa medzi tým dievčaťom a tebou stalo čokoľvek, ne​máš právo ísť do Atworth House v takom stave."

Pripustil, že čo sa týka plánov, nedošiel veľmi ďaleko, keď​že ho vyviedlo z miery už len to, že ju našiel. Ale... chýbala mu a keď vedel, že nie je ani len míľu od neho, správal sa ani posadnutý.

„Už som čakal pridlho."

„A ona?" spýtala sa Amanda.

„Čo tým chceš povedať?"

„Ak je Nicole Lassiterová, mala dosť času, aby sa spamätala z toho, že si ju opustil?" „Ja idem..."

„Nuž dobre. Vidím, že o moju radu nie je záujem," vyštekla. „Vraciam sa do Whitestone."

Grant ju upozornil: „Do konca sezóny ostáva ešte niekoľko týždňov."

„To je jedno," odvetila kyslo, no nespustila oči z Derekovej tváre. „Odmietam tu ostať, keď sa správaš takto. Nechcem vi​dieť, ako si komplikuješ situáciu."

Keď Derek vychádzal z dverí, počul, ako nahlas pozname​nala: „Láska z neho urobila blázna. Grant, ak sa budeš takto správať, zaškrtím ťa."

Derek opäť stál na prahu Atworth House. Zaklopal a o nie​koľko minút mu otvoril ten istý zadychčaný majordóm.

Zakryl prekvapenie, keď ho Derek požiadal: „Chcem vidieť Nicole."

Hlasno mu oznámil: „Momentálne nie je doma."

Derek sklopil oči a usmial sa. Zdvihol hlavu a na tvári mal neutrálny výraz. „Je sedem hodín ráno."

„Napriek tomu nie je momentálne doma."

„Toto mi budete hovoriť stále, bez ohľadu na to, koľkokrát sem dnes prídem, však?"

Majordóm nezreteľné prikývol a povedal: „Momentálne nie je..."

Derek zdvihol ruku a pokrútil hlavou. „Pochopil som."

Rozhodol sa, že sa nebude znova biť s komorníkmi, kývol majordómovi a zišiel po schodoch. Len čo sa za ním zatvorili dvere, zvrtol sa k zadnej časti domu, kde zočil záhradný múr obrastený brečtanom.

Zadržal dych, stlačil kľučku na bránke a ona sa poľahky otvorila. Vošiel a nasmeroval si to k zadnej časti. Len čo prišiel ku schodom na terasu, zbadal ju.

Hoci bolo zavčasu, Nicole sedela pri stole na verande pod rozkvitnutou čerešňou, neprítomné si ťukala špičkou jahody o spodnú peru a nevšímala si čajový servis a noviny pred se​bou. Hľadela na nádhernú záhradu, no bola taká pohrúžená do myšlienok, že ju vôbec nevnímala.

Nicole sa oprela o stoličku a v duchu si znova prechádzala udalosti predchádzajúceho večera. Sutherland ju nepožiadal o odpustenie, ani aby sa zaňho vydala. Jednoducho to vyhlá​sil. Znova, navzdory očakávaniu, nepreliala ani slzu.

Nechápala, čo ho to posadlo, že sa takto správa. Slová ,drzý' a ,arogantný' to ani zďaleka nevystihovali. Zaplavilo ju pobú​renie. Všetky tie nočné predstavy, ako kľačí a prosí ju o od​pustenie - Sutherland jednoducho očakával, že nadviažu na to, čo tak bezcitne prerušil.

Prečo by sa zaňho vydávala! Má more nápadníkov, ktorí jej zdvihli sebavedomie. Zvolí si takého, čo jej zaručí bezpečný, usadlý život.

Dokáže, že to bude fungovať. Ale len ak Sutherland nebude ďalej vyvádzať. Zvláštne, ako sa stará matka celé roky obáva​la o Nicolino prijatie spoločnosťou, a teraz ju má zničiť zrad​covský gróf.

Náhle stuhla. Kútikom oka, pri dome, zbadala - nie, to ne​môže byť on. Obrátila sa. Sutherland!

Neprekvapil ju tlak v hrudi pri pohľade naňho, no snažila sa ho potlačiť. Prinútila sa odvrátiť zrak; vstala zo stoličky a dala sa na ústup. Keď prechádzala okolo Dereka, schytil ju za ruku.

„Čo tu robíš, Sutherland?"

„Ideme sa vziať."

Nie, už zas. Zachvátila ju panika. „Pomiatol si sa?" „Nie, rozmýšľam jasnejšie ako kedykoľvek predtým. Od​chádzame do Gretna Green." Zalapala po dychu a vyprskla: „Ani nápad! Prečo by som sa za teba vydávala, keď sa ťa štítim?" A prečo to nedokáže po​vedať rovnako rozzúrene, ako to cíti?

Načiahol sa a odhrnul jej vlasy z čela; po pokuse vytrhnúť sa vzdala. Naozaj jej tak veľmi chýba? Až tak, že sa podvolí pri jeho najjemnejšom dotyku?

„Ver mi - nechceš sa vydať za nijakého z tých fičúrov. Nie sú pre teba dosť dobrí."

O tom nepochybovala. „A ty si?"

„Samozrejme."

Toľká arogantnosť! Cítila sa nepríjemne, že je taká slabá, pokorená ďalším pohladením po vlasoch. Nedokázala roz​mýšľať, keď sa jej dotýkal, a on to dobre vedel.

Využil jej dočasnú bezmocnosť, chytil ju za ruku a stiahol dole zo schodov. „Porozprávame sa v koči."

„Nie," zjačala a ustúpila. „Nevydám sa za teba. A ak by som aj chcela - čo nechcem -, nemôžeš sem len tak prísť a tváriť sa, že ma vlastníš. Mám rodinu a povinnosti. Nenapadlo ti, že by chceli byť na mojej svadbe?"

„Tak sa vezmeme dvakrát."

„Ešte raz, ja sa..."

Chapman sa zjavil vo dverách na verandu a zdvorilo si odkašľal. „Nie je vám nič, mylady? Mám zavolať markízu?" „Nie! To nebude..." „Ona je tu?" chcel vedieť Derek.

Chapman naklonil hlavu k dverám a kým Nicole stihla vy​sloviť námietku, Derek ju už ťahal tým smerom. Čo si len po​myslí jej stará matka, keď do jej tichého salóna vtrhne obrov​ský chlap?

Takisto sa pýtala sama seba, prečo mu odporuje len sym​bolicky, prečo mu tak bláznivo toleruje jeho arogantné sprá​vanie.

Keď prišli k dverám do salóna, Sutherland zavolal: „My​lady..."

„Čo chcete? Nie som nahluchlá," prerušila ho, no nezdvihla hlavu, čím dala najavo, že vyšívanie ju zaujíma väčšmi. Nezaváhal. „Som Derek Andrew Sutherland, šiesty gróf zo

Stanhope, a beriem vašu vnučku do Gretna Green, aby som sa s ňou oženil."

Vdova netrpezlivo vzdychla. „Ak ste sa tak rozhodli..."

Derek sa zarazil, očividne prekvapený. „Dajte jej - mohli by ste jej večer poslať veci do hostinca Bickham?"

Stará matka prikývla, akoby ju len požiadal o soľ.

Nicole vyvalila oči, Derek využil moment prekvapenia a viedol ju k dverám. Nicole sa zmätene obzrela.

Markíza mala na tvári úsmev.

„Ak by som nevedel svoje," poznamenal Derek, keď natla​čil Nicole do koča, „myslel by som si, že sa starkej páčim." Tón mal vyrovnaný, akoby sa rozprávali pri čaji.

Nicole si nedokázala utriediť myšlienky. Chcela, aby jej slová zneli racionálne, chcela mu zdôrazniť, prečo sa k se​be nehodia, ale popri jeho pokoji by vyznela ako papuľnatá ženská.

Vybavila si, ako ju rozzúrila jeho namyslenosť, jeho pred​poklad, že sa podvolí a vydá sa zaňho. Jej rozhorčenie sa pre​javilo záplavou slov. „Toto je únos! Taký ako predtým - nedo​volím to - nie zase - nie tebe!"

„Nie je to únos. Je to útek, aby sme sa mohli vziať," zdôraz​nil rozumne.

„Útek? Nevydám sa za teba. Nevydám! Nemôžem ti veriť -už si ma raz opustil." Hlas sa jej napokon zlomil. Z očí jej vy​tryskli horúce slzy a len čo si ich utrela, nahradili ich ďalšie. „Ešte nikdy ma nič tak nezranilo, a nech sa prepadnem, ak do​volím, aby sa mi to stalo znova."

„Takmer som sa pomiatol... keď som ťa musel opustiť," brá​nil sa Derek, keď jej utrel slzy z líca. Videl, ako sa jej chveje spodná pera, a nežne dodal: „Ale musel som odísť. Vysvetlím ti prečo, ak ma vypočuješ."

Mlčala.

„Dovoľ mi to vysvetliť, prosím. Ešte nikdy som nikomu ne​povedal čo tebe. Grant mal nejaké podozrenie, ale nikdy si ne​bol istý."

Hnevlivo odvrkla: „Tak hovor!"

Takmer sa usmial pri jej bojovom tóne, ale namiesto toho sa zhlboka nadýchol. „William bol môj starší brat a dedič, ale ne​bol to dobrý človek. Bol to skazený pôžitkár - zapríčinila to rodina a sluhovia, ktorí ho rozmaznávali, a tak si myslel, že je rovný Bohu. Navyše podľa otca sa nikdy nemohol dopustiť niečoho nesprávneho."

Pozrel na ňu, či počúva.

„Pokračuj."

Nadvihol obočie a povedal: „Keď Williama zastrelili v opileckom dueli, dcéra nášho suseda - lorda vyhlásila, že nosí pod srdcom Williamovo dieťa."

Keď sa odmlčal, Nicole ho netrpezlivo potľapkala po ruke, aby pokračoval. Slzy jej pomaly vyschýnali.

„Môj otec bol nadšený, že Williamova krv bude žiť ďalej -že drahé dieťa dediča získa..."

„Ale nebolo by to dieťa panghart?" prerušila ho, očividne ju tento príbeh zaujal.

Niekoľko sekúnd neodpovedal. „Vtedy som do hry vstúpil ja," ozval sa bezvýrazné.

„Ach, nie," zamrmlala a na tvári sa jej zračila rovnaká bolesť ako jemu, keď pochopila, čo hovorí.

„Moja matka bola proti tomu, aby som sa s ňou oženil a vy​dával dieťa za svoje, no napokon Lýdiu všetci ľutovali a prinú​tili ma. Dokonca aj ja som sa cítil za ňu zodpovedný. Neznášal som Williama za to, čo spravil - vždy som po ňom naprával veci a musel som prevziať aj jeho posledný záväzok až do konca života. Ale ako som už povedal, bolo mi toho dievčaťa ľúto, tak som sa s ňou oženil."

„Ale čo tvoje vlastné deti? Čo ak by si mal syna ty?"

„Musíš pochopiť, že môj otec ľúbil Williama nadovšetko."

Nicole prikývla a on pokračoval: „Vo svadobnú noc a nie​koľko nocí odmietala spať v manželskej posteli, tvrdila, že sa cíti zle. No požiadala ma, aby som prvú noc ostal v jej izbe, nech nevzbudíme podozrenie, a ja som súhlasil.

Po týždni mi naznačila, že je pripravená stať sa mojou že​nou aj naozaj, no keď som v ten večer prišiel domov, dostal som anonymný list. Plný gramatických chýb a aj rukopis bol primitívny; nepochyboval som, že pochádza od niekoho z nášho služobníctva. V liste stálo, že nechcela so mnou spať, lebo mala mesačný cyklus."

„Ale dieťa..."

„Nebolo nijaké dieťa." Zalapala po dychu a on pokračoval: „Rozzúril som sa a vypočúval ju, no ona to popierala, prisa​hala, že je tehotná. Bola veľmi presvedčivá. No potom ma za​čala takmer panicky zvádzať. Vtedy som pochopil. Po hodine kriku a vyhrážok napokon priznala, že podviedla celú rodinu -vlastne by som mal povedať, že z toho mala radosť. Povedala mi o finančných problémoch jej otca a ako sa rozhodli, že sa stane grófkou zo Stanhope. Takisto hovorila, že Williamova smrť bola darom z neba, lebo im došlo, že nech sa akokoľvek snaží a flirtuje, on by si ju nikdy nevzal."

„Och, Bože..."

„Je to ešte horšie. Naznačila, aj keď sa mi to nikdy nepoda​rilo dokázať ani vyvrátiť, že vyvolala udalosti, ktoré viedli k Williamovej smrti, že duel zapríčinila flirtovaním s dvoma mužmi, aby na seba žiarlili. Vtedy som vybadal v jej očiach chlad. Je to naozaj... bezcitná žena. Dodnes neviem, či mi to povedala preto, aby ma ešte väčšmi zranila, alebo či vravela pravdu. Nemohol som ju udať úradom, keď som nemal isto​tu. Vyhrážal som sa jej anulovaním manželstva, ale zdôrazni​la, že by mi nikto neuveril, že som sa s ňou intímne nezblížil. Už dávno nebola panna a svadobnú noc som strávil v jej izbe. Navyše je vyhlásená krásavica."

„A čo rozvod?" vypytovala sa Nicole, zjavne rozhorčená.

„V mojej rodine platí pravidlo radšej smrť ako rozvod, ale napriek tomu som sa jej tým vyhrážal. Odvrkla, že by to môj​ho otca, ktorý bol od Williamovej smrti chorľavý, zabilo. Vlast​ne v ten večer, keď zomrel, si ma zavolal a prinútil ma prisa​hať, že sa postarám o Williamovu ,lásku.

Zahnal ma do kúta - nedalo sa nič spraviť. Mohol som zra​niť rodinu a porušiť sľub daný pri smrteľnej posteli, alebo som s ňou mohol ostať ženatý. Vedel som, čo spravím, ale rovnako som vedel, že radšej zomriem, než by som takú ženu urobil matkou mojich detí. Zaprisahal som sa, že pre ňu nikdy nebu​dem manželom. A nikdy som nebol. Kým som sa vrátil z Aus​trálie, Lýdia otehotnela s nejakým zahraničným šľachticom. Chcela anulovanie manželstva. Nahovorila ľuďom, že nie som schopný plniť manželské povinnosti..."

Nicole vydala neveriaci výkrik, ktorý prijal ako kompli​ment, a potom sa spýtala: „Ale nemohol si mi to povedať už skôr, namiesto toho, aby si ma v Sydney opustil?"

„Uvedomil som si, že som bezcenný opilec. Presvedčil som sám seba, že ak ťa opustím, zabudneš na mňa a nájdeš si niekoho, kto ťa bude viac hoden. Zaslúžiš si oveľa viac - byť vydatá, mať deti, ktoré by neboli poznačené nelegitímnosťou. Urobil som, čo som považoval za správne."

Zachytil jej pohľad, keď ju chytil za ruku. „Keby som ti po​vedal, že odchádzam, a ty by si naznačila, že ma chceš, nebol by som schopný vzdať sa ťa."

Videl, že zmäkla. Potom sa jej v očiach objavilo podozre​nie a takmer videl, ako si bystro dáva všetko dokopy. „A toto všetko si si uvedomil práve vtedy, keď po mňa prišiel Chan​cey?"

Derek nepreriekol ani slovo. Nechcel tohto muža očierniť, ale nevládal jej znova klamať.

Pokrútila hlavou. „Nečudo, že Chancey vyzeral, akoby mi niečo chcel povedať, kým sme vyplávali," povedala sama pre seba. „A celou cestou domov vyzeral, akoby sa cítil vinný."

Derek stále mlčal.

Váhavo sa spýtala: „A čo pitie?"

„Myslím, že v kútiku duše som sa rozhodol, že si idem pre teba, aj keď vedome som to pripustil neskôr. Prestal som piť v polovici plavby sem - chcem byť dobrý muž. Odvtedy som si nedal ani kvapku/' vyhlásil rázne. „Ach, Derek..." šepla a objala ho.

„Vieš, že si ma ideš zobrať," povedal tónom, ktorý mal znieť ako otázka, no vyznel ako konštatovanie. Keď sa znova opre​la a pozrela naňho, vyhlásil: „Viem, že to cítiš rovnako ako ja, že robíme správnu vec. Nicole, sme si súdení."

Nicole to vedela tiež. Keď povedal, že sa zoberú, bolo to, ako​by kúsok skladačky zapadol na miesto.

Zle si vysvetlil jej mlčanie, lebo vyhlásil: „Poviem to znova -nechceš sa vydať za jedného z tých lordíčkov. Nedokážem opísať utrpenie, akým je zlý zväzok. Musíš mi veriť, jeden som prežil."

Pozrela mu hlboko do očí, v ktorých sa zračila vážna výstra​ha. Ako veľmi musel trpieť za posledné roky! Môže mu dôve​rovať? Už ju raz zranil. No keď mu hľadela do očí, uverila, že ju ľúbi, aj keď jej to nepovedal. Takmer ho pobozkala, akoby ho chcela ubezpečiť, no spomenula si, ako diktátorský sa ráno správal.

Musia si ustanoviť pravidlá.

Odtiahla sa od neho a nasadila obchodnícky výraz. Rázne vyhlásila: „Varujem ťa, nebudem konvenčná manželka."

Aj on nasadil vážny výraz. „Ja nebudem konvenčný man​žel."

„Nestrpím ti neveru."

„Nebudem neverný a ani ja to nestrpím od teba."

Krátko prikývla, akoby hovorila Toto by sme mali, a poveda​la: „Nechcem žiť v Anglicku."

Slabo sa usmial. „Ja musím. Keďže ti nedovolím odísť, bu​deš aj ty." Keď si začala hrýzť peru, dodal: „Môžeme navšte​vovať Ameriku tak často, ako len budeš chcieť, ale myslím, že sa ti na mojom majetku vo Whitestone bude páčiť. A aj ty tu máš korene."

Nepáčili sa jej jeho dôvody, ale naozaj, kde inde by žili? A z Anglicka bude jednoduchšie pomáhať otcovi a Márii.

„Nechcem mať tucet detí," vyhlásila a naklonila hlavu. „Myslím, že párik by bol skvelý."

Odmlčal sa a potom povedal: „Nateraz súhlasím. Ale vy​hradzujem si právo spýtať sa ťa znova, keď sa nám narodí pr​vé dieťa."

Naše prvé dieťa. Derekovo dieťa. „Súhlasím." Toto bolo ľah​ké. „Chcem, aby bol môj otec vždy vítaný v našom dome, rov​nako ako Maria a Chancey."

„Chancey a Maria budú..." kľučkoval Derek.

„Sutherland..." prerušila ho varovne. Bože, otec ju zabije, keď zistí, za koho sa vydala.

„Bude... vítaný."

Nateraz to stačí, pomyslela si a usmiala sa naňho.

V očiach mu zahorel lačný výraz. Vyčítala v nich túžbu a po​tom sa perami dotkol jej pier. Keď jej do úst vkĺzol jazykom a okamžite ju tým vzrušil, dych sa jej zastavoval a začala ho hladkať. Usmial sa a Nicole sa odtiahla. „Čo je?"

„Ty, Nicole," povedal a pohladil ju po vlasoch a tvári, „si po​klad."

Usmiala sa, hoci nevedela, čo ho prinútilo vysloviť to. Pera​mi opäť vyhľadal jej ústa.

Stiahol jej živôtik a odhalil prsia. „Čo to robíš?" zamrmlala. „Láskam ťa."

Odtiahla sa a zamračila. „Nemôžeš sa so mnou milovať v koči."

„Dovoľ mi presvedčiť ťa, že môžem," predniesol presved​čivo.

„Nemôžem sa tu s tebou teraz milovať." Vo svojom hlase počula odhodlanie.

„Nepretvaruj sa, viem, že ma chceš rovnako ako ja teba," prudko odporoval.

„Samozrejme, že... chcem," podráždene odvetila a on sa uškrnul. „Ale milovanie sa s tebou pred manželstvom bol môj prvý omyl - druhý raz sa ho nedopustím," dokončila ne​úprosne.

Derek jej schmatol ruku a priložil si ju na svoj tvrdý penis.

„Cítiš to?" spýtal sa jej bolestne. „Štyri mesiace nemohol byť v tebe. Cítiš, ako veľmi ťa potrebujem?"

Roztápala sa od horúčavy a žiadostivosti, z odhodlania ostal len kúštik. No aj ten stačil. „Nerob to, Derek. Chcem s tebou začať úplne od začiatku..."

V tej chvíli ju veľkými rukami zdrapil za pás a zdvihol ju zo sedadla. Sčasti sa rozhnevala, no sčasti ju vzrušoval tlmený, vrčiaci zvuk, čo vydával. Potom ju pustil. Otvorila oči. Sedela na opačnom konci koča.

„Zdá sa, že ti nič neviem odoprieť," pripustil pokojne, hoci tvár mal napätú a ruky zovreté v päsť.

Začala sa s ním zhovárať, hlavne preto, aby nemyslela na to, ako rukou hladila vydutý predok jeho nohavíc. Po nejakom čase sa uvoľnil. Onedlho mu už sedela v lone a on jej hladil vlasy. Hodiny sa míňali a oni sa zhovárali o tom, čo majú radi a čo nie, o ich túžbe po rodine. Kládol jej jednu otázku za dru​hou, chcel vedieť všetko o jej detstve.

Bol taký pozorný ako v Sydney a ona si rýchlo spomenula na to, ako nádherne sa tam mali. Spomenula si tiež na noci -divoké, horúce noci. Chcela zakryť rozpaky a tak sa rýchlo spýtala: „Prečo ťa to zrazu tak zaujíma?"

Zastrčil jej kučeru za ucho. „Predtým som ťa nechcel spo​znať. Asi preto, že by som ťa nenechal odísť."

Lenivo sa naňho usmiala. Ľúbi ju. Nemusel to hovoriť, vi​dela to.

Tiež sa na ňu usmial a spýtal sa: „Vysvetli mi, prosím, ako môže byť z mladej námornícky so zvláštnym talentom na na​vigáciu budúca markíza?"

„Pôvodne som sa mala vrátiť do Anglicka a kráčať v stopách mojej starej matky, ale obalamutila som svojho otca, aby si ma nechal u seba a dovolil mi plaviť sa. Teda, kým som nedosiah​la osemnásť a nevystrieľala všetky náboje," pripustila zamra​čene. „Kým som bola na mori, stará mama využila svoj vplyv a rozšírila historku o strachu z cestovania, aby mi zachránila reputáciu."

„Myslím, že strach z cestovania je klasická výhovorka."

„Ja tiež!" Zachichotala sa. „Bolo to celkom zábavné, keď som povedala starej mame, že poznáš pravdu. V tú noc spo​lu s Chapmanom blúdila po dome, uvažovala, čo robiť, až na to prišla."

„A čo to bolo?"

„,Chapman" zaškrípala Nicole, dokonale napodobňujúc škrípavý hlas starej matky, „,asi by sme ho mali zabiť.'"

Po piatich dňoch a nociach v oddelených izbách v hostincoch po ceste Nicole aj Derek túžili osláviť svoju svadbu jediným spôsobom. Niekoľko minút po obrade už boli naspäť v izbe, tak rýchlo, že sa jej ešte ligotali slzy v očiach z Derekovho for​málneho, vážneho tónu, ktorým sa jej sľúbil. Keď sa podpísali, v očiach sa mu blysol intenzívny, živelný pohľad a vôbec si nevšímali blahoželania.

Svojou vášňou ju ľahko rozpálil. Len čo sa za nimi zavre​li dvere izby v hostinci, bez slova sa na seba vrhli. Drmala mu šaty, bojovala s gombíkmi, hrste mala plné jeho košele, ob​čas vykrútila ruky, aby mu pomohla vyzliecť jej komplikova​né šaty.

„Dopekla s tým," zavrčal, keď jej šaty znova vzdorovali, a natrhol jej živôtik, aby sa perami dostal k jej prsiam.

„Derek," zašepkala jeho meno ako modlitbu, keď ju po pr​vý raz potiahol za bradavku.

„Bože, tak si mi chýbala," zamrmlal a horúcim dychom jej zohrieval vlhký prsník. Potom sa začal dôkladne venovať dru​hému. „Nechce sa mi veriť, že si tu. So mnou."

„Ach, Derek... Chcem ťa v sebe," zafňukala. „Hneď, môže​me hneď?"

Z hrdla sa mu vydralo hlboké zavrčanie, rukami jej zalovil pod šatami a preklzol nad pančuchy. Prstami prebehol po jej stehne, schytil tenký materiál, ktorý ho obmedzoval, a roztrhol ho. Cítila, ako rukou zisťuje, že je vlhká a horúca, a zdalo sa, že si ju vychutnáva.

„Prosím," zastenala.

Vyhrnul jej sukne, oprel ju o stenu a rýchlo si rozopol no​havice. Rukou mu pevne zovrela stvrdnuté mužstvo a pritiah​la si ho k sebe. Vo chvíli, keď ho chcela zaviesť dnu, pevne jej zovrel ruku a prešiel hlavičkou po jej vlhkej mušličke. Hore a dole, raz, dvakrát. Vášnivo vyslovovala jeho meno a oči jej prekvapene žiarili nad rýchlou odozvou.

Chytil ju za temeno a ponoril sa do nej ešte skôr, ako sa pre​stala zvíjať. „Doháňaš ma do šialenstva," precedil, keď jej zo​vrel boky. „Už mesiace po tebe túžim," zachripel jej na perách.

Ešte raz zvolala jeho meno; keď do nej vrážal znova a zno​va, neuvoľnila sa orgazmom, ale snažila sa ešte o čosi pohlcujúcejšie.

Zakaždým, keď sa do nej ponoril, bola tomu bližšie... bolo to intenzívne, blížilo sa to bolesti. Pokúšala sa vydržať. Prehl​bovala jeho pôžitok horúčkovitými rukami. V tej poslednej chvíli, keď v nej narástol až priveľmi, keď sa mu z hrdla vy​dralo hlboké burácanie, vybuchla, cítila len extázu a Derekov horúci prúd.

Hoci v Škótsku strávili tri dni v posteli, nechcelo sa im opus​tiť intimitu izby a vrátiť sa do reality. Vonku lialo ako z krhly, ale vnútri sa vyhrievali v žiare kozubu a opare spokojnosti.

„Byť manželom," vyhlásil Derek, keď lenivo kĺzal končekmi prstov po jej stehnách, „je celkom jednoduché."

„Myslíš?" vzdychla. Bola malátna, uvoľnená, čo nezažila odvtedy, čo s ním bola naposledy v posteli. Potrebovala ho, potrebovala to, čo jej vedel dať len on. Ležala na bruchu, opie​rala sa o lakte a z rúk mu vyjedala hrozno.

„So správnou manželkou," uškrnul sa. „Myslím, že vôbec netušíš, čo toto," prešiel prstami medzi jej prsami, „alebo toto," dlaňou jej zakryl odhalený zadok, „robí tvojmu starému man​želovi."

Pozrela dole a videla, ako sa mu pod perinou vzdúva erek​cia. Pery sa jej vykrútili do úsmevu - o to sa onedlho postará...

Popoludní, keď sa práve nemilovali, vychutnávali si lahod​ný obed z teľacích medailónikov, ktoré im poslali do izby v malebnom hostinci. Teraz ležali na posteli, neprítomné jedli ovocie a pripravovali sa na zvyšok noci.

„Myslím, že by sme mali ísť do Talianska na medové týž​dne. Na zopár mesiacov..."

„Mesiacov?" Zobla ďalšiu bobuľku hrozna. „Vieš, že sa mu​sím vrátiť pomôcť otcovi a Márii."

Zamračil sa. „Nie, to som nevedel," povedal a spustil ruku. „Nicole, tvoj otec si narobil problémy sám - nemal by sa obra​cať na teba, aby si mu z nich pomohla."

„Neobracia sa." Posadila sa a pritiahla si prikrývku. „Nikdy by odo mňa nevzal ani šesták. To ja mu chcem pomôcť."

„Vieš, že keď pomáhaš jemu, zraňuješ mňa?" spýtal sa s ne​preniknuteľným výrazom v tvári.

Vyzeralo to na prvú manželskú zvadu. Len pár dní po ob​rade.

„Čo myslíš, ako mu môžeš pomôcť?" spýtal sa, keď položil podnos s jedlom na nočný stolík. „Povedala si mi, že je do to​ho zapojená už aj Maria."

„Budú potrebovať niekoho v Anglicku. Môžem sa postarať o korešpondenciu..."

„Máš na mysli postarať sa o veriteľov. Teraz si grófka a ak si myslíš, že dovolím, aby sa moja manželka hádala s bandou takých sviniarov, si šialená. Tobôž nie s veriteľmi, ktorí chcú zlikvidovať moju hlavnú konkurenciu."

„Neverím, že to myslíš naozaj." Hodila naňho zranený po​hľad, vyskočila z postele a obliekla si košeľu.

Naklonil sa dopredu. Zabudla, ako hrozivo dokáže vyzerať. Mäkším, falošne rozumným tónom, jej vysvetľoval: „Nicole, nemôžeš preňho pracovať, lebo onedlho už nebude na čom."

Takmer sa preriekla, že získali nové, oveľa lepšie zdroje peňazí, ale nezradí predsa svojho otca. Chcela šokovať svet a svojho neveriaceho manžela, keď sa spoločnosť Lassiter Shipping vráti ešte silnejšia, ako bola.

„Tá plavebná linka sa ťa už netýka," zaťal čeľuste. „Bodka.

Od svojej manželky by som očakával väčšiu oddanosť. Nechaj otca, nech sa z toho dostane sám."

„Prečo sa s tým nedokážeš vyrovnať? Nájdeme spôsob, ako obísť väčšinu priamej konkurencie..."

„Prečo by som sa s tým mal zmieriť?" vyštekol. Aj on vysko​čil a začal si obliekať nohavice. „Musíš sa rozhodnúť, kam pat​ríš. Vždy keď pomáhaš jemu, ničíš mňa."

„Takže ide viac než len o spoločnosti, však? Chceš moju oddanosť a myslíš si, že nedokážem byť oddaná vám obom?" Pomyslenie, že Dereka úmyselne naviedla, aby uveril, že jej otec je bez peňazí, ju rozčúlilo. Keď sa ozval, prerušila ho: „Nehovor mi, aby som sa rozhodla. Hádam nechceš, aby som to spravila hneď teraz."

Prevŕtal ju očami a tvár mal napätú.

„Nežiadaj ma, aby som si vyberala medzi tebou, panovač​ným a nerozumným chlapom, a mojím otcom a Máriou, ktorí prišli po mňa, keď si ma opustil." Po líci jej stiekla slza.

Oči sa mu takmer neznateľne rozšírili a prstami jej utrel sl​zu. „Dopekla, Nicole. Vymklo sa nám to z rúk. Ja..." Vydý​chol. „Prepáč. Neviem, prečo sa pri tebe správam ako somár. Myslím, že je to preto, lebo necítim pevnú pôdu pod nohami."

„Necítiš pevnú pôdu pod nohami? Kedy som ti dala dôvod pochybovať?"

„Nedala. Ale po tom, čo som ti spravil... čudujem sa, ako si mi mohla odpustiť."

„Takže chceš, aby som ti dokázala, čo k tebe cítim, tak, že te​ba uprednostním pred svojou rodinou? Nestačí ti, že som sa za teba vydala?"

„Lebo som ťa dotiahol pred oltár."

„Ak si myslíš, že si ma prinútil vydať sa za teba, potom ma vôbec nepoznáš. Rozhodla som sa, lebo si myslím, že spolu nám bude dobre. Ale len ak budeš rozumný a budeš rešpek​tovať moje pocity."

„Prepáč, láska moja. Zabudnime na to."

„Rada by som uverila, že by si pomohol môjmu otcovi, ak by to potreboval."

Pomaly pokrútil hlavou. „Dal by som ti všetko na svete, ale toto je niečo, čo nikdy nespravím."

Definitívnosť jeho slov ju prinútila uvedomiť si, že by ko​nečne mala akceptovať nenávisť medzi nimi dvoma. Prečo proti nej bojovať? Jej otec Dereka provokuje; to vedela. A De​rek určite nebude veľkorysejší.

Pri pomyslení na rany, ktoré jeho otec uštedril spoločnosti Peregrine, jej bolo zaťažko dávať vinu Derekovi. No nebola preto o nič menej smutná. Aj keď ju pohladil po tvári a mrači​la sa menej, bála sa povedať otcovi, že sa vydala za jeho naj​horšieho nepriateľa, ktorý bol odhodlaný ním aj ostať.

Derek vedel, že takto nemôžu pokračovať. Ranil Nicole. Už ni​kdy viac to nechcel spraviť. Teraz bola jeho manželka, krásna, odvážna žena, ktorá ho dokázala ľúbiť. Nechcel byť jedinou prekážkou v jej dokonalom šťastí.

Dokonca aj teraz, na ceste domov, o nej uvažoval. Vyzerá von oknom, premýšľa, ľutuje ich manželstvo? Vedel, že si ro​bí starosti o Lassiterovu spoločnosť. A vedel, že ju ťaží aj to, že musí otcovi priznať ich manželstvo.

Keď došli domov do Londýna a predstavil ju služobníctvu, všimol si, ako potlačila zívnutie. Začervenal sa; ani len nepo​myslel, ako ju unavia dlhé noci a cesta.

Nečakal, schytil ju do náručia a odniesol do svojej izby.

„Derek!"

„Ideš do postele."

„Je biely deň. Nemôžem ísť spať." Keď vošli do jeho spálne, znova zažívala. „Nuž, možno..." Obzrela si priestrannú miest​nosť s mahagónovým obkladom. „Toto je tvoja izba?"

Nechce s ním spať? „Vadí ti to?"

„Nie, páči sa mi tu. Len neviem, prečo som taká unavená."

„Lebo som sa s tebou neprestajne miloval tri dni," prehodil, keď ju začal rozopínať. „Dokonca aj taká žiadostivá žena ako ty má svoj limit." Pretiahol jej šaty cez hlavu a pobozkal ju na krk „Každý by si potreboval oddýchnuť po posledných no​ciach."

Vyzliekla sa až do košieľky. „Možno len pár minút, potom však musím ísť za otcom. Už budú späť." Hlas mala smutný, letargický.

Pretiahol cez ňu prikrývku a ona sa zavŕtala hlbšie do poste​le. Bol rád, že ju tam vidí. Pobozkal ju na čelo a povedal: „Viem. Porozprávame sa, keď sa zobudíš."

Keď ju nechal, usadil sa v pracovni, pozeral von oknom a stratil sa v myšlienkach. Dopekla, nechce, aby sa Nicole takto cítila. Áno, navonok sa správa rovnako, ale nie je šťastná. Pri​sahal, že bude lepší manžel, triezvy manžel a vedel, že mu uverila. Ale potrebuje viac.

Oprel sa o stoličku.

Aj keby chcel ukončiť vojnu medzi ním a Lassiterom, čo mô​že spraviť? Na rozdiel od Nicole si Derek nemyslel, že ospra​vedlnenie a podanie ruky bude tomu bas... tomu mužovi sta​čiť. Nie, niektoré veci je lepšie nechať tak.

V Sydney sa už Derek nevzpieral, keď mu hovorila, že v du​ši je dobrý, ale v poslednej dobe to veľmi nepotvrdzoval. Ak sa nezmení, stratí ju. Bodka. A život bez nej si nedokázal pred​staviť.

[image: image31.png];i‘o. KAPITOLA




Nicole sa zobudila o hodinu. Vstala a obliekla sa, opláchla si tvár vodou, uhladila si vlasy a vydala sa v obrovskom dome hľadať manžela. Sluha jej povedal, že pred desiatimi minúta​mi odišiel a neočakávajú ho späť pred večerou.

Musel sa ísť postarať o obchody. Vzdychla. V kútiku duše dú​fala, že Derek pôjde za otcom s ňou. Preto upustila od hádky. No utiekol bez toho, aby ju čo len odprevadil k lodi jej otca, ne​dal jej ani len bozk na rozlúčku. Bude čeliť otcovi úplne sama.

Po krátkej jazde kočom vošla na palubu Griffina. Privítal ju tam Chancey. Nuž, nie celkom - potichu jej naznačil rukou, aby ho nasledovala do kajuty hneď vedľa salóna, a potom bez slova vyšiel.

Z vedľajšej kajuty počula rozhovor, ktorý sa práve začínal medzi jej otcom a... jej manželom! Chcel Chancey, aby počú​vala, o čom sa budú rozprávať?

„Čo chcete?" vyštekol Lassiter.

Nicole počula, ako ho Maria nežne upokojuje: „Jason..." Otec napočudovanie skrotol a nevrlo sa spýtal: „Nuž, prečo ste sem prišli?"

Maria dodala: „Kapitán Sutherland, sme veľmi poctení va​šou návštevou."

„Som rád, že ste ma prijali," odvetil Derek.

Jej otec znova reagoval nahnevane. „Čakáme - povedzte, čo chcete, a odíďte."

Derek sa zhlboka nadýchol. „Chcem - potrebujem... vašu pomoc," dostal zo seba napokon.

Lassiter vybuchol do smiechu. Nicole sa nechcelo veriť, že ten muž s kotkodákavým smiechom je jej rodina.

Maria prehlušila jeho smiech. „Ako vám môžeme pomôcť?"

„Potrebujem pomôcť s Nicole." Pri tých slovách Lassiter stí​chol. A potom zareval: „Čo ste spravili?" Musel sa vrhnúť na Dereka, lebo počula hluk a rozbíjajúce sa sklo. Nicole vyskoči​la a už bola takmer pri dverách, keď počula Máriu: „Jason!" V miestnosti nastalo ticho. Nicole sa uvoľnila.

„Dosiahol som anulovanie manželstva a oženil sa s ňou." Znova začula rozzúrený útok. Tentoraz postrehla úder a vyle​tela von cez dvere. Chancey stál na chodbe so zdvihnutým obočím a sledoval ju. Nicole nahnevane zašepkala: „Áno, vy​dala som sa zaňho."

Vážne, spokojne prikývol, potom si priložil prst na pery a nahol sa k dverám. Nicole sa obzrela oboma smermi, ner​vózne rozhodila ruky a po špičkách prešla bližšie.

„Oženil som sa s ňou minulý týždeň," hovoril Derek skres​leným hlasom. Chancey udrel päsťou do vzduchu a potom si spýtavo ukázal na nos. Nicole pokrútila hlavou - spoznala ten tón a poklopkala si po sánke.

„Azda by ste nám mali vysvetliť, čo sa stalo, kým sme boli preč," povedala Maria tónom, ktorý nezniesol odmietnutie.

Nejako sa jej darilo udržať Lassitera na uzde celý čas, čo im Derek líčil udalosti - alebo väčšinu z udalostí -, ktoré sa stali za posledné týždne.

„A to ma priviedlo sem, aby som vás požiadal o pomoc," do​končil podráždene, že musí všetko zdĺhavo vysvetľovať.

„Prečo by sme vám mali pomáhať?" hulvátsky sa spýtal jej otec. Ale mala pocit, že už menej podráždene.

„Lebo jej chcem dať všetko, čo potrebuje, aby so mnou bola šťastná. Lebo jej chcem vynahradiť, že som bol..."

„Somár?" doplnila Maria.

„Áno, somár." Znelo to, akoby to z neho museli ťahať.

„Nuž, čo môžeme urobiť? Ja nebudem nič vymýšľať, aby som vám spravil službu," ubezpečil ho jej otec.

„Nicole sa veľmi bojí priznať sa vám s manželstvom a robí si starosti o vašu spoločnosť. O manželstve som vám povedal; nemôžete sa za to na ňu hnevať, lebo aj tak by som sa nikdy nevzdal. Prenasledoval by som ju dovtedy, kým by mi nepo​vedala áno. Čo sa týka vašej spoločnosti..." Odmlčal sa. Vede​la si predstaviť, ako si prehrabol rukou vlasy, ako to robil vždy, keď bol rozčúlený. „Nedokážem si predstaviť, ako by sa dala zachrániť, iba ak by som vám požičal peniaze."

„Požičali mi peniaze?"

„Viem, že po strate Belly Nicoly sa na vás vrhli veritelia. Ak mi dovolíte pomôcť vašej spoločnosti, môžete ich odvrátiť, kým ju nepostavíte znova na nohy."

„Povedzme si to na rovinu - chcete mi dať peniaze, aby mo​ja dcéra bola šťastná?"

„Robí si o vás starosti. Ak nemáte lepší nápad, presne to vám navrhujem." Znova narazil na smiech.

Máriin hlas znel bližšie k Derekovi. „Kapitán Sutherland," začala príjemným hlasom, „Lassiter Shipping nedávno získala nový kapitál. Zariadili sme to v Kapskom Meste. Pomohla som Jasonovi s účtovníctvom a uzatvorením novej pôžičky. Mys​lím, že stojí na oveľa pevnejších nohách ako predtým."

„To je pravda, kapitán. Nechcem vaše peniaze a nepotrebu​jem ich."

Otec!

„Jason, buď ohľaduplný," pokarhala ho Maria. „Zabudol si, že tento muž zachránil Nicole život?"

„Ale ju aj skompromitoval. Keď bol ženatý."

Derek prehovoril: „To bolo nesprávne a pripúšťam to..."

„Ale boli ste zamilovaný a nevedeli ste si pomôcť?" dokon​čila Maria jemne.

V kajute sa rozhostilo bolestné ticho. Nicole mala pocit, že jej prestalo biť srdce, keď zatajila dych. Čo povie? Naozaj ju ľúbi?

Potom z neho burácavo vykĺzla odpoveď: „Áno."

A už uháňala okolo Chanceyho do kajuty, priamo k pre​kvapenému manželovi, ktorý otvoril náruč. „Tak veľmi ťa ľú​bim," vzdychla.

S tvárou v jej vlasoch zamrmlal: „Ľúbim ťa, Nicole. Oveľa väčšmi, než dokážem povedať."

Keď si Maria diskrétne odkašľala, Mcole sa obrátila v man​želovom náručí a pozrela na otca. „Otec, si zlý," karhala ho. „Oboch vás ľúbim, takže jednoducho budete musieť pocho​vať minulosť."

„Ale vtedy v Hongkongu ma prinútil naraziť do hrádze," sťažoval sa Lassiter ako vyhrešený školák.

Derek sa zamračil a dodal: „Vy ste v Melbourne povedali prístavným úradníkom, že moja posádka má kiahne. Aj s ná​kladom sme tam tri týždne trčali v karanténe."

„Dosť!" zvolala Nicole a pozerala z jedného muža na dru​hého. „Vy dvaja - hneď teraz si podajte ruky." Ani jeden sa nepohol. Kým Maria nepotlačila Lassitera dopredu a Nicole nepotiahla Dereka. S obrovským úsilím zo strany žien a obrov​ským zdráhaním zo strany mužov si napokon podali ruky.

„Zabijem vás, ak ju nespravíte šťastnou."

„Ak so mnou nebude šťastná, možno vám to dovolím."

Svadobná hostina sa bude konať o dva týždne v Aťworth House. Rozhodla markíza a všetci sa spokojne podvolili. Ten večer by Derek pokladal za nádherný, takmer dokonalý, nebyť niekoľkých sarkastických poznámok, čo si neodpus​til Lassiter. Ale Derek začínal vidieť za slovami tohto muža hu​mor. .. ak bol veľmi, veľmi veľkorysý. Časom sa možno medzi nimi vyvinie porozumenie.

Hoci bola slávnosť stále v plnom prúde, pustil sa k dverám. Nicole si šla ľahnúť už skôr a on sa nevedel dočkať, kedy sa k nej pripojí.

„Derek!" zakričal naňho Grant z terasy. Stál vonku a fajčil ci​garu.

Chcel sa rozprávať s Grantom odvtedy, čo priviedol Nicole domov z Griffina. Usmial sa pri spomienke na ňu v tú noc. Bo​la ako malý generál, trvala na tom, aby si vytýčili hranice a cie​le spoločného života, kým padnú do postele. Táto časť života, povedala, nepotrebuje nijaké úpravy. Zvyšok však...

Rozčuľovalo ho, že sa musel vzdať svojich názorov, aby bo​la šťastná. Napokon však pochopil, že ak je ona spokojná, bu​de spokojný aj on. Vedel, že Nicole aj jeho rodina mu dali dru​hú šancu; nechcel, aby si jeho brat ešte niekedy robil starosti, že sa Derek bude vyhýbať zodpovednosti.

Pripojil sa k bratovi pri zábradlí nad záhradou osvetlenou lampášmi a vzal si ponúkanú cigaru. „Kedy usporiadame ta​kúto hostinu pre teba?"

Grant sa zasmial. „S tým veľmi nerátaj."

„Nie? A čo to dievča Bainbridgeovcov?"

„Napriek horlivému úsiliu celej jej rodiny ostávam starý mládenec."

Derek si zapálil. „Vždy som mal pocit, že sa k sebe hodíte. Je pekná a pokojná. Je ťažké uveriť, že si odolal jej príjemnej po​vahe."

„Je to milé dievča. Dokonca prisahala, že na mňa počká, kým sa nevrátim."

Derek nadvihol obočie. „Kým sa nevrátiš?"

„Pamätáš si na Belmontovo bláznovstvo?" spýtal sa Grant s úsmevom. „Prihlásil som sa na miesto blázna."

„Myslíš to vážne?"

Prikývol. „Išiel som za ním a dal mu protinávrh. Po jeho smrti mi má pripadnúť celý Belmont Court."

Derek prekvapene vydýchol. „Musí byť presvedčený, že ro​dina jeho syna je ešte stále nažive, keď sa dokázal vzdať všet​kého, čo mu ešte ostalo."

„To preto, lebo je zúfalý. Je to veľmi citlivý muž," vysvetlil mu Grant prísne. „Obáva sa, že mu zlyháva zdravie a svoj do​mov považuje za malú náhradu za to, ak sa nájdu živí."

Derek sa zamračil. „Ale ak sa vzdá panstva a ty tú rodinu nájdeš, čo sa s nimi stane?"

„Netrvalo ti dlho, kým si našiel háčik. Ak mám veriť intuícii, prisahal by som, že sníva o tom, že sa ožením s jeho vnučkou, ak ju nájdem, a budeme spolu žiť na panstve až do smrti, ale​bo podobný nezmysel."

Derek sa odmlčal a potom zdôraznil: „Povedal si ,ak'."

Grant s rozpačitým úsmevom pritakal: „Áno, nuž, ten pre​kliaty chlap bol taký presvedčivý, že som mu uveril." Z vrecka plášťa vytiahol vyblednutý dagerotyp mladého dievčaťa s rozstrapatenou hlavou a hanblivým úsmevom. „Pozri na ňu. Vy​zerá tak krehko. Ak prežila... Pri pomyslení na ňu, ako tam je sama..."

Derek prekvapene pozrel na Granta, ako si náhlivo vkladá podobizeň do vrecka a chrapľavo dodáva: „Je to asi plytvanie časom. S najväčšou pravdepodobnosťou neprežila."

„Neviem, či sa mi to páči," zatiahol Derek a zamával ciga​rou. „Zvykám si na Peregrine. A cítim, akoby som ťa znova zís​kal ako brata," zamrmlal potichu. Manželka ho požiadala, aby nepotláčal svoje pocity pri rodine, ale ešte si na to nezvykol.

„Tak ti budem chýbať, lebo už je všetko dohodnuté," preho​dil Grant dobrosrdečne. „A predpokladám, že spolu s Nicole zvládneš spravovať Whitestone aj Peregrine ako nič."

Derek zahasil cigaru a pozrel na Granta s absolútnym poro​zumením. „Očakávam, že Nicole rada pomôže Peregrine, keď mi jej otec už nebude priama konkurencia."

„Presne," pritakal Grant. „Ktovie?" začal a kútiky pier sa mu

Nicole s Derekom postrehli, že Granta očividne nadchádza​júca expedícia vzrušuje, hoci si všetci uvedomovali, že je pri​najmenšom dosť pritiahnuté za vlasy myslieť si, že stratená rodina prežila. Ostrovy, ktoré si v Oceánii nájdem skrytý poklad." Potľapkal Dereka po chrbte a s väčším vzrušením, než bolo počuť v jeho hlase už roky, povedal: „Vyplávam o dva týždne." vybrali, boli izolo​vané a preháňali sa medzi nimi hordy pirátov, no ak Granta takáto cesta teší, budú ho podporovať.

Deň pred Grantovým odchodom Nicole s Derekom zašli do prístavu zaželať mu šťastnú cestu. Vypláva na Keverale za ran​ného prílivu. Nalodenie býva veľmi vzrušujúce, ale keď si po​myslela, ako dlho bude Grant preč a ako veľmi bude Derekovi chýbať, tisli sa jej slzy do očí. V poslednom čase sa jej zdalo, akoby ju rozcitliveli aj úplné drobnosti.

Grant si všimol, ako si poklopkáva po očiach, a povedal: „Neplač, Nie." Potom strápene naliehal: „Naozaj neplač."

Nicole zabudla, ako nepríjemne sa Grant cíti v prítomnosti citlivých žien a hrdinsky sa naňho usmiala. Úsmev sa jej ešte väčšmi rozšíril, keď ju Derek objal rukou okolo pása. Onedl​ho, keď mu bude ležať v náručí, mu prezradí, čo už niekoľko dní tuší.

Granta potrebovali, aby dohliadol na nakladanie posled​ných zásob, a tak ho Derek poslal preč: „Vráť sa do práce, Grant." Nasledovalo srdečné podanie rúk a potľapkáme po chrbte.

„Priaznivý vietor, Grant," zaželala švagrovi Nicole, keď ho objala, a bezmála sa opäť rozplakala. „Dúfam, že ich nájdeš."

Grant vyzeral veľmi presvedčivo, keď povedal: „Ak tam niekde sú, nájdem ich."

Ešte raz sa rozlúčili a zaželali šťastnú plavbu. Grant im na​pokon prikázal: „Buďte na seba dobrí!"

Derek ju chytil popod pazuchu a vykročili ku koču. „Pred​pokladám, že onedlho nás to znovu čaká," posťažoval sa usúžene.

Nicole doňho štuchla a on sa zachichotal. O týždeň sa budú lúčiť s jej otcom, Máriou, Chanceym a starou posádkou Belly Nicoly. Všetci sa plavili do Južnej Ameriky, aby vybudovali no​vé trasy. Nicole budú veľmi chýbať. Dokonca aj starej matke, ktorá si veľmi obľúbila jej otca a Chanceyho, a celkom isto aj Máriu, jej „guvernantku". Veľmi sa však potešila, že Nicole a „desiatky pravnúčat" ostanú v Anglicku.

Nicole si už o otca a Máriu starosti nerobila. Bola si istá, že spolu Lassiter Shipping zdokonalia, a začínala veriť, že jej otec si konečne... Máriu všimne. Pôvabná, inteligentná žena naňho pozerala s toľkou nehou, že Nicole bola presvedčená, že si ho napokon získa. Láska, ktorá žiari tak jasne, prekoná všetky prekážky.

Bola si istá. Jej sa to podarilo.

Naposledy zakývali Grantovi, potom sa koč pohol a Derek povedal: „Dúfam, že nájde na ceste rovnaké šťastie ako my dvaja."

„Stále ho nachádzame." Nicole sa usmiala a pritúlila sa k ne​mu. „A myslím, že sa nám podarí splniť Grantovo želanie, kým sa vráti."

„Aké želanie?" spýtal sa jej do vlasov.

„Aby sa stal strýkom."

